
I. 

»Jjørn!  Har  I  hørt  den  store  Nyhed  ?<: 
raabte  den  attenaarige  Julie  Rørby,  idet  hun  en 
tidlig  Formiddag  kom  susende  som  en  Stormvind 
ind  i  Bankdirektør  Worms  elegant  udstyrede 
Dagligstue,  hvor  hendes  uformodede  Tilsyne- 
komst bragte  hendes  intime  Veninder,  de  et  Aars 
Tid  ældre  Tvillingsøstre  Mathilde  og  Ida  Worm, 
til  at  fare  op  fra  deres  Stole  med  en  Fart,  som 
om  Lynet  var  slaaet  ned  foran  dem. 

»Puh!  hvor  jeg  er  varm!  Og  hvor  jeg  har 
løbet  for  at  kunne  fortælle  Jer  det  saa  snart  som 
muligt!«  vedblev  den  nys  ankomne  Gjæst  for- 
pustet, idet  hun  anbragte  sin  slanke  lille  Person 
i  en  Gyngestol  med  en  saadan  Energi,  at  den 
nær  var  gaaet  bagover  af  Forskrækkelse,  og 
samtidig  rev  hun  den  fixe  Straahat  af  sit  blonde 
Hoved  og  begyndte  at  vifte  sig  med  den,  saa 
hendes  Paridekrøller  fløi  til  alle  Sider. 

Paa  Opmaaling.  1 

»Nu  bliver  her  Liv  i  Landskabet,  kan  I  tro!« 
flød  hendes  Tales  Strøm  videre  med  uformindsket 
Hastighed,  medens  hun  gyngede  og  viftede  sig 
af  alle  Kræfter.  »Uh!  Jeg  har  hele  Hovedet 
fuldt  af  Planer  til  at  faa  det  mest  mulige  Sjov 
ud  af  den  store  Begivenhed.  —  Fader  skal  gjøre 
Bal  for  dem,  det  skal  jeg  være  Mand  for!  Og 
Jeres  Fader  maa  da  ogsaa  gjøre  et  eller  aijdet 
Storartet  i  den  Anledning,  Børn!  —  Hører  I? 
Det  maa  I  endelig  faa  ham  til!  —  I  kan  lige- 
frem ikke  være  Andet  bekjendt,  for  — « 

»Men  hør,  Julie!  Hvad  er  det  egentlig,  Du 
sidder  eg  snakker  om?«  afbrød  Ida  Worm  hende 
leende,  efter  at  de  to  Søstre  hidtil  i  Taushed 
havde  betragtet  afvexlende  hinanden  og  deres 
snaksomme  lille  Gjæst  med  forbausede  og  absolut 
uforstaaende  Miner.  »Du  kommer  farende  som 
en  Eaket  for  at  fortælle  os  en  stor  Nyhed,  og 
saa  har  Du  endnu  ikke  sagt  et  eneste  Ord  om, 
hvori  den  bestaar.« 

»Har  jeg  ikke?«  udbrød  Frøken  Julie,  idet 
hun  standsede  sin  Gyngetur  ved  at  sætte  sine 
smaa  Fødder  i  Gulvet  med  et  Kladsk.  »Hahaha! 
Det  er  storarartet!  Jo,  nu  skal  I  bare  høre: 
Jeg  var  for  et  Øieblik  siden  henne  hos  Marie 
Franck  for  at  faa  hende  med  i  Bad,  og  tænk 
Jer,  saa  har  hendes  Fader  lige  faaet  Brev  fra 
hendes  Fætter,  Lieutenanten,  der  gaar  paa  Ofiicer- 
skolen   inde   paa   Frederiksberg,    om   at   han   og 


hele  hans  Klasse  kommer  hertil  den  1ste  Juli^ 
altsaa  om  knapt  otte  Dage,  og  skal  være  her  i 
Byen  en  hel  Maaned.  —  Hvad  gi' er  I  mig!  Er 
det  ikke  bedaarende?  —  De  skal  nok  maale 
Noget  op  herude,  sagde  Marie.  Jeg  veed  ikke, 
hvad  det  er,  men  det  er  vel  sagtens  saadant 
Noget  med  Kikkerter  og  sort  og  hvidmalede 
Stokke,  saadan  som  naar  gamle  Landinspektør 
Drejer  gaar  og  storker  rundt  med  lange  Vand- 
støvler paa  i  Markerne  her  omkring.  —  Uh!  Jeg 
vil  da  haabe,  de  ogsaa  tager  Dansestøvler  med, 
for  dem  skal  vi  nok  faa  dem  til  at  bruge,  ikke 
sandt.  Børn?  Officerer  danser  jo  altid  saa  glim- 
-rende.  Aah,  hvor  jeg  glæder  mig  til  den  Tid! 
Jeg  har  aldrig  i  mit  Liv  danset  med  en  Officer.« 

>Ja,  men  hvor  veed  Du  da,  at  de  danser 
saa  glimrende,  Julie?«  spurgte  Ida  Worm,  ikke 
uden  en  vis  Berettigelse,  hjærteligt  leende. 

>Pyh!  hvad  var  de  ellers  Lieutenanter  for?« 
svarede  Julie  overlegent  henkastende,  idet  hun 
atter  paabegyndte  sine  Gynge-  og  Vifteevolu- 
tioner. Og  efter  at  have  fremsat  denne  sin  ufor- 
gribelige Mening  om  Hovedberettigelsen  for  de 
unge  Fædrelandsforsvareres  Existens,  vedblev 
hun  med  uformindsket  Tungefærdighed: 

>Naa,  i  den  Anledning  blev  der  naturligvis 
ingen  Vandgang  af  for  Marie  og  mig,  skjøndt 
Gud  skal  vide,  at  det  saamæn  nok  kunde  behøves 

i  denne  umanerlige  Hede,  og  nu  maa  jeg  ogsaa 
berøve  Jer  mit  behagelige  Selskab,  for  jeg  maa 
lige  strax  hjem  og  tage  Fader  under  Behandling 
for  at  faa  ham  til  at  gjøre  Bal  senest  en  Uge, 
efter  at  vore  Lieutenanter  er  komne.  —  Farvel, 
Børn!  Tag  I  Jer  nu  endelig  ogsaa  snarest  muligt 
af  Direktøren,  for  det  siger  jeg  Jer,  at  faar  I 
ham  ikke  til  at  gjøre  en  storartet  Skovtur  eller 
saadant  Noget  i  den  høitidelige  Anledning,  saa 
■ —  saa  kjender  vi  Tre  ikke  hinanden  mere! 
Farvel,  søde  Mathilde!     Farvel,  søde  Ida!« 

Et  Par  hastige  Afskedskys  udvexledes,  me- 
dens den  lille  Frøken  samtidig  atter  anbragte 
Straah atten  temmelig  forfløient  ovenpaa  sin  lidt 
forpjudskede  Frisure,  og  afsted  foer  hun  ud  af 
Døren  med  samme  Fart,  hvori  hun  var  kommen. 

Hvad  angaar  det  sensationelle  Budskab,  som 
hun  havde  overbragt  sine  Yeninder,  saa  havde 
det  sin  fuldstændige  Rigtighed  dermed.  Den 
lille,  nogle  Mile  fra  Hovedstaden  beliggende  sjæl- 
landske Provinsby  var  virkelig  udset  til  at  nyde 
Æren  af  i  en  Maaneds  Tid  at  skulle  huse  en 
Klasse  af  Officerskolens  Elever,  for  at  de  i  dens 
nærmeste  Omegn  kunde  erhværve  sig  praktisk 
Erfaring  med  Hensyn  til  Anvendelsen  af  de  theo- 
retiske  Kundskaber  i  den  ædle  Landmaalerkunst, 
som  de  hidtil  havde  —  eller  i  ethvert  Tilfælde 
burde  have  —  tilegnet  sig  i  Skolens  ærværdige 
Haller. 


Det  var  aldrig  før  faldet  i  den  lille  Pro- 
vinsbys Lod  at  skulle  fungere  som  Udgangspunkt 
for  slige  militær- viden  skabelige  Expeditioner  som 
den,  der  saaledes  var  stillet  den  i  Udsigt  i  den 
nærmeste  Fremtid,  og  da  der  som  bekjendt  ikke 
hører  meget  til  at  sætte  Gemytterne  i  Bevægelse 
i  saadanne  Smaabyer,  vil  man  kunne  forstaa,  at 
Efterretningen  om  den  bebudede  midlertidige 
Forøgelse  af  Byens  tre — fire  Tusinde  Indbyggere 
spredte  sig  med  en  Fart,  som  om  den  var  bleven 
telefoneret  direkte  til  hver  enkelt  Families  Arne, 
hvilket  den  imidlertid  ikke  var,  bl.  A.  af  den 
ganske  simple  Grund,  at  Telefonanlæg  den  Gang 
endnu  var  noget  absolut  Ukjendt  her  i  Landet. 
Men  Byen  havde  noget  Andet,  som  i  al  Fald 
med  Hensyn  til  Udbredelsen  af  den  her  omtalte 
Nyhed  gjorde  omtrent  samme  Nytte,  nemlig  unge 
Piger  og  Skoledrenge.  Vi  have  set,  hvorledes 
Meddelelse  fra  Hovedstationen,  Frøken  Marie 
Francks  Hjem,  med  rivende  Fart  udbragtes  pr. 
Julie  Rørby  til  Bankdirektør  Worms  Hus,  hvor- 
efter den  unge  Budbringerske  med  mindst  mulige 
Forsinkelse  ogsaa  delagtiggjorde  sin  Fader,  Kjøb- 
mand  Rørby,  i  sin  nys  erhværvede  Viden,  og  da 
der  til  hvert  af  disse  tre  Hovedcentrer  hørte 
skolebesøgende  Ynglinge  i  Livsaldre  fra  ti  til 
femten  Aar,  som  umiddelbart  efter  deres  Hjem- 
komst samme  Dag  fra  Latinskolen  fik  den  inter- 
essante Efterretning   betroet   af  deres  respektive. 


Søstre  uden  noget  Tilhold  om  at  udvise  Diskre- 
tion med  Hensyn  til  dens  videre  Udbredelse,  var 
Følgen,  at  der  Resten  af  Dagen  herskede  en  ual- 
mindelig livlig  Meddelsomhed  blandt  den  yngre 
Befolkning,  saavel  paa  Sværd-  som  paa  Spinde- 
siden, hvorfra  Nyheden  uopholdelig  befordredes 
videre  til  de  ældre  Medlemmer  af  Samfundet. 
Det  maa  dog  indrømmes,  at  for  saa  vidt  den  i 
det  Hele  taget  gjorde  noget  dybere  Indtryk  paa 
disse,  forstode  de  i  al  Fald  at  skjule  det  forbau- 
sende  godt,  thi  deres  Koldsindighed  stod  gjennem- 
gaaende  i  en  skjærende  Modsætning  til  de  Unges 
Iver,  ja.  Nogle  af  dem  sloge  endog  iskoldt  Vand 
i  det  unge  Blod  ved  at  besvare  Meddelelsen  med 
det  Spørgsmaal,  hvad  i  Alverden  det  koin  dem 
ved.  Kun  paa  en  troskyldig,  med  Forholdenes 
virkelige  Natur  absolut  ukjendt  Indehaver  af  en 
nylig  etableret  Cigar-  og  Vinforretning  yttrede 
Nyhedens  Virkninger  sig  derved,  at  han  satte 
sig  hen  til  sin  Skrivepult  og  pr.  Omgaaende  udbad 
sig  fra  sin  Leverandør  i  Hovedstaden  en  større 
Forsending  af  fine  Cigarer  og  Vine,  idet  han  dog 
var  forsynlig  nok  til  at  betinge  sig  en  betydelig 
længere  Kredit,  end  der  som  Regel  indrømmedes 
ham. 

I.  Byen  fandtes  der  selvfølgelig,  som  det  sig 
hør  og  bør  i  ethvert  velordnet  Samfund,  adskil- 
lige skarpt  afsondrede  Klubber  og  Foreninger, 
hvoraf  vel  ingen,  ifølge  Forholdenes  Natur,  kunde 


prale  af  noget  overvættes  stort  Medlemsantal, 
men  som  dog  forstode  at  indgyde  deres  respek- 
tive Tilhørende  den  rette  indbyrdes  Broderaand, 
hvilket  blandt  Andet  yttre<le  sig  i  en  stærkt  ud- 
præget Tilbøielighed  til  at  kritisere  og  skumle 
over  de  Festligheder  og  Forlystelser,  som  arran- 
geredes af  andre  Foreninger  end  den,  hvortil  man 
selv  hørte,  og  en  lige  saa  afgjort  Utilbøielighed 
til  at  smælte  sammen  med  disse,  naar  Forholdene 
af  en  eller  anden  Grund  kunde  gjøre  dette  ønske- 
ligt, derfra  dog  undtagen  den  store  aarlige,  i 
Juli  stedfindende  Fugleskydning,  ved  hvilken 
efter  mere  end  hundredeaarig  Hævd  alle  Strids- 
øxer  begravedes  for  et  Tidsrum  af  to  Dage,  og 
de  forskjellige  Foreningers  Medlemmer  vandrede 
i  idel  Kjærlighed  og  Broderlighed  ved  hverandres 
Side,  ligervis  som  Løverne  og  Lammene  i  Tidernes 
Guldalder. 

Blandt  samtlige  ovennævnte  Klubber  og 
Foreninger  var  »Harmonien«  af  Byens  lavere 
stillede  Samfundskredse  sædvanligvis  kaldet  » Har- 
monikaen <x  —  absolut  den,  der  spillede  første 
Violin.  Den  havde  sine  efter  Forholdene  ret  nette 
og  hyggelige  Lokaler  med  tilhørende  Balsal  i 
Byens  største  Hotel,  »Prins  Jørgen«,  og  den  i 
dens  Læsestue  hængende  Medlemstavle  opviste 
hele  Byens  >;fine  Portion«,  forøget  med  en  Del 
større  Proprietærer  fra  den  nærmeste  Omegn. 
Hver  Søgnedags  Eftermiddag,    naar  Viserne  paa 

det  ærværdige  bornholmske  Uhr,  der  stod  i  det 
noget  mørke  og  tilrøgede  Spilleværelse,  nærmede 
sig  Firetiden,  fandt  der  i  dette  Lokale  en  livlig 
Indvandring  Sted  af  en  Del  ældre  og  enkelte 
yngre  Klubmedlemmer,  som  med  øiensynlig  Hus- 
vantlied sloge  sig  ned  omkring  de  opdækkede 
Spilleborde  og  snart  med  megen  Iver  vare  for- 
dybede i  deres  Partier,  hvad  enten  det  nu  var 
L'hombte,  Whist  eller  » Jakob ^<,  ogsaa  kaldet 
>Knægt«,  som  de  dyrkede,  med  hvilken  Adspre- 
delse de  sysselsatte  sig  indtil  hen  imod  det  Tids- 
punkt, da  Aften  smaal tide t  vinkede  dem  til  deres 
respektive  Hjem.  Ved  denne  Leilighed  pleiede 
der  da  gjærne  tillige  at  finde  en  almindelig  Dis- 
kussion Sted  angaaende  de  Dagsbegivenheder^ 
der  siden  sidste  Møde  havde  tildraget  sig  i  Byeu 
og  Omegnen,  og  disse  Meningsudvexlinger  kunde 
til  Tider  antage  en  temmelig  hvas  Karakter,  naar 
de  der  saavel  som  andet  Steds  uundgaaelige  op- 
positionelle Elementer  reiste  Hovederne  og  vovede 
at  bekæmpe  de  Anskuelser,  som  fremsattes  af 
de  om  nogle  af  Spillebordene  grupperede  Sam- 
fundsstøtter. 

Og  saaledes  gik  det  da  ogsaa  hin  minde- 
værdige Dag,  da  Efterretningen  om  Officerernes 
nær  forestaaende  Ankomst  havde  udspredt  sig  i 
Byen.  Næppe  vare  Spillepartierne  komne  vel  i 
Gang,  før  Kancelliraad  Franck  løftede  sit  joviale 


Ansigt  op  fra  Whistkortene,  purrede  sig  i  sit 
stride,  graa  Haar  og  spurgte: 

»Naa,  mine  Herrer!  De  har  naturligvis  Alle- 
sammen hørt  Dagens  store  Nyhed?  Hvad  mener 
De  saa  om  vor  forestaaende  Indkvartering?  Bare 
de  unge  Fyre  ikke  sætter  hele  Byen  paa  den 
anden  Ende  for  os!« 

»Maa  jeg  spørge,  hvad  det  er  for  en  Nyhed 
og  en  Indkvartering,  Talen  er  om?«  lød  en  skarp 
Stemme  fra  et  af  Nabobordene,  og  en  lang, 
mager  Mand  i  Begyndelsen  af  Trediverne  rettede 
sine  bebrillede  Øine  mod  den  foregaaende  Taler. 

»Hvad  Pokker,  Hr.  Engberg!«  lo  Kancelli- 
raaden.  »Kan  man  virkelig  finde  et  Menneske, 
som  ikke  i  Løbet  af  Dagen  har  hørt,  at  vi  om 
en  Uges  Tid  skal  have  en  hel  Flok  unge  Offi- 
cerer liggende  paa  Opmaaling  her  i  Byen?  Det 
havde  jeg  min  Sandten  villet  forsværge.« 

»Ja,  undskyld,  Hr.  Kancelliraad,«  svarede 
den  unge,  for  sine  radikale  Anskuelser  stærkt 
berygtede  Sagfører  ironisk,  idet  han  med  hastige, 
nervøse  Bevægelser  blandede  sine  Kort,  »men  jeg 
har  været  saa  optaget  af  vigtige  Forretninger  i 
Dag,  at  jeg  virkelig  ikke  har  havt  Leilighed  til 
at  beskjæftige  mig  med  ganske  ligegyldige  Sager.« 

»Han  har  nemlig  været  i  Forligskommis- 
sionen  lige  til  Klokken  to,«  betroede  den  jævn- 
aldrende Doktor  Branding  hvidsken  de  sin  Side- 
mand, Kancelliraaden. 

»Hohoho!<^  lo  denne,  der  i  sin  udstrakte 
Sagførervirksomhed  var  bekjendt  for  sin  Huma- 
nitet og  stærkt  udprægede  Afsky  for  at  gribe 
til  Tvangsmidler,  naar  der  blot  var  nogen  som- 
helst  Udsigt  til  at  jævne  en  Sag  ad  fredelig  Vei. 
»Ja,  saa  kan  jeg  s'gu  begribe,  at  han  ikke  har 
havt  Tid  til  at  tænke  paa  andre  Ting.« 

»Men  forresten,«  vedblev  Sagfører  Engberg 
i  øiensynlig  irriteret  Stemning,  »anser  jeg  denne 
Nyhed  for  at  være  af  en  høist  ubehagelig 
Art!« 

»Ube  —  ubehagelig?«  lød  en  salvelsesfuld 
Eøst  henne  fra  et  andet  af  Bordene,  og  Byens 
velbestaltede  Festtaler,  Agent  Borre,  løftede  sin 
imponerende  Person  halvt  op  fra  Stolen  og  ret- 
tede et  knusende  Blik  paa  den  oppositionelle 
Sagfører.  »Da  er  jeg  virkelig  ikke  med  min 
bedste  Villie  i  Stand  til  at  indse,  min  gode  Hr. 
Engberg,  hvilke  ubehagelige  Følger  der  skulde 
kunne  flyde  af  et  for  mig,  og  jeg  tør  sige  for 
alle  mine  Meningsfæller,  kjærkomment  og  for 
vor  By  i  alle  Maader  ærefuldt  Besøg  af  en  Del 
flinke,  velopdragne  unge  Mennesker,  der  tilhøre 
den  hæderkronede  Stand,  til  hvilken  vi  Alle  se 
hen  med  Stolthed  og  Tak,  fordi  den  stedse  har 
været  vort  trygge  Værn  i  Farens  Stund,  og  paa 
hvilken  vi  med  fuld  Fortrøstning  kunne  stole, 
hvis  Bellonas  Fakkel  atter  skulde  flamme  op  paa 
vort  elskede  Fødelands  dyrebare  Grænser.« 


11 


»Jeg  synes,  jeg  kan  huske  den  Vise  fra 
sidste  Skyttefest/^  hvidskede  Doktor  Branding  i 
Øret  paa  Kancelliraaden,  der  med  et  yderst  for- 
nøiet  Glimt  i  sine  smaa,  brune  Øine  havde  lagt 
Kortene  fra  sig,  og  nu  sad  og  saae  forventnings- 
fuld paa  den  veltalende  Agent. 

»Ja,  høitærede  Forsamling  —  eller  hvad  jeg 
vilde  sige:  mine  Herrer!«  vedblev  denne,  idet  han 
reiste  sig-  helt  op,  lagde  Overkroppen  bagover  og 
stak  Haanden  ind  under  Vesten.  y>Jeg  betragter 
dette  Besøg  som  en  Hæder  for  vor  lille  Stad, 
j(Hj  skal  med  inderlig  Glæde  gjøre  det  Lidet,  jeg 
formaar,  for  at  de  unge  Herrer  Officerer  kunne 
befinde  sig  vel  i  vor  Midte,  og  (med  et  Sideblik 
til  Engberg)  selv  med  Fare  for  at  støde  enkelte 
yngre  Medlemmer,  som  'endnu  ikke  ret  have  for- 
staaet  at  tilegne  sig  den  Fredens  og  Broder- 
skabets Aand,  der  altid  har  hersket,  og  altid  bør 
herske  indenfor  dette  vort  selskabelige  Samfunds 
Mure,  agter  jeg  som  Formand  for  Klubbens  Be- 
styrelse at  foreslaa  denne,  at  vi  arrangere  et  Bal 
eller  anden  lignende  Festlighed  til  Ære  for  vore 
unge,  kjærkomne  Gjæster.» 

»Og  jeg  agter,«  skreg- Sagfører  Engberg  med 
dirrende  Stemme,  idet  han  nu  ogsaa  reiste  sig, 
og  det  med  saadan  en  Fart,  at  han  væltede 
Stolen,  »jeg  agter  i  saa  Fald  at  sammenkalde  en 
extraordinær  Generalforsamling  Sov  paa  det  mest 
Energiske  at  protestere  imod,  at  Klubben  sætter 

sig  i  en  eneste  Øres  Udgift ,  fordi  Byen  bliver 
hjemsøgt  af  saadan  en  Flok  Fakeløiter!  < 

»Fak  —  Fak  — ?«  ekkoede  Agent  Borre^ 
idet  han  stak  sin  imponerende  Brystkasse  endnn 
længere  frem  og  stirrede  paa  sin  iltre  Modstander 
med  en  absolut  nforstaaende  Mine. 

»Hr.  Engberg  sagde » Fakeløiter  <,  Hr.  Agent,« 
oplyste  Doktor  Branding  med  urokkeligt  Alvor. 
»Men  det  skal  De  ikke  bryde  Dem  om.  Det  er 
bare  eb  af  Sprogets  vilde  Skud,  som  endnu  ikke 
har  vundet  Hævd  indenfor  dette  Samfunds  Mure. 
Ordets  egentlige  Betydning  er  noget  vanskelig 
at  angive,  dog  kan  den  næppe  med  Føie  kaldes 
ligefrem  smigrende.« 

»Deres  Optræden,  Hr.  Sagfører  Engberg,  < 
tog  Agenten  nu  atter  Ordet  med  sin  mest  maje- 
stætiske Røst  og  Holdning,  »vidner  ved  denne 
som  desværre  ved  saa  mange  tidligere  Leilig- 
heder  om,  at  De  staar  aldeles  nforstaaende  over 
for  vor  Klubs  Aand  og  Hjertelag.  Det  er  med 
dyb  Beklagelse,  at  jeg  fastslaar  denne  Kjends- 
gjærning,  og  i  denne  min  Beklagelse  forsvinder 
ganske  min  Forundring  over  Deres  absolute 
Ukjendskab  til  vore  Vedtægter,  ifølge  hvilke  der 
skal  et  Antal  af  mindst  tyve  Medlemmer  til  for 
at  kunne  forlange  en  extraordinær  Generalforsam- 
ling sammenkaldt.  Jeg  fastholder  altsaa  min 
Beslutning  om  at  lade  Klubben  arrangere  en 
Festlighed   i  Anledning  af  de  Herrer  Officerers 

Nærværelse  i  vor  By.  Hvorvidt  De  agter  at 
deltage,  bliver  Deres  Sag.  Som  De  ved,  indmelder 
man    sig  ikke   her  i  vort  Samfund   for  Livstid.« 

»Og  jeg  fastholder  min  Anskuelse,«  riposte- 
rede Engberg,  denne  Gang  dog  i  en  noget  mere 
nedstemt  Tone,  thi  .uagtet  sin  ubetvingelige  Op- 
position slj^st  var  han  dog  ikke  fri  for  at  føle  sig 
lidt  trykket  ved  den  i  Byens  ledende  Kredse 
meget  indflydelsesrige  Agents  Optræden,  »nemlig 
at  det  er  meningsløst  for  Klubben  at  paabyrde 
sig  Extraud gifter,  fordi  her  kommen  en  Flok 
unge  Herrer,  hvis  Nærværelse  allerhøist  kan 
skafte  nogle  af  Byens  Handlende  en  midlertidig, 
maaske  ^^derst  tvivlsom  Fortjeneste.« 

»Nei,  hør!  Nu  skal  jeg  sige  Dem  Noget, 
min  gode  Hr.  Engberg!«  busede  den  lille,  kor- 
pulente Kjøbmand  Eørby  ud  med  et  Slag  i 
Bordet.  »De  vil  kanske  henregne  mig  til  Byens 
Handlende?  —  Naa,  det  var  jo  rart!  Jeg  venter 
ikke  en  Øres  Fortjeneste  af  de  unge  Officerers 
Ophold,  men  ikke  desto  mindre  har  jeg  i  For- 
middags lovet  min  Datter  at  gjøre  Skovbal  ude 
i  Pavillonen  for  Lieutenanterne,  og  det  senest  en 
Uges  Tid  efter  at  de  er  komne.  Kan  De  gi'e 
igjen  paa  den?     Hvad?« 

Og  den  lille,  iltre  Mand  tørrede  saa  ivrigt 
løs  med  Lommetørklædet  paa  sin  Skaldepande 
og  sit  blussende  Ansigt,  som  om  det  var  et  af 
de    store   Speile    hjemme    i    hans  flot  udstyrede 

Manufakturbutik,  han  skulde  polere  saa  skinnende 
som  muligt.  At  han  ikke  ventede  sig  nogen  For- 
tjeneste af  de  unge  Fædrelandsforsvareres  Ophold 
der  i  Byen,  var  i  og  for  sig  ganske  rimeligt^ 
efter  som  han  havde  sin  store  Kundekreds  saa 
godt  som  udelukkende  blandt  Byens  og  Om- 
egnens vel  situerede  Bameverden,  og  hans  Butik 
følgelig  kun  kunde  antages  at  indeholde  grumme 
Lidt  af  saadanne  Sager,  for  hvilke  Officerer  som 
Begel  have  Brug.  Om  Paalideligheden  af  denne 
Del  af  hans  Erklæring  var  der  saaledes  ingen 
Grund  til  at  tvivle.  Derimod  maatte  den  anden 
Del  deraf,  nemlig  angaaende  hans  til  den  lille 
Frøken  Julie  givne  Løfte  om  at  gjøre  Skovbal 
til  Ære  for  de  ventede  militære  Gjæster,  med  et 
mildt  Udtryk  kaldes  en  temmelig  letsindig  Omgang 
med  Sandheden,  og  Ingen  vilde  være  bleven  mere 
forbauset  over  at  høre  den  lille  koleriske  Kjøb- 
mands  Udsagn  end  selve  hans  blondhaarede 
Datter.  Skjæbnen  havde  nemlig  villet,  at  hun, 
da  hun  om  Formiddagen  vendte  hjem,  fuldt  op- 
taget af  den  store  Nyhed,  havde  forefundet  sin 
Fader  i  en  mindre  menneskevenlig  Sindsstemning, 
foranlediget  ved  nogle  Ærgrelser,  som  hans  Butiks- 
personale i  Forbindelse  med  en  upræcis  Leveran- 
dør godhedsfuldt  havde  skaffet  ham  paa  Halsen, 
og  naar  den  brave  Mand  først  engang  var  kom- 
men i  det  Humør  —  hvad  han  i  Forbigaaende 
bemærket  havde  forbausende  let  ved  —  saa  var 

lian  ikke  alene  absolut  uimodtagelig  for  Fore- 
stillinger af  en  hvilken  somhelst  Art,  men  frem- 
satte desuden  sine  Anskuelser  i  Ord  og  Vendinger, 
som  han  i  en  roligere  Sindstilstand  aldeles  ikke 
vilde  vedkjende  sig,  hverken  med  Hensyn  til 
Indhold  eller  Form. 

Næppe  havde  derfor  den  lille  Frøken  Julie 
ganske  svagt  antydet  det  Ønskelige  i  at  feire 
de  unge  Officerers  Nærværelse  der  i  Byen  ved 
et  Bal  eller  en  lignende  Festlighed,  før  hendes 
Fader  begyndte  at  buldre  og  rase  som  en  Cyklon, 
og  efter  bl.  A.  at  have  forhørt  sig,  om  det  maaske 
var  hendes  Hensigt  at  bringe  ham  i  den  triste 
Nødvendighed  at  maatte  gribe  Tiggerstaven,  siden 
hun  vilde  paabyrde  ham  slige  vanvittige  Udgifter, 
endte  han  med  blussende  rød  at  erklære,  at  før 
han  indlod  sig  paa  den  Slags  Narrestreger,  før 
vilde  han  —  ja,  før  vilde  han  iføre  sig  selv  det 
flotteste  Damekostume  med  Hat  og  Parasol  og  hele 
Redeligheden,  som  han  eiede  i  sin  Butik,  og 
stille  sig  op  som  Skilt  i  det  største  af  de  der- 
værende Vinduer.  Tanken  om  den  Effekt,  som 
denne  usædvanlige  Skiltemethode  nødvendigvis 
maatte  frembringe,  foranledigede  Julie  til  hur- 
tigst muligt  at  styrte  ud  af  Stuen  for  at  give 
sine  Følelser  Luft,  men  forresten  kj endte  hun 
sin  Fader  alt  for  godt,  til  at  dette  mislykkede 
Forsøg  i  mindste  Maade  skulde  afskrække  hende 

fra  at  forny  Angrebet  paa  ham  ved  første  givne 
Leilighed. 

Det  skulde  imidlertid  ikke  blive  nødvendigt 
for  den  lille  danselystne  Frøken  at  anstrænge  sig 
yderligere  i  denne  Retning,  takket  være  den 
Assistance  hun  fik  fra  en  Side,  hvorfra  hun 
mindst  ventede  det,  nemlig  fra  den  af  Byens 
Tinge  Damer  meget  lidt  skattede  Sagfører  Eng- 
berg. Næppe  havde  den  iltre  Manufakturhandler 
nemlig  af  dennes  Udtalelser  ved  Eftermiddags- 
whisten  dannet  sig  en  Formodning  om,  at  Nogen 
kunde  tiltro  ham  selv  eller  hans  mere  fremragende 
Kolleger  blandt  Byens  Handelsmænd  at  nære 
egennyttige  Hensigter  ved  at  ville  vise  de  unge 
militære  Gjæster  Venlighed,  før  han  øieblikkelig 
kom  paa  det  Rene  med,  at  han  ikke  kunde  slaa 
denne  Mistanke  til  Jorden  paa  nogen  virksom- 
mere Maade  end  ved  at  akceptere  sin  Datters 
Ide,  og  i  samme  Nu  var  han  derfor  lige  saa  fast 
besluttet  paa  at  gjøre  Bal,  som  han  tidligere  paa 
Dagen  havde  været  det  paa  det  Modsatte. 

Og  saalunde  indtraf  det  mærkelige  Tilfælde, 
-at  den  militærfjendske  Sagfører  Engberg  blev 
ufrivillig  Ophavsmand  til,  at  saavel  en  af  Byens 
rigeste  Kjøbmænd  som  dens  fineste  Klub  beslut- 
tede at  hædre  de  militære  Landmaalere  ved  Af- 
holdelsen af  større  Festligheder. 


^1 II. 

Det  er  jo  en  nok  som  bekjendt  Sag,  at 
Tiden  ingensinde  snegler  afsted  med  saa  dril- 
agtig langsomme  Fjed  som  for  den,  der  imødeser 
store  og  glædelige  Begivenheder,  hvad  enten  det 
nu  er  en  af  Samfundets  Bærere,  som  haaber  at 
gjøre  et  nyt  Trin  op  ad  Magtens  og  Ærens 
Stige,  en*  Skoledreng,  som  brændende  af  Utaal- 
modighed  afventer  Feriens  Begyndelse,  eller  en 
Tjenestepige,  som  fortæres  af  Længsel  efter  at 
faa  Herskabet  lykkeligt  og  vel  ud  af  Døren  for 
at  kunne  nyde  en  stille  Hyrdetime  med  sit 
Hjærtes  Udkaarne.  Og  den  samme  Erfaring 
gjorde  alle  de  Unge,  som  paa  en  eller  anden 
Maade  haabede  at  profitere  af  Officerernes  fore- 
staaende  Ophold  i  den  lille  By,  omendskjøndt  de 
efter  bedste  Evne  søgte  at  forkorte  Tiden  ved 
livlige  Forhandlinger  og  Udvexlinger  af  deres 
Forhaabninger  angaaende  den  forskjelligartede 
Lystighed,  hvortil  de  militære  Gjæsters  Nær- 
værelse vilde  give  Anledning. 

Endelig  oprandt  da  den  med  Længsel  ven- 
tede Dag.  Takket  være  det  straalende  Solskins- 
veir  tog  den  lille  Provinsby  sig  saa  venlig  og 
indbydende  ud,  som  den  paa  nogen  Maade  kunde, 
ret  som  om  den  efter  bedste  Evne  vilde  gjøre 
Stads  af  sine  ventede  Gjæster.  Efter  Jærnbanens 
Fartplan  skulde   disse   arrivere  omtrent  Klokken 

Taa  Opinaaling.  2 

fire  om  Eftermiddagen,  og  hen  imod  den  Tid  var 
der  en  ualmindelig  livlig  Færdsel  af  Spadserende 
i  Banegaardens  Nærhed.  Ganske  vist  skulde  der 
ingen  somhelst  høitidelig  Modtagelse  af  de  an- 
kommende Officerer  finde  Sted,  men  mærkværdigt 
nok  havde  et  forbausende  stort  Antal  af  Byens 
unge  Damer  netop  den  Dag  følt  en  uimodstaae- 
lig  Trang  til  at  lægge  deres  Eftermiddagstur  om 
ad  det  op  til  Banegaarden  stødende  Torv  og  de 
tilgrænsende  Gader  og  Spadserestier,  idet  de  dog 
holdt  sig  i  ærbødig  Afstand  fra  selve  Banens 
Enemærker,  lige  som  for  at  indskærpe  tilfældigt 
Mødende,  at  disse  for  Alt  i  Verden  endelig  ikke 
maatte  tro,  at  deres  Nærværelse  stod  i  fjæi^neste 
Forbindelse  med  Officerernes  Ankomst. 

En  Undtagelse  herfra  dannede  dog  to  i  fixe^ 
lyse  Sommertoiletter  klædte  unge  Piger,  som, 
eskorterede  af  en  tolv  Aars  Skolediscipel,  van- 
drede ivrigt  passiarende  og  leende  frem  og  til- 
bage i  Banegaardens  Vestibule.  Den  mindste  og 
lyseste  af  dem  var  ingen  Anden  end  vor  gamle 
Bekjendt,  Frøken  Julie  Eørby,  og  den  noget 
høiere,  jævnaldrende  unge  Dame  med  det  kastanie- 
brune Haar  og  de  lystige,  mørkeblaa  Øine  var 
hendes  fortrolige  Veninde,  Marie  Franck,  der  i 
Egenskab  af  Kusine  til  en  af  de  ventede  E-ei- 
sende havde  indfundet  sig,  fulgt  af  sin  Broder 
Knud,  for  at  modtage  ham  paa  Familiens  Vegne. 
Til  at  overvære  det  fores taaende  rørende  Gjensyn 

med  sin  Fætter  havde  hun  udbedt  sig  sin  Ven- 
inde Julies  Ledsagelse,  dels  fordi  det  var  »saa 
flovt«  at  skulle  bevæge  sig  uden  kvindeligt  Sel-. 
skab  blandt  det  Mylder  af  militære  Skikkelser, 
der  snart  forventedes  at  ville  befolke  Banegaar- 
den,  og  dels  fordi  Julie  Rørby  kjendte  Lieutenant 
Franck  flygtigt  fra  et  kort  Besøg,  som  han  havde 
aflagt  hos  sin  Onkel  for  et  Par  Aar  siden,  inden 
han  endnu  var  kommen  i  Uniformen. 

Forresten  vrimlede  Banegaarden  af  en  tre — 
fire  Handelsreisende,  der  for  Øieblikket  vare 
ivrigt  optagne  af  at  drage  Omsorg  for  Yidere- 
besørgelsen  af  de  fra  denne  Klasse  Medborgere 
uadskillelige,  kæmpemæssige  Kufferter,  samt  af 
det  stedlige  Jernbanepersonale,  der  med  over- 
vældende Sindsro  udførte  de  det  paahvilende, 
ikke  særligt  anstrængende  Forretninger.  En  var 
der  •  imidlertid  tilstede,  som  i  Retning  af  at  sætte 
Liv  i  Tingene  mageligt  kuade  gjælde  for  ti,  og  det 
var  den  trivelige  Vært  paa  Hotel  »Prins  Jørgen«, 
Hr.  Mellerup,  der  mødte  i  Embeds  Medfør  for  at 
modtage  samtlige  de  ankommende  Officerer,  som 
under  deres  Ophold  der  i  Byen  skulde  finde  Ly 
og  Forpleining  under  hans  gjæstfrie  Tag.  Hæf- 
tigt  transpirerende,  saavel  af  Hede  som  af  Tjenst- 
iver, foer  den  lille  Mand  omkring,  snart  ned  til 
den  ved  Banegaardens  høie  Stentrappe  holdende 
Arbeidsvogn,  hvor  han  endnu  engang  paa  det 
Indstændigste   paalagde  dennes  Kudsk   at  stable 

de  militære  Kufferter  forsvarligt,  da  det  efter 
hans  høitidelige  Forsikkring  udmærket  godt  kunde 
ligne  saadan  en  Klodsmajor,  som  Kudsken  var, 
at  ligge  og  klatte  Halvdelen  af  dem  ned  paa 
Stenbroen,  inden  Vognen  naaede  Hotellet,  og  der- 
efter hoppede  han  atter  med  en  i  Forhold  til 
hans  Legemsfylde  forbausende  Hurtighed  op  af 
Trappen  for  at  overtyde  sig  om,  at  Hotellets 
Skopudser  og  Staldkarl,  hvem  han  havde  udkom- 
manderet til  Assistance  ved  Nedbæringen  af  be- 
meldte Kuiferter,  vare  færdige  til  Udrykning  paa 
Perronen  med  kortest  mulige  Varsel,  og  ikke 
havde  ladet  sig  forføre  af  den  herskende  Lummer- 
hede til  at  sætte  sig  fast  ved  et  lædskende  Glas 
01  inde  i  Ventesalen. 

Endelig  afbrødes  han  midt  i  denne  anstræn- 
gende  Virksomhed  ved  en  skingrende  Piben  fra 
Lokomotivet,  og  i  samme  Nu  aabnedes  den  ud 
til  Perronen  førende  Glasdør  af  en  af  Dragerne, 
der  godhedsfuldt  oplyste  med  høi  Røst,  at  det 
var  Toget  til  K.,  der  kom,  hvilken  Meddelelse  i 
Forbigaaende  bemærket  var  aldeles  overflødig, 
eftersom  ikke  en  Eneste  af  de  paa  Banegaarden 
Tilstedeværende  nærede  fjærneste  Tvivl  i  saa  Hen- 
seende. I  det  Samme  standsede  Toget,  og  ud 
af  fire  anden  Klasses  Kupeer  klattrede  en  Flok 
paa  omtrent  tredive  Officerer  af  alle  Vaabenarter, 
anførte  af  en  slank,  ungdommeligt  udseende  In- 
fanterikaptain,  paa  hvem  Hr.  Mellerup  øieblikkelig 

foer  løs  som  en  Krage  paa  en  Harekilling  og 
begyndte  med  megen  Tungefærdighed  at  holde 
en  Slags  Velkomsttale,  som  Kaptainen  dog  hur- 
tigt afbrød  ved  at  række  den  geskjæftige  Mands- 
ling Haanden  med  et  gemytligt  Smil  og  udtale 
det  Haab;  at  hans  unge  Følgesvende  ikke  maatte 
gjøre  ham  Tilværelsen  alt  for  sur  i  den  Maaned, 
han  skulde  trækkes  med  dem.  Og  nu  forlod 
hele  Sværmen  Perronen  med  den  komplimen- 
terende og  transpirerende  Hr.  Mellerup  som  Vei- 
viser  og  efterfulgt  af  nogle  Militærarbeidere,  der 
slæbte  afsted  med  en  Del  mystisk  udseende  Træ- 
kasser, som  indeholdt  de  forskjellige  Instrumenter 
af  ældre  og  nyere  Konstruktion,  ved  Hjælp  af 
hvilke  Lieutenanterne  i  den  nærmeste  Fremtid 
skulde  give  mer  eller  mindre  korrekte  Billeder 
af  Terrainet  der  i  Omegnen. 

Imidlertid  havde  de  to  Veninder  Marie  Franck 
og  Julie  Rørby  indtaget  en  afventende  Stilling 
ude  i  Vestibulen,  medens  den  ungdommelige 
Knud  var  udsendt  paa  Rekognoscering.  Det 
varede  da  heller  ikke  længe,  før  Drengens  ihær- 
digt speidende  Øine  havde  opdaget  Gjenstanden 
for  denne.  Blussende  af  Iver  stormede  han  midt 
ind  i  Lieutenanternes  Klynge  og  stak  Haanden 
ind  under  Armen  paa  en  middelhøi,  lidt  lapset 
udseende  Infanterist,  der  med  Huen  paa  tre  Haar 
spadserede  afsted  i  fornøielig  Passiar  med  en  af 
Kammeraterne. 

»God  Dag,  Ludvig!  Hvordan  har  Du  det?« 
raabte  Knud  hæsblæsende. 

»Halløi!  Hvad  er  Du  for  En?«  raabte  In- 
fanteristeUj  idet  han  hurtigt  dreiede  Hovedet. 
»Hvad  Pokker!  Er  det  Dig,  Knud?  God  Dag, 
gamle  Dreng!  Det  var  da  et  nydeligt  Træk  i 
Din  Karakterbog,  at  Du  kommer  og  tager  imod 
Din  ældre  Fætter.« 

»Ja,  og  Marie  er  ogsaa  med!  Hun  staar 
der  henne!«  oplj^ste  Knud  yderst  fornøiet. 

»Hvad  er  hun?  Lad  os  saa  bare  komme 
afsted  hen  til  hende!«  raabte  Lieutenant  Franck 
lige  saa  fornøiet,  thi  for  en  ung  Officerer  har 
Udsigten  til  at  komme  i  Berøring  med  unge 
Damer  jo  altid  noget  høist  Tiltalende  ved  sig. 
Og  afsted  foer  han  da,  efter  at  have  givet  sit 
lovende  Overskjæg  et  flot  Sving,  saa  at  sige  bug- 
seret af  den  triumferende  Knud,  hen  til  de  to 
Yeninder. 

»God  Dag,  Fætter  Ludvig!  Velkommen  til 
vor  By!«  raabte  Marie  Franck  muntert,  idet  hun 
rakte  ham  Haanden. 

»God  Dag,  Marie!«  besvarede  Lieutenanten 
Hilsenen  og  greb  hendes  Haand.  »Jeg  er  over- 
vældet, rørt,  bevæget  til  Taarer  over  saaledes  at 
blive  modtaget  med  aabne  Arme  af  hele  den 
stedlige  Families  yngre  Generation,  lige  som  jeg, 
om  jeg  saa  maa  sige,  sætter  Foden  paa  Jer  gjæstfrie 
Kyst!  —  Nei,  hvor  Du  er  voxet,  siden  jeg  saae 

Dig  sidst!«  tilføiede  han  med  et  beundrende  Blik 
paa  sin  Kusines  smukke  Skikkelse. 

yÅSi  —  aah!«  svarede  Marie  med  et  Hoved- 
kast, yderst  krænket  over,  at  hendes  Fætter 
kunde  beskylde  hende  for  at  give  sig  af  med  en 
saa  barnlig  Beskjæftigelse  som  at  voxe. 

»Ja,  undskyld,  det  skulde  ingen  Fornærmelse 
være.  Du  har  virkelig  ingen  Skade  taget  af  det,« 
erklærede  Franck  gemytligt.  >^Men  er  det  ikke 
Julie  Rørby  —  om  Forladelse:  FrøJcen  Julie 
Rørby?«   spurgte  han  nu,  henvendt  til  denne. 

»Jo,  til  Tjeneste,  Hr.  Lieutenant,«  attesterede 
den  lille  Frøken  i  en  spids  Tone  og  med  en 
cermoniel  Bøining,  thi  hun  S3aites  nok,  at  det 
havde  varet  noget  længe,  inden  den  gode  Herre 
havde  taget  Notits  af  hendes  tiltalende  lille  Per- 
son. »De  gjør  mig  altsaa  virkelig  den  Ære  at 
mindes  min  Ubetydelighed?« 

»Om  jeg  gjør?«  lo  Franck,  idet  han  greb 
hendes  Ha  and  og  rystede  den.  »Kan  De  huske, 
da  jeg  var  her  for  to  Aar  siden,  og  De  havde 
faaet  Marie  og  mig  med  op  at  stjæle  Kirsebær 
i  det  fredlyste  Træ  i  Deres  Have,  og  Grenen 
saa  brækkede,  saa  vi  trimlede  ned  i  Græsset 
begge  To,  da  vi  skulde  skynde  os  bort,  fordi  vi 
hørte  Deres  Fader  komme?  —  Hahaha!  Jeg 
ser  os  endnu  liste  afsted  paa  alle  Fire,  medens 
Marie  sad  oppe  i  Træet  og  kiggede  rædselsslagen 
efter  os!« 

»Aa  —  aah!«  vrissede  Frøken  Julie,  liøist 
ubehagelig  berørt  ved  at  blive  mindet  om  slige 
ungdommelige  Streger,  der  saa  lidt  harmonerede 
med  hendes  nuværende  Stilling  i  Samfundet  som 
elegant  ung  Dame.  Og  saa  meget  mere  indig- 
neret var  hun  over  sin  tidhgere  Medskyldiges 
Aabenmundethed,  som  hun  i  det  Samme  gjorde 
den  Opdagelse,  at  tre  andre  Lieutenanter 
nærmede  sig  deres  Gruppe,  øiensynligt  i  den 
Hensigt  at  benytte  den  velkomne  Leilighed  til 
snarest  muligt  at  stifte  Bekjendtskab  med  to  saa 
tiltalende  Repræsentanter  for  Byens  Dameverden. 

»Jo,  ved  De  hvad,  det  var  min  Sandten 
en  uhyre  grinagtig  Forestilling!«  erklærede  Franck 
med  dyb  Overbevisning.  »Og  hvor  det  er  nyde- 
ligt gjort  af  Dem,  at  De  ogsaa  er  kommen  herud 
for  at  tage  imod  mig!«  vedblev  han. 

»Nei,  det  er  jeg  aldeles  ikke!«  protesterede 
Julie  Rørby  med  en  Energi,  som  om  Franck 
havde  beskyldt  hende  for  at  have  stukket  Ild 
paa  aller  mindst  den  halve  By.  »Jeg  var  bare 
ude  at  —  saadan  ude  at  spadsere  med  Marie, 
og  — -  og  saa  kom  vi  saadan  rent  tilfældigt  her 
i  Nærheden  —  og  saa  — « 

»Ja,  Gud  bevares.  De  behøver  saamæn  ikke 
at  rense  Dem  saa  ivrigt  for  den  fule  Mistanke,« 
afbrød  Franck  hende  med  et  meget  gemytligt 
Ansigt.  »Jeg  er  det  heldige  Tilfælde  saa  meget 
mere    taknemlig,     fordi    jeg    endnu    i    Dag    har 

kunnet  forny  Bekjendtskabet  med  Dem.  —  Men 
der  ser  jeg  to  af  mine  Kammerater  »saadan  rent 
tilfældigt«  komme  hen  imod  os  med  nogle  gyse- 
lige skinhellige  Ansigter,  som  om  de  ikke  havde 
Anelse  .om,  at  jeg  staar  her  og  taler  med  to 
unge  Damer.  Maa  jeg  ikke  have  Lov  til  at 
forestille  dem  for  Dem?  For  det  er  naturligvis 
det,  de  gaar  og  lurer  paa.  —  Halløi,  I  To!« 
raabte  han,  da  de  unge  Piger  med  et  Nik  havde 
givet  ham  den  forønskede  Tilladelse.  >^Kom  her 
hen  et  Øieblik!« 

Denne  Opfordring  blev  med  største  Bered- 
villighed efterkommet  af  de  to  Lieutenanter,  som 
med  hurtige  Skridt  ilede  hen  til  Gruppen  og  hilste 
meget  ærbødigt  paa  de  unge  Damer. 

»Maa  jeg  have  den  Ære,«  tog  Franck  nu 
Ordet,  ^>at  forestille  Damerne  Sekondlieutenanterne 
Bech  af  Rytteriet  og  Vilsted  af  Artilleriet,  Begge 
henhørende  til  det  militære  Menageri,  som  i  Løbet 
af  en  Maaned  vil  blive  forevist  det  høitærede 
Publikum  her  i  Staden.  —  Min  Kusine  Frøken 
Marie  Franck  og  hendes  intimeste  Veninde  Frøken 
Julie  Rørby.  —  Men  hvor  Pokker  har  I  gjort 
af  Granberg?«  spurgte  han  sine  to  Kammerater. 
»Jeg  syntes,  I  fulgtes  med  ham  for  et  Øieblik 
siden.  Ham  maa  Damerne  endelig  snarest  muligt 
gjøre  Bekjendtskab  med.  Han  er  nemlig  det 
hvideste  Faar  i  Flokken,  Fornuftens,  Alvorens 
og    Flidens    Personifikation,    der    staar    som    et 


26 


lysende,  men  desværre  uopnaaeligt  Forbillede  for 
alle  os  Andre.  —  Naa,  der  er  han!«  vedblev 
Franck,  da  en  høi,  kjøn  Ingeniørlientenant  i  det 
Samme  passerede  forbi  i  nogen  Afstand  med  en 
Instrumentkasse  hængende  i  en  Eem  over  Armen. 
»Kan  De  se,  han  tør  ikke  engang  betro  sin  dyre- 
bare Maalekikkert  i  Militærarbeidernes  profane 
Hænder,  men  slæber  selv  pligtskyldigst  afsted 
med  den.  —  Hei,  Granberg!  Kom  her  hen  og 
lad  mig  forestille  Dig  for  to  af  Byens  unge 
Skjønheder !« 

Den  saaledes  Anraabte  standsede  et  Øieblik 
og  nærmede  sig  derefter  tøvende  Gruppen. 

»Mine  Damer,  maa  jeg  forestille  Dem  vor- 
dende Ingeniørgeneral  Granstad,«  præsenterede 
Franck,  medens  den  unge  Lieutenant  hilste  paa  en 
lidt  stiv  og  forlegen  Maade.  »Om  ham  kan  man 
nemlig  med  Sikkerhed  forudsige,  at  han  i  Kraft 
af  sine  fremragende  Egenskaber  vil  stige  op  paa 
Magtens  høieste  Tinde,  hvilket  derimod  er  yderst 
tvivlsomt  med  Hensyn  til  os  Andre.« 

Ingeniøren  smilede  svagt  og  rødmede  næsten 
som  en  ung  Pige,  medens  hans  trohjærtede, 
mørkeblaa  Øjne  et  Sekund  hvilede  paa  hver  af 
de  unge  Piger,  længst  dog  paa  Julie  Rørby. 

»Nei,  hør,  Franck  — «   indvendte  han. 

»Javel,  Granberg,«  afbrød  denne  ham.  »Jeg 
ved,  hvad  Du  vil  sige.  Beskedenhed  klæder  en 
Yngling  overmaade  nydeligt,  og  at  den  Egenskab 

ogsaa  forefindes  i  rigeligt  Maal  hos  Dig,  skal  jeg 
med  Fornøielse  bevidne.« 

»Men  hør,  Ludvig!«  udbrød  Marie  Franck 
leende.  »Maa  vi  nu  ikke  faa  at  vide,  hvad  Hr. 
Lieutenanten  egenlig  hedder,  for  Du  kalder  ham  i 
samme  Aandedræt  med  to  forskjellige  Navne.« 

»Naa— aa!  Javel!  Ja,  det  skal  Du  ikke 
tage  Dig  nær,«  oplyste  Franck  gemytligt. 
»Hans  virkelige,  veritable  Navn  er  ifølge  alle 
paalidelige  Kilder  Granstad.  Granberg  er  bare 
saadan  et  nomme  de  guerre,  som  han  i  Tidernes 
Løb  har  lagt  sig  til.  Det  flyder  nemlig  saa  rart 
let  for  den  danske  Tunge.  —  Men  efter  som  Da- 
merne nu  er  eskorterede  af  samtlige  fire  Vaaben- 
arter,  og  alle  de  Andre  er  halvveis  nede  over 
Torvet,  turde  det  maaske  være  paa  Tiden  ogsaa 
for  os  at  forlade  disse  Haller.« 

»Ja,  Julie  og  jeg  skal  rigtignok  videre  paa 
vor  Eftermiddagstur,«  oplyste  Marie  Franck  hur- 
tigt, thi  af  Hensyn  til  sine  kjære  Bysbørns  hvasse 
Tunger  nærede  hun  en  Del  Betænkeligheder  ved 
at  passere  ned  ad  Hovedgaden  under  en  saa 
stærk  militær  Eskorte.  »Saa  vi  maa  sige  Dig 
Farvel  her,  Ludvig.« 

»Bien!  Saa  kan  vi  da  i  al  Fald  følges  ned 
af  Trappen,«  foreslog  hendes  Fætter,  og  da  dette 
Forslag  billigvis  ikke  kunde  antages  at  indeholde 
noget  for  den  offentlige  Moral  Krænkende,  van- 
drede hele  Selskabet  et  Øieblik  efter  i  fuld  Pas- 

siar  ned  paa  Torvet,  hvor  man  standsede  for  at 
tage  Afsked  og  udvexle  Forhaabninger  om  gjen- 
sidig  Fornøielse  af  hinandens  Selskab  i  den  kom- 
mende Maaned. 

Lige  som  de  bedst  vare  i  Gang  hermed,  pas- 
serede en  lang,  i  h'segraa  Sommerdragt  klædt 
Herre  i  hastig  Grang  forbi  dem  og  hilste  de  to 
Damer  med  et  ikke  synderlig  elskværdigt  Ansigt, 
der  hk  et  rent  ud  sagt  arrigt  Udtryk,  idet  hans 
Blik  streifede  Lieutenanterne,  som  høfligt  gjen- 
gjældte  hans  Hilsen. 

»Hvem  var  den  ualmindelig  tiltalende  yngre 
Medborger?«  spurgte  Franck  leende,  saa  snart 
den  graa  Herre  var  forsvunden  ind  i  den  ved 
Banegaarden  liggende  Telegrafstation. 

»Aa,  det  var  en  Hr.  Engberg  her  fra  Byen,« 
oplyste  Julie  Rørby  med  nogle  meget  klædelige 
SmaakrøUer  paa  sin  freidige  lille  Næse. 

»Nei  virkelig!«  svarede  Franck.  Er  han 
Eddikebrygger  eller  Ligbærer?« 

»Hvoraf  slutter  De,  at  han  absolut  maa  be- 
klæde en  af  de  to  Livsstillinger?«  spurgte  den 
lille  Frøken  med  en  lystig  Latter. 

»Aa,  jeg  syntes,  at  hans  Udtryk  vidnede 
om  saadan  et  rart  lyst  Blik  paa  Tilværelsen,  som 
man  i  Regelen  tilskriver  de  to  Klasser  Medmen- 
nesker. « 

»Ja,  da  glipper  Deres  Iagttagelsesevne  dog 
denne    Gang,«    svarede    Julie.     »Han    er   nemlig 

Sagfører.  De  faar  saaniæii  nok  Leilighed  til  at 
gjøre  hans  nærmere  Bekjendtskab,  medens  De  er 
her  i  Byen,  Lieutenant  Franck.  Det  skulde  da 
gaa  mærkeligt  til,  om  De  ikke  traf  sammen  med 
ham  et  eller  andet  Sted.« 

»Og  skulde  det  ikke  ske,  haaber  jeg  at 
kunne  bære  Savnet  med  værdig  Fatning,«  erklæ- 
rede Franck  høitideligt,  hvorefter  Selskabet  skiltes, 
og  de  fire  Lieutenanter  under  Veiledning  af  den 
ungdommelige  Knud  begave  sig  afsted  efter 
deres  Kammerater  ned  til  det  midt  paa  Hoved- 
gaden liggende  Hotel. 


III. 

»Se  saa,  mine  Herrer!  Velbekomme  over 
hele  Linien!«  raabte  Kaptain  Grram,  idet  han 
lagde  Servietten  bort  og  reiste  sig  fra  Aftens- 
bordet i  Hotellets  Spisesal,  hvor  han  liavde  præ- 
sideret for  Bordenden,  imellem  de  to  Premier- 
lieutenanter  Helvig  og  Ryding,  der  paa  Opmaa- 
lingsturen  skulde  assistere  ham  ved  Tilsynet  med 
hans  Elever.  »Nu  er  Klokken  tre  Kvarter  til 
otte.  Klokken  ni  stilles  der  nede  i  Hotelhaven 
til  en  Bolle  Punch,  for  at  vi  kan  feire  vor 
første  Aften  her  i  Byen  paa  en  værdig  Maade.« 

Almindelig    Jubel     fra     de    unge    Officerer 

besvarede  denne  Meddelelse,  medens  de  nu 
ogsaa  reiste  sig  fra  Bordet  og  spredte  sig  i 
Salen. 

»Jeg  synes.  De  ser  saa  betænkelig  ud,  Ry- 
ding?  Er  der  gaaet  Dem  Noget  imod?«  spurgte 
Kaptainen,  idet  han  tændte  en  Cigar,  den  ene 
af  Premierlieutenanterne,  en  høi,  kraftig  Skikkelse 
med  en  barsk  Mine,  som  dog  jævnligt  opklaredes 
af  et  muntert  Glimt  i  hans  smaa,  lyse  Øine. 

»Aa,  jeg  bevidnede  blot  i  mit  stille  Sind 
Værten  min  dybeste  Medfølelse«,  svarede  den 
Adspurgte,  idet  han  strøg  Haanden  gjennem  sit 
store,  lyse,  tvedelte  Fuldskjæg  og  samtidig  lod 
Blikket  glide  hen  over  det  forladte  Aftensbord, 
hvor  der  saa  at  sige  ikke  var  Spor  af  Fødemidler 
at  opdage. 

»Hahaha!«  lo  Kaptainen.  »Ja,  jeg  indrøm- 
mer, at  det  ikke  er  uden  en  vis  Berettigelse. 
^en  forresten  kan  jeg  dog  trøste  Dem  med,  at 
han.  ikke  har  glemt  at  tage  vore  unge  Menne- 
skers Appetit  med  i  Beregningen  ved  Fastsæt- 
telsen af  sin  Betaling  for  deres  Kost,  saa  jeg 
tror  ikke,  der  er  Fare  for,  at  han  skal  gaa  fallit 
af  den  Grund.« 

»Meget  priseligt  gjort  af  ham,«  bemærkede 
Premierlieutenant  Ry  din  g  høitideligt,  og  dermed 
vandrede  de  to  Herrer  ud  af  Salen. 

»Granberg!«  raabte  Lieutenant  Franck,  idet 
han    greb    sin   Yen   under   Armen.     »Vi  har   en 

god  Time,  til  Pnnclien  marcherer  op.  Lad  os^ 
benytte  den  til  aflægge  en  Tiltrædelsesvisit  henne 
hos  min  Onkel.  Jeg  har  forberedt  Kusine  Marie 
paa  min  snarlige  Ankomst  og  i  Fortrolighed 
meddelt  hende,  at  jeg  agtede  at  indføre  Dig  i 
Familiens  Skjød  allerede  i  Aften,  saa  Du  vil 
blive  modtaget  med  aabne  Arme.« 

»Nei,  kjære  Ven!«  svarede  Granstad  strittende 
imod,  da  Franck  vilde  hale  afsted  med  ham.  »I 
Aften  har  jeg  sandelig  ingen  Tid.  Jeg  maa 
have  gjort  Alt  i  Orden,  til  vi  skal  ud  i  Morgen 
tidlig. « 

»Sikke  noget  Snak!  Det  kan  Du  jo  gjøre 
i  Morgen,  inden  vi  gaar,«  protesterede  Franck 
ivrig.  »Tror  Du  kanske,  at  Nogen  af  de  Andre 
rører  en  Finger  ved  det  Tøieri  i  Aften?« 

»Nei,  det  er  saamæn  meget  muligt,«  ind- 
rømmede Granstad  smilende,  »men  Du  ved  jo, 
at  jeg  ingen  Ro  har  paa  mig,  naar  jeg  har 
Noget  liggende,  som  jeg  skal  til  at  arbeide  paa.« 

»x^La,  Du  er  en  sand  Ærkefilister ! «  raabte 
Franck  ærgerlig  og  slap  hans  Arm.  »Der  sidder 
nu  to  unge,  smukke  Piger  og  venter  paa  os 
henne  hos  Onkels  —  jeg  skulde  nemlig  tage 
mærkeligt  feil,  om  den  lille  Julie  Eørby  ikke 
ogsaa  er  der  henne  i  Aften  —  og  det  kan  Du 
virkelig  modstaa?« 

»Ja,  kjære  Franck,  i  Aften  maa  Du  have 
mig    undskyldt,«    erklærede   Ingeniøren    bestemt.. 

»En  anden  Dag  skal  det  være  mig  en  Glæde  at 
følge  med  Dig  og  hilse  paa  Din  Familie.« 

»Ja,  ja,  hver  sin  Lyst,«  svarede  Franck  for- 
nærmet. »Saa  farvel  saalænge.  Du  har  da  vel 
ikke  allerede  faaet  Din  Topografi  pakket  ud? 
For  hvis  Du  først  faar  fat  i  den,  saa  kommer 
vi  vist  ogsaa  til  at  undvære  Din  elskværdige 
Nærværelse  ved  Punchen.« 

Og  dermed  foer  han  afi^ted,  medens  Granstad 
sindigt  vandrede  op  paa  den  til  fælles  Sovestue 
for  de  Unge  indrettede  Balsal,  hvor  han  med 
megen  Grundighed  gav  sig  i  Færd  med  at  efterse 
og  ordne  sine  Tegneapparater. 


»Jeg  melder  Hr.  Kaptainen:  Paraden  er 
stillet!  Alt  er  tilstede  med  Undtagelse  af  de 
Herrer  Granstad  og  Franck,  hvis  nuværende  Op- 
holdssted ikke  kjendes.« 

Med  denne  Melding  traadte  Premierlieutenant 
E-yding  frem  for  Expeditionens  Chef,  da  denne 
faa  Minuter  efter  ni  viste  sig  nede  i  Hotellets 
store  og  skyggefulde  Have,  som  sædvanligt  dam- 
pende paa  sin  uundgaaelige  Cigar  og  efterfulgt 
af  to  Opvartere  med  en  vældig  Punschebolle  og 
en  Bakke  med  Glas. 

»Ja,  vil  de  Herrer  ingen  Punch  have,  saa 
bliver  det  deres  Sag.  Nu  tager  vi  Andre  fat!« 
erklærede  Kaptain  Gram  energisk  og  satte  sig 
ved   et  i  Havens   største  Lysthus    anbragt  rundt 

Bord,  om  hvilket  de  Øvrige  nu  ogsaa  grupperede 
sig.  »Her  hen  med  Bollen,  Opvarter!  —  Aa, 
Lieutenant  Rheinstorif,«  vedblev  han,  henvendt 
til  en  meget  høi  Gardelieutenant.  »De  har  saadan 
nogle  deilige  lange  Arme.  Det  er  bedst.  De 
bliver  Mundskjænk.  — •  Værs"  artig,  tag  nu  for 
Dem  af  Retterne,  mine  Herrer!« 

Gardisten  modtog,  ikke  uden  en  vis  Stolt- 
hed, det  ham  overdragne,  betydningsfulde  Hværv 
og  begyndte  med  megen  Rutine  at  fylde  Glas- 
sene, som  hurtigt  befordredes  videre  fra  Haand 
til  Haand. 

»Naa,  alle  Mand  forsynede?  —  Velkommen 
i  det  Grønne,  mine  Herrer!«  raabte  Kaptainen, 
idet  han  løftede  sit  Glas,  nikkede  rundt  i  Kred- 
sen og  tømte  det.  »Aha!«  udbrød  han  i  det 
Samme,  da  han  fik  Øie  paa  Franck,  som  stærkt 
forpustet  kom  farende  ned  ad  Havegangen. 
»Der  har  vi  en  af  Efternølerne!  Hvor  Pokker 
bliver  De  af,  Franck!« 

»Beder  mange  Gange  om  Undskyldning, 
Hr.  Kaptain!«  svarede  denne  med  Haanden  til 
Huen  og  tilsyneladende  meget  angergiven.  »Jeg 
havde  snakket  mig  fast  i  min  herværende  Familie- 
kreds, hvor  jeg  uden  synderligt  Held  bestræbte 
mig  for  at  bibringe  et  Par  unge  Damer  den 
rette  Forstaaelse  af  Øiemedet  for  vor  Expedi- 
tion  her  til  Byen.  De  syntes  nemlig  at  nære 
den    feilagtige    Opfattelse,    at    den    udelukkende 

gik  ud  paa  i  paakommende  Tilfælde  at  forsyne 
de  herværende  unge  Damer  med  Balkavalerer, 
og  en  saa  utilgivelig  Miskj endelse  af  dens  sande, 
strængt  videnskabelige  Formaal  kunde  jeg  dog 
umuligt  lade  være  uimodsagt.« 

»Ja,  ja,  i  Betragtning  deraf  skal  det  være 
Dem  tilgivet,  at  De  kommBr  bagefter, «  erklærede 
Kaptainen  smilende.  »Men  har  De  ikke  set 
noget  til  Deres  Yen  Granstad?  Han  har  heller 
ikke  givet  Møde  endnu.« 

»Granb —  Granstad?«  lo  Franck  inderlig  for- 
nøjet. »Jo,  ham  skal  jeg  saamæn  snart  skaffe 
til  Veie,  Hr.  Kaptain.  Jeg  ved  saa  omtrent, 
hvor  jeg  kan  gaa  hen  og  hente  ham.« 

Og  dermed  pilede  han  atter  afsted  gjennem 
Haven  og  forsvandt  ind  i  Hotellets  op  til  denne 
stødende  Bagbygning.  Ikke  fem  Minuter  efter 
vendte  han  triumferende  tilbage  med  den  Sav- 
nede under  Armen. 

»Jeg  melder  mig  med  Desertøren,  Hr.  Kap- 
tain!« raabte  han.  »Som  jeg  nok  tænkte,  sad 
han  ganske  rigtigt  over  sin  Topografi  oppe  paa 
Sovesalen,  hvor  han  havde  fordybet  sig  i  nogle 
forskrækkelig  indviklede  Beregninger,  som  jeg 
nær  aldrig  havde  faaet  ham  redet  ud  af,  og 
havde  naturligvis  glemt  hele  den  øvrige  Verden, 
Punchen  indbefattet.« 

» Da  var  det  s'gu  et  sandt  Held,  at  han  ikke 
ogsaa  fik  Dem  til  at  kjøre  fast  i  Videnskaben!« 

svarede  Kaptainen  leende.  »Men  kom  nu  o^ 
sæt  Dem  ned,  mine  Herrer  Efternølere.  Her 
staar  to  fyldte  Glas  til  Dem!« 

Og  nu  gik  det  løs  med  Klinken  og  Latter 
og  Passiaren,  medens  Glassene  tømtes  og  fyldtes, 
og  Røgen  fra  Piber  og  Cigarer  steg  op  i  den 
varme,  stille  Sommerluft.  Adskillige  Talere  pro- 
ducerede sig  med  større  eller  mindre  Held,  og 
Stemningen  blev  mere  og  mere  løftet,  efter- 
haanden  som  Bollens  Indhold  forsvandt.  Om 
det  saa  var  den  stilfærdige,  alvorlige  Granstad, 
blev  han  snaksom  og  gemytlig,  men  det  mest 
oplivende  Element  i  Selskabet  var  og  blev  dog 
den  lystige  Franck,  som  den  Aften  var  i  et 
endog  for  hans  Vedkommende  usædvanligt  Perle- 
humør. 

»Ah!  Dette  her  er  unægtelig  noget  Andet 
end  at  sidde  paa  Skolebænkene  inde  paa  Slottet!« 
udbrød  Dragonlieutenant  Bech,  idet  han  med  inder- 
ligt Velbehag  strakte  sig  i  den  magelige  Have- 
stol og  skjød  sin  sølvtressede  Hue  bag  i  Nakken. 
»Det  smager  jo  formeligt  af  den  rene,  skinbar- 
lige Sommerferie!« 

»Javel!  Minus  den  dertil  hørende  Morgen- 
søvn, lille  Bech,«  bemærkede  Premierlieutenant 
E-yding.  »Den  maa  De  vente  med  til  bedre 
Tider,  for  her  gjælder  det  at  komme  ud  af  Fje- 
rene Klokken  sex,  ved  De  nok.« 

»Ja,   mine   Herrer!«    lød   Kaptainens   klang- 

fulde  Stemme.  »Jeg  udbeder  mig  fuldtalligt 
Møde  ved  Kaffebordet  Klokken  halv  syv  hver 
Søgnedag,  glem  ikke  det.  Jeg  vilde  dog  nødig 
se  mig  i  den  triste  Nødvendighed  at  maatte 
lade  en  af  Militærarbeiderne  møde  med  en  Vand- 
kande oppe  paa  Sovesalen  om  Morgenen  for  at 
bringe  mindre  morgenduelige  Medlemmer  af 
Expeditionen  paa  Benene.« 

»Hr.  Kaptain!  Maa  jeg  bede  om  Ordet  for 
at  fremsætte  et  Forslag?«  raabte  Franck,  idet 
han  sprang  op.  »Mine  Herrer!«  vedblev  han, 
da  Kaptain  Gram  med  et  Nik  havde  givet  ham 
den  forønskede  Tilladelse.  »Erkjendelsen  af  sine 
Skrøbeligheder  skal  jo  efter  troværdige  Folks 
Udsagn  være  den  første  Begyndelse  til  For- 
bedring. Nu  er  jeg  mig  fuldt  ud  bevidst,  at 
blandt  mine  ikke  faatallige  svage  Sider  indtager 
en  afgjort  Urilbøielighed  til  tidlig  Opstaaen  en 
fremragende  Plads,  og  jeg  nærer  en.  temmelig 
grundmuret  Overbevisning  om,  at  adskillige  af 
mine  kjære  Kammerater  ved  et  fast  Greb  i 
deres  respektive  Barme  vil  komme  til  en  lige- 
lydende Erkjendelse  for  deres  Vedkommende. 
Derfor  har  min  for  dybsindige  Betragtninger 
særligt  anlagte  Aand  i  flere  Timer  været  stærkt 
optaget  af  at  finde  en  fyldestgj ørende  Løsning 
af  det  Problem,  hvordan  vi  paa  blidest  mulige 
Maade  kan  udrives  af  Morgensøvnens  os  fast 
omslyngende  Axme,   og  se:    jeg  har  fundet  den. 


37 


»Hvortil  har  man  vel  Samfundsstøtter, <^<  sagde 
jeg  til  mig  selv,  »uden  for  at  de  i  vanskelige 
og  forviklede  Situationer  kan  gribe  deres  svage 
og  ubefæstede  Brødre  under  Armene?«  Og  vi 
har  en  Samfundsstøtte  iblandt  os!  Her  sidder 
han!«  Og  Talerens  Haand  faldt  saa  kraftigt 
ned  paa  Granstads  Skulder,  at  Ingeniøren  foer 
halvt  op  af  Stolen.  »Hvem  tvivler  vel  om,  at 
denne  legemliggjorte  Pligtfølelse,  som  i  daglig 
Tale  kaldes  Granberg,  hver  evige  Søgnedags 
Morgen,  naar  i^rbeidet  kalder,  vil  aabne  sine 
Øine  med  en  Præcision,  som  om  det  bedst  regu- 
lerede Vækkeuhr  ringede  for  hans  Øren?  Lad 
ham  da  repræsentere  Samvittighedens  Eøst,  der 
maner  os  Andre  om  at  ruste  os  til  Dagens  Slid 
og  Møie,  og  for  at  denne  Røst  kan  virke  mange- 
fold forstærket  paa  vore  slumrende  Sanser,  har 
jeg  ikke  taget  i  Betænkning,  af  min  desværre 
kun  svagt  forsynede  Portemonnaies  Indhold  at 
anvende  en  hel  E'rone  til  Indkjøbet  af  dette 
klingende  Instrument.«  Her  halede  Franck  en 
lang  Barnetrompet  af  Blik  ud  af  sin  Baglomme 
og  overleverede  den  under  de  Øvriges  Jubel 
høitideligt  til  Granstad.  »Saa  lad,  o  Granberg, 
da  denne  Lur  gjaldre,  naar  Dagen  bryder  frem, 
ligervis  som  hin  skjønne  Skikkelse  i  den  nor- 
diske Mythologi  ^  hvad  Pokker  var  det  nu 
han  hed?«  (»Midas!«  foreslog  Bech  og  beviste 
saaledes  klarligt,  at  hans  mythologiske  Begreber 

befandt  sig  i  den  beklageligste  Uorden.  »Nei, 
Midgaardsormen!«  forbedrede  en  anden  afLieute- 
nanterne.  »Eller  Fenrisulven ! «  lød  et  Ændrings- 
forslags stillet  af  Artilleristen  Vilsted.)  »Vaas! 
Har  I  nogensinde  set  en  Drage  eller  en  Varulv 
blæse  paa  Trompet?  —  Nei  —  Mel —  Hel  — « 

»Det  skulde  vel  ikke  tilfældigvis  være  Heim- 
dal, De  mener?«  afbrød  Kaptain  Gram  den 
ærede  Taler.  »Men  forresten  foreslaar  jeg,  mine 
Herrer,  at  Francks  Forslag  vedtages  med  Akkla- 
mation og  at  Granstad  udnævnes  til  Expedi- 
tionens  Reveilleblæser.  -  Foreløbig,«  vedblev 
Kaptainen,  idet  han  saae  paa  sit  Uhr,  efter  at 
Ingeniørens  nye  Værdighed  enstemmigt  var  bleven 
ham  tildelt,  »maa  jeg  imidlertid  anmode  Dem  at 
fungere  som  Retræteblæser,  Granstad,  for  Klokken 
nærmer  sig  betænkeligt  til  tolv,  og  saa  vidt  jeg 
kan  se,  er  det  .nok  lykkedes  os  at  naa  Bunden 
paa  Bollen.« 

»Javel,  Hr.  Kaptain!  Ikke  en  Draabe  til- 
bage i  den!«  konstaterede  Rheinstorff,  idet  han 
til  Bevis  paa  sit  Udsagns  Rigtighed  vendte 
Bunden  af  den  omtalte  Beholder  i  Véiret.  Gran- 
stad satte  Trompeten  for  Munden,  og  udsendte 
nogle  hjærteskjærende  Toner,  og  nu  skete  der 
Opbrud  over  hele  Linien  og  derefter  følgende 
almindelig  Indvandring  i  den  til  Sovesal  degra- 
derede Balsal,  hvor  alle  Eleverne  skulde  udhvile 
deres  mødige  Legemer. 

Som  Følge  af  sin  nye,  midlertidige  Anven- 
delse var  dette  Lokale  bleven  udstyret  paa  en 
for  en  Balsal  unægtelig  høist  usædvanlig  Maade. 
Langs  med  dens  Længdeside  stode  nemlig  to, 
med  Fodenderne  mod  hinanden  vendende  Rækker 
dels  Træ-  dels  Jærnsenge,  som  vare  stillede  par- 
vis sammen,  og  henholdsvis  ved  Hoved-  og  Fod- 
enden af  hvert  Par  Senge  var  en  Servante  og 
et  Klædestativ  anbragt  til  behagelig  Afbenyttelse 
for  vedkommende  Leiers  Indehavere.  Gjennem 
de  høit  oppe  under  Loftet  anbragte  Vinduer 
faldt  Sommeraftenens  dæmpede  Halvlys  ind  i 
den  store  Sal,  der  nu  befolkedes  af  de  muntert 
snakkende  og  leende  unge  Officerer,  som  egent- 
lig ikke  i  nogen  udpræget  Grad  gjorde  Indtryk 
af  at  trænge  til  aandelig  eller  legemlig  Hvile. 
Og  det  varede  da  ganske  rigtigt  ogsaa  en  god 
Stund  endnu,  inden  der  blev  Tale  om  den  Ting. 

»Halløi,  Granberg!  Her  er  vore  Køier! 
Værs'god  og  gjør  Dig  det  mageligt!«  raabte  den 
overstadig  lystige  Franck,  idet  han,  fuldt  paa- 
klædt som  han  var,  smed  sig  paa  en  af  Sengene. 

»Nei,  sikke  noget  Snak!  Det  er  jo  Vilsteds 
og  min  Plads!«  protesterede  Bech  ivrigt,  idet 
han  gav  sig  til  at  hale  Franck  ved  Benene  ned 
af  Sengen.  »I 'skal  et  Numer  høiere  op  i  Gaden, 
der  staar  jo  din  Kuffert,  Franck!« 

»Det  gjør  den  s'gu  ogsaa!  Du  er  min  Ven, 
Bech!«    raabte  Franck  og  stod  paa  Benene  med 

et  Spring.  »Man  kunde  gjærne  behøve  Lods 
ombord  i  dette  ukjendte  Farvand.  —  Kom  saa. 
Granberg,  denne  Vei  med  Sølvtøiet!« 

Endelig  naaede  de  to  uadskillelige  Venner 
deres  Senge,  og  nu  begyndte  Franck  med  for- 
holdsvis dæmpet  Røst  at  give  Granstad  et  ud- 
førligt Eeferat  af  sin  Visit  hos  sin  Onkel,  Kan- 
celliraaden. 

»Hør,  gamle  Ven!«  sagde  han  bl.  A.  »Nu 
skal  jeg  fortælle  Dig  en  Ting:  Du  har  gjort  et, 
om  jeg  saa  maa  sige,  imponerende  Indtryk  paa 
de  to  unge  Damer,  især  paa  Julie  Rørby.  Hun 
blev  ved  i  et  Kjøre  væk  at  udspørge  mig  om 
Dig,  og  endvidere  erklærede  hun  det  for  sin 
urokkelige  Meningy  at  Du  var  sød,  og  at  Du 
havde  saadanne  yndige  Øjne.  Jeg  haaber.  Du 
føler  Dig  høieligt  smigret  ved  det  Vidnesbyrd. 
Senere  tiliøiede  hun  rigtignok  med  en  bekla- 
gende Mine,  at  Du  sagde  ikke  ret  Meget,  og 
forhørte  sig  indgaaende,  om  Du  altid  var  saa 
stille.  Jeg  maatte  jo  saa  indrømme,  at  saadan 
egentlig  overvældende  grinagtig  kunde  man  ikke 
med  Billighed  beskylde  Dig  for  at  være,  men 
forresten  trøstede  jeg  hende  med  det  gamle 
sandfærdige  Ord,  at  den  dybe  Grund  har  den 
stille  Bund  —  Sludder!  —  at  det  dybe  Vand 
har  den  stille  Bund,  mener  jeg,  og  endvidere 
antydede  jeg  svagt,  men  dog  forstaaeligt,  at  din 
Henrykkelse  over  at  gjøre  Bekjendtskab  med  to 

saa  fortryllende  unge  Damer  som  hende  og 
Kusine  Marie  høist  sandsynligt  havde  havt  en 
momentan  Lammelse  af  Dine  Taleredskaber  til 
Følge.  Nu  ved  Du  altsaa,  hvad  Du  har  at 
rette  Dig  efter,  naar  vi  kommer  hen  til  Onkels 
i  Morgen,  for  saa  slipper  Du  ikke  for  at  følge 
med  derhen,  det  siger  jeg  Dig  forud.  —  Hvad 
Fanden  er  det  dog  for  en  Facon,  den  Seng 
har?«  afbrød  Franck  her  sig  selv,  siddende  af- 
klædt paa  Hovedgjærdet  og  arbeidende  ganske 
voldsomt  for  at  faa  Benene  ned  under  Tæpperne, 
medens  Granstad  alt  for  længe  siden  laa  vel- 
beholden under  sine.  »Halløi,  Rheinstorff! « 
raabte  han  over  til  den  høie  Gardelieutenant,  som 
netop  var  i  Færd  med  at  lægge  sig  til  Rette  i 
sin  lige  over  for  Francks  staaeade  Seng.  »Ikke 
skulde  vi  af  Vanvare  have  faaet  vort  Bentøi 
forbyttet  nede  i  Haven?  For  her  sidder  jeg 
kortfattede  Menneskebarn  paa  Hovedgjærdet  og 
kan  allerede  naa  Fodenden.  Det  er  det  rene 
Hexeri!«  Her  slog  han  Tæppet  til  Side.  »Saa 
skulde  da  — «  raabte  han  i  det  Samme  og  sprang 
ud  paa  Gulvet.  »Der  er  En,  som  har  lavet 
Fuglerede  i  min  Seng!« 

En  rungende  Latter  fra  hele  Selskabet  be- 
svarede denne  Meddelelse.  Til  behagelig  Under- 
retning for  ærede  Læsere,  som  muligvis  ikke  ere 
kj endte  med  Udøvelsen  af  denne  paa  militære 
Sovestuer  ikke  ualmindelige  Sport,    skal  det  her 

oplyses,  at  slige  »Fuglereder«  meget  praktisk 
forfærdiges  ved  at  brede  den  nederste  Del  af 
Underlagenet  ud  over  Tæppernes  øverste  Del, 
hvor  ellers  Overlagenets  Ombøining  har  sin  Plads, 
hvorved  der  altsaa  under  disse  dannes  en  Pose 
af  kun  meget  begrænset  Udstrækning. 

Uden  at  sige  et  Ord  foer  Franck  nu  hen  til 
Servanten,  hældte  Vand  i  et  Glas,  nærmede  sig 
med  dette  i  Haanden  den  Intet'  anende  Gran- 
stad, som  var  paa  det  aller  Nærmeste  til  at 
falde  i  en  sød  Søvn,  og  hældte  ham  et  forsvar- 
ligt Styrtebad  ud  over  Hovedet. 

»A — -a — ah!  —  Hvad  er  det?  —  Hvad  er 
der  i  Veien?«  spruttede  den  overfaldne  Ingeniør, 
idet  han  foer  i  Veiret  med  et  Sæt. 

»Der  er  det  i  Veien,  at  Du  har  lavet  en 
Fuglerede  i  min  Seng,  Din  skinhellige  Kamel!« 
oplyste  Franck  godhedsfuldt.  »Tror  Du  kanske 
ikke,  jeg  kan  regne  ud,  at  Du  har  faaet  det 
Stykke  Arbeide  besørget,  medens  Du  før  var 
alene  her  oppe  i  Salen  for  at  gjøre  Tegneappa- 
raterne i  Stand,  som  Du  fortalte  mig?« 

»Jeg?«  spurgte  Granstad  forbauset,  idet  han 
for  et  Øjeblik  stoppede^  op  midt  i  sin  energiske 
Aftørring  af  Haar  og  Ansigt.  » Hvad  er  det  for 
noget  Snak,  Franck?  Jeg  har  ikke  rørt  din 
Seng.     Lad  mig  nu  sove  i  Fred,  jeg  er  søvnig.« 

»Ja,  jeg  skal  nok  holde  Dig  livlig,  min  fine 
Ven ! «   forsikkrede  Franck  og  løftede  atter  Glasset 

for  at  give  sit  ulykkelige  Offer  en  ny  Doiicliej 
da  han  i  det  Samme  blev  opmærksom  paa  en 
halvkvalt  Fnisen  fra  sin  anden  Nabos,  Bechs 
Seng. 

»Eller  er  det  maaske  Dig,  der  har  gjort 
det?«  raabte  han,  idet  han  nu  med  løftet  Vand- 
glas loer  over  til  Dragonen. 

»Bliv  mig  fra  Livet,  siger  jeg  Dig!«  skreg 
denne,  og  da  Franck  desuagtet  fortsatte  Frem- 
rykningen, foer  han  ud  af  Sengen  og  gik  løs 
paa  sin  Modstander,  og  nu  toge  de  To  under 
Publikums  høirøstede  Jubel  et  regulært  Livtag, 
som  endte  med,  at  Vandglasset  først  udgjød  sit 
tilbageværende  Indhold  over  Francks  Seng,  og 
at  Bech  derefter  lagde  ham  selv  ganske  blideligt 
ned  samme  Steds. 

»Puh!  Se  saa,  lille  Franck,  læg  Du  Dig  nu 
ganske  stille  til  Tørring  der,  saa  bliver  Du  saa 
rart  afsvalet  med  det  Samme,«  tilraadede  han 
sin  Angriber  og  forsvandt  derefter  paany  under 
sine  Tæpper,  hvilket  Exempel  hans  beseirede 
Modstander  hurtigst  muligt  fulgte,  efter  først  at 
have  foretaget  en  høist  fornøden  Omredning  af 
sin  Seng. 

»Ak,  ja  —  ja!  Man  har  det  dog  rart  i  det 
lille  Danmark!«  erklærede  han  med  dyb  Over- 
bevisning, idet  han  strakte  sig  velbehageligt  ud. 
^Ikke    sandt,     gamle    Granberg?    —    Naa,    han 

sover  min  Sandten  allerede,  som  om  han  fik 
Penge  for  det!  —  Bech,  sover  Du  ogsaa?« 

»Nei,  men  jeg  tænker  med  Din  Tilladelse 
grumme  stærkt  paa  at  gjøre  det,  hvis  Du  vilde 
være  saa  venlig  at  sætte  Dit  Snakketøi  i  Ro,« 
lød  det  bistre  Svar  fra  Nabosengen. 

»Hør,  Bech!  Ved  Du  hvad  jeg  ligger  og 
tænker  paa?«  spurgte  Franck  et  Øieblik  efter, 
uden  i  mindste  Maade  at  ændse  sin  Kammerats 
temmelig  direkte  Henvendelse.  »Hvor  Verden 
dog  vilde  være  fuldkommen,  naar  der  ingen 
Skræddere  var  til!« 

Denne  dybsindige  Betragtning  kom  saa 
overraskende,  at  Dragonen  blev  forholdsvis  lys- 
vaagen  og  brast  i  en  hj  ærtelig  Latter. 

»Ja,  det  har  Du  Ret  i,  Franck!«  lo  han. 
»Det  var  en  ualmindelig  skjøn  Tanke.  Men  jeg 
kan  bare  ikke  rigtig  indse,  hvorfor  Du  vil  den 
Klasse  Medborgere  til  Livs,  eftersom  Du  jo  har 
betalt  din  Skrædderregning  helt  og  holdent  for 
tre  Uger  siden,  hvilket  Du,  hvis  jeg  ikke  husker 
feil,  pralede  ganske  umanerligt  af.« 

»Jeg  har  Pokker,  har  jeg!«  udbrød  Franck. 
»Jeg  fik  jo  rigtignok  en  Pengeforsendelse  i  det 
Øiemed  fra  min  Gamle,  men  saa  ■ —  ja,  kort 
sagt:  saa  fik  jeg  den  næste  Dag  andet  Brug  for 
Moneterne  og  kan  først  faa  dem  igjen  om  et 
Par  Maaneders  Tid.  Og  nu  vil  denne  dobbel- 
forsaalede   Tamp    af   en   Skrædder   endelig  have 

de  324  Kroner  og  37  Øre,  som  jeg  skylder  ham, 
inden  otte  Dage.  Han  var  oppe  hos  mig  i 
Gaar  og  fortalte  mig,  at  hvis  han  ikke  iik  dem 
til  den  Tid,  saa  blev  han  ubehagelig.  Jeg  sva- 
rede bare,  at  det  havde  han  været  længe  i  mine 
Øine,  og  forresten  skulde  han  faa  sine  Penge 
om  to  Maaneder,  men  s'gu  heller  aldrig  en 
Smule  før.  Er  det  nu  ikke  storartet,  at  man 
skal  have  saadan  en  Kegle  at  ærgre  sig  over, 
hvad?  Jeg  gad  nok  vide,  hvad  han  vil  bruge 
alle  de  Penge  til.« 

»Ja,  det  er  jo  ikke  saa  godt  at  sige,«  be- 
mærkede Bech  dybsindig.  »Det  kunde  jo  f.  Ex. 
tænkes,  at  han  vilde  bruge  dem  til  at  betale 
sine  Kreditorer  med.« 

»Aa!  De  kan  s'gu  magelig  vente  de  Par 
Maaneder!«  erklærede  Franck  overlegent.  »Men 
det  er  saamæn  aldrig  værdt  at  sætte  sig  graa 
Haar  i  Hovedet  for  den  Ting.  Skal  vi  saa  tage 
os  en  Slummerpolka?  —  God  Nat,  Du  gamle 
Svend!  —  Ak  ja  —  ja!  < 

Og  endelig  herskede  der  over  hele  Salen 
dyb  Stilhed,  som  kun  afbrødes  ved,  om  man  saa 
maa  sige:  »dybe  Aandedrag«  fra  nogle  af  de 
slumrende  Krigere. 

IV. 


»Ja,  De  Herrer  er  jo  altsaa  paa  det  Rene 
med,  hvor  Deres  respektive  Stationer  skal  være? 
Lad  mig  nu  se,  at  De  tager  godt  fat,  saa  vi 
kan  faa  smukke  og  nøiagtige  Arbeider  med  os 
hjem,  naar  vi  reiser  herfra.  De  Herrer  Premier- 
lieutenanter  og  jeg  skal  jævnligt  se  ud  til  Dem 
paa  Stationerne.     God  Morgen,  mine  Herrer!« 

Saaledes  lød  Slutningen  af  den  kortfattede 
Tale,  som  Kaptain  Gram  den  følgende  Morgen, 
holdt  til  sine  Elever,  umiddelbart  forinden  disse 
skulde  drage  ud  for  at  paabegynde  deres  Op- 
maalingsarbeider,  og  nu  marscherede  de  unge 
Lieutenanter,  inddelte  i  Hold  paa  Fire,  afsted 
efter  alle  Verdenshjørner,  fulgte  med  nysgjærrige 
Blikke  af  den  lille  Bys  Indbyggere,  som  aldrig 
før  havde  set  en  saadan  militær  Parade. 

For  Uindviede  maatte  de  uddragende  Krigeres 
Udrustning  ganske  vist  ogsaa  tage  sig  temmelig 
eiendommelig  ud.  Dels  vare  de  nemlig,  til  Ære 
for  den  allerede  saa  tidligt  paa  Dagen  meget 
følelige  Hede,  saa  godt  som  Alle  iførte  hvide 
Lærredsfrakker,  hvis  luftige  Udseende  stod  i 
stærk  Modsætning  til  de  lange  Vandstøvler,  hvor- 
med de  havde  udstyret  sig  af  Hensyn  til  de 
forestaaende  Vandringer  over  Brakmarker  og 
lignende,  mindre  farbare  Landstrækninger,  og 
dels  gave  de  Attributer,  som  de  medførte,  deres- 

hele  Fremtræden  et  vist  mystisk  Præg.  Det 
mest  iøinefaldende  Stykke  af  hvert  enkelt  Holds 
Udrustning  var  ubetinget  en  kæmpemæssig  hvid 
Lærredsparasol  —  eller  maaske  korrektere  betegnet 
Entoutcas,  efter  som  den  var  bestemt  til  at 
skjærme  Expeditionens  Tegnere  saavel  mod  Sol 
som  mod  Regn  —  hvilket  Beskyttelsesmiddel  blev 
baaret,  foreløbig  i  sammenslaaet  Tilstand,  af  det 
ene  af  hvert  Holds  fire  Medlemmer,  medens  et 
andet  af  disse  i  en  Rem  over  Skulderen  trans- 
porterede en  af  de  tidligere  omtalte  gule  Træ- 
kasser, hvori  Landmaalingsinstrumentet  hvilede. 
Bag  efter  hvert  Hold  marscherede  endelig  en  af 
Stolthed  over  sit  Hværv  i  høi  Grad  opfyldt,  til 
Byens  lavere  stillede  Befolkning  hørende  Dreng, 
som  i  er-  Par  lette  Reisetasker  medførte  de  fire 
Lieutenanters  Frokost  og  paa  Skulderen  bar  en 
lang,  flad,  med  sorte  og  hvide  Inddelinger  for- 
synet Stang,  der  med  et  teknisk  Udtryk  kaldes 
»Stadiet«,  og  som  spiller  en  vigtig  Rolle  ved 
slige  topografiske  Udflugter. 

Lad  os  nu,  kjære  Læser,  følge  med  et  af 
de  Hold,  der  bevæge  sig  ud  af  Byens  vestlige 
Udkant  og  i  rask  Marsch  spadsere  hen  ad  den 
snorlige,  solbeskinnede  og  støvede  Chaussee. 
Vi  træffe  her  lutter  Bekj  endte  fra  den  fore- 
gaaende  Dag,  først  og  fremmest  Lieutenant  Gran- 
stad, som  vandrer  afsted,  taus  og  stilfærdig, 
men  dog   med   et  fornøiet  Ansigt,   dampende  af 

en.  kort  Feltpibe  og  bærende  Instrumentkasseii 
over  Skulderen.  Han  er  saavel  i  Egenskab  af 
Ingeniør  som  af  Dydsmønster  bleven  udset  af 
Kaptain  Gram  til  Leder  for  dette  Hold  af  Ex- 
peditionen  og  gaar  nu  og  bryder  sit  Hoved  med, 
hvordan  han  bedst  skal  kunne  faa  dettes  tre 
andre  Medlemmer  til  dog  at  gjøre  nogenlunde 
Gavn  under  deres  fremtidige  Virksomhed.  At  de 
efter  al  menneskelig  Beregning  ikke  ville  ud- 
vise nogen  overdreven  høi  Grad  af  Interesse  og 
Tjenstiver  i  saa  Henseende,  betragter  han  nem- 
lig som  givet  paa  Forhaand,  i  Kraft  af  det  ret 
indgaaende  Kjendskab,  han  i  Tidens  Løb  har 
erhværvet  sig  til  dem.  Bemeldte  tre  mindre 
paalidelige  Medlemmer  ere  iøvrigt  Artilleristen 
Vilsted,  der  for  Øieblikket  er  ivrigt  sysselsat 
med  at  faa  Ild  i  sin  Shagpibe,  Dragonlieutenant 
Bech,  hvem  det  omsider,  efter  flere  forgjæyes 
Forsøg,  er  lykkedes  at  faa  den  store  Land- 
maalerparasol  slaaet  op,  og  som  nu  spanker  stolt 
afsted  med  den  paa  Skulderen,  samt  endelig  vor 
Ven  Franck,  der  evig  fornøiet  har  sat  Huen 
helt  ned  i  Nakken,  taget  Bech  under  Armen  og 
spadserer  afsted,  syngende  i  vilden  Sky: 

Vi  vandre  sammen  Arm  i  Arm, 
Kun  Vildmænd  bor  i  Sind  og-  Tanke! 

Et  Par  tusinde  Alen  fra  B^^en  dreiede  de 
fire  Kammerater  ind  paa  en  Bivei,  og  snart 
havde    de  naaet  Maalet    for  deres  Vandring,   en 

større  Proprietærgaard,  Haraldsminde,  hvis  ud- 
strakte Have  stødte  lige  op  til  Veien,  mod  hvilken 
den  begrænsedes  af  et  hvidmalet  Stakit.  Lige  over 
for  Haven  og  tæt  op  til  Veien  laa  en  Kæmpe- 
hø  i,  der  skulde  danne  Udgangspunktet  for  dette 
Holds  Opmaalinger. 

»Se  saa!  Nu  kom  vi  da  heldigvis  saa  langt!« 
'udbrød  Vilsted,  idet  han  lod  sin  noget  trivelige 
Person  dale  blideligt  ned  i  Græsset  paa  Toppen 
af  Høien  og  tørrede  sit  Ansigt.  »Nu  kan  Du 
jo  se,  naar  Du  faar  mig  op  igjen,  Granberg!« 

»Aa  Snak,  Yilsted!«  protesterede  Ingeniøren, 
der  allerede  var  i  travl  Virksomhed  med  For- 
beredelserne. »Kom  nu  her  hen  og  hjælp  mig 
med  at  faa  Maalebordet  stillet  horizontalt!  — 
Og  tag  Du  Stadiet,  Bech!  Nu  skal  jeg  vise  Dig, 
hvor  Du  først  skal  gaa  hen  med  det.« 

»Nei,  Gu'  gjør  jeg  ikke,  nei!«  erklærede 
Dragonen  meget  energisk,  idet  han  fulgte  Vil- 
steds Exempel.  »Lad  os  nu  bare  tage  Tingene 
med  Eo,  Kammerat.  Der  er  længe  til  Klokken 
to,  og  før  skal  vi  jo  ikke  holde  op.« 

»Ja,  hør,  Granberg!  Du  kan  da  ikke  for- 
lange, at  vi  lige  strax  skal  tage  fat  efter  saadan 
en  Marschtur  i  denne  stegende  Hede!«  istem- 
mede  Franck,  der  havde  anbragt  sig  med  kors- 
lagte Ben  ved  Siden  af  de  to  Andre.  »Lad  os 
nu  først  beundre  Udsigten  lidt.  —  Gud-,  hvor 
her  er   deiligt  landligt,    som   de    kjøbenhavnske 

Paa  Opmaaliiig.  4 

Damer  siger.  —  Vil  Du  bare  se  de  tre  Hø- 
stakke derhenne  paa  Engen,  Granberg.  Tager 
de  sig  ikke  glimrende  ud  i  Formiddagsbelys- 
ning?  Tænk  blot,  hvor  Vilsted  og  Bech  og  jeg 
vilde  klæde  i  Landskabet,  hvis  vi  laa  hver  i 
sin  af  dem.  Saa  kunde  Du  saa  rart  klare  hele 
Butiken  heroppe.  Det  var  Du  magelig  Mand 
for.  Og  se  Karlen  i  Skjorteærmer,  der  staar 
lidt  fra  dem  og  drikker  af  Dunken!  Han  liver 
svært  op  i  Omgivelserne!  —  Se  bare,  hvor  han 
vender  Bunden  i  Veiret  paa  den!  Det  gjør  han 
s'gu  brillant!« 

»Hohoho!  Ja,  det  er  ogsaa  det  han  gjør 
bedst,  den  dovne  Tamp!«  oplyste  en  dyb  Bas- 
stemme bag  ved  de  fire  Lieutenanter,  og  da  de 
hurtigt  dreiede  Hovederne,  opdagede  de  en 
ældre,  noget  korpulent  Herre  med  et  gemytligt, 
rødmosset  Ansigt,  der  indrammedes  af  et  kort 
studset,  graasprængt  Fuldskjæg. 

»God  Morgen,  mine  Herrer,  og  velkommen 
til  Haraldsminde ! «  vedblev  denne  uventede  For- 
øgelse af  deres  Selskab,  idet  han  lettede  paa  sin 
bredskyggede  Straahat.  »Maa  jeg  præsentere 
Dem  Eieren  af  det  Hele,«  vedblev  han  pegende 
paa  sig  selv.  »Han  har  selv  været  i  Kongens 
Klæder  og  hørt  mere  end  en  Kugle  pibe  om 
Ørerne  paa  sig  ovre  ved  Dannevirke  og  Dybbøl. 
Og  De  maa  tro  mig  uden  mange  Ord,  mine 
Herrer,    naar  jeg   siger  Dem,    at   det  er  mig  en 

stor  Glæde  at  se  Folk  i  Munderingen  paa  mine 
Enemærker.« 

Under  denne  Velkomsttale  vare  de  hvilende 
Lientenanter  hurtigt  komne  paa  Benene,  og  Bech, 
der  stod  Proprietæren  nærmest,  besørgede  nu 
den  fornødne  Præsentation  af  sig  selv  og  sine 
Kammerater,  hvilket  ikke  gik  af  uden  adskillige 
djærve  Haandtryk  fra  Proprietær  Bangs  Side. 
Snart  vare  de  Alle  i  livlig  Samtale  med  deres 
nye  Bekjendt  om  Hensigten  med  deres  Tilsyne- 
komst paa  hans  Eiendom,  deres  Opholds  Varig- 
hed o.  s.  V.,  men  pludselig  afbrød  Proprietæren 
denne  Passiar  paa  en  noget  uventet  Maade,  idet 
han  nemlig  vendte  sig  halvt  om  og  raabte  med 
Stentorrøst  ned  mod  Høiens  Fod: 

»Halløi!  Kom  kun  herop,  I  To.  De  Herrer 
bider  ikke!« 

En  munter  Latter  besvarede  denne  beroli- 
gende Meddelelse,  og  et  Øieblik  efter  opdagede 
Lieutenanterne  to  unge,  lyst  klædte  Damer  i  fuldt 
Arbeide  med  at  bestige  Høien,  medens  Proprie- 
tær Bang  søgte  at  lette  dem  de  hermed  for- 
bundne Anstrængelser  ved  at  skræve  ud  og 
række  Krogen  paa  sit  tykke  Egespir  ned  mod 
dem.  Takket  være  dette  Samarbeide  varede  det 
da  heller  ikke  mange  Sekunder,  .før  der  paa 
Høiens  Top  viste  sig  en  for  Landmaalerne 
meget  velkommen  Forøgelse  af  Selskabet,  nemlig 

to  velvoxne,   fixe  unge   Piger  i    Begyndelsen  af 
Tyverne. 

»Mine  Herrer,  maa  jeg  gjøre  Dem  bekjendte 
med  mine  Søsterdøttre,  Thora  og  Martha  Helmer 
inde  fra  Hovedstaden,«  tog  Proprietæren  Ordet. 
»De  ligger  paa  Grræs  herude  i  Sommertiden 
sammen  med  deres  Moder,  og  synes  ogsaa,  at 
her  er  saa  »deilig  landligt«,  som  De  før  be- 
skyldte Kjøbenhavnerinderne  for  at  udtrykke 
sig,  Lieutenant  Franck,«  tilføiede  han  med  et 
gemytligt  Sideblik  til  denne. 

Nu  begyndte  der  en  meget  livlig  Konver- 
sation mellem  de  tre  Lieutenanter  og  Selskabets 
civile  Bestanddele,  medens  G-ranstad  faa  Minuter 
efter  Damernes  Tilsynekomst  atter  trak  sig  til- 
bage til  sit  dyrebare  Maalebord  og  begyndte  at 
sysle  med  dette,  idet  han  gik  urolig  rundt  om 
det  og  samtidig  kastede  ængstelige  og  bebrei- 
dende  Blikke  hen  til  sine  pligtforglemmende 
Kammerater,  kort  sagt:  han  viste  en  Adfærd, 
der  slaaende  mindede  om  en  Hønes,  naar  den 
ser  de  til  dens  Omsorg  betroede  Ællinger  boltre 
sig  lystigt  paa  Gadekjærets  Vover.  Da  dette 
imidlertid  ikke  i  mindste  Maade  syntes  at  ville 
gjøre  den  forønskede  Virkning,  begyndte  han 
temmelig  demonstrativt  at  udpakke  Maaleinstru- 
mentet  og  anbringe  det  paa  dets  Fod,  hvorved 
han  dog  kun  opnaaede,  at  hele  Selskabet  med 
Damerne  i  Spidsen   kom   hen    for  at  tage   dette 

mærkelige  Apparat  i  nærmere  Øjesyn  og  udbede 
sig  Forklaring  angaaende  dets  Brug.  Da  de 
unge  Piger  saa  tilmed  opdagede,  at  der  var  en 
Kikkert  paa  Instrumentet,  maatte  de  selvfølgelig 
absolut  se  i  den,  og  da  hele  Landskabet  nu  til 
deres  grænseløse  Forbauselse  viste  sig  omvendt, 
hvilket  som  bekjendt  er  Tilfældet  ved  alle  Land- 
maalingskikkerter,  afsendte  Franck  øjeblikkelig, 
for  efter  bedste  Evne  at  raade  Bod  paa  denne 
Mangel,  den  med  Holdet  følgende  lille  Fyr,  der 
lød  det  stolte  Navn  Marius,  med  Ordre  til  at 
staa  paa  Hovedet  i  en  passende  x\fstand  ude 
paa  Marken,  for  at  dog  i  al  Fald  han  kunde 
vise  sig  i  normal  Stilling  for  de  kiggende 
Damer. 

Under  alt  dette  viste  Granstad  stedse  mere 
og  mere  foruroligende  Tegn  paa  Nervøsitet,  saa 
at  det  til  sidst  gik  op  for  Proprietæren,  at  hans 
og  Damernes  Nærværelse  egentlig  ikke  kunde 
antages  at  virke  ligefrem  ansporende  paa  Land- 
maalervirksomheden. 

»Naa,  Pigebørn,  nu  maa  vi  afsted!«  udbrød 
han  derfor.  »Det  gaar  ikke  an,  at  vi  staar  her 
og  sinker  Herrerne  i  deres  Arbeide.  —  Og  hør 
nu,«  tilføjede  han,  henvendt  til  disse.  »Da  jeg 
vel  med  temmelig  Sikkerhed  kan  gaa  ud  fra,  at 
De  Herrer  dog  agter  at  spise  Frokost  engang  i 
Formiddag,  saa  vil  jeg  foreslaa  Dem  at  besørge 
den    Ting    sammen    med    mig   og    min    Familie.. 


Til  Ære  for  Dem  skal  jeg  faa  min  Kone  til  at 
dække  Bord  i  Lysthuset  der  henne,  ikke  tyve 
Skridt  herfra,  saa  kan  De  stadig  holde  Udkig 
med  Deres  Apparater,  Lieutenant  Granstad.« 

»Ja,  tusind  Tak,  Hr.  Proprietær!«  svarech^ 
Granstad  undvigende,  »men  vi  har  Frokost  m6|[- 
inde  fra  Hotellet,  og  desuden  tør  vi  ikke  gaa 
herfra  Allesammen  af  Hensyn  til,  at  Kaptainen 
eller  Premierlieutenanten  maaske  kunde  komme 
herud. « 

»Aa,  Deres  Frokost  kan  De  bare  lade  den 
Fyr  der  tage  sig  af.  Han  er  s'gu  magelig  Mand 
for  at  faa  Bugt  med  den,«  erklærede  Bang,  idet 
han  pegede  paa  Marius,  som  blussende  af  Tjenst- 
iver i  det  Samme  vendte  tilbage  fra  sin  gym- 
nastiske Udilugt,  »og  hvad  Kaptainen  og  Pre- 
mierlieutenanten angaar,  saa  stiller  vi  ganske  sim- 
pelt en  af  mine  Karle  paa  Post  heroppe,  medens 
vi  spiser,  for  at  han  kan  raabe  Gevalt,  hvis 
nogen  Foresat  skulde  vise  sig  i  faretruende 
Nærhed.  Nei,  De  slipper  Pinedød  ikke,  Lieutenant 
Granstad!«  tilføjede  han,  da  den  tjenstivrige 
Ingeniør  atter  gjorde .  Mine  til  at  ville  komme 
med  Indvendinger.  »Hvad  Pokker!  Frokost  skal 
De  jo  dog  have,  saa  kan  De  da  lige  saa  godt 
spise  den  inde  hos  mig.  Har  jeg  ikke  Ret?« 
spurgte  han  de  tre  andre  Lieutenanter. 

»Jo — o!«  bekræftede  disse  i  høilydt  Kor, 
ivrigt  sekunderet  af  Damerne. 

»Der  kan  De  selv  høre.  De  er  overstemt, 
min  Fa' er!«  sagde  Proprietæren  til  Granstad. 
»Ja,  saa  giver  jeg  Signal  til  Fodring  om  en  god 
Times  Tid.  Maa  jeg  saa  bede  om,  at  hele 
Selskabet  giver  Møde!  Farvel  saa  længe,  mine 
Herrer ! « 

Og  med  en  gemytlig  Hilsen  gled  Proprie- 
tær Bang  og  hans  Ledsagerinder  blideligt  ned 
af  Høien  og  forsvandt  ind  i  Haven. 

»Hør,  Kammerater!  Dette  her  tegner  ual- 
mindelig lovende!«  udbrød  Bech  nu  overmaade 
fornøiet. 

»Ja,  det  har  Du  Ret  i!«  indrømmede  Gran- 
stad ironisk,  medens  han  skruede  løs  paa  en  af 
Maalebordets  Skruer.  »Bliver  det  saadan  ved, 
kan  vi  jo  nok  naa  at  faa  nogenlunde  begyndt 
paa  vort  Arbeide,  inden  Maaneden  er  helt 
gaaet. « 

»Uf!  Yær  nu  ikke  saa  væmmelig  prosaisk, 
Granberg!«  'raabte  Franck.  »Det  er  da  heller 
ikke  Meningen,  at  vi  skal  slide  os  ihjæl  herude. 
Nu  alle  Mand  fat  med  fuld  Kraft,  saa  indhenter 
vi  sagtens  den  Smule  Forsinkelse!« 

Og  nu  gik  det  virkelig  løs  med  en  Arbeids- 
lyst,  som  tilfredsstillede  selv  Granstad,  hvilket 
dog  ikke  forhindrede,  at  Passiaren  gik  mindst 
lige  saa  livligt. 

»Den  Proprietær  er  dog  en  ren  Knop,«  er- 
klærede   den     sindige    Yilsted    med     dyb    Over- 

bevisning.  »Man  kan  lige  strax  mærke,  at  han 
har  været  i  Munderingen,  og  det  i  Tider,  hvor 
der  ikke  blev  skudt  med  løse  Patroner.  Det 
giver  dog  Folk  et  eget  Præg,  selv  om  der  er 
løbet  noget  Vand  i  Stranden  siden.  —  Jeg  gad 
vide,  om  vi  faar  Tykmælk  til  Frokost.  Det 
hører  dog  med  til  en  normal  landlig  Opdækning 
paa  denne  Aarstid.« 

»Aa,  Du  tænker  da  heller  aldrig  paa  andet 
end  at  staa  paa  Hovedet  i  Ædekassen,  Vilsted!« 
raabte  Franck  indigneret.  »Nei,  hvad  synes  I 
om  den  ældste  Frøken  Helmer?  Sikke  nogle 
Øine  hun  har!  Brrrr!  Det  er  nok  den  Slags, 
man  kalder  for  nøddebrune.  —  Saa  for  Pokker! 
Der  gled  Linealen  fra  mig!  —  Og  sikke a  en 
nydelig  Latter  og  — « 

» —  og  sikken  en  Næse,  det  Barn  har!« 
supplerede  Bech,  idet  han  skubbede  Franck  bort 
fra  Maalebordet.  »Lad  mig  nu  tage  det  Sigte, 
Franck,  for  nu  har  Du  staaet  og  kluddret  med 
det  i  fem  Minuter.  Saa  kan  Du  imedens  ugenert 
fortsætte  dine  Skildringer  af  Frøken  Thoras 
Yndigheder. « 

Saaledes  gik  en  Times  Tid  under  ivrig 
Maalen,  Tegnen  og  Snakken,  indtil  denne  Virk- 
somhed afbrødes  af  Proprietær  Bang,  der  viste 
sig  i  Havelaagen  ovre  paa  den  anden  Side  af 
Veien,     klappende    i    Hænderne     og    raabende: 

»Træd  an  til  Frokost,  mine  Herrer!  Maden  er 
paa  Bordet!« 

Denne  Opfordring  blev  meget  hurtigt  efter- 
kommet af  de  Tre  af  Lieutenanterne,  medens  Gran- 
stad derimod  vedblev  at  trække  en  Sigtelinie 
op,  som  han  lige  havde  taget. 

»Nu  muntert,  Lieutenant  Granstad!  Ellers 
bliver  Grønærterne  kolde!«  formanede  Proprie- 
tæren. »Hei,  Mads!  Kom  her  hen!«  vedblev 
han  derefter,  idet  han  dreiede  Hovedet  ind  mod 
Haven,  hvor  en  ældre  Karl  i  Skjorteærmer  kom 
til  Syne  i  Luntetrav. 

»Se  nu  her,  Mads!«  instruerede  Bang  denne 
Fremtoning,  da  han  var  naaet  hen  til  ham.  »Nu 
stiller  Du  Dig  der  op  paa  Højen,  hvor  Lieutenanten 
staar,  og  saa  kigger  Du  hele  Tiden  hen  ad 
Veien.  Og  hvis  Du  saa  ser  en  Officer  komme 
ridende,  saa  raaber  Du  af  fuld  Hals  ind  til  os. 
Har  Du  forstaaet  mig?« 

»Javel,  Hosbond!«  forsikkrede  Mads  og  lun- 
tede derefter  sindigt  over  Veien  for  at  indtage 
sin  Observationspost. 

»Se  saa!  Nu  har  vi  Forposter  ude,  og  nu 
til  Bords,  mine  Herrer!«  raabte  den  gjæstfrie 
Vært,  da  Granstad  endelig  var  stødt  til  de 
Andre,  hvorefter  de  fem  Herrer  hurtigt  begave 
sig  paa  Veien  til  Frokostbordet,  der  stod  dækket 
under  en  Halvkreds  af  store,  skyggefulde  Linde- 
træer,  som  indtoge  det  ud  mod  Veien  stødende 

Hjørne  af  Haven.  Her  fandt  de  Husets  Damer 
forsamlede,  bestaaende  af  Husmoderen,  en  lille, 
trivelig  Kone  med  et  elskværdigt  Ansigt  og  et 
fornøiet  Glimt  i  sine  graa  Øine,  endvidere  af 
Proprietærens  Søster,  Justitsraadinde  Helmer,  en 
høi,  noget  stiv  Dame  med  et  lidt  for  nedladende 
Væsen,  samt  endelig  af  de  to  unge  Piger,  med 
hvem  Lieutenanterne  havde  gjort  Bekjendtskab 
allerede  tidligere  paa  Dagen. 

»Saa,  Moer!«  raabte  Proprietæren,  inden 
han  og  hans  Ledsagere  endnu  vare  naaede  helt 
hen  til  Lysthuset.  »Her  har  Du  de  Gjæster, 
jeg  har  fanget  ind  til  Dig !  Uniformerne  kjender 
Du  jo,  og  Navnene  paa  deres  respektive  Bærere 
har  Pigebørnene  jo  allerede  adskillige  (lange 
sagt  Dig  og  Søster  Pouline.  Lad  mig  nu  se. 
Du  behandler  dem  godt^  saa  de  kan  mærke,  at 
de  er  os  hjærteligt  velkomne.« 

»Tschit!«  nøs  Fru  Bang  omtrent  med  .samme 
Tonefald  som  en  forkølet  Kat,  og  denne  Explo- 
sion  skaffede  Lieutenanterne  Løsning  paa  en 
Gaade,  hvormed  de  hidtil  forgjæves  havde  brudt 
deres  Hoveder,  nemlig  hvorfor  den  lille  Kones 
venlige  Smil  hen  imod  Slutningen  af  hendes 
Mands  Foredrag  havde  veget  Pladsen  for  nogle 
mærkelige  Ansigtsfordreininger. 

»Ja,  det  nøs  Du  paa,  Moer!«  sagde  Bang 
leende.  »Jeg  skal  nemlig  sige  Dem,  mine  Herrer: 
min  Kone  gaar  i  disse  Dage    og  baxer  med  den 

ubehagelige  Gjæst,  man  kalder  en  Sommerfor- 
kølelse, og  som  hun  har  lagt  sig  til  paa  en 
Skovtur  for  nogle  Dage  siden,  hvor  hun  dansede 
sig  alt  for  varm.« 

»Aah!  Sikke  noget  Fnak,  Faer!«  tog  Fru 
Bang  til  Gjenmæle  paa  sin  stilfærdige  Maade. 
»De  unge  Herrer  kan  da  nok  begribe,  at  en 
gammel  Kone  som  jeg  ikke  danser,  saa  jeg  faar 
Fnue  af  det.« 

»Hahaha!  Ja,  Pokker  tro  Dig,  Moer!«  lo 
Proprietæren.  »Hør,  mine  Herrer,  skulde  for- 
resten Ingen  af  Dem  kunne  give  mig  Oplysning 
om,  hvorfor  den  Skrøbelighed  netop  har  faaet 
et  Navn,  som  det  er  en  ren  Umulighed  at  ud- 
tale for  Nogen  somhelst,  der  lider  af  den  ?  Lagde 
De  ikke  Mærke  til,  at  min  Kone  for  et  Øjeblik 
siden  sagde  baade  »Fnak«  og  »Fnue«?  Og  det 
er  endnu  aldrig  faldet  i  min  Lod  at  høre  noget 
nysende  Medmenneske  udtale  sidstnævnte  Ord 
paa  nogen  anden  Maade.« 

Imidlertid  havde  Selskabet  taget  Plads  om 
det  med  Masser  af  solide  landlige  Retter  besatte 
Frokostbord.  Skinken  og  de  dampende  Grønærter 
gik  rundt  fra  Haand  til  Haand,  og  snart  vare 
Alle  ivrigt  beskjæftigede  med  at  haandtere  Kniv 
og  Gaffel.  Og  de  unge  Gjæster  fik  at  mærke, 
hvor  velkomne  de  vare  baade  Vært  og  Værtinde. 
Til  Trods  for  den  velsignede  Appetit,  som  de 
mødte  med,    og   den  høist  anerkj  endelses  værdige 

Virksomhed  de  udfoldede  for  at  tilfredsstille  den^ 
maatte  de  dog  erklære  sig  ude  af  Stand  til  at 
efterkomme  alle  de  Opfordringer,  som  ideligt 
rettedes  til  dem  om  at  tage  for  sig  af  de  mange 
forskjellige  Retter.  Navnlig  Franck  sled  haardt 
i  det.  Han  havde  nemlig  manøvreret  saa  sne- 
digt, at  han  havde  faaet  Plads  ved  Siden  af  sin 
nye  Flamme,  Frøken  Thora  Helmer^  og  hans 
ihærdige  Anstrængelser  for  at  underholde  hende 
paa  det  Livligste  og  samtidig  udvise  et  i  Pro- 
prietærens Øine  tilfredsstillende  Forhold  over  for 
sin  Tallerkens  stadig  lige  rigelige  Forsyning  vare 
hævede  over  enhver  Ros.  Bech  sad  i  ivrig  Pas- 
siar med  den  et  Par  Aar  yngre  Frøken  Martha, 
Vilsted,  der  aldrig  var  synderlig  konversabel  af 
sig,  og  navnlig  satte  stor  Pris  paa  at  have 
Madro,  naar  han  var  anbragt  ved  et  rigeligt  for- 
synet Bord,  befandt  sig  saare  vel  ved  Siden  af 
den  noget  formelle  Justitsraadinde,  med  hvem 
han  kun  behøvede  at  vexle  et  Par  mer  eller 
mindre  aandrige  Bemærkninger  i  Ny  og  Næ,  og 
Granstad,  der  havde  faaet  Plads  ved  Siden  af 
den  forkølede  Fru  Bang,  erobrede  meget  hurtigt 
hendes  Hjærte  fuldstændigt  ved  den  fornuftige^ 
elskværdige  Maade,  hvorpaa  han  talte  med  hende 
og  lyttede  til  Skildringerne  af  hendes  husmoder- 
lige Glæder  og  Sorger. 

»Halløi!     Hvad  var  det?     Jeg  synes,    Mads 
oplod   sin   Røst!«    udbrød  Proprietæren   pludselig 

lyttende,  medens  Konversationen  gik  livligt  over 
hele  Bordet.  »Aa,  Lieutenant  Granstad,  De  kan 
lettest  holde  Udkig  med  ham  fra  Deres  Plads. 
Kommer  han  storkende  ned  af  Højen?« 

»Nei,  Hr.  Proprietær!«  svarede  Ingeniøren, 
idet  han  reiste  sig  halvt  op  og  saae  ud  over 
Indhegningen.  »Jeg  kan  ikke  se  det  mindste 
til  ham.« 

»Naa,  ja,  ja!  Saa  har  jeg  vel  hørt  galt,« 
trøstede  Bang  sig  selv  og  de  Andre.  »Ja,  kom 
Du  kun  med  Kaffen,  Moer!  Nu  tror  jeg  nok, 
vi  er  klar  til  at  tage  fat  paa  den.« 

Og  snart  sad  hele  Selskabet  i  fuld  Nydelse 
af  den  dampende,  kraftige  Drik.  Cigarerne 
bleve  tændte,  og  Proprietæren  mødte  i  Anled- 
ning af  de  unge  Gjæsters  Nærværelse  op  med 
en  extra  god  Kognak,  som  end  yderligere  for- 
høiede  deres  Velbefindende. 

»Hør,  mine  Herrer  Lieutenanter,  nu  vil  jeg 
sige  Dem  en  Ting,«  tog  Værten  Ordet.  »Vi 
spiser  vor  Frokost  hver  Dag  bestemt  Klokken  ti, 
enten  her  nede  eller  oppe  i  Spisestuen,  efter  som 
Veiret  er,  og  jeg  vil  betragte  det  som  en  blodig 
Fornærmelse,  hvis  De  ikke  alle  Fire  giver  regel- 
mæssigt Møde  ved  den  Forretning,  saa  længe 
Deres  Opmaalinger  varer.« 

»Nei,  Hr.  Proprietær!«  udbrød  Franck  ganske 
befippet.  »Saa  megen  Venlighed  kan  vi  virkelig 
ikke  tage  imod!« 


62 


»Saa?  Kan  De  ikke  det?«  spurgte  Bang^ 
»Hvorfor,  om  jeg  tør  spørge?  —  Er  De  kanske 
bange  for  at  spise  os  ud  af  Huset?  For  saa 
kjender  De  ikke  vor  Moers  Spisekammer  ret^. 
kan  jeg  fortælle  Dem.« 

»Nei,  nei! « protesterede  Franck  ivrig.  »Men  —  « 

»Naa,  det  kalder  De  Herrer  at  maale  op?« 
lød  i  det  Samme  ude  fra  Vejen  en  dyb  Stemme^ 
der  bragte  samtlige  Lieutenanter  til  at  fare  op, 
som  om  Stolene  pludselig  vare  blevne  gloende 
under  dem,  medens  de  forbløffede  stirrede  ud 
paa  Fredsforstyrreren,  der  ikke  var  nogen  Anden 
end  Premierlieutenant  Ryding,  hvis  kraftige  Skik- 
kelse præsenterede  sig  meget  fordelagtigt  paa 
en  kjøn,  brun  Hest. 

»Ja,  undskyld,  Hr.  Premierlieutenant!«  inter- 
venerede Proprietær  Bang  hurtigt,  idet  han 
reiste  sig  og  traadte  hen  til  Stakittet.  »Det  er 
mig,  som  har  bortført  Deres  unge  Mennesker. 
Jeg  syntes  nemlig,  at  de  akkurat  lige  saa  godt 
kunde  sidde  inde  hos  os  og  spise  deres  Frokost 
som  ude  i  den  stegende  Hede  paa  Høien,  og 
derfor  haaber  jeg,  De  ikke  har  noget  mod  det 
Arrangement.« 

»Nei,  Lieutenant  E-yding!  Det  var  da  mage- 
løst morsomt,  at  vi  skal  mødes  her  ude!«  raabte 
nu  Thora  Helmer,  klappende  i  Hænderne  af 
Glæde,  idet  hun  foer  hen  ved  Siden  af  sin 
Onkel. 

»Hva  —  hvad  for  noget?  —  Frøken  Thora f 
• —  Hvordan  i  Alverden  kommer  De  her?«  U(ibrød 
Ry  ding  saa  forbauset,  at  han  rent  glemte  at 
beære  den  unge  Dame  med  den  skyldige  Hilsen.. 

»Ja,  jeg  haaber,  De  tillader,  at  jeg  er  paa 
Besøg  hos  mig  Onkel,  Proprietær  Bang,  som  jeg^ 
her  har  den  Fornøielse  at  forestille  Dem!«  lo 
hun. 

»Glæder  mig  meget  at  gjøre  Hr.  Proprie- 
tærens Bekjendtskab!«  forsikkrede  Ryding  med 
Haanden  til  Huen.  »Om  jeg  tillader,  at  De  er 
her.  Frøken?«  vedblev  han  derefter  med  et  over- 
maade  fornøiet  Ansigt.  »Jeg,  som  troede,  at 
De  sad  lykkeligt  og  vel  ovre  i  Skaane,  hvor  De 
fortalte  mig,  at  De  agtede  Dem  hen,  da  vi  sidst 
talte  sammen  hos  Deres  Onkel  ude  paa  Strandveien? 
—  Ah!  Fru  Justitsraadinden  —  og  Frøken 
Martha!  Det  er  mig  en  stor  Glæde  saa  uventet 
at  kunne  hilse  paa  Dem!«  forsatte  han,  da  Fru 
Helmer  huldsaligt  smilende  nu  ogsaa  viste  sig 
ved  Stakittet,  fulgt  af  sin  yngste  Datter. 

»Nei,  hør  nu,  Hr.  Premierlieutenant!«  raabte 
Bang.  »Nu  skal  De  Pinedød  af  Hesten  og  her 
ind  til  os,  for  jeg  kan  mærke,  at  det  nok  ikke 
er  første  Gang,  De  træffer  min  Søster  og  Pige- 
børnene. —  Hei,  Mads!  —  Ma— a — ads!  —  Hvor 
Pokker  er  den  Kamel  nu  bleven  af?  —  Naa,  der 
kommer   han   truntende!    —   Jo,   Du   er   s'gu  en 

rar  Fyr  at  stille  paa  Udkig,  Mads!  Hvor  har 
Du  været  henne?« 

»Jøsses,  Hosbond!  Den  brogede  Kvie,  hun 
beissede  for  lidt  siden  lige  midt  ind  i  Rugen!« 
berettede  Mads,  tørrende  sin  Pande  med  Skjorte- 
ærmet. 

»Naa,  og  saa  bissede  Du  bag  efter  hende? 
—  Ja,  ja!  Det  er  der  jo  ikke  Noget  at  sige  til. 
Det  var  altsaa  derfor,  Du  raabte  Gevalt  før?« 

»Javel,  Hosbond!  Men  —  æ  —  ded  er 
kanskesens  Offenseren,  som  je'  sku'  glo  etter?« 
forespurgte  Mads,    idet  han  pegede  paa  Ryding, 

»Akkurat,  Mads!«  indrømmede  Bang  under 
almindelig  Latter  fra  det  øvrige  Selskab.  »Nu 
kan  Du  kom^me  her  hen  og  holde  hans  Hest  i 
Stedet  derfor.« 

Og  nu  fulgte  Ry  ding  tilbage  med  de  Øvrige 
til  Lysthuset,  hvor  Frøken  Thora  med  egne 
Hænder  tillavede  en  Kop  Kaffe  til  ham,  da  han 
ikke  var  at  formaa  til  at  nyde  andet,  hvorefter 
hun  til  ikke  ringe  Fortrydelse  for  Franck  satte 
sig  ved  Siden  af  Premierlieutenanten  og  under 
hele  Resten  af  Frokostscenen  var  i  den  Grad 
optaget  af  at  tale  med  ham,  at  hun  ikke  havde 
et  Ord  til  overs  for  sin  nyeste  Tilbeder. 

»Det  maa  jeg  ellers  sige,  Lieutenant  Gran- 
stad,« udbrød  Ryding  i  Samtalens  Løb.  »De  er 
mig  en  net  Kavaler  at  sætte  til  Ledende  for  et 
Hold!     Jeg    kommer    og    tror,    at   jeg    først   og 


65 


fremmest  vil  finde  Dem  i  travlest  mulige  Virk- 
somhed, og  saa  sidder  De  ganske  gemytligt  her 
iade  og  nyder  Livet.« 

Granstad  blev  blussende  rød  og  saae  grumme 
ulykkelig  ud  over  at  faa  denne  Røffel,  som  hvilken 
han  opfattede  sin  Foresattes  Yttring,  der  forresten, 
efter  Udtrykket  i  Rydings  Ansigt  at  dømme, 
ikke  var  synderlig .  alvorligt  ment. 

»Men  forresten  vil  jeg  dog  sige  Dem,  mine 
Henser,«  vedblev  Premierlieutenanten,  idet  han 
tømte  sin  Kaffekop,  »at  naar  Proprietæren  er 
saa  elskværdig  at  ville  have  Dem  til  permanente 
Frokostgjæster,  saa  kan  jeg  ikke  indse,  at  De 
handler  i  nogen  overdreven  Grad  uforsvarligt 
ved  at  tage  imod  hans  Venlighed.  Det  vil  da 
sige:  under  Forudsætning  af,  at  De  ikke  slaar 
Dem  til  Ro  her  inde  længere  end  aller  høist  tre 
Kvarter. « 

»Der  kan  De  høre,  Lieutenant  Granstad!« 
raabte  Bang  og  slog  Ingeniøren  paa  Skulderen. 
»Saa  er  den  Ting  afgjort.  Og  jeg  lover  Dem, 
Hr.  Premierlieutenant,  at  jeg  nok  skal  koste  de 
Herrer  ud  til  deres  Maaleri,  saa  snart  de  har 
sunket  den  sidste  Bid.  Men  saa  maa  De  til 
Gjengjæld  love  mig  at  kigge  inden  for,  hver 
Gang  De  kommer  her  i  Nærheden.  Gaar  De 
ind  paa  det?« 

»Det  skal  være  mig  en  stor  Fornøielse,  Hr. 
■|    Proprietær!«  erklærede  Ry  ding  meget  beredvilligt, 

»'  Paa  Opmaaling.  5 

idet  han  rystede  sin  Yærts  Haand.  »Men  nu 
maa  jeg  nok  se  at  komme  videre,  hvis  jeg  skal 
naa  Turen  rundt  inden  Middag.« 

Og  nu  skete  der  almindeligt  Opbrud  af  de 
militære  Gjæster,  Ryding  svang  sig  i  Sadelen 
og  travede  hen  ad  Veien,  og  de  fire  Unge  be- 
stege atter  Høien  og  toge  fat  paa  deres  Arbeide. 
Det  var  imidlertid  øiensynligt  for  de  Andre,  at 
Granstad  endnu  ikke  havde  forvundet  den  for- 
modede Reprimande,  thi  han  saae  stadig  melan- 
kolsk ud  og  sagde  ikke  et  Ord  mere  end  høist 
fornødent  af  Hensyn  til  Opmaalingen. 

»Se  nu  lidt  gemytlig  ud,  Granberg!  Hvad 
i  Alverden  er  Du  gnaven  for?«  raabte  Franck, 
efter  at  han  i  nogen  Tid  havde  gaaet  og  skjævet 
til  sin  Yen.  »Jeg  synes,  vi  har  havt  det  over- 
maade  fornøieligt  derinde.« 

»Kan  I  nu  se,  at  jeg  fik  Ret?«  brummede 
Granstad  mismodig.  »Premierlieutenanten  var 
ganske  rigtig  vred  over,  at  vi  var  gaaet  bort 
herfra.     Og  naturligvis  gik  det  ud  over  mig!« 

»Ja,  selvfølgelig!  Saadan  er  det  nu  engang 
i  denne  bedrøvelige  Verden,«  trøstede  Franck 
ham  leende.  »Det  gaar  altid  ud  over  de  artige 
Børn.  Det  kan  slet  ikke  betale  sig  at  være  noget 
Dydsmønster,  Granberg.  Saa  stiller  Folk  saa- 
danne  urimelige  Fordringer  til  En.« 

»Hør,  synes  I  ellers  ikke,  at  Ryding  var 
stærkt   optaget   af  den   ældste  Frøken  Helmer?« 

spurgte  Bech.  »Han  var  ikke  langt  fra  at  gjøre, 
hvad  man  kalder  Haneben  til  hende.  Hvad  be- 
hager, Franck?  Det  forekom  mig,  som  om  Du 
var  ved  at  tabe  Humøret  i  den  Anledning?« 

»Aa,  Vrøvl!«  svarede  Franck,  ivrigt  dam- 
pende paa  Cigaren.  »Forresten  er  jeg  nær  ved 
at  tro,  at  jeg  synes  bedre  om  den  Yngste  af 
Søstrene.  Hun  er  meget  gemytligere,  og  hun 
har  en  smukkere  Figur,  og  lagde  I  saa  Mærke 
til,  hvor  brillant  hendes  Smilehuller  klædte 
hende?     Og  — « 

»Javel,  lad  os  nu  til  en  Forandring  faa  en 
specificeret  Fortegnelse  over  hendes  Fuldkommen- 
heder!« lo  Bech  med  Øiet  til  Maalekikkerten. 
»Naar  Du  saa  i  Morgen  tager  fat  paa  Justits- 
raadinden,  saa  har  vi  et  nøiagtigt  Signalement 
af  hele  Familien  Helmer.  —  Men  hvor  Pokker 
er  Vilsted  bleven  af?«  udbrød  han  pludselig, 
idet  han  rettede  sig  i  Veiret.  »Han  stod  jo  for 
et  Øieblik  siden  der  henne  ved  Rugmarken,  og 
nu  er  han  som  sunken  i  Jorden.« 

Den  noget  flegmatiske  Artillerilieutenant  var 
nemlig  strax  efter  Frokosten,  meget  mod  sin 
Tilbøielighed,  bleven  sendt  ud  med  Stadiet  for 
at  indtage  forskjellige  Opstillinger  ved  nogle 
nærliggende  Huse  og  Markveie,  for  at  Afstanden 
til  disse  kunde  beregnes  ved  Hjælp  af  Kikkert- 
instrumentet. Hidtil  var  han  da  ogsaa  ufortrø- 
dent  vandret   fra   det   ene  til  det  andet  af  disse 


68 


Punkter,  men  nu  var  han,  som  Becli  meget  rig- 
tigt bemærkede,  pludselig  fuldstændig  forsvunden 
fra  Skuepladsen. 

»Og  hvem  er  det,  som  kommer  spadserende 
der  ovre?«  spurgte  Granstad,  pegende  paa  en 
Skikkelse,  der  med  lange  Skridt  styrede  løs  paa 
den  nogle  hundrede  Alen  borte  liggende  Rug- 
mark, hvor  deres  forsvundne  Kammerat  sidst  var 
bleven  observeret.  »Hvad!  Det  er  jo  lange 
Rheinstorif!  Hvad  i  Alverden  mon  han  vil? 
Han  er  aabenbart  paa  Veien  op  til  os!« 

»Hahaha!  Der  faldt  han,  lige  saa  lang 
han  er!«  jublede  Bech,  da  Gardisten,  der  imid- 
lertid var  slaaet  ind  paa  en  Fodsti,  som  førte 
gjennem  den  omtalte  Rugmark  op  mod  Høien, 
hvorpaa  vore  Venner  stode,  nu  ogsaa  forsvandt 
sporløst  fra  Synskredsen. 

»Der  er  han  igjen !«  raabte  Franck,  da  Rheins- 
torff  et  Øieblik  efter  atter  dukkede  op  mellem 
de  høie  Rugstraa.  »Og  der  er  min  Sandten  Vil- 
sted med  Stadiet  lige  ved  Siden  af  ham!  Nei, 
hør!  Den  Historie  maa  vi  have  lidt  nærmere 
Rede  paa!« 

Og  dermed  rutschede  han  ned  af  Høien  og 
pilede  hen  mod  Gardelieutenanten,  der  atter  havde 
sat  sig  i  Bevægelse  op  imod  denne. 

Et  Par  Minuter  efter  returnerede  Franck 
til  Høien,  fulgt  af  Rheinstorff,  Begge  hj ærteligt 
leende.    Og  nu  berettede  Sidstnævnte,  hvorlunde 

han  var  bleven  afsendt  som  x\mbassadør  fra  sit 
en  1000  Alen  længere  borte  staaende  Hold  for 
at  udbede  sig  Granstads  Bistand  til  at  klare  en 
topografisk  Vanskelighed,  der  havde  bragt  hele 
Holdet  til  at  kjøre  fast  midt  i  Landmaalervirk- 
somheden.  Og  lige  som  han  saa  bedst  vandrede 
afsted,  opfyldt  af  sit  ansvarsfulde  Hværv,  var 
han  faldet  over  Noget,  som  laa  tværs  over  den 
ovenomtalte  Fodsti,  hvilket  Noget  ved  nærmere 
Undersøgelse  be Fandtes  at  være  Vilsted,  der  laa 
i  den  sødeste  Søvn  med  Stadiet  krystet  i  sin 
Favn.  Den  brave  Artillerist  havde  nemlig,  over- 
vældet af  Heden  og  de  ham  paahvilende  Anstræn- 
gelser,  sat  sig  til  Hvile  et  Øieblik  paa  Veien 
mellem  to  af  de  Punkter,  han  skulde  besøge  paa 
sin  Tournee,  og  denne  Hvile  var  saa  efter  faa 
Sekunders  Forløb  gaaet  over  til  en  dyb  Slummer, 
af  hvilken  han  var  bleven  vækket  paa  en  høist 
ublid  Maade  ved  at  faa  den  lange  Gardist  oven 
paa  sig. 

Denne  Historie  vakte  naturhgvis  stor  Jubel 
blandt  Høiens  Besætning,  og  efter  et  kort  Op- 
hold afmarcherede  Rheinstorff  atter  til  sin  Sta- 
tion, efter  at  Granstad  med  megen  Lethed  havde 
klaret  det  dunkle  Spørgsmaal  for  ham. 

Omsider  nærmede  Klokken  sig  stærkt  til  to. 
Vilsted  returnerede  til  Kæmpehøien  i  halvt  opløst 
Tilstand  og  brummede  af  alle  Kræfter  over  det 
umenneskelige    Slid    han    havde     maattet    døie, 

Maaleapparaterne  bleve  indpakkede,  og  nu  be- 
gave de  fire  Kammerater  sig  paa  Hjemveien  til 
Hotellet,  hvor  de  ankom  dygtig  støvede  og 
trætte,  men  overmaade  fornøiede  over  deres  Op- 
levelser paa  den  første  Opmaalingsdag. 


V. 

»Naa,  Lientenant  Granstad,  ser  De  nu  igjen 
paa  Uhret?«  udbrød  Kancelliraad  Franck  hen  ad 
Klokken  elleve  samme  Dags  Aften,  medens  han 
og  hans  Frue  sad  ved  det  runde  Bord  i  deres 
hyggelige,  noget  gammeldags  udstyrede  Daglig- 
stue sammen  med  den  unge  Ingeniørlieutenant, 
hvem  hans  Ven  nogle  Timer  tidligere  havde  ind- 
ført i  sin  Onkels  Hus. 

»Ja,  Hr.  Kancelliraad,  nu  maa  det  virkelig 
være  Alvor,«  svarede  Granstad,  idet  han  reiste 
sig.  »Hvor  glad  jeg  end  er  over  at  tilbringe 
denne  Aften  hos  Dem,  og  over  den  store  Ven- 
lighed, hvormed  De  og  Deres  Frue  har  modtaget 
mig,  maa  jeg  dog  tænke  paa,  at  i  Morgen  er 
der  atter  en  Dag,  hvor  jeg  skal  tidlig  op  og  ud 
at  arbeide.« 

»Naa,  ja,  ja,  min  kjære  Lieutenant,«  sagde 
hans  Vært  med  et  venligt  Blik  paa  den  unge 
Officers  ranke  Skikkelse.     »Saa  maa  vi  vel  give 

Slip  paa  Dem  for  denne  Gang,  men  kun  paa 
den  Betingelse,  at  De  med  det  aller  Første  igjen 
ser  hen  til  os,  og  at  De  lover  os  at  betragte 
Dem  som  hjemme  i  vort  Hus,  medens  De  er  her 
i  Byen.« 

»Tusind  Tak,  Hr.  Kancelliraad !  Det  skal 
være  mig  en  stor  Glæde  at  benytte  mig  af  Deres 
Godhed,«  erklærede  Granstad  med  Varme  og 
trykkede  den  elskværdige  gamle  Prokurators 
Haand. 

»Det  kan  jeg  lide!«  svarede  Kancelliraaden 
og  lagde  den  anden  Haand  paa  sin  unge  Gjæsts 
Skulder.  »De  skal  altid  være  hj ærtelig  velkom- 
men hos  os,  for  De  lader  til  at  være  et  af  de  i 
vore  Dage  sjældne  unge  Mennesker,  som  kan 
iinde  Fornøielse  ved  at  faa  sig  en  fornuftig  Pas- 
siar med  gamle  Folk  som  min  Kone  og  mig.  — 
Saa  kan  Vindbeutlen  der  imedens  sidde  og  pjanke 
mé^d  Pigebørnene,  det  egner  han  sig  bedst  til.« 
Her  gjorde  Kancelliraaden  en  flygtig  Haand- 
bevægelse  hen  imod  en  Krog  af  Stuen,  hvor 
hans  haabefulde  Neveu  sad  i  al  Ho  og  Mag  og 
lige  havde  givet  en  ny  Røverhistorie  til  Bedste 
for  sine  taknemlige  Tilhørerinder,  Marie  Franck 
og  Julie  Rørby,  der  siden  Lieutenanternes  An- 
komst til  Byen  syntes  at  være  blevne  om  muligt 
endnu  mere  intime  end  før  denne  store  Be- 
givenhed. 

»Aa — aah!«  lød  det  i  fornærmet  Kor  fra  de 

to  unge  Damer,  der  i  det  Samme  reiste  sig  og 
traadte  hen  til  Gruppen  ved  Bordet. 

»Yi  har  saamæn  siddet  og  talt  uhyre  for- 
nuftigt sammen,«  oplyste  Julie  Rørby  med  megen 
Værdighed.  »Lieutenant  Franck  har  lige  for- 
klaret os,  hvordan  han  og  Lieutenant  Vilsted, 
der  sidder  ved  Siden  af  ham  inde  paa  Officer- 
skolen, bærer  sig  ad  med  at  hjælpe  hinanden, 
naar  Læreren  spørger  En  af  dem  om  Noget,  som 
han  ikke  ved  Besked  om.  —  Det  er  virkelig  ud- 
mærket fundet  paa,  ikke  sandt,  Marie?«  —  Saa- 
dan  maa  vi  ogsaa  se  at  bære  os  ad,  naar  vi  er 
paa  fransk  Kursus  henne  hos  Frøken  Lund.« 

»Hahaha!«  lo  Kancelliraaden  hj ærteligt.  »Ja, 
jeg  tvivler  aldeles  ikke  om,  at  Ludvig  sidder 
inde  med  alle  Betingelser  for  at  kunne  give 
værdifulde  Vink  i  den  Eetning!  —  Men  hør  nu, 
min  opfindsomme  Hr.  Neveu,«  henvendte  han. 
sig  til  den  saaledes  anerkj endte  unge  Mand. 
>>Maaske  Du  saa  vil  være  saa  venlig  at  huske, 
at  Du  har  lovet  mig  om  muligt  endnu  i  Morgen, 
at  gjøre  Visit  hos  Agent  Borre?  Han  var  ganske 
indigneret  i  Eftermiddags  henne  i  Klubben  over^ 
at  Du  endnu  ikke  har  ladet  Dig  se  hos  ham^ 
uagtet  han  er  en  Ungdomsven  af  Din  Fader.« 

»Det  skal  være  mig  en  kjær  Pligt.  Stol 
trygt  paa  det,  Onkel!«  erklærede  Lieutenanten 
høitideligt.  »Saa  meget  mere,  som  Manden  efter 
Dit  Udsagn   har  været  den  drivende  Kraft  med 

Hensyn  til  den  harmoniske  Klubs  skjønne  Plan 
om  at  gjøre  Dansebal  for  os.  —  Hvor  var  det^ 
Du  sagde,  at  han  boer?« 

»Nu  har  jeg  fortalt  Dig  det  mindst  fem 
Gange,«  svarede  Kancelliraaden,  rystende  paa 
Hovedet.     »I  St.  Olufsgade.« 

»Bien!   —  Numer?« 

»Numer?«  gjentog  hans  Onkel  leende.  »Tror 
Du,  vi  indlader  os  paa  saadanne  Vidtløftigheder 
som  at  holde  Husnumre  her  i  vor  lille  Stump 
By?  Nei,  gaa  Du  bare  lige  efter  Næsen,  til 
Du  træffer  et  rødt  Hus  midt  i  Gaden.  Saa  kan 
Du  trøstigt  gaa  op  paa  første  Sal  og  ringe  paa, 
for  der  boer  han.« 

»Superb!«  udbrød  Franck,  der  imidlertid 
havde  sluttet  sig  til  de  Øvrige.  »Men  det  er 
da  et  grueligt  Bisselæder,  Du  har  i  Skoene, 
Granberg!«  vedblev  han,  da  hans  Ven  begyndte 
at  tage  Afsked  med  Værten  og  Værtinden. 
»Vent  dog  lidt  og  tag  mig  med!  Jeg  opdager 
endnu  en  liden  Rest  paa  Bunden  af  mit  Toddy- 
glas. —  Se  saa!  Nu  svandt  den  hen  i  Glemsels 
Hav!  —  Frøken  Rørby!  Da  jeg  formoder,  at 
De  ogsaa  agter  at  berøve  min  dyrebare  Slægt 
Deres  elskværdige  Selskab,  nærer  jeg  det  Haab, 
at  De  vil  tillade  min  Ven  Granberg  og  mig  at 
eskortere  Dem  til  Deres  huslige  Arne.« 

»Ja,  mange  Tak,  Lieutenant  Franck!«  sva- 
rede  den   lille   Frøken   naadig.      »Naar  De    bare 

vil  vente  et  Øjeblik,  medens  jeg  faar  min  Trøie 
og  Hat  paa.  —  Aa,  Marie,«  vedblev  hun  hvid- 
skende,  idet  hun  greb  sin  Venindes  Arm  og 
dansede  ud  i  Entreen  med  hende,  >:'bare  den 
Anden  dog  var  lige  saa  gemytlig  som  Din 
Fætter!  Saa  vilde  han  være  rent  ud  bedaarende ! 
Men  jeg  tror  ikke,  han  har  sagt  fem  Ord  til 
mig  hele  Aftenen.  Og  det  er  dog  virkelig  ikke 
min  Skyld,  synes  Du  vel?« 

Faa  Minuter  efter  viste  Frøken  Julie  sig 
atter,  færdig  til  Afmarch,  og  efter  fornyede 
Taksigelser  for  den  morsomme  Aften  og  Løfter 
om  snarlig  Gjenkomst  begav  hun  og  hendes  to 
Riddere  sig  paa  Vei  til  hendes  Hjem.  Efter 
som  dette  var  beliggende  knapt  hundrede  Alen 
fra  Kancelliraad  Francks  Bolig,  kunde  deres 
Expedition  selvfølgelig  ikke  give  dem  Leilighed 
til  nogen  synderlig  indgaaende  Meningsudvex- 
ling,  saa  meget  mindre,  som  den  lille  Frøkens 
sædvanlige  Gangart,  hvilken  hun  ogsaa  benyt- 
tede denne  Aften,  nærmede  sig  stærkt  til  Galo- 
padetakt, og  da  Franck  godhedsfuldt  paatog  sig 
med  sin  vante  Tungefærdighed  at  aflevere  de 
faa  Repliker,  som  Tiden  tillod,  livligt  sekunderet 
af  den  unge  Dame,  kom  hans  Yen  Granstad 
ikke  til  at  give  andre  Livstegn  fra  sig  paa  hele 
Turen  end  et  Par  stilfærdige  Latterudbrud,  som 
næsten  ganske  druknede  i  hans  to  Ledsageres 
lydelige  Munterhed. 

Endelig  faldt  Gadedøren  i  efter  Frøken 
Julie,  og  de  to  Venner  vare  overladte  til  deres 
eget  behagelige  Selskab.  Nogle  Øieblikke  van- 
drede de  afsted  i  Taushed,  saa  standsede  Franck 
pludselig. 

»Hør,  Granberg!«  udbrød  han  i  en  indtræn- 
gende Tone.  »Tag  mig  det  ikke  ilde  op,  at  jeg 
betror  Dig  som  mm  uforgribelige  Mening,  at 
Du  er  en  stor  Agurk.  Skal  et  kvindeligt  Væsen 
da  absolut  være  over  halvtredsindstyve  Aar,  for 
at  Du  skal  kunne  nedlade  Dig  til  at  tale  et  Ord 
til  hende?  Eller  er  Du  kanske  bange  for,  at 
unge  Piger  skal  gaa  hen  og  daane  af  Henryk- 
kelse, saa  snart  Du  oplader  Din  Røst  for  at 
sige  .mere  end  lige  akkurat  Ja  og  Nei  til  dem? 
Jeg  vil  lade  mig  forgylde  og  sætte  op  som  Veir- 
hane  paa  Raadhustaget  derhenne,  hvis  jeg  hele 
Aftenen  har  hørt  Dig  sige  ti  Ord  til  min  Ku- 
sine og  Julie  Rørby!  Til  Gjengjæld  sad  Du 
rigtignok  og  kiggede  saa  meget  desto  trofastere 
paa  sidstnævnte  unge  Dannekvinde,  medens  Du 
lod  Dit  Lys  skinne  i  Konversationen  med  Onkel 
og  Tante,  det  skal  jeg  villigt  indrømme!  Jeg 
havde  Dig  stærkt  mistænkt  for,  at  Du  var  i 
Færd  med  at  gjøre  et  Overslag  over,  hvor  mange 
Alen  Tøi  hendes  Fader  har  maattet  ud  med  til 
hendes  fixe  lyseblaa  Kjole,  som  i  Parenthes  be- 
mærket klædte  hende  storartet!  Og  naar  Du 
tilfældigvis  ikke  kiggede  paa  hende,  -saa  kiggede 

hun  paa  Dig.  I  den  Retning  herskede  der  en 
rørende  Enighed  mellem  Jer.  Det  er  formodent- 
lig det,  man  kalder  for  Telepathi  eller  Sympathi 
eller  saadan  noget  Lignende.« 

»Ja,  kjære  Franck!«  tog  Ingeniøren  omsider 
til  Grjenmæle,  efter  at  han  i  Taushed  havde 
ladet  sin  Vens  rivende  Talestrøm  suse  ud  over 
sig.  »Du  ved  jo,  hvor  lidt  jeg  er  vant  til  at 
konversere  unge  Damer.  Det  falder  mig  saa 
vanskeligt  at  finde  paa  Noget,  som  kan  more 
dem.  Og  desuden  var  det  mig  saa  stor  en 
Glæde  at  tale  med  Din  Onkel  og  Tante,  at  jeg 
var  helt  optaget  deraf  hele  Aftenen.« 

»Hvilket  dog  ikke  forhindrede  Dig  fra  at 
koncentrere  Din  Synsevne  i  en  næsten  for- 
uroligende Grad  paa  Julie  Rørby,«  indskjød 
Franck  ironisk. 

»Da  forsikrer  jeg  Dig,  at  det  er  mig  halvt 
ubevidst,  dersom  jeg  virkelig  har  set  saa  meget 
paa  hende,  som  Du  siger,«  erklærede  Granstad 
brødebetynget.  »Men  forresten  var  det  da  ikke 
saa  underligt,  om  jeg  har  gjort  det,  for  hun  er 
den  smukkeste  Pige,  jeg  nogensinde  er  truffet 
paa ! « 

»Ja,  ja,  gamle  Granberg!«  svarede  Franck 
og  satte  sig  atter  i  Bevægelse  med  sin  Arm  i 
Vennens.  »Saa  har  Du  min  Sandten  slet  ikke 
saa  trekantet  en  Smag  endda,  for  kjøn  er  hun, 
det  maa.  man  lade  hende,  om  hun  end  ikke  kan 

maale  sig  med  Martha  Helmer  ude  paa  Haralds- 
minde.  Det  vil  Du  dog  forhaabentlig  give  mig 
Ret  i?« 

»Halløidiuduida!«  lød  i  det  Samme  en  lystig 
Jodlen  tæt  bag  ved  de  to  Løjtnanter,  og  da  de 
raskt  vendte  sig  om,  fik  de  Øie  paa  en  Klynge 
af  en  fem — sex  Kammerater,  der  kom  spad- 
serende hen  imod  dem  med  Vilsted  og  Bech  i 
Spidsen.  Til  ikke  ringe  Forbauselse  for  Franck 
og  Granstad  bar  Artilleristen  et  Monstrum  af 
en  hvid  Landmaalerparasol  opslaaet  over  sit  og 
Dragonens  Hoved,  hvilken  Forholdsregel  syntes 
saa  slet  motiveret  som  vel  muligt,  efter  som  det 
var  det  deiligste  Maaneskin,  Nogen  kunde 
ønske  sig. 

»Hvad  var  det,  I  To  stod  og  filosoferede 
saa  dybsindigt  over?  —  Hvor  skal  I  hen?« 
raabte  Bech  dem  i  Møde. 

»Vi  skal  hjem  at  sove!«  oplyste  Granstad 
med  Eftertryk.  »Og  det  Samme  skulde  I  gjøre, 
i  Stedet  for  at  løbe  rundt  paa  Gaderne  og 
skræmme  Folk  med  det  store  Skrummel  af  en 
Parasol. « 

»Bare  sindigt,  gamle  Granberg!«  raabte 
Vilsted  evig  fornøiet.  »Vi  glade  Svende  følte 
en  uimodstaaelig  Trang  til  at  kvæge  os  ved  en 
lille  Spadseretur  i  de  svale  milde  Aftenlufte 
oven  paa  en  voldsom  anstrængende  Keglepot 
med  tilhørende  Toddyer  nede  i  Hotelhaven.     Og 

saa  tog  vi  denne  lille  Familieparasol  med,  for 
Bech  synes,  at  den  udbreder  saadan  noget  vist 
Solidt  og  Tillidsvækkende  over  hele  vor  Frem- 
træden. —  Hør,  kom  nu  og  driv  lidt  med,  I  Tof 
Det  er  s' gu  alt  for  tidligt  at  krybe  i  Karethen 
endnu ! « 

»Nei,  mange  Tak!  Maa  jeg  bare  være  fri!« 
svarede  Granstad  i  en  afgjørende  Tone.  »Kom 
nu,  Franck,  og  lad  os  gaa  hjem!« 

»Ja,  men  hør,  Granberg!«  indvendte  Franck^ 
idet  han  holdt  sin  Ven  tilbage.  ^>Yi  kunde  da 
egentlig  gjærne  slaa  et  lille  Slag  i  al  Sindighed 
ned  ad  Gaden  sammen  med  de  Fyre  der.  Jeg 
synes,  at  jeg  ogsaa  trænger  til  at  svale  mig 
lidt  oven  paa  Onkels  Toddyer.« 

»Ja,  værs'god!  Har  Du  Lyst,  saa  for  mig 
gjærne.  Jeg  gaar  hjem!«  erklærede  Ingeniøren 
i  en  irriteret  Tone.  Han  syntes  i  det  Hele 
taget  at  være  bragt  lidt  ud  af  sin  sædvanlige 
Sindsligevægt  ved  dette  Møde. 

Men  nu  omringede  alle  Lieutenanterne  ham 
og  rettede  saa  mange  indtrængende  Opfordringer 
til  ham  om  at  »være  lidt  gemytlig«  og  at  »op- 
offre  sig  for  det  gemene  Bedste«  o.  s.  v.,  at  han 
til  sidst  halvt  modstræbende  samtykkede  i  at 
følge  et  l'lle  Stykke  med  dern,  egentlig  kun 
fordi  han  derved  haabede  at  lægge  en  Dæmper 
paa  Kammeraternes  høirøstede  Udbrud,  som  gave 
Gjenlyd    vidt     og    bredt    i    den    lille    Bys    paa 

denne  Tid  af  Døgnet  ellers  saa  dødstille  Hoved- 

e. 

Og  nu  gjorde  hele  Sværmen  omkring  og 
bevægede  sig  i  sindigst  mulige  Tempo  og  under 
livlig  Snakken  og  Leen  tilbage  ad  samme  Vei,. 
hvorfra  den  var  kommen. 

Vilsted,  der  stadig  var  i  Spidsen  af  Optoget 
med  den  opslaaede  Parasol  over  sig  og  Bech^ 
havde  til  Trods  for  Granstads  energiske  Pro- 
tester faaet  ham  ogsaa  halet  ind  under  den  og 
gik  nu  og  betroede  den  tause  Ingeniør,  at  hau 
havde  gjort  den  vigtige  Opdagelse,  at  Hr.  Mel- 
lerup lavede  en  ualmindelig  nydelig  Toddy^ 
hvorefter  han  med  denne  frydefulde  Kjends- 
gjærning  som  Udgangspunkt  udviklede  i  et  læn- 
gere Foredrag,  at  det  dog  i  Grunden  var  et 
uhyre  tiltalende,  idyllisk  Leben  man  førte  i 
saadan  en  lille  By,  og  at  han  aldeles  ikke  skulde 
have  Noget  imod,  om  der  blev  forlagt  et  Batteri 
hertil,  og  han  saa  kunde  blive  ansat  ved  det. 

Pludselig  afbrødes  han  midt  i  disse  op- 
byggelige Betragtninger,  ved  at  en  lang,  tynd, 
i  en  graa  Dragt  klædt  Herre,  der  fordybet  i 
sine  Tanker  kom  gaaende  hurtigt  hen  imod  de 
promenerende  Lieutenanter,  rendte  lige  paa  Para- 
sollen, saa  det  knagede  i  alle  dens  Sammen- 
føininger. 

»Av  for  en  Ulykke!  Saa  se  Dem  dog  for!« 
skreg   den   graa  Mand  i   en   indædt   arrig  Tone,. 

idet  han  tumlede  et  Par  Skridt  tilbage  og  der- 
efter bukkede  sig  for  at  lede  efter  sin  Straahat, 
der  ved  Sammenstødet  var  trillet  ned  i  den  til 
alt  Held  for  Tiden  knastørre  Rendesten. 

»Se  Dem  selv  for,  go'e  Herre!  —  Det  var 
Dem,  der  væddrede  os,  og  ikke  vice  versa,  som 
vi  Latinere  siger!«  svarede  Vilsted  overmaade 
gemytlig,  thi  han  var  i  en  alt  for  rosenfarvet 
Stemning,  til  at  denne  lille  Karrambolage  skulde 
gjøre  noget  Indtryk  paa  ham.  »Yærs' artig,  her 
er  Deres  Pærefouderal ! «  vedblev  han  meget 
forekommende,  idet  han  bukkede  sig  og  tog 
Hatten  op,  hvorved  han  samtidig  dunkede  den 
fremdeles  ivrigt  søgende  Herre  ganske  efter- 
trykkeligt i  Ryggen  med  Spidserne  af  Para- 
sollens Ribber.  »De  ser  kanske  ikke  saa  godt 
ved  den  hulde  Maanes  Skjær?« 

»Nei!  Det  er  dog  for  galt!«  raabte  Herren, 
skummende  af  Raseri,  idet  han  snappede  Hatten 
fra  den  tjenstvillige  Artillerist.  »Kan  man  ikke 
engang  gaa  i  Fred  paa  Gaden  længer?  —  Men 
De  skal  høre  fra  mig,  mine  Herrer!  —  Jeg  — 
vi  har  da  heldigvis  Politi  her  i  Byen!« 

»Javel!  Hils  det  mange  Gange  fra  os!«  lo 
Yilsted,  lydeligt  akkompagneret  af  de  Andre. 
»Men  drik  Dem  endelig  først  og  fremmest  en 
Sodavand,  helst  med  en  lille  Pommerans  i!  Det 
virker  saa  deiligt  beroligende  paa  de  indre 
Dele!« 

Og  dermed  drev  han  og  de  Øvrige  videre 
under  hjærtelig  Latter,  medens  deres  Modstander 
med  Iltogsfart  styrtede  af  sted  i  modsat  Ret- 
ning. 

;Hvem  Pokker  var  dog  det  ualmindelig 
elskværdige  Medmenneske?«  spurgte  Franck,  idet 
han  vendte  sig  om  efter  den  Bortilende.  »Jeg 
synes  ganske  bestemt,  jeg  har  set  hans  milde 
Ansigt  engang  før.« 

»Det  var  den  lange  Graa!«  udbrød  Bech, 
slaaende  et  Knips  med  Fingrene.  »Ham,  Sag- 
føreren, eller  hvad  han  er,  som  gik  forbi  os  ude 
ved  Banegaarden  i  Gaar,  medens  vi  stod  og 
talte  med  Damerne.  < 

»Rigtigt!  <  attesterede  Franck.  »Nu  husker 
jeg  ham!  Hahaha!  Jeg  gad  nok  vide,  om  vi 
skal  træffe  sammen  med  ham  ret  mange  Gange 
endnu.  Saa  kan  vi  nok  naa  at  blive  rigtig  fine 
Venner  med  ham,  inden  vi  reiser  herfra.« 

»Saa  ti  dog  stille,  Granberg!  Man  kan  jo 
ikke  høre,  hvad  man  selv  siger,  naar  Du  gaar 
og  snakker  saadan  i  et  Kjøre  væk!«  raabte  Vil- 
sted et  Øieblik  efter,  lige  som  Klyngen  passerede 
forbi  Bankdirektør  Worms  Bolig,  til  Ingeniøren, 
der  endnu  ikke  havde  sagt  et  eneste  Ord  paa 
hele  Veien. 

»Ja,  nu  har  Munden  ikke  staaet  paa  ham 
et  Øieblik,  lige  siden  vi  mødte  ham  og  Franck!« 

Paa  Opmaaling.  6 

tilføiede  Becli.  »Jeg  kan  ikke  begribe,  at  et 
Menneske  kan  holde  ud  at  snakke  i  den  Grad.« 

»Hvad  er  det  for  Passiar?  Jeg  har  jo  ikke 
sagt  et  Muk!«  protesterede  Granstad  ganske  for- 
bauset,  idet  han  ligesom  vaagnede  op  af  en 
Drøm. 

Et  rungende  Latterudbrud  fra  Kammeraterne 
besvarede  dette  fuldstændig  sandfærdige  Udsagn, 
og  under  fornyede  Drillerier  med  Hensyn  til 
Ingeniørens  store  Snakkesalighed  vendte  de  glade 
Ungersvende  nu  om  og  satte  Kursen  hjemad 
mod  Hotellet. 

»Hvad  i  Alverden  er  det  der  staar!«  ud- 
brød pludselig  lange  Rheinstorff,  som  ogsaa  var 
med  i  Skaren,  idet  han  stillede  sig  op  foran  .en 
af  de  store  Speilglasruder  i  en  Butik  og  kiggede 
paa  dens  forgyldte  Bogstaver.  »Herman  Eør — 
Rør  —  ? « 

»Hys!  Lad  dog  være  at  raabe  saa  høit! 
Her  bor  jo  Kjøbmand  E-ørby,  som  har  inviteret 
os  Allesammen  til  Skovbal  paa  Lørdag!«  op- 
lyste Granstad  hurtigt  og  med  dæmpet  Stemme. 

»Rørby?  —  Javel,  nu  ser  jeg  det!«  svarede 
Gardisten,  »b'et  har  bare  faaet  en  lille  Skramme. 
Det  var  derfor,  jeg  ikke  strax  kunde  tyde  det. 
—  Hør,  Franck!  Der  skal  jo  være  en  kjøn 
Datter  i  Huset?  —  Av  for  Pokker,  Granberg! 
Hvorfor  kniber  Du  mig  i  Armen?« 

»Saa  ti   dog    stille!«    hvidskede    Ingeniøren 

hæftigt.      »Der    kan    gjærne  være    Nogen,    som 
hører  Dig.« 

»Ja,  hvad  saa?  —  Jeg  har  endnu  aldrig 
oplevet,  at  en  ung  Pige  er  bleven  fornærmet^ 
fordi  man  siger,  at  hun  er  kjøn,«  bemærkede 
Rheinstorff  filosofisk.  »Stop!  Nu  gaar  der  en 
Praas  op  for  mig!«  afbrød  han  sig  selv  med 
dæmpet  Røst  og  stak  sin  Arm  ind  under  Gran- 
stads. »Det  skulde  da  vel  ikke  være  den  lille 
blonde  Skjønhed,  som  var  ude  at  tage  mod 
Franck  i  Gaar  sammen  med  hans  Kusine,  og 
som  I  stod  og  konverserede  saa  livligt?  —  Og 
det  er  hende,  I  har  fulgt  hjem  i  Aften?  — 
Gamle  Granberg!  Skulde  Du  virkelig  være 
bleven  — ?     Hahahaha!« 

Hvis  Belysningen  havde  været  noget  stær- 
kere, vilde  Granstads  blussende  Rødme  utvivl- 
somt have  givet  hans  Kammerat  et  nogenlunde 
fyldestgj ørende  Svar  paa  hans  halvt  udtalte  For- 
modning, men  takket  være  den  dybe  Skygge, 
hvori  de  stode,  undgik  dette  Farvespil  Rheinstorffs 
Opmærksomhed,  og  i  det  Samme  bortlededes 
denne  fuldstændigt  fra  Ingeniøren,  da  en  Anden 
af  Lieutenanterne,  greben  af  Situationen,  plud- 
selig fik  lyriske  Anfægtelser  og  med  høi,  ikke 
synderlig  velklingende  Røst  istemmede: 
»Skjøn  Jomfru,  iuk  Dit  Vindue  op  — « 

»Hys!  Vil  Du  tie  stille.  Granberg!  —  Der 
kommer  Vægteren  henne ! «  afbrød  Bech  Sangeren. 

6* 

»Aa!  I  er  jo  gale!«  snærrede  den  saa  ufor- 
skyldt irettesatte  Ingeniør  dybt  krænket,  idet 
han  gjorde  kort  omkring  og  alene  fortsatte  sin 
Vei  hjemad,  medens  de  Andre  leende  fulgte 
efter  ham  i  faa  Skridts  Afstand. 

Snart  efter  forsvandt  hele  den  lystige  Skare 
gjennem  Hotelporten,  og  atter  herskede  den 
sædvanlige  dybe  Ro  i  den  lille  Bys  Gader. 

»Aa,  Hr.  Mellerup!  <  raabte  vor  Ven  Franck, 
idet  han  den  følgende  Dag,  kort  efter  endt 
Middagsmaaltid,  pudset  og  friseret  kom  farende 
ind  i  Hotellets  Gjæstestue,  hvor  den  trivelige 
Vært  sad  i  ivrig  Konversation  med  et  Par  port- 
vinsdrikkende  Forpagtere  fra  Omegnen.  »De 
vilde  vel  ikke  være  saa  god  at  sige  mig,  om 
der  her  i  Nærheden  findes  en  Gade,  der  er  op- 
kaldt efter  en  eller  anden  gammel  Helgen?  Jeg 
skulde  nemlig  hen  at  gjøre  Visit  et  Sted  der, 
og  nu  er  det  mig  rent  umuligt  at  huske  Navnet 
paa  den.« 

»Jo,  ganske  rigtigt,  Hr.  Lieutenant!«  atte- 
sterede Hr.  Mellerup,  spjættende  ud  med  det 
ene  Ben  og  gnidende  sig  i  Hænderne.  »Det 
maa  sikkert  være  St.  Jørgensgade,  Hr.  Lieute- 
nanten  mener.  Første  Gade  paa  høire  Haand 
ned  mod  Torvet!  —  Ellers  ikke  Noget  til  Tje- 
neste? —  Jeg  be'er,  jeg  be'er!  Intet  at  takke 
for!  —  Farvel,  Hr.  Lieutenant,   farvel!« 

Et  Par  Miniiter  efter  vandrede  Franck 
ivrigt  speidende  til  høire  og  venstre  hen  ad 
den  angivne  Gade,  indtil  han  omsider  stand- 
sede foran  et  forholdsvis  ret  anseligt  Hus  midt 
i  den  og  gav  sig  til  at  bekigge  det  fra  øverst 
til  nederst  med  en  Grundighed,  som  om  han 
agtede  at  optræde  som  Lysthavende  til  det,  men 
dog  foreløbig  nok  vilde  se  det  rigtig  efter  i 
Sømmene  for  at  komme  paa,  det  Rene  med, 
hvor  meget  han  kunde  staa  sig  ved  at  byde 
paa  det. 

»Midtveis  i  Gaden!  —  To  Etager  paa  Pa- 
læet! —  Det  passer!«    mumlede  han.     »Farven? 

—  Hm!  —  Skulde  efter  Onkels  Udsagn  være 
rød.     Jeg  vilde  nu  foretrække  at  kalde  den  gul. 

—  Enfin!  Det  kan  der  disputeres  om.  Maaske 
falder  den  i  visse  Belysninger  noget  i  det  Rød- 
lige. —  Hvor  Pokker  har  jeg  nu  gjort  af  mine 
Visitkort,  for  det  Tilfælde  at  Agenten  skulde 
glimre  ved  sin  Fraværelse?   —  Naa,   her    er  de! 

—  Altsaa:    Allons  enfants  de  la  patri^ — i — e!« 

Og  dermed  gik  han  raskt  ind  af  Porten  og 
sprang  op  af  den  til  første  Sal  førende  Trappe. 
Det  Første,  som  her  mødte  hans  Blik,  var  et 
paa  Væggen,  lige  for  Trappen,  ophængt  Pap- 
skilt, hvorpaa  der  stod  trykt  med  store  Bog- 
staver: »Døren  er  aaben«,  neden  under  hvilken 
Oplysning  en  Haand  med  stivt  udstrakt  Pege- 
finger nærmere   angav,    hvilken    Dør   Talen   var 


86 


om.  løvrigt  maatte  disse  Anvisninger  paa  nær- 
værende Tidspunkt  siges  at  være  mildest  talt 
temmelig  overflødige,  al  den  Stund  bemeldte 
Dør  stod  saa  vidt  aaben,  som  den  overhovedet 
var  i  Stand  til,  hvorved  det  blev  muligt  at  kaste 
et  uforbeholdent  Blik  ind  i  en  rummelig  Entré, 
fra  hvilken  to  Døre,  hvoraf  den  ene  stod  paa 
Klem,  førte  ind  til  Leiligheden. 

»Naa!  Det  maa  man  sige!  Den  Agent  er 
virkelig  en  sjælden  gjæstfri  Mand!«  mumlede 
Franck,  idet  han  overrasket  standsede.  ^>I[an 
modtager  da  Folk  med  aabne  Døre!  Maaske 
det  er  for  symbolsk  at  antyde  de  aabne  Arme, 
hvormed  han  venter  mig  i  de  indre  Gemakker. 
—  Bien !    Lad  os  da  kaste  os  i  dem ! « 

Og  dermed  spadserede  han  videre  hen  ad 
den  med  et  Kokostæppe  belagte  Gang,  for  Enden 
af  hvilken  den  omtalte  Entrédør  befandt  sig. 
Men  pludselig  standsede  han  saa  brat,  som  om 
han  havde  løbet  Panden  mod  en  Mur. 

»Stop!  —  Hvad  i  Alverden  er  dette  her?« 
hvidskede  han,  idet  han  med  spændt  Opmærk- 
somhed stirrede  gjennem  den  halvtaabne  Dør  i 
Entréen  ind  i  et  som  Kontor  udstyret  Værelse, 
hvor  en  lang,  graaklædt  Mandsskikkelse  med  en 
Straahat  under  Armen  stod  bøiet  over  et  Skrive- 
bord, fra  hvilket  han  efter  et  Øiebliks  ivrig 
Søgen  snappede  et  Brev,  som  han  med  øiensynlig 
Interesse  gav  sig  til  at  gjennemlæse. 

»Saa  sandt  jeg  haaber  i  en  nogenlunde  over- 
skuelig Fremtid  at  kunne  betale  min  Skrædder: 
fået  er  den  lange  Graa!<^  betroede  Franck  hvid- 
skende  sig  selv.  »Hvad  Pokker  bestiller  han 
lier,  ganske  alene  i  Agentens  Kontor?  —  Og  se, 
hvor  han  sluger  det  Brev!  —  Onkel  fortalte  jo  i 
Aftes,  at  han  og  Agenten  nærer  samme  blide 
Følelser  for  hinanden,  som  en  Hund  for  en  Kat, 
ergo  er  det  høist  usandsynligt,  at  de  To  kan 
have  Forretningshemmeligheder  sammen!  —  Ja, 
der  er  ingen  Tvivl  om  den  Ting:  han  har  villet 
tale  med  Agenten,  har  ikke  truffet  den  godtroende 
gamle  Mand,  og  saa  benytter  han  Leiligheden 
til  at  være,  hvad  man  med  et  mildt  Udtryk 
kunde  kalde  indiskret.  —  Nei,  stop,  lille  Ven! 
—  Du  har  lige  fra  Begyndelsen  set  mig  ud  til 
AUehaande,  men  dette  her  er  dog  for  stivt  et 
Stykke.     Her  maa  vi  intervenere!« 

Og  dermed  stødte  Franck  raskt  Døren  op 
paa  vid  Gab  og  marcherede  lige  løs  paa  den 
graa  Herre. 

»God  Dag,  Høistærede!«  begyndte  han  med 
Blikket  stivt  rettet  mod  Sagfører  Engberg,  der 
ved  hans  uventede  Indtræden  lod  Brevet  synke 
og  stirrede  forbauset  paa  ham.  »Skal  vi  mødes 
her?  Det  havde  De  nok  ikke  ventet?  Og  jeg 
for  den  Sags  Skyld  da  heller  ikke.  —  Jeg  haaber. 
De  og  Deres  Hat  befinder  Dem  vel  ovenpaa  den 
lille  Karrambolage  i  Aftes?« 

»Hr.  Lieutenant!  —  Maa  jeg  spørge  — ?« 
tog  Engberg  efter  en  Pause  Ordet  med  dirrende 
Læber. 

»Ja,  saa  inderlig  gjærne!«  afbrød  Franck 
ham  nedladende  elskværdig.  »De  vilde  for- 
modentlig spørge,  om  jeg  ikke  kan  sige  Dem, 
naar  Ypperstepræsten  i  dette  Tempel  er  at  faa 
i  Tale,  efter  at  De  forgjæves  har  ventet  paa 
ham  og  imedens  søgt  at  fordrive  Tiden  paa  bedste 
og  nyttigste  Maade?«  Her  kastede  han  et  meget 
sigende  Blik  paa  Brevet,  som  Sagføreren  imedens 
havde  lagt  fra  sig  paa  Bordet.  »Nei,  jeg  be- 
klager, ikke  at  kunne  tilfredsstille  Deres  Vide- 
begj ærlighed  i  den  Retning,  dog  har  jeg  Grund 
til  at  tro,  at  han  vil  indfinde  sig  med  det  aller 
Første.  —  Men  jeg  ser,  at  De  staar  med  Deres 
Hat  i  Haanden.  Hvis  andre  og  vigtigere  Forret- 
ninger kalder  Dem,  maa  De  endelig  ikke  lade 
Dem  opholde  af  mig.  Jeg  skal  med  Fornøielse 
meddele  Husets  Herre,  at  De  har  været  her, 
hvilken  Efterretning  utvivlsomt  vil  fylde  ham 
med  ublandet  Glæde.« 

Sagfører  Engberg  lod  sin  skjælvende  Haand 
glide  hen  over  Panden  og  stirrede  ganske  for- 
bløffet paa  den  flotte  unge  Lieutenant,  der  med 
en  seirssikker  Mine  stod  foran  ham  og  dreiede 
paa  sit  haabefulde  Overskjæg. 

»Hr.    Lieutenant!«    skreg    han    endelig,    lig- 

bleg  af  Raseri.  »Hvad  er  Deres  Mening?  — 
Vil  De  gjøre  Nar  af  mig?« 

»Nei,  vist  ikke,  Kjære!  Hvorfor  i  Alverden 
skulde  jeg  det?«  spurgte  Franck  med  overlegen 
Ro,  idet  han  lagde  Felthuen  fra  sig  paa  Bordet. 
»Det  er  der  dog  virkelig  ikke  Spor  af  Grund 
til  for  mig!  —  Men  hvis  De  endelig  vil  vente 
paa  Agenten,  skal  vi  saa  ikke  sætte  os?  Man 
konverserer  altid  fornøieligere  og  behageligere  i 
hvilende  Stilling,  synes  jeg.  Har  De  ikke  gjort 
samme  Erfaring  i  Deres  Praxis,  Hr.  — ?  Ja, 
undskyld,  jeg  husker  ikke  saa  nøie  Deres  Navn 
lige  i  Øieblikket.« 

Her  lod  Franck  sig  dale  blideligt  ned  i  den 
læderbetrukne  Sofa,  der  stod  ved  Pillen  mellem 
Værelsets  to  Vinduer. 

»Det  var  da  en  nederdrægtig  haard  Sofa,« 
udbrød  han  i  det  Samme,  idet  han  gjorde  et 
fuldstændig  mislykket  Forsøg  paa  at  gynge  op 
og  ned  paa  det  stenhaarde  -Sæde.  »Den  er  be- 
stemt stoppet  med  Pindebrænde!  —  I  det  Hele 
taget  maa  jeg  sige,  at  jeg  havde  ventet  mig  en 
ganske  anderledes  flot  Udhaling  af  Lokalerne  her 
i  Huset!«  vedblev  han,  seende  sig  om  i  det 
temmelig  tarveligt  udstyrede  Værelse,  »Her  er 
nærmest,  hvad  man  passende  kunde  kalde  net, 
uden  at  være  pralende,  som  Fanden  saa  beske- 
dent udtrykte  sig,  da  han  havde  malet  sin  Hale 
spinatgrøn.  —  Finder  De  ikke  ogsaa,  Høistærede?« 

»Vente  —  paa  Agenten?«  mumlede  Engberg, 
livis  Fatteevne  syntes  at  være  slaaet  fuldstændig 
Klik  ved  dette  Punkt  af  den  veltalende  unge 
Mands  Foredrag. 

»Javel.  Paa  Agenten!«  bekræftede  denne 
med  et  gemytligt  Nik.  »De  ved  da  nok,  at 
Manden  er  dekoreret  med  den  Titel?  —  Nu  har 
vi  ham  vist  om  et  Øieblik.« 

»Hvad  for  en  Agent?«  spurgte  Sagføreren 
ganske  perplex,  medens  han  fremdeles  stod  som 
forstenet  henne  ved  Skrivebordet. 

»Ih,  for  Pokker!  Agent  Borre,  naturligvis. 
»Hvem  ellers?«  svarede  Franck.  »Har  De  kanske 
saadan  en  Velstand  paa  Agenter  her  i  Byen,  at 
man  absolut  skal  sætte  Etikette  paa  dem  for  at 
kunne  hitte  Rede  i  dem?« 

»Agent  Borre?  —  Hvad  skal  han  her?« 

»Hvad  —  hvad  han  skal  her?«  gjentog 
Franck,  hvis  Tur  det  nu  blev  at  stirre  forbløffet 
paa  sin  Kontrapart.. 

»Javel!  —  Her  i  mit  Kontor?«  skreg  den  ner- 
vøse Hr.  Engberg  med  alle  Tegn  paa  en  nær 
forestaaende  Explosion. 

»I  —  i  Deres  Kontor?«  gjentog  Franck  atter, 
idet  han  sprang  op  og  stirrede  et  Øieblik  maal- 
løs  paa  Sagføreren.  »Nei  hør,  bedste  Herre,  nu 
maa  jeg  virkelig  gjentage  min  Kammerats  Baad 
til  Dem  i  Aftes;  drik  Dem  en  Sodavand  med  en 
Pommerans    i!      De    trænger    øiensynligt    stærkt 

til  noget  Beroligende.  —  Her  bor  jo  Agent 
Borre  !•« 

»Nei,  her  bor  sandt  for  Dyden  jeg!«  skreg 
Engberg  formelig  vild  af  Raseri. 

»Her?  —  Paa  en  første  Sal  midt  i  St.  Jør- 
gensgade?  —  Ja,  men  her  bor  jo  Agent  Borre 
ogsaa?«  indvendte  Franck  i  den  beroligende  Tone, 
som  man  anslaar  over  for  et  Menneske,  hvem 
man  mistænker  for  ikke  at  være  ved  sine  fulde 
Fem.. 

»Nei!  Han  bor  jo  i  St.  Olufsgade!«  oplyste 
den  lange  Graa,  stampende  i  Gulvet. 

Et  Øieblik  blev  Franck  staaende  som  lyn- 
slaaet  ved  denne  overraskende  Meddelelse,  saa 
brast  han  i  en  ustandselig  Latter. 

»Ja,  saa  maa  jeg  virkelig  bede  Dem  mange 
Gange  om  Undskyldning,  Hr.  Sagfører!«  udbrød 
han,  da  han  omsider  atter  kunde  tale  nogenlunde 
forstaaeligt.  »Saa  er  det  mig,  der  trænger  til 
bemeldte  Lædskedrik  for  at  klare  min  Hukom- 
melse noget  bedre!  —  Hahaha!  —  Hvem  Pokker 
kan  ogsaa  finde  Rede  i  alle  de  gamle  Helgener 
i  denne  By!  —  Maa  jeg  saa  have  den  Ære  at 
anbefale  mig!«  vedblev  han,  idet  han  greb  sin 
Hue.  »Det  har  været  mig  en  stor  Fornøielse  at 
gjøre  Deres  Bekjendtskab,  uagtet  det  rigtignok 
er  sket  under  temmelig  eiendommelig  Omstæn- 
digheder ! « 

Og  dermed  forsvandt  han  ud  af  Døren  med 

et  elegant  Buk,  medens  Hr.  Engberg  endnu  en 
god  Stund  vedblev,  skummende  af  Raseri,  at 
fare  op  og  ned  af  Gulvet  i  sit  Kontor  med  en 
saadan  Ihærdighed,  at  man  gjærne  kunde  have 
ham  mistænkt  for  at  ville  trænere  sig  til  at  del- 
tage i  en  Væddekamp  om  Mesterskabet  i  Udhol- 
denhedsløb. 

Aldrig  før  havde  Lieutenant  Franck  været 
saa  længe  om  at  passere  ned  af  en  Trappe,  som 
han  nu  var  om  at  tilbagelægge  den  ikke  særlig 
lange  Strækning  fra  Sagfører  Engbergs  Dør  og 
ned  i  Porten.  Grunden  til  dette  Særsyn  var 
imidlertid  ganske  simpelt  den,  at  næppe  var  han 
kommen  uden  for  bemeldte  Dør,  førend  han  atter 
overvældedes  af  en  saadan  Latterparoxysme,  at 
han  foreløbig  var  aldeles  ude  af  Stand  til  at 
foretage  sig  noget  somhelst  Andet  end  efter 
fattig  Evne  at  søge  at  dæmpe  Gjenlyden  af  sin 
Munterhed,  hvilket  dog  ikke  lykkedes  ham  bedre^ 
end  at  Explosionen  tydeligt  kunde  høres  ind  i 
Kontoret,  hvor  den  just  ikke  bidrog  til  at  berolige 
den  unge  Sagførers  irriterede  Nerver.  Endnu 
engang  maatte  Franck  gjøre  Holdt  midt  i  Porten 
for  at  »grine  ud«,  som  han  i  sit  stille  Sind  ud- 
trykte sig,  og  endelig  naaede  han  saa  ud  paa 
Gaden,  blussende  rød  og  med  taarefyldte  Øine, 
saa  at  hans  Udseende  meget  let  kunde  give  Folk, 
der  tilfældigt  mødte  ham,  en  absolut  feilagtig 
Forestilling  om  Beskaffenheden  af  den  Konference^ 

han  havde  havt  med  den  i  Byen  almindelig  be- 
kjendte,  om  just  ikke  fuldt  saa  almindelig  skat- 
tede Jurist. 

Lige  som  han  dreiede  ind  i  Hovedgaden, 
saae  han  en  høi,  mørkeblaa  Skikkelse,  i  hvem 
han  uden  Vanskelighed  gjenkjendte  sin  Yen 
Granstad,  forsvinde  ind  af  Døren  til  en  der 
boende  Boghandler,  og  da  den  lattermilde  unge 
Mand  følte  en  ubetvingehg  Trang  til  hurtigst 
muligt  at  indvie  en  eller  anden  forstaaende  Sjæl 
i  sin  nyeste  Oplevelse,  og  Ingen  forekom  ham 
mere  egnet  hertil  end  netop  Ingeniøren,  beslut- 
tede han  at  oppebie  dennes  efter  al  Rimelighed 
nær  forestaaende  Tilbagekomst  uden  for  Butiken. 
I  denne  Hensigt  plantede  han  sig  foran  et  af 
dens  Vinduer  og  gav  sig  aldeles  mekanisk  til  at 
stirre  paa  et  der  ophængt  stort  Lithografi,  ved 
hvilken  Leilighed  det  lykkedes  ham  at  bibringe 
den  inde  i  Butiken  fungerende  Boghandlerkommis 
et  høist  ufordelagtigt  Begreb  om  hans  mentale 
Tilstand.  Næppe  havde  han  nemlig  staaet  et 
Par  Sekunder  og  set  paa  det  omtalte  Billede, 
uden  at  have  Spor  af  Anelse  om  dets  Indhold, 
før  han  paa  ny  brast  i  en  saa  hj ærtelig  Latter, 
at  Taarerne  trillede  ham  ned  ad  Kinderne,  hvilket 
Udbrud  nødvendigvis  maatte  forekomme  enhver 
Uindviet  mildest  talt  mindre  vel  motiveret,  efter 
som  Billedet  fremstillede  Cromwell  staaende  ved 
Carl  den  Førstes  Kiste. 

Omsider  kom  Granstad  atter  til  Syne  i  Bu- 
tiksdøren,  og  øieblikkelig  foer  Franck  løs  paa 
ham,  greb  sin  forbausede  Ven  under  Armen  og 
halede  af  sted  med  ham  ned  ad  Gaden. 

»Granberg!«  raabte  han.  »Det  var  dog  en 
sand  Lykke,  at  jeg  lige  netop  skulde  løbe  paa 
Dig  i  dette  Øieblik!  —  Kan  Du  gjætte,  hvor  jeg 
har  gjort  Visit  for  lidt  siden ?<^ 

»Ja,  kjære  Franck!  Det  er  da  ikke  saa 
vanskeligt!«  svarede  Granstad  med  et  forundret 
Blik  paa  sin  Kammerat.  »Naturligvis  hos  Agent 
Borre.    Det  bad  Din  Onkel  Dig  jo  om  i  Aftes.« 

»Aa,  blæse  med  den  gamle  Snegl  af  en  Agent! 
Hvem  tænker  paa  ham  nu?«  raabte  Franck  med 
en  beklagelig  Mangel  paa  den  skyldige  Respekt 
for  en  af  Byens  Hovedstøtter.  »Nei,  Du!  Meget 
gemytligere!  —  Hos  den  lange  Graa!  —  Hvad 
gi' er  Du  mig?« 

»Hos  hvem?«  udbrød  Granstad,  idet  han 
standsede  brat  og  saae  paa  sin  Ven,  som  om  han 
ogsaa  nærede  en  vis  Mistillid  til  dennes  Sinds- 
tilstand. 

»Hos  Hr.  Sagfører,  examinatus  juris  P.  Eng- 
berg, naar  Du  endelig  skal  have  det  med  Titler 
og  hele  Redeligheden!«  oplyste  Franck  leende. 
»Nu  skal  Du  bare  høre!« 

Og  derpaa  gav  han  en  høist  drastisk,  af  og 
til  rigtignok  temmelig  utydelig  Skildring  af  sit 
ufrivillige  Besøg  hos  den  nervøse  Sagfører,  hvilket 

gjorde  et  saa  dybt  Indtryk  paa  den  ellers  saa 
alvorlige  Granstad,  at  han  skoggerleende  van- 
drede videre  hen  ad  Hovedgaden  med  sin  lystige 
Kammerat  under  Armen. 

»Hvor  det  dog  ligner  Dig,  Franck!  —  Det 
Kunststykke  kunde  da  ingen  Anden  end  Du 
præstere!«  udbrød  han  gjentagne  Gange,  medens 
hans  Ven  skildrede  Situationens  Udvikling  under 
hans  Samtale  med  Engberg.  Men  pludselig 
syntes  det,  som  om  Ingeniøren  tabte  en  betyde- 
lig Del  af  sin  Interesse  for  Francks  Eventyr,  og 
det  mærkværdigt  nok  netop  ved  det  aller  inter- 
essanteste Punkt  af  dette,  nemlig  ved  Skildringen 
af,  hvorledes  den  ved  de  to  Helgen  navne  frem- 
kaldte Konfusion  omsider  begyndte  at  klare  sig 
mellem  de  Agerende  i  den  livlige  Scene. 

»Men  Du  hører  jo  ikke  paa  mig.  Granberg!« 
udbrød  Franck  nu  med  et  Ryk  i  sin  Vens  Arm. 
'^ Hvad  Pokker  er  det,  Du  gaar  og  kigger  efter? 
—  Aha!«  vedblev  han,  idet  han  fulgte  Retningen 
af  sin  Kammerats  Blik.  »Der  gaar  jo  min 
Sandten  Kusine  Marie  og  Julie  Rørby  henne! 
De  skal  aabenbart  ud  paa  deres  sædvanlige  Efter- 
middagstur. —  Galop,  Du!  Lad  os  indhente 
dem,  saa  kan  de  faa  Historien  med  det  Samme. 
Den  er  virkelig  alt  for  god,  til  at  den  ikke  skulde 
fortjene  den  hurtigst  mulige  Udbredelse!« 

Og  dermed  satte  Franck  afsted  i  Løb  efter 
de   et   Stykke   længere   oppe   i   Gaden   promene- 

rende  unge  Damer,  fulgt  af  Granstad  i  et  noget 
sindigere  Tempo. 

» God  Dag,  Marie !  God  Dag,  Frøken  Rørby ! « 
raabte  han,  da  han  var  nogle  faa  Skridt  fra  de 
to  unge  Piger.  »Vent  et  Øieblik  og  tag  Gran- 
berg og  mig  med,  saa  skal  De  til  Belønning  faa 
en  ualmindelig  brillant  Historie,  som  jeg  lige  har 
oplevet ! « 

De  to  Veninder  standsede  øieblikkelig  ved 
dette  Tilraab  og  modtoge  den  unge  Lieutenant 
med  en  venlig  Hilsen,  af  hvilken  Granstad  ogsaa 
iik  sin  Part,  da  han  faa  Sekunder  efter  ligeledes 
sluttede  sig  til  dem.  Dog  undgik  det  ikke  Inge- 
niørens skarpe  Øine,  at  der  i  det  Nik,  hvormed 
Frøken  Julie  beærede  ham,  var  noget  vist  For- 
beholdent, som  han  ikke  tidligere  havde  bemærket 
hos  hende,  og  som  strax  fik  ham  til  at  bryde 
sit  Hoved  med  at  udgrunde,  om  han  den  fore- 
gaaende  Aften  skulde  have  været  saa  uheldig  at 
sige  eller  gjøre  Noget,  hvorved  han  kunde  be- 
frygte at  have  paadraget  sig  hendes  Unaade,  i 
hvilken  Henseende  hans  Samvittighed  dog,  til 
Trods  for  den  grundigste  Ransagelse,  fuldstæn- 
digt frikj endte  ham. 

Nu  vandrede  de  to  Par  videre  i  skjøn  For- 
ening, og  Franck,  der  gik  ved  Siden  af  den  lille 
Frøken  Julie,  begyndte  ufortrødent  paa  en  ny 
og  tildels  forbedret  Udgave  af  Beretningen  om 
hans  Visit  hos  den  i  de  unge  Damers  Øine  ikke 

videre  sympathetiske  Hr.  Engberg.  Og  det  var 
Synd  at  sige  Andet,  end  at  han  i  sine  Tilhører- 
inder fandt  et  baade  forstaaende  og  høist  tak- 
nemligt Publikum,  der  med  levende  Interesse  og 
under  hjærtelig  Latter  fulgte  hans  Skildring  af 
Begivenhedernes  Udvikling.  Imidlertid  undgik 
det  dog  heller  ikke  hans  Opmærksomhed,  at  den 
lille  Frøken  Julies  Væsen  i  Dag  havde  et  vist 
Anstrøg  af  Høitidelighed  og  krænket  Værdighed, 
som  han  ikke  var  i  Stand  til  at  forklare  sig,  og 
som  navnlig  gav  sig  til  Kjende  ved  en  usæd- 
vanlig Ordknaphed  hos  den  unge  Dame  i  For- 
bindelse med  en  vis  fornærmet  Mine,  som  hun, 
øiensynligt  med  ikke  ringe  Anstrængelse,  paatog 
sig,  hver  Gang  hendes  lystige  Følgesvends  For- 
tælling havde  aflokket  hende  et  hj  ærteligt  Latter- 
udbrud. 

For  at  faa  Løsning  paa  denne  Gaade  ind- 
rettede Franck  det  meget  snedigt  saaledes,  at 
han  efter  at  have  sluttet  Beretningen  om  sin 
ufrivillige  Visit  kom  til  at  gaa  sammen  med 
Julie  Rørby  nogle  Skridt  bag  efter  sin  Kusine 
og  Granstad,  der  i  rolig  og  fornøielig  Passiar 
fortsatte  Veien  ud  mod  den  tæt  op  til  Byen  stø- 
dende, saakaldte  Klosterskov,  som  den  Dag  var 
Maalet  for  de  to  Veninders  Udflugt,  og  til  hvis 
Udkant  Lieutenanterne  agtede  at  følge  dem. 

»Jeg  beklager  paa  det  Dybeste,  Frøken,  at 
Verden  i  Dag  ikke  synes  at  vise  sig  for  Dem  i 

Paa  Opmaaling.  ' 

det  sædvanlige  rosenfarvede  Skjær,«  tog  Franck 
nu  Ordet  i  en  dæmpet,  om  den  inderligste  Del- 
tagelse vidnende  Tone. 

y>Jeg  forstaar  Dem  ikke,  Hr.  Lieutenant!  — 
Hvad  mener  De?«  svarede  Frøken  Julie  uhyre 
overrasket  og  med  en  forholdsvis  majestætisk 
Mine. 

»Aa!  Jeg  mente  bare,  at  Deres  Humør  fore- 
kommer mig  at  være  af  en  noget  dyster  Kolorit, « 
oplyste  Franck,  bidende  sig  i  Overskjæget  for 
ikke  at  briste  i  Latter  over  den  unge  Dames 
affærdigende  Mine,  der  klædte  hende  ubeskrive- 
lig komisk. 

»Mit  Humør?«  gjentog  hun  med  høit  op- 
trukne Øienbryn.  »Det  er  netop  glimrende  — 
udmærket  —  har  aldrig  været  bedre!« 

»Det  glæder  mig  usigeligt,  at  min  svage 
Iagttagelsesevne  har  skuffet  mig!«  forsikkrede 
Franck,  idet  han  standsede  og  drog  et  dybt 
Lettelsens  Suk.  »Jeg  begyndte  allerede  at 
frygte  for,  at  en  af  de  bittre  Erfaringer,  hvor- 
paa  Verden  jo  er  saa  rig,  skulde  have  bedugget 
Deres  Sjæls  Glar. « 

»Agter  De  maaske  at  blive  staaende  her  og 
prædike  Resten  af  Dagen?«  spurgte  den  lille 
Frøken  spidst.  »For  saa  beklager  jeg  at  maatte 
give  Afkald  paa  Deres  behagelige  Selskab.  — 
Nu  gaar  jeg  videre!« 

Og  dermed  satte  hun  sig  atter  i  Bevægelse, 
øieblikkelig  efterfulgt  af  Franck. 

»Forresten  kan  jeg  berolige  Dem  med,  at 
jeg  aldeles  ikke  har  gjort  nogen  bitter  Erfarings 
eller  hvad  det  var  De  kaldte  det,«  tog  hun  atter 
Ordet.  »Det  vilde  jo  være  gyseligt  dumt,  om 
man  gik  og  ærgrede  sig  over,  at  Folk  søger  at 
bilde  En  Noget  ind,  som  slet  ikke  er  sandt!« 

»Det  vilde  det  tilvisse!«  indrømmede  Franck 
høitideligt.  »I  saa  Tilfælde  bør  man  kun  straife 
den  Skyldige  med  dyb  og  taus  Foragt.« 

»Og  desuden  kan  det  saamæn  gjærne  være, 
at  Folk  mange  Gange  ikke  selv  ved  det  bedre,« 
fortsatte  Julie  Rørby  sine  filosofiske  Betragt- 
ninger. »Det  er  jo  ikke  saadan  at  kjende  selv 
sine  bedste  Venner  til  Bunds.« 

»Det  var  en  uskatterlig  Visdomsperle,  som 
der  trillede  fra  Deres  Læber,  Frøken!«  erklærede 
Franck   med   krampagtigt   sammenbidte   Tænder. 

»Nei!  Man  skal  ikke  skue  Hunden  paa 
Haarene!«  vedblev  den  unge  Dame.  »Og  det 
stille  Vand  har  den  dybe  Grund  — « 

» —  og  den,  som  kjører  med  Stude,  kommer 
ogsaa  med.  —  Og  Renlighed  er  en  god  Ting, 
som  den  ældre  Dame  saa  sandt  og  træffende 
bemærkede  ved  en  vis  Leilighed.  —  Skal  vi 
maaske  øse  endnu  lidt  Mere  op  af  vore  Ord- 
sprogs gyldne  Væld?«  spurgte  Franck  med  dyb 
Alvor. 

»Aa!  Skab  Dem  bare  ikke!«  svarede  Julie 
med  lynende  Øine.  »De  ved  vist  meget  godt, 
hvad  jeg  mener!« 

»Frøken!  Gid  jeg  maa  fordampe  her  lige 
for  Deres  Øine,  hvis  jeg  har  mindste  Skygge  af 
Anelse  om  det!«  udbrød  Franck  pathetisk.  idet 
han  standsede  og  lagde  Haanden  paa  Hjærtet. 

»Saa — aa?  De  skulde  virkelig  ikke  kunne 
fatte,  at  jeg  taler  om  Dem  selv  og  Deres  elskede 
Ven,  Hr.  —  Granberg?«  spurgte  den  unge  Dame 
ironisk.  »Det  maa  være  rasende  generende  at 
være  saa  tungnem!« 

»Om  —  om  mig  og  Granberg?«  gjentog 
Franck  ganske  forbløffet.  »Nei  —  nu  forstaar 
jeg  Dem  om  muligt  endnu  mindre  end  før!« 

»Ikke  det?  —  Husker  De  ntaaske  ikke  alt 
det.  De  har  fortalt  mig  om,  hvor  stille  og  alvor- 
lig og  ærbar  han  altid  er?« 

»Jo — o!«  attesterede  hendes  Ledsager  med 
stor  Sindsro.  »Det  husker  jeg  meget  godt  og 
skal,  om  forlanges,  med  Fornøielse  gjentage  det 
endnu  engang.« 

»Nei,  mange  Tak!  Gjør  Dem  endelig  ingen 
Uleilighed.  Nu  tror  jeg  alligevel  ikke  et  Ord 
mere  af , det  Hele!«  forsikkrede  Julie  i  en  over- 
legen Tone.  »Jeg  har  nemlig  selv  gjort  ganske 
den  modsatte  Erfaring  i  Mellemtiden,«  tilføiede 
hun  med  Eftertryk. 

»Har  De   virkelig?«    spurgte    Franck    mere 

og  mere  forundret.  »Hvorledes  det,  om  man 
tør  spørge?« 

»Aa!  Jeg  talte  i  Formiddags  med  min  Ven- 
inde Mathilde  Worm!«  oplyste  den  lille  Frøken 
med  en  Mine,  som  om  denne  Meddelelse  nød- 
vendigvis maatte  overvælde  hendes  Ledsager 
fuldstændigt. 

»Ser  man  det!  —  Jeg  haaber,  den  unge 
Dame  befandt  sig  vel?«  svarede  Franck,  uden 
dog  at  vise  mindste  Tegn  til  Sønderknuselse. 

»Ja,  hun  gjorde,  med  Deres  Tilladelse!«  ud- 
brød Julie,  blussende  rød  af  Vrede.  »Og  det 
havde  moret  hende  uhyre  at  staa  i  sit  Vindue  i 
Aftes  og  høre,  hvordan  et  Par  af  de  Lieute- 
nanter,  der  spadserede  forbi,  maatte  bede  Hr.  — 
Granberg  om  endelig  engang  at  tie  stille,  for 
nu  havde  han  gaaet  og  snakket  i  et  Kjøre  væk, 
jeg  ved  ikke  hvor  længe!  —  Og  saa  kan  De 
hilse  ham  fra  mig  og  sige,  at  før  han  næste 
Gang  indlader  sig  paa  at  synge  Serenader  uden 
for  andre  Folks  Vinduer,  skulde  han  lade  sin 
Stemme  reparere  og  smøre  i  Hængslerne,  for  i 
Aftes  lød  det  akkurat,  som  naar  man  trækker 
en  Gris  i  Halen!« 

Et  Par  Sekunder  stod  Franck  og  stirrede 
ganske  betuttet  paa  den  vrede  lille  Frøken,  saa 
gik  der  pludselig  et  Lys  op  for  ham,  og  han 
brast  i   en   saa   voldsom  Skoggerlatter,    at    hans 

Kusine    og   Granstad   standsede    og    vendte    sig 
forbausede  om  mod  ham. 

»Aa!  —  Frøken  Rørby!  —  Hav  Medliden- 
hed med  mig!«  stønnede  han  omsider,  da  han 
nogenlunde  havde  faaet  sit  Veir  tilbage.  »Jeg 
kan  ikke  taale  flere  Salver  af  den  Slags !  — 
Jeg  er  allerede  halvt  ødelagt  efter  min  Visit 
hos  Hr.  Engberg!  —  Og  nu  dette!  —  Hahahaha!« 

Og  atter  lo  han,  saa  Taarerne  trillede  ned 
af  hans  Kinder. 

»Men  —  hvad  i  Alverden  gaar  der  dog  af 
Dig,  Franck?«  spurgte  Granstad  ganske  æng- 
stelig, idet  han  traadte  hen  til  sin  Kammerat 
og  greb  ham  i  Armen. 

»Aa!  Ti  stille,  Granberg!  —  Jeg  kan  ikke 
mere!«  hvidskede  Franck  med  halvkvalt  Røst, 
idet  han  tørrede  sine  Øine.  »Frøken  Rørby!  — 
Hahaha!  —  Han  er  jo  saa  uskyldig  som  det 
Lam,  der  er  født  for  en  halv  Time  siden!  — 
Nu  skal  jeg  give  Dem  Forklaring  paa  hele 
Gaaden!  —  Ser  De  — « 

»Nei,  Franck!  Nu  maa  vi  hjem  til  Hotellet!« 
afbrød  Ingeniøren  sin  medtagne  Ven,  idet  han 
saae  paa  EFhret.  »Du  har  nok  glemt,  at  vi  skal 
tegne  en  Time  i  Eftermiddag?« 

»Javel!  Det  er  sandt!«  stønnede  Franck. 
»Saa  maa  det  vente  til  vi  ses  igjen.  Frøken!  — 
Farvel!  god  Fornøielse  paa  Spadsereturen!  — 
Hahaha ! « 

Og  efter  en  hurtig  Afsked  med  de  to  høist 
forbausede  unge  Damer  vendte  Lieutenanterne 
om  og  sloge  med  raske  Skridt  ind  paa  den  nær- 
meste Yei  til  Hotellet. 

Under  Francks  for  hende  ganske  uforklar- 
lige Latterudbrud  havde  den  lille  Frøken  Julie 
staaet  som  forvandlet  til  en  Støtte  og  stirret  af- 
vexlende  paa  ham  og  Ingeniøren.  Endnu  et 
Øieblik  blev  hun  staaende  og  saae  efter  dem, 
derefter  greb  hun  sin  Veninde  krampagtigt  i 
Armen. 

»Uh,  Marie!  Hvor  jeg  dog  hader  det  Men- 
neske, denne  Granstad!«  udbrød  hun  omsider 
med  dirrende  Stemme  og  lynende  Øine.  »At 
tænke  sig,  at  jeg  med  mine  egne  Øren  hørte 
ham  staa  og  mjave  udenfor  mit  Vindue  i  Aftes, 
lige  som  en  forelsket  Hankat!  —  Og  saa  vil 
Din  Fætter  komme  og  fortælle  mig,  at  han  ikke 
har  gjort  det!  —  Nei,  af  alle  ækle,  væmmelige 
Egenskaber  hos  et  Menneske  er  der  dog  ingen, 
jeg  afskyr  i  den  Grad  som  Hykleri  og  Skin- 
hellighed! —  Kom  nu  og  lad  os  gaa  videre!« 

Og  dermed  ilede  hun  i  Stormskridt  ind  i 
Skoven,  fulgt  af  Marie  Franck,  som  rystende 
paa  Hovedet  og  med  en  komplet  uforstaaende 
Mine  havde  været  Vidne  til  den  forefaldne 
Scene. 

VI. 


Der  var  nu  allerede  gaaet  en  halv  Snes 
Dage,  siden  de  militære  Landmaalere  havde 
holdt  deres  Indtog  i  den  lille  By,  og  de  Fleste 
af  dem  begyndte  saa  smaat  at  føle  sig  rigtig 
hjemligt  og  hyggeligt  til  Mode  i  de  nye  Om- 
givelser. Vel  kunde  man  undertiden  om  Aftenen 
oppe  paa  Sovesalen  høre  en  eller  anden  inkar- 
neret Kjøbenhavner  sende  et  længselsfuldt  Suk 
efter  Tivoli,  Strandveien  eller  andre  lignende  af 
Hovedstadens  Institutioner;  men  for  de  alier 
Flestes  Vedkommende  gik  Dagene  udmærket 
ved  det  ikke  overvættes  anstrængende  Frilufts- 
arbeide  ude  paa  Stationerne,  og  i  den  rundeligt 
tilmaalte  Fritid  ved  Spadsereture  i  Byens  smukke 
Omegn,  Visiter  hos  de  stedlige  Honoratiores,  der 
næsten  uden  Undtagelse  meget  liberalt  havde 
aabnet  deres  Huse  for  de  militære  Gjæster,  og 
ved  gemytlige  Toddygilder  og  Keglepartier  om 
Aftenen  i  Kammeraternes  Lag.  Disse  afsluttedes 
i  Reglen  med  en  lille  Spadseretur  rundt  om- 
kring i  Byens  Gader,  som  regelmæssigt  hver 
Aften  gjenløde  af  muntre  Latterudbrud,  høirøstet 
Passiaren  og  engang  imellem  af  en  lystig  Op- 
sang, der  dog  som  Regel  hurtigt  forstummede 
af  Hensyn  til  de  iøvrigt  meget  skikkelige  og 
fredsommelige  tre — fire  Vægtere,  i  hvis  Varetægt 

Byens  Sikkerhed  var  betroet  fra  Klokken  ni  om 
Aftenen  til  fire  om  Morgenen. 

Og  lige  som  de  unge  Lieutenanter  efter- 
haanden  begyndte  at  spore  en  vis  Følelse  af 
Hygge  og  Hjemmevanthed,  naar  de  færdedes 
rundt  omkring  i  den  lille  By,  saaledes  begyndte 
ogsaa  dennes  Beboere  snart  at  betragte  de  mili- 
tære Gjæster  som  halvt  om  halvt  hørende  med 
til  deres  daglige  Omgivelser  og  at  nære  Inter- 
esse for  de  Enkelte  blandt  dem,  selv  om  ved- 
kommende brave  Borgere  aldrig  havde  vexlet  et 
Ord  med  Nogen  af  Officererne  og  heller  ikke 
havde  tjærneste  Udsigt  til  at  komme  i  nogen 
somhelst  Berøring  med  dem.  Det  var  jo  nu 
lige  saa  almindeligt  at  møde  en  Lieutenant,  naar 
man  passerede  Gaderne  om  Eftermiddagen  eller 
om  Aftenen,  som  under  sædvanlige  Forhold  at 
løbe  paa  den  skrutryggede  Mikkel  Postbud  eller 
paa  gamle  Politibetjent  Arnulff  med  de  hjulede 
Kavalleriben  og  den  drabelige  graa  Knebelsbart 
under  den  røde  Næse,  og  en  naturlig  Følge 
heraf  var,  at  »Kancelliraadens  Brodersøn«,  »den 
lange  Garder«,  »den  tjekke  Artillerist«  og  »den 
lille  Dragon«  m.  fi.  meget  jævnligt  bleve  gjorte 
til  Gjenstand  for  livlig  Omtale  og  indgaaende 
Kritik  blandt  Byens  Borgere,  som  ikke  havde 
Anelse  om  de  paagj ældende  Lieutenanters  Navne 
og  derfor  hjalp  sig  ved  at  tildele  dem  slige 
mer  eller  mindre  betegnende  Tillægsbenævnelser» 

Og  i  de  alier  fleste  Tilfælde  var  det  med  vel- 
villige og  fornøiede  Blikke,  at  Borgerne  saae 
paa  de  unge  Officerer  og  deres  muntre  Færden 
i  Byen  og  dens  Omegn.  Vel  kunde  det  hænde, 
at  et  eller  andet  værdigt  Ægtepar  en  sen  Aften- 
stund kunde  skræmmes  op  af  deres  søde  Søvn 
ved  et  ualmindelig  liøirøstefc  Udbrud  eller  et 
mangestemmigt  Latterkor  udenfor  deres  Sove- 
kammervinduer, men  det  havde  blot  til  Følge, 
at  Fatter  løftede  Hovedet  halvt  op  fra  Puden 
og  i  al  Sindighed  bemærkede:  »Aa,  det  er  bare 
vore  Lieutenanter,  som  gaarhjem!  Sov  Du  kun 
roligt  videre,  Mutter.«  Og  den  næste  Morgen 
rystede  man  lidt  paa  Hovedet  og  beroligede  sig 
forresten  med,  at  »unge  Mennesker  er  nu  en- 
gang unge  Mennesker.« 

En  af  de  mere  Fremtrædende  blandt  Lieute- 
nanterne  var  der  dog,  som  det  kneb  svært  for 
de  agtbare  Borgere  at  regne  rigtig  ud,  og  hvor 
utroligt  det  end  lyder,  var  det  ingen  Anden 
end  den  alvorlige,  stilfærdige  Granstad.  De 
Vanskeligheder,  han  beredte  dem  i  saa  Hen- 
seende, fremgik  bedst  af  en  længere  Eeplik,  som 
det  mangeaarige  Faktotum  i  det  Eørbyske  Hus, 
gamle  Morten  Kudsk,  en  skjøn  Dag  rettede  til 
sin  unge  Frøken,  og  som  in  extenso  lød  saa- 
lunde : 

»Ja,  lille  Frøken  Julie!  Er  ded  itte  ded, 
jeg    altidsens    siger?     Kan    saadan    en    gammel 

KantølFel  som  jeg  nu  itte  blive  i  helt  Stads- 
liumør  ved  at  se  saa  manne  pæne  unge  Løgte- 
nanter  her  i  vor  By,  hvor  man  ellers  itte  har 
saa  møied  som  en  gammel  Knap  af  en  Mon- 
dering at  kigge  paa?  —  Jeg  er  s'gu  manne 
Gange  li'e  ved  at  ta'e  til  Huen  for  dem,  er  jeg, 
saadan  river  det  endnu  i  mig  fra  de  Tider,  da 
jeg  sjæl  var  i  Trøien,  om  end  ded  snart  er  hele 
tredive  Aar  siden.  Ja  ded  er  saamænd.  —  Og 
reiti'  flinke,  gemene  Folk  er  de  Allesammen, 
ded  er  en  vis  Vei,  baade  ham,  Kancelerirodens 
Bro'ersøn,  og  ham,  den  lange  Garder,  og  alle 
de  Andre!  —  Men  —  æ  — ^  se,  der  er  nu  denne 
hersens  Ensenør,  ham  som  de  kalder  for  Gran- 
berre!  Han  er  snart  den  alier  Pæneste  af  dem 
Allesammen,  synes  jeg.  Men  der  er  li'egodt 
noget  Røget  ved  ham,  er  der!  — Gaar  han  itte 
her  og  stavrer  saa  sindig  og  adstadig  op  og 
ner  ad  Gaden,  saa  en  gammel  Muldhvalp  ku' 
itte  være  sindigere  end  som  han!  —  Og  saa  er 
han  den  aller  kurasigste  af  dem  Allesammen 
til  at  sla'e  til  Skavlerne,  saa  saare  som  ded 
bare  bli'er  mørkt  om  Afteningen.  —  Har  jeg 
itte  sjæi  snart  hver  evigste  Aftens  Stund  hørt, 
at  de  Andre  har  maattet  tale  ham  til  og  be'e 
ham  menesere  sig,  for  ellers  saa  kom  Laus 
Vægter  og  tog  ham.  —  Se — æ  —  Laus,  ham  kan 
Ensenøren  nu  være  saa  møied  rolig  for,  efterdi 
som  han  sidder  og  snuer  saa  trofast  i  Ølbryggerens 

Poit  her  henne  paa  Torvet,  saa  saare  som  han 
er  draven  paa  Post,  saa  han  bider  s'gu  itte 
manne  Gæs,  gjør  han  itte,  men  —  æ  —  er  ded 
nu  li'egodt  itte  gefærhgt,  at  saadan  et  pænt 
ungt  Mandfolk  kan  gaa  saadan  ved  høi  lys  Dav 
og  simelere  saa  morderhgt?  —  Hva',  lille  Frøken 
Julie?« 

Jo,  »lille  Frøken  Julie«  var  ganske  enig 
med  den  ærede  Taler,  efterdi  som  hun  selv  gjen- 
tagne  Gange  havde  været  Ørevidne  til  det  af 
ham  omtalte  Fænomen,  der  ofte  havde  beskjæf- 
tiget  hendes  Tanker  paa  det  mest  Levende  og 
adskillige  Gange  dannet  Emnet  for  ivrige  Disputer 
mellem  hende  og  hendes  intime  Veninde  Marie 
Franck.  Sidstnævnte  unge  Dame  tog  nemlig 
meget  let  paa  den  Sag  og  betragtede  den  Intet 
anende  Ingeniørlieutenant  som  en  stor  Spasmager, 
der  dog  først  slog  sig  rigtig  løs,  naar  han  var 
i  sine  Kammeraters  Kreds,  medens  han  til  Af- 
vexling  morede  sig  med  at  give  Alvorsmanden 
over  for  Fremmede.  Julie  derimod  betragtede 
hans  formentlig  paatagne  Adstadighed  som  en 
personlig  Fornærmelse  mod  hende,  og  denne  Op- 
fattelse kunde  jo  for  saa  vidt  nok  have  en  vis 
Berettigelse,  som  hun,  der  selv  altid  sprudlede  af 
Liv  og  Lystighed,  gjentagne  Gange,  naar  hun 
havde  været  sammen  med  Granstad  hos  Kancelli- 
raad  Francks,  havde  maattet  gjøre  den  ned- 
slaaende  Erfaring,  at  alle  hendes  velmente  Forsøg 

paa  at  slaa  Tappen  af  Tønden  hos  Ingeniøren, 
vare  absolut  frugtesløse.  Han  var  og  blev  lige 
iilvorlig  og  lidet  talende  over  for  hende  og  Marie, 
medens  hans  hyggelige  Passiar  med  Værten  og 
Værtinden  derimod  gik  overmaade  godt  og  for- 
nøieligt.  At  hun  til  Gjengjæld  meget  ofte  baade 
følte  og  saae  hans  smukke,  mørkeblaa  Øine  ret- 
tede paa  sig  med  stor  Vedholdenhed,  gjorde  efter 
hendes  Opfattelse  kun  Sagen  endnu  værre,  thi, 
som  hun  leilighedsvis  udtrykte  sig  over  for  sin 
Veninde,  »naar  han  kan  sidde  og  kigge  paa  mig 
i  et  Kjøre  væk,  lige  som  om  han  vilde  regne  ud, 
hvad  jeg  kostede  Alenen,  hvorfor  Pokker  kan 
han  saa  ikke  ogsaa  tale  til  mig?«  Kort  sagt: 
den  lille  Frøken  var,  efter  hvad  hun  gjentagne 
Gange  forsikkrede  baade  sig  selv  og  Marie, 
»lynende  gal  i  Hovedet«  paa  den  ulykkelige 
Granstad,  hvilket  dog  ikke  forhindrede  hende  i 
leilighedsvis  at  gjøre  Gjengjæld  og  sidde  og  se 
paa  ham  med  stor  Udholdenhed,  naar  hans  Blik 
var  andet  Steds  optaget. 

Og  den  nedrige  Franck  sad  ved  slige  Lei- 
ligheder  og  morede  sig  kosteligt  over  hende,  og 
fandt  det  ikke  Umagen  værd  at  mæle  et  eneste 
Ord  for  at  sprede  Klarhed  over  Situationen, 
hvilket  dog  vilde  have  vær^t  ham  den  letteste 
Sag  af  Verden.  Han  kunde  nemlig  ganske  over- 
ensstemmende med  Sandheden  have  oplyst  hende 
om,    at   Granstad,    ogsaa    naar    han   ved   Aftens 

Tid  færdedes  i  Kammeraternes  Selskab,  var  akkur 
rat  den  selv  samme  rolige,  sfilfærdige  Fyr  som 
ved  Dagens  Lys,  og  at  hans  saa  ufortjente 
Ry  for  Lebendighed  paa  førstnævnte  Tid  af 
Døgnet  udelukkende  skrev  sig  fra,  at  Vilsted& 
umotiverede  Udraab  ved  Lieutenanternes  første 
Aftenpromenade:  »Vil  Du  tie  stille,  Granberg! 
o.  s.  V.«  efterhaanden  var  bleven  et  Slags  Mund- 
held for  de  lystige  unge  Fyre  paa  deres  Spadsere- 
ture rundt  omkring  i  Gaderne,  hvilket  brugtes 
med  mange  forskjellige  Variationer  snart  af  den 
Ene,  snart  af  den  Anden  af  dem,  ganske  uaf- 
hængig af,  om  Granstad  var  med  paa  Turen, 
eller  han  ikke  var  det,  hvilket  sidste  Tilfælde 
var  det  almindeligste,  eftersom  han  i  Regelen,, 
naar  han  ikke  var  henne  hos  Kancelliraadens, 
sad  hjemme  paa  Hotellet,  ivrigt  fordybet  i  Be- 
regninger og  Studier.  Ganske  vist  havde  Franck 
paa  den  tidligere  omtalte  Spadsetur  til  Kloster- 
skoven i  det  første,  ubevogtede  Øieblik  været 
lige  paa  Nippet  til  at  betro  den  vrede  unge  Dame 
Hemmeligheden,  men  efter  moden  Overveielse  var 
han  dog  kommen  til  det  Resultat,  at  den  Historie 
var  alt  for  grinagtig,  til  at  den  saaledes  burde 
kvæles  i  Fødselen,  og  at  det  derfor  vilde  være 
det  eneste  Hensigtsmæssige  at  holde  saavel  Julie 
Rørby  som  hans  Kusine  i  fuldstændig  Uvidenhed 
om  Sagens  rette  Sammenhæng,  og  lige  saa  lidt 
at  oplyse  hans  Ven  Granstad  om  den  sande  Aar- 

sag  til  den  lille  Frøkens  krænkede  og  tilknappede 
Væsen  ved  denne  og  senere  Leilighederj  uagtet 
Ingeniøren  gjorde  dette  til  Gjenstand  for  gjen- 
tagne  og  indstændige  Forespørgsler  til  sin  lystige 
Kammerat. 

Omsider  oprandt  den  anden  Lørdag  nnder 
Officerernes  Ophold  i  den  lille  By.  Som  sæd- 
vanligt havde  de  efter  endt  topografisk  Dagværk 
indtaget  deres  fælles  Middagsmaaltid  paa  Hotellet 
og  derefter  pleiet  deres  Magelighed  ved  en  lille 
Lur  oppe  paa  Sovesalene,  men  næppe  vare  de 
atter  komne  paa  Benene,  før  der  udviklede  sig 
en  usædvanlig  livlig  Virksomhed  i  dette  Lokale. 
Kufferter  bleve  aabnede  og  kjørte  omkring  paa 
Gulvet,  Gaiauniformer  bleve  udpakkede  og  pud- 
sede og  børstede,  til  de  straalede  i  deres  fuldeste 
Glans,  og  de  ulykkelige  Militærarbeidere  geraa- 
dede  i  Løbet  af  kort  Tid  i  en  absolut  haabløs 
Tilstand  af  Sindsforvirring  som  Følge  af  den 
Syndflod  af  Kommissioner  og  Befalinger,  der  fra 
alle  Kanter  strømmede  ind  over  deres  Hoveder, 
og  ved  Synet  af  det  Utal  af  elegante  Støvler 
med  og  uden  Salonsporer,  som  bleve  betroede 
til  deres  Omsorg  med  kategoriske  Ordrer  til  at 
pudse  dem,  saa  de  skinnede,  hvortil  endvidere 
føiedes  de  mest  indtrængende  Paalæg  om  at  have 
dem  færdige  og  opstillede  ved  deres  respektive 
Eiermænds  Senge  præcis  paa  Slaget  syv. 

Det  indirekte  Ophav  til   al  denne  Travlhed 

i  den  militære  Leir  var  ingen  Anden  end  den  lille 
Frøken  Julie  Rørby.  I  Aften  skulde  hun  nemlig 
høste  Frugterne  af  sin  let  kjøbte  Seir  over  Faderen, 
i  Aften  skulde  hendes  skjønne  Drøm  om  at 
komme  til  at  danse  med  Masser  af  Lieutenanter 
gaa  i  Opfyldelse,  i  Aften  skulde  kort  sagtKjøbmand 
Rørbys  Bal  til  Ære  for  de  militære  Gjæster  finde 
Sted  ude  i  Pavillonen  i  den  en  lille  halv  Mil  fra 
Byen  beliggende  smukke  Lystskov.  Og  var 
Travlheden  stor  i  det  militære  Hovedkvarter,  saa 
var  den  sandelig  ikke  mindre  rundt  omkring  i 
de  af  Byens  Familier,  hvor  unge  Damer  traf  de 
sidste  Forberedelser  til  at  glimre  ved  en  hidtil 
saa  ukjendt  Festlighed,  som  et  Officersbal  var 
for  dem.  Lige  siden  den  Dag,  da  Kaptain  Grram 
med  hjærtelig  Tak  havde  modtaget  Kjøbmand 
Rørbys  Indbydelse  til  Ballet  og  bestemt  havde 
lovet  at  give  Møde  med  alle  de  Lieutenanter, 
han  kunde  raade  over,  havde  samtlige  Byens 
Syersker  været  nær  ved  at  slide  Fingrene  af  sig 
for  at  tilfredsstille  de  mangfoldige  Krav,  der 
stilledes  til  dem  angaaende  Forfærdigelsen  af 
fixe  og  smagfulde  Baltoiletter.  Og  nu  laa  de 
brusende  og  straalende  Resultater  af  deres  an- 
strængte  Virksomhed  spredte  rundt  omkring  i 
de  Huse,  hvor  danselystne  unge  Piger  med  glade 
Smil  og  bankende  Hjærter  imødesaae  den  store 
Aften,  da  de  skulde  aabenbare  sig  i  al  deres 
Grlans  og  vække  udelt  Beundring  hos  de  militære 

Balkavalerer  samt  maaske  tillige  en  lille  bitte 
Smule  Misundelse  hos  visse  af  deres  intime  Ven- 
inder, hvem  de  ved  tidligere,  mindre  storartede 
Leiligheder  havde  havt  mistænkte  for  at  ville 
kalde  beslægtede  Følelser  til  Live  i  deres  egen 
Barm. 

Oppe  paa  Lieutenanternes  Sovesal  stod  midt 
under  den  ovenfor  skildrede  Travlhed  vor  Yen 
Granstad  og  lod  med  let  Haand  Børsten  glide 
endnu  engang  hen  over  den  sorte  Fløilskrave 
paa  sin  Vaabenfrakke,  medens  Bech  stod  tæt 
ved  ham  og  arbeidede  af  alle  Kræfter  for  at 
presse  sine  Hænder  ind  i  et  Par  lidt  lovlig  smaa 
hvide  Handsker.  Pludselig  kom  Franck  farende 
hæsblæsende  ude  fra  Grangen  lige  løs  paa  Inge- 
niøren. 

»Hør,  Granberg!  Jeg  er  voldsomt  i  Vinden! 
Du  kommer  til  at  hjælpe  mig!«  raabte  han  for- 
pustet. >'Du  hørte  jo,  at  jeg  i  Formiddags  ved 
Frokosten  engagerede  Martha  Helmer  til  Bord- 
dansen i  Aften,  og  nu  kommer  jeg  pludselig  i 
Tanker  om,  at  Kusine  Marie  allerede  for  to 
Dage  siden  har  engageret  mig  akkurat  til  den 
selv  samme  Dans.  — ■  Er  det  dog  ikke  en  neder- 
drægtig Historie?  —  Hvad  skal  jeg  nu  gjøre? 
—  Hør,  gamle  Granberg!  Vil  Du  ikke  forbarme 
Dig  over  mig  og  overtage  den  hos  Marie?  Hun 
er  jo  en  nydelig  Pige,  og  at  hun  kommer  til  at 

tage  sig  brillant  ud  i  Aften,  det  kan  Du  roligt 
lade  Dig   assurere  paa!« 

»Jeg?«  svarede  Granstad  ganske  forskrækket. 
»Men,  kjære  Franck!  Husker  Du  da  ikke,  at 
Frøken  Rørby  var  saa  god  at  love  mig  Bord- 
dansen samme  Aften,  som  Din  Kusine  lovede 
Dig  den?« 

»Ja,  for  Pokker!  Det  er  jo  sandt!«  raabte 
Franck  stampende  i  Gulvet  og  halvt  leende. 
»Det  havde  jeg  rent  glemt!  Nu  kommer  jeg  i 
Tanker  om,  at  Du  til  min  store  Forskrækkelse 
virkelig  tog  Mod  til  Dig  i  Forgaars  henne  hos 
Onkels  og  bad  Julie  Rørby  om  en  Dans,  rigtig- 
nok med  saa  høitideligt  et  Ansigt,  som  om  Du 
inviterede  hende  til  Din  egen  Begravelse,  og  at 
hun  uhyre  overlegent  betroede  Dig,  at  hun  vist 
ikke  fik  nogen  anden  til  overs  end  Borddansen, 
men  dersom  Du  vilde  have  den,  saa  værs'god! 
I  hvilken  Anledning  Du  pludselig  saae  lige  saa 
straalende  ud  som  Dine  nye  Distinktioner  der 
paa  Frakken.  —  Hahaha!  Ja,  at  se  Jer  To 
sammen  er  lige  saa  godt  som  at  være  paa  Ko- 
medie, det  er  sikkert!  —  Naa,  men  hvad  skal 
jeg  saa  gribe  til?  —  Saa  kommer  Bech  s'gu  til 
at  tage  Marie,  for  En  af  vort  Hold  maa  det 
være,  hun  skal  danse  Borddans  med,  det  er  da 
tydeligt  nok!  —  Hei,  Bech!«  raabte  han,  idet 
han  foer  over  til  Dragonen,  der  fremdeles  stod 
og   sled  i  sine  Handsker,   medens  han   samtidig 

med  lydelig  Røst  udtalte  forskjellige  varme 
Ønsker  for  den  Mands  Velbefindende,  som  havde 
forfærdiget  dem.  »Hør,  vil  Du  ikke  danse 
Borddans  med  min  Kusine  i  Aften?  Jeg  skulde 
egentlig  selv  have  danset  den  med  hende,  men 
nu  er  jeg  bleven  ånders wo  engagirt.  —  Tak 
skal  Du  have!  Det  er  rigtig  kjønt  gjort  af  Dig! 
Du  er  min  Yen!«  fortsatte  han  og  slog  Bech 
paa  Skulderen,  inden  Dragonen  endnu  havde 
faaet  Tid  til  at  udtale  sin  Mening  angaaende 
det  gjorte  Forslag. 

»Ja,  ingen  Aarsag!«  svarede  han  leende. 
»Det  skal  være  mig  en  stor  Fornøielse,  for 
nogen  nydeligere  Borddame  kunde  jeg  da  ikke 
godt  ønske  mig.  —  Men  tror  Du,  hun  vil  have 
mig  til  den?« 

»Javel  vil  hun  det!«  erklærede  Franck  med 
grundmuret  Overbevisning.  »Den  Ting  skal  jeg 
faa  klaret  i  en  Haandevending.  Nu  kiler  jeg 
lige  derhen  med  det  Samme!   Farvel  saa  længe!« 

Og  dermed  styrtede  han  ud  af  Døren  og 
satte  ilsomt  Kursen  efter  sin  Onkels  Bolig.  Faa 
Minuter  efter  kimede  han  paa  Klokken  der,  som 
om  Huset  stod  i  Brand. 

»God  Dag,  Onkel!  —  Kan  jeg  ikke  komme 
til  at  tale  med  Marie?«  spurgte  han  forpustet, 
da  Kancelliraaden  selv  lukkede  op  for  ham. 

»Jo,  det  kan  Du  godt,  min  Ven.  Kom 
inden  for!«   svarede  denne,   idet  han  modtog  sin 

haabefulde  Neveu  med  et  venligt  Haandtryk. 
»Det  var  forresten  rart,  Du  kom  her  hen,  Lud- 
vig,« vedblev  han  med  et  polisk  Smil,  »for  jeg 
tænkte  netop  saa  smaat  paa  at  sende  Bud  efter 
Dig.  Følg  nu  foreløbig  et  Øieblik  med  ind  i 
mit  Værelse.  Jeg  har  Noget,  jeg  gjærne  vilde 
tale  med  Dig  om.« 

»Ja,  men  jeg  har  saa  travlt  i  Dag,  Onkel. 
Kan  det  ikke  vente  til  en  anden  Gang?«  spurgte 
Franck,  medens  Kancelliraaden  satte  sig  i  Be- 
vægelse hen  imod  sit  Kontor. 

»Aa,  Snak!  Kom  nu  bare!<  svarede  han 
gemytligt.  »Vore  Forhandlinger  skal  ikke  staa 
længere  paa  end  aller  høist  ti  Minuter.  Saa  kan 
Du  jo  snakke  med  Marie  bagefter.« 

»Naa!  Ja,  ja  da!«  sukkede  Franck  hengiven 
i  sin  Skæbne  og  fulgte  efter  Onkelen  ind  i  dennes 
hyggelige  Kontor,  hvor  Kancelliraaden  satte  sig 
mageligt  til  Rette  i  sin  Skrivebordsstol  og  tog 
et  meget  forretningsmæssigt  udseende  Brev  op 
fra  Bordet. 

»Sæt  Dig  hen  i  Sofaen,  min  Ven.  —  Vil 
Du  ikke  have  en  Cigar?«  spurgte  han  med  et 
lunt  Smil  sin  Neveu,  der  febrilsk  spadserede  op 
og  ned  ad  Gulvet  med  Felthuen  i  Haanden. 

»Jo,  Tak!«  svarede  Franck,  der  principmæssig 
aldrig  sagde  Nei,  naar  der  blev  budt  ham  Noget. 

»Sig  mig,  Ludvig, »  vedblev  Kancelliraaden 
efter  en  kort  Pause,  vippende  Brevet  op  og  ned, 

medens  den  stærkt  optagne  Lieutenant  var  i. 
Færd  med  at  tænde  den  tilbudte  Cigar.  »Du 
skulde  vel  ikke  tilfældigvis  kjende  Noget  til  en 
Mand  inde  i  Kjøbenhavn,  der  hedder  Skrædder- 
mester Visborg?« 

Kladsk!  faldt  Cigaren  ud  af  Haanden  paa 
Franck  og  ned  paa  Gulvet,  hvor  den  spredte  en 
Regn  af  Ildgnister  til  alle  Sider. 

»Skræd  —  Skrædder  — ?«  stammede  han 
blussende  rød  og  stirrede  saa  forfærdet  paa  sin 
Onkel,  som  om  dennes  joviale  Ansigt  pludselig 
havde  antaget  et  Medusahoveds  rædselsindgydende 
Træk. 

»^ —  mester  Visborg.  Ganske  rigtig!«  supple- 
rede Kancelliraaden,  bidende  sig  i  Læben. 

»Javel!  —  Jo!  —  Det  vil  sige  —  for  saa 
vidt  som  — «  hakkede  Franck  videre  i  det. 
»Hvordan  kommer  Du  til  at  spørge  om  det, 
Onkel?«  foer  det  sluttelig  ud  af  ham,  idet  han 
traadte  et  Par  Skridt  nærmere  hen  til  Kancelli- 
raaden. 

»Læs  dette  Brev,  som  jeg  har  faaet  for.  et 
Øieblik  siden,  saa  vil  Du  faa  Løsning  paa  Gaaden, 
min  Dreng,«  svarede  denne  tørt  og  rakte  den 
forbløffede  Lieutenant  Brevet,  som  han  holdt  i 
Haanden. 

Franck  snappede  det,  aabnede  det  febrilsk 
og  læste: 

Hr.  Kancelliraad  Franck! 
Fra  Hr.  Skræddermester  Visborg  i  Kjøben- 
havn  har  jeg  faaet  Anmodning  om  at  ind- 
kassere hos  Hr.  Sekondlieutenant  L.  V.  Franck, 
f.  T.  opholdende  sig  her  i  Staden,  en  Fordring, 
stor  324  Kr.  37  Øre,  hvilket  Beløb  bemeldte 
Hr.  Lieutenant  er  Hr.  Visborg  skyldig  for 
leverede  UniformseiFekter,  og  som  ikke  er  bleven 
erlagt  til  Trods  for  gjentagen  Paamindelse  fra 
Kreditors  Side.  Da  det  er  mig  bekjendt,  at 
Hr.  Lieutenant  Franck  staar  i  nært  Slægtskabs- 
forhold til  Hr.  Kancelliraaden,  har  jeg  ikke 
villet  undlade,  forinden  Videre  foretages,  at 
gjøre  Hr.  Kancelliraaden  bekjendt  med  Oven- 
staaende,  for  det  Tilfælde  at  De  muligvis 
maatte  ønske  at  ordne  ovennævnte  Sag  paa 
Debitors  Vegne.  Imødeseende  Hr.  Kancelli- 
raadens  ærede  Svar  tegner  jeg  mig 

med  Høiagtelse 
ærbødigst 

P.  Engberg. 

»Den  Æsel!«  mumlede  Franck  med  dirrende 
Stemme  og  knugede  det  interessante  Aktstykke 
sammen  til  en  uformelig  Klump,  saa  snart  han 
flygtigt  havde  gjennemløbet  dets  Indhold. 

»Hvad  behager?«  spurgte  Kancelliraaden 
med  høit  optrukne  Øienbryn. 

»Ja,  Onkel!     Det  har  sin  fuldstændige  Eig- 

tighedl«  tilstod  hans  Neveii  aabenhjærtigt.  »Jeg 
skylder  den  Skræddertamp  de  Penge.  Men  jeg 
liar  bestemt  lovet  ham  dem  om  knapt  to  Maa- 
neder,  og  det  skal  jeg  ogsaa  holde!« 

»Hm!  Jeg  troede  ellers,  at  Din  Fader  for- 
synede Dig  meget  rigeligt  med  de  fornødne 
Midler  til  Afholdelsen  af  den  Slags  Udgifter, 
Ludvig?«  bemærkede  Kancelliraaden  med  et  for- 
skende Blik  paa  den  unge  Lieutenants  ranke, 
sirlige  Skikkelse. 

»Det  gjør  han  saamæn  ogsaa.  Onkel!  Det 
var  en  stor  Skam  at  sige  Andet!«  indrømmede 
Franck  med  Eftertryk.  »Og  jeg  vil  ærligt  til- 
staa  Dig,  at  han  allerede  for  en  Maaneds  Tid 
siden  har  sendt  mig  Penge  til  denne  Regning.« 

»Men  hvorfor  Pokker  har  Du  da  ikke  betalt 
Manden,  hvad  Du  skylder  ham,  Menneske?« 
spurgte  Kancelliraaden  forundret. 

»Ja!  —  Hm!  —  Ser  Du,  Onkel,«  svarede 
Franck  tøvende.  »Jeg  var  allerede  paa  Veien 
hen  til  ham  med  Pengene,  men  —  saa  fik  jeg 
andet  Brug  for  dem  —  saa  —  ja,  rent  ud  sagt: 
saa  mødte  jeg  tilfældigvis  en  god  Kammerat, 
som  jeg  holder  meget  af,  og  som  netop  var  i 
en  vældig  Knibe,  og  saa  laante  jeg  ham  dem. 
Han  lovede  mig  dem  bestemt  tilbage  om  knapt 
to  Maaneder  fra  nu  af,  og  saa  snart  jeg  faar 
dem,  skal  Skrædderen  have  dem,  inden  han  er 
bleven  en  Time  ældre,   det   kan  Du  stole  paa ! « 

»Naa,  ja!  Rent  forretningsmæssigt  set  kunde 
der  maaske  nok  gjøres  forskjellige  nogenlunde 
berettigede  Indvendinger  mod  det  Arrangement^ 
Du  der  har  truffet,  min  Dreng,«  sagde  Kancelli- 
raaden  med  et  godmodigt  Smil.  »Men  at  Du 
har  givet  en  trængende  Kammerat  en  Haands- 
rækning,  skal  jeg  være  den  Sidste  til  at  dadle 
Dig  for.  —  Hør!  Sig  mig,  Ludvig,«  vedblev  han^ 
idet  han  reiste  sig,  »vilde  Du  have  mange  Be- 
tænkeligheder ved  at  laane  de  Penge  af  mig^ 
til  Du  faar  dem  tilbage  fra  Din  Ven?« 

»Vilde  Du  virkelig  — ?«  raabte  Franck 
glædestraalende  og  foer  hen  og  omfavnede  sin 
velvillige  Slægtning  paa  det  Varmeste.  »Nei^ 
Du  er  dog  det  brillanteste  Pragtexemplar  af  en 
Onkel,  man  kan  tænke  sig!« 

»Og  Du  er  den  letsindigste  Vindbeutel  af 
en  Neveu,  man  kan  tænke  sig,«  gjengjældte 
Kancelliraaden  Komplimenten  med  et  gemytligt 
Dask  paa  Lieutenantens  Ryg.  »Kom  saa  her 
og  faa  dem  med  det  Samme.« 

Og  dermed  gik  han  hen  til  sit  omfangsrige 
Jærnpengeskab,  aabnede  det  og  begyndte  at 
tæile  en  Del  Sedler  op  paa  Bordet,  hvilket  Fore- 
tagende Franck  fulgte  med  straalende  Øine. 

»Ja,  Tak,  Onkel!  De  37  Øre  kan  jeg  godt 
selv  lægge  til!«  erklærede  han  med  stolt  Selv- 
bevidsthed, da  Kancelliraaden  havde  talt  den 
øvrige  Sum  op  foran  ham. 

»Hahaha!-  lo  hans  Onkel  hjærteligt.  »Maa 
jeg  tolke  Dig  min  varmeste  Beundring,  fordi 
Du  virkelig  formaar  at  disponere  over  et  saa 
anseligt  Beløb  omtrent  midt  i  Maaneden!  — 
Men  nu  vilde  jeg  i  Dit  Sted  snarest  muligt  gaa 
hen  til  Engberg  og  betale  ham  Pengene  for  at 
faa  den  Historie  ud  af  Verden.« 

»Ja,  Du  kan  stole  paa,  han  skal  faa  dem, 
og  det  med  størst  mulige  Appel!«  erklærede 
Franck  med  lynende  Øine. 

»Ja,  ja,  ja!  Nu  bare  koldt  Vand  i  Blodet^ 
og  gjør  ingen  Dumheder,  min  iltre  Hr.  Neveu!« 
formanede  Kancelliraaden,  r3^stende  paa  Hovedet, 
»Lad  os  være  enige  om,  at  Du.  har  al  Grund 
til  at  være  Manden  erkjendtlig,  fordi  han  har 
givet  mig  et  Vink  om  den  Sag,  i  Stedet  for  at 
gaa  lige  til  Dine  Foresatte  med  den.« 

»Hvorfor  i  Alverden  er  han  da  ikke  kommen 
til  mig  selv  om  det?  Jeg  skulde  nok  have  givet 
ham  Svar  paa  Tiltale!«  forsikrede  den  unge 
Lieutenant  hidsig. 

»Javel,  det  tvivler  jeg  ikke  om,  min  Ven,« 
svarede  Kancelliraaden  beroligende.  »Men  hvi& 
jeg  ikke  husker  feil,  kom  Du  nok  egentlig  her 
op  for  at  tale  med  Marie?« 

»Ja.  det  har  Du  Ret  i.  Onkel!  Det  havde 
jeg  min  Sand  ten  nær  glemt  over  den  dumme 
Historie!«  udbrød  Franck.  »Hurra!  Nu  skal 
jeg  more  mig  glimrende  paa  Ballet  i  Aften,  kan 

Du  stole  paa!  Jeg  forsikkrer  Dig,  Onkel,  der 
er  faldet  en  hel  Klippeblok  fra  mit  Hjærte, 
siden  Du  har  laant  mig  de  Penge!« 

»Javel!  Jeg  tvivler  ikke  om,  at  den 
Skrædder  har  forvoldet  Dig  mange  søvnløse 
Nætter,  min  Dreng !'■<  lo  Kancelliraaden.  »Men 
gaa  nu  Din  Vei,  for  jeg  skal  til  at  bestille 
Noget.  —  Farvel!  Farvel!  Ingen  Tak!  —  Vi 
ses  jo  i  Aften  paa  Ballet.  —  Vil  Du  ikke  have 
Din  Hue  med?« 

Faa  Sekunder  efter  kom  Franck  stormende 
ind  i  Dagligstuen,  hvor  han  traf  sin  Kusine  i 
en  yderst  livlig  Konversation  med  hendes  Ven- 
inde Julie.  Sidstnævnte  unge  Dame  gjorde  den 
Dag  i  endnu  høiere  Grad  end  ellers  Indtryk  af 
at  have  Kviksølv  i  Stedet  for  Blod  i  sine  Aarer, 
thi  hun  var  saa  at  sige  ikke  et  eneste  Øieblik  i 
E,o.  Snart  sad  hun  et  halvt  Minut  og  gyngede 
paa  en  ligefrem  livsfarlig  Maade  i  den  ameri- 
kanske Gyngestol,  saa  foer  hun  hen  til  Taffel- 
uhret  og  underkastede  det  et  saa  grundigt  Efter- 
syn fra  alle  Leder  og  Kanter,  som  om  hun  for 
enhver  Pris  maatte  overtyde  sig  om,  at  samtlige 
Visere  og  Hjul  gjorde  deres  Skyldighed,  og  der- 
efter iløi  hun  hen  til  Fortepianoet  og  spillede  en 
fem-sex  Takter  af  en  Galopade.  Og  under  alle 
disse  Evolutioner  flød  hendes  Tales  Strøm  med 
en  saa  rivende  Fart,  at  end  ikke  Lieutenantens 
Tilsynekomst  formaaede    at   dæmme   op   for   den 

i  længere  Tid  end  absolut  fornødent  for  at 
besvare  hans  Hilsen. 

Endelig  saae  den  veltalende  unge  Dame  sig 
i  den  Nødvendighed  at  maatte  gjøre  en  kort- 
varig Pause  for  at  forsyne  sig  med  et  nyt  For- 
raad  af  Yeir,  og  denne  Omstændighed  benyttede 
Franck  med  megen  Aandsnærværelse  til  omsider 
at  gribe  Ordet. 

»Hør,  Marie!«  henvendte  han  sig  til  sin 
Kusine.  »Jeg  kommer  for  med  din  velvillige 
Assistance  at  bringe  et  Offer  paa  Kammerat- 
skabets Alter!« 

»Gud  bevares,  hvor  det  lyder  høitideligt!« 
udbrød  Marie  leende.  »Lad  os  saa  bare  skynde 
os  lidt,  for  om  et  Kvarter  kommer  Jomfru  Sø- 
rensen for  at  frisere  mig.  —  Hvad  er  det  saa, 
vi  skal  offre,  Ludvig?« 

„Den  Borddans,  som  Du  har  lovet  mig  i 
Aften!«  oplyste  den  snedige  unge  Mand  med  et 
dybt  Suk.  »Ser  Du:  Sagen  er  nemlig  den,  at 
Bech  saa  ubeskrivelig  gjærne  vil  danse  den 
Dans  med  Dig.  og  da  jeg  tilfulde  indser,  hvor 
uforsvarligt  jeg  vilde  handle,  hvis  jeg  ved  at 
pukke  paa  mine  ældre  Rettigheder  vilde  formene 
en  Kammerat  den  udsøgte  Nydelse,  der  er  for- 
bunden med  at  gjøre  Dit  nærmere  Bekjendtskab, 
og  derved  gjøre  et  dybt  Skaar  for  ham  i  denne 
i^ftens  Glæder,  har  jeg,  om  end  med  blødende 
Hjærte   og  selvfølgelig    under    Forudsætning    af 

Dit  Samtykke,  indvilliget  i  at  overlade  liam  den. 
Som  en  svag  Erstatning  haaber  jeg,  at  Du  for 
det  Første  vil  give  mig  en  anden  Dans  og 
dernæst  tillade  mig  at  anbringe  mig  ved  Din 
anden  Side  ved  Bordet,  for  at  jeg,  saa  vidt  min 
Dame  tillader  mig  det,  alligevel  kan  nyde  godt 
af  Dit  elskværdige  og  aandrige  Selskab.« 

»Tro  ham  ikke,  Marie!  Der  stikker  noget 
Andet  under!«  raabte  i  samme  Aandedræt  Julie 
Rørby,  idet  hun  med  spillende  Øine  og  stivt 
fremstrakt  Pegefinger  styrtede  lige  løs  paa 
Franck. 

»Hvem  skal  De  danse  Borddans  med?« 
spurgte  hun,  blussende  af  Iver,  idet  hun  stand- 
sede et  Skridt  fra  ham. 

»Jeg?  —  Jeg  —  æ  —  jeg  haaber  —  æ  — 
det  vil  sige:  jeg  tænker,  at  —  at  det  muligvis 
bliver  med  en  af  Frøknerne  Helmer  ude  fra 
Haraldsminde, «  oplyste  Franck  stammende  og 
med  en  temmelig  usikker  Mine. 

»Med  hvem  af  dem?«  inkvirerede  den  lille 
Frøken  videre. 

»Men  —  Frøken  Rørby  — «  søgte  Franck  i 
sin  Vaande  at  aflede  det  optrækkende  Dveir. 

»De  har  allerede  engageret  en  af  dem!« 
raabte  Julie  triumferende.  »Og  skal  jeg  sige 
Dem  hvem?  —  Naturligvis  den  Yngste,  den 
øndige  Martha!  —  Se  mig  ind  i  Øinene  og  nægt 
det,  om  De  tør!« 


125 


Franck  tav  bomstille  og  saae  ærligt  talt 
temmelig  flov  ud  ved  dette  fuldstændig  uventede 
Angreb.  I  sit  stille  Sind  var  han  ikke  langt 
fra  at  ønske  det  skarpsindige  lille  Pigebarn  for- 
skjellige  andre  Steder  hen  end  netop  der  i  Stuen, 
hvor  hun  saa  ubarmhjærtigt  sønderrev  hele  det 
diplomatiske  Net,  hvori  han  havde  haabet  at 
kunne  hilde  sin  mere  godtroende  Kusine. 

»Kan  Du  nu  se,  Marie!  —  Havde  jeg  saa 
ikke  Ret?«  jublede  den  unge  Dame,  idet  hun  op- 
førte en  Slags  Krigsdans  rundt  om  Franck  og 
hans  Kusine.  »Jeg  har  uheldigvis  en  udmærket 
Hukommelse,  høistærede  Hr.  Lieutenant,  og  har 
ikke  glemt,  hvor  begeistret  De  var,  da  De  for 
en  Uges  Tid  siden  holdt  et  længere  Foredrag 
for  os  om  Haraldsminde  og  om  de  to  vigtige 
kjøbenhavnske  Pigebørn  der  ude,  som  Fader 
absolut  vilde  have  med  i  Aften,  fordi  han  og 
Proprietær  Bang  er  saa  gode  Venner.  Kan  De 
maaske  ikke  huske,  at  De  blev  helt  lyrisk,  især 
da  De  talte  om  Martha?  —  Se  bare  paa  ham, 
Marie!  Ser  han  ikke  ud  som  den  personificerede 
onde  S  am  vittighed  ?<- 

»Ja,  Marie!  Det  kan  ikke  nytte  at  ville 
nægte  det!^  tog  Franck  resolut  Ordet.  »Jeg 
havde  ærlig  talt  rent  glemt,  at  Du  havde  lovet 
mig  Borddansen,  og  saa  engagerede  jeg  i  For- 
middags Martha  Helmer  til  den.  Men  lige  saa 
sandt  er  det,  at  Bech  umaadelig  gjærne  vil  danse 

den  med  Dig,  og  at  jeg  har  lovet  at  se  at  skaffe 
ham  den  hos  Dig.  —  Vær  nu  ikke  vred  paa  mig, 
men  tilgiv  mig  for  gammelt  Venskabs  Skyld  min 
Forglemmelse ! « 

Her  rakte  Franck  Haanden  ud  mod  sin 
Kusine  med  den  uimodstaaelige  Elskværdighed^ 
der  var  ham  egen,  naar  han  maatte  gaa  til  Be- 
kjendelse  om  en  af  sin  utalhge  Jetsindige  Streger. 

»Naa,  lad  gaa  da,  Fætter!  Du  er  nu  engang 
uforbederHg, «  sagde  Marie  efter  en  kort  Betænk- 
ning, idet  hun  slog  tiL  »Men  til  Straf  faar  Du 
kun  første  Extradans  hos  mig,  det  siger  jeg  Dig. 
Og  forresten  kan  Du  gjærne  faa  Lov  at  sidde 
ved  Siden  af  mig  ved  Bordet,  hvis  Du  har  Lyst 
til  det.« 

»Nei,  Marie!  Du  er  dog  det  skikkeligste 
Pigebarn,  jeg  i  mine  Dage  har  kjendt!«  raabte 
Juhe,  idet  hun  slog  Hænderne  sammen.  »Det 
skulde  Nogen  vove  at  byde  mig!  Naada!  —  Og 
at  tænke  sig,  at  De  ogsaa  er  saadan  et  afskye- 
ligt, skinhelligt  Mandfolk,  Lieutenant  Franck!« 
vedblev  hun.  »Uf!  —  Men  naturligvis!  Det  er 
jo  en  ganske  forklarlig  Følge  af  Deres  intime 
Omgang  med  Deres  udmærkede  Ven,  Hr.  — 
Granberg  — « 

» —  som  De  har  lovet  Borddansen  i  Aften 
paa  Deres  eget  Bal,«  indskjød  Franck  ironisk. 

»Ja,  naturligvis!  Som  Værtinde  er  jeg  jo. 
nødt  til  at  føie  mig  efter  mine  Gjæsters  Ønsker!« 

forklarede  Julie  med  en  uforlignelig  Høihed  i 
Tone  og  Miner.  »Og  De  er  maaske  saa  venlig 
at   erindre  Dem,    at  han  selv  bad  mig  om  den.« 

» Hum-hum-humhumlerum ! «  nynnede  Franck 
med  et  overmaade  gemytligt  Ansigt. 

»Hvad  mener  De  med  den  Arie?«  spurgte 
den  lille  Frøken,  blussende  af  Kampiver,  idet  hun 
gik  ham  lidt  nærmere  ind  paa  Livet. 

»Ingen  Ting!  —  Aldeles  ingen  Ting!«  for- 
sikkrede  Franck  retirerende.  »Det  —  det  var 
bare  en  Melodi,  jeg  pludselig  kom  i  Tanker  om. 
—  Men  nu  maa  jeg  desværre  anbefale  mig  hos 
Damerne,  for  jeg  har  en  vigtig  Sag  ab  afgjøre 
endnu  i  Eftermiddag.  —  Farvel,  Marie!  —  Saa 
er  vi  altsaa  lige  gode  Venner  for  det?  ^  Farvel, 
Frøken  Eørby!  Jeg  glæder  mig  ubeskriveligt 
til  i  Aften,  navnlig  til  Kotillonen,  som  De  har 
havt  den  Naade  at  love  mig!« 

Og  dermed  forsvandt  han  hurtigst  muligt 
ud  af  Døren.  Knapt  fem  Minuter  efter  stormede 
han  i  Firspring  op  af  Trappen  til  Sagfører  Eng- 
Åbergs  Bolig,  hvis  Beliggenhed  han  jo,  som  tid- 
ligere berettet,  havde  havt  rig  Anledning  til  at 
indprænte  sig,  og  uden  at  afvente  Svar  paa  sin 
energiske  Banken,  traadte  han  med  sin  mest 
imponerende  Holdning  ind  i  Kontoret,  hvor  Eng- 
berg sad  ved  Skrivebordet,  ivrigt  granskende  i 
en  hel  Stabel  Aktstykker. 

»God  Dag,  Hr.  Sagfører!«  tog  Franck  Ordet 

med  en  flygtig  Hilsen.  »De  gj ætter  formodentlig, 
at  denne  Gang  er  det  virkelig  Dem,  jeg  søger, 
i  Anledning  af  Deres  høist  overraskende  Brev 
til  min  Onkel,  Kancelliraad  Franck?« 

Engberg,  som  meget  godt  forstod  at  bevare 
sin  Koldblodighed,  naar  det  dreiede  sig  om  For- 
retninger, havde  under  denne  Tiltale  reist  sig  fra 
Skrivebordet  og  hilste  den  indtrædende  Lieute- 
nant  med  et  stivt  Buk. 

»Hr.  Lieutenanten  kommer  formodentlig  an- 
gaaende  Skrædder  Visborgs  Fordring  ?^<  spurgte 
ham  roligt,  idet  han  rykkede  en  Stol  til  Rette 
og  med  en  Haandbevægeke  indbød  sin  Gjæst  til 
at  tage  Plads. 

>^Ja,  netop!«  bekræftede  Franck,  ganske 
ignorerende  denne  Indbydelse.  »Tør  jeg  maaske 
udbede  mig  den  kvitterede  Regning  fra  bemeldte 
Herre?  —  Her  er  Pengene!  Vil  De  behage  at 
tælle  dem!«  Og  med  en  Mine,  som  om  han 
raadede  over  utalte  Skatte,  bredte  han  paa  en 
saa  lidt  rutineret  Maade  som  vel  muligt  de  fra 
hans  Onkels  Pengeskab  hidrørende  Sedler  ud  paa 
Bordet  og  lagde  Sølvpengene  ved  Siden  af  dem. 

»Meget  vel!«  svarede  Engberg  uden  at  vise 
mindste  Tegn  paa  at  være  imponeret  over  denne 
hurtige  Afvikling  af  Affæren.  »Jeg  beklager 
ikke  at  kunne  give  Hr.  Lieutenanten  nogen  egen- 
hændig Kvittering  fra  Hr.  Visborg,  da  han  ikke 
har   sendt   mig  nogen   saadan,    men  maaske   De 

vil  tage  til  Takke  med  en,  sona  jeg  udsteder  i 
lio-ns  Navn?« 

»x^a,  ja!  Selvfølgelig  dog  kun,  indtil  jeg 
kan  faa  hans  egen,  hvilken  jeg  maa  anmode 
Dem  om  at  skaffe  mig  snarest  muligt,«  svarede 
Franck  grumme  overlegent.  »Og  maaske  jeg  saa 
tør  udbede  mig  en  Forklaring  af,  hvordan  De 
kan  tillade  Dem  at  indblande  min  Onkel  i  en 
Sag,  som  ikke  i  mindste  Maade  angaar  ham?« 
tilføiede  han  med  et  ikke  ganske  vellykket  For- 
søg paa  at  maale  Sagføreren  fra  Top  til  Taa, 
hvilket  besværliggjordes  ham  en  Del  ved  den 
Omstændighed,  at  Engberg  var  et  ikke  saa  lille 
Stykke  høiere  end  han  selv. 

»Hr.  Lieutenant !  Det  er  udelukkende  af  Hen- 
syn til  min  høit  agtede  Kollega,  Deres  Hr.  Onkel, 
at  jeg  har  ment  at  handle  rettest  ved  at  med- 
dele ham  Sagen,  i  Stedet  for  at  henvende  mig 
til  Deres  Foresatte,  hvilket  ganske  vist  maaske 
havde  været  korrektere,  <  svarede  Engberg  skarpt. 
»Og  forresten  synes  De  næppe  at  have  Grund 
til  at  bebreide  mig  min  Henvendelse  til  Kancelli- 
raaden,«  tilføiede  han  ironisk  med  et  Blik  paa 
Pengene,  som  endnu  laa  paa  Bordet. 

Nu  futtede  den  iltre  Lieutenant  af  .som  en 
Troldkj  ælling. 

»Hr.  Sagfører!«  raabte  han,  blussende  af 
Vrede.  »Ved  De,  at  jeg  kunde  kræve  Dem  til 
Regnskab    for    Deres    Handlemaade?  —  At   jeg 

kunde  —  at  jeg  kunde  anklage  Dem  for  —  for 
Krænkelse  af  Privatlivets  Fred?« 

Der  fandtes  sikkert  ikke  den  Mand  i  hele 
Byen  samt  dens  Omegn,  som  vilde  beskylde  Sag- 
fører Engberg  for  at  være  i  Besiddelse  af  nogen 
særlig  udviklet  Sans  for  det  Humoristiske,  men 
ved  dette  Spørgsmaal  formaaede  han  dog  ikke 
at  undertrykke  et  Smil. 

»Hr.  Lieutenant!«  svarede  han  ganske  roligt 
og  tørt.  »Forstaar  jeg  Dem  ret,  kan  her  jo  kun 
være  Tale  om  Privatlivet  mellem  Dem  og  Deres 
Skrædder,  og  De  maa  tillade  mig  at  bemærke, 
at  efter  de  foreliggende  Omstændigheder  at  dømme 
synes  det  egentlig  ikke  at  være  præget  af  nogen 
synderlig  dyb  Fred.« 

Franck  stirrede  et  Øieblik  ganske  forbløffet 
paa  sin  Kontrapart. 

»Hahaha!  Nei,  det  har  De  s'gu  i  Grunden 
Ret  i!«  svarede  han  derefter  hjærteligt  leende. 
»Naa,  ja,  ja!  Saa  er  den  Ting  jo  i  Orden,  Hr. 
Sagfører?  Og  saa  skaffer  De  mig  nok  ved  Leilighed 
den  Kvittering  fra  Skrædderen?  —  Eller  det  kan 
da  for  den  Sags  Skyld  ogsaa  være  det  Samme. 
Jeg  har  jo  Deres,  og  den  er  vel  sagtens  akkurat 
lige  saa  god.  —  Farvel!« 

Og  med  en  gemytlig  Hilsen  forlod  han  Kon- 
toret og  ilede  hjem  til  Hotellet,  i  hvis  Gjæste- 
stue  han  kort  efter  dumpede  ned  som  en  Bombe. 

»Bech!«  raabte   han   triumferende,   idet  han 

foer  hen  og  gav  sin  Kammerat  et  Slag  paa  Skul- 
deren, saa  han  tabte  den  Avis,  han  var  i  Færd 
med  at  studere.  »Borddansen  hos  Marie  er  Din 
—  og  min  Skrædder  er  betalt!     Hurra!« 


YII. 

Det  var  længe  siden,  at  den  store  Skov- 
pavillon havde  gjenlydt  af  en  saadan  Munterhed 
som  denne  Aften.  Lige  fra  den  første  Tone  lød 
oppe  fra  Musiktribunen,  hvor  Stadsmusikanten 
og  hans  fem  Orkestermedlemmer  gned  og  blæste, 
det  bedste  de  havde  lært,  var  Dansen  gaaet  med 
et  Liv  og  en  Lystighed,  som  maatte  tilfredsstille 
selv  den  mest  kritiske  Tilskuer,  og  nu,  da  det 
talrige  Selskab  allerede  en  god  Stund  havde 
siddet  grupperet  omkring  de  sirligt  dækkede 
større  og  mindre  Borde  inde  i  den  rummelige, 
smukt  dekorerede  Balsal  og  havde  ladet  de  ud- 
søgte Retter  og  gode  Vine  vederfares  fuld  Ret- 
færdighed, nu  naaede  den  muntre  Stemning  efter- 
haanden  sit  Høidepunkt. 

Ikke  mindst  livligt  gik  det  til  ved  et  om- 
trent midt  i  Salen  staaende  rundt  Bord,  om 
hvilket  en  Gruppe  paa  fem  Par  havde  taget 
Plads.  Her  tronede  Festens  Dronning,  den  lille 
Julie  Rørby,  straalende  af  Glæde  og  Munterhed, 

9* 


k 


132 


mellem  sin  Bordherre,  Granstad,  og  Rheinstorff, 
der  havde  den  livlige  Mathilde  Worm  til  Bords, 
medens  de  øvrige  Pladser  indtoges  af  Franck, 
der  selvfølgelig  var  stærkt  optaget  af  at  gjøre 
Stormkur  til  sin  nyeste  Flamme,  Martha  Helmer, 
Bech,  der  sad  i  ivrig  Passiar  med  Marie  Franck, 
og  endelig  af  den  sindige  Vilsted  med  Ida  Worm, 
der  syntes  at  finde  meget  Behag  i  sin  trivelige 
Kavaler.  Den  lange  Rheinstorff,  der  var  i  Be- 
siddelse af  en  særdeles  vel  udviklet  Tungefær- 
dighed, konverserede  ivrigt  og  gemytligt  til  høire 
og  venstre  og  befandt  sig  øiensynligt  saare  godt 
blandt  alle  disse  nye  Damebekjeudtskaber,  og 
Granstad,  den  stilfærdige,  alvorlige  Granstad,  var 
netop  i  Færd  med  hj ærteligt  leende  at  udbede 
sig  den  Ære  for  tredie  Gang  at  maatte  drikke 
et  Glas  med  sin  nydelige  lille  Borddame  for  paa 
denne  Maade  at  tolke  hende  sin  Beundring  over 
et  usædvanlig  komisk  Indfald  blandt  det  Utal 
af  samme  Art,  hvormed  hun  rettede  et  vedhol- 
dende Bombardement  mod  ham,  hvilket  Andra- 
gende Julie  meget  naadigt  bevilligede  med  et 
saa  varmt  Blik  ind  i  Ingeniørens  smukke  Øine, 
at  det  bragte  hans  Puls  til  at  slaa  ikke  saa  faa 
Slag  hurtigere  i  Minutet. 

Og  imedens  spadserede  Festens  ædle  Giver, 
den  koleriske  Kjøbmand  Rørby,  med  sit  Cham- 
pagneglas i  Haanden  omkring  fra  det  ene  Bord 
til  det  andet  i  et  saadant  Perlehumør,  at  Alver- 

dens  uefterrettelige  Kommis' er  denne  Aften  ikke 
havde  formaaet  at  aflokke  ham  saa  m.eget  som 
et  eneste  af  hans  nok  som  bekjendte,  orkan- 
agtige Udbrud  af  Hidsighed,  snart  klinkende  med 
en  af  sine  militære  Gjæster,  snart  forhørende  sig, 
om  de  ogsaa  vare  forsynede  med  Alt,  hvad  deres 
Hjærter  kunde  begjære.  Og  efter  endt  Tournée 
vendte  han  tilbage  til  sin  Plads  ved  Bordet 
foran  Musiktribunen,  hvor  han  øieblikkelig  fort- 
satte sin  Virksomhed  ved  at  rekvirere  mere 
Champagne  og  derefter  opfordre  de  der  siddende 
ældre  Damer  og  Herrer  til  at  drikke  et  privat 
Glas  med  Kaptain  Gram  for  at  bevidne  ham 
deres  Tak,  fordi  han  havde  skaffet  dem  denne 
muntre  Aften  ved  saa  beredvilligt  at  modtage 
hans.  Indbydelse  til  at  give  Møde  med  alle  sine 
unge  Mennesker  ved  denne  beskedne  Festlighed. 
At  denne  lille,  mere  intime  speech  ikke  var  det 
eneste  Udbrud  af  den  ved  slige  høitidelige  Lei- 
ligheder  grasserende  Veltalenhed,  er  forøvrigt  en 
Selvfølge.  Mangfoldige  Gange  havde  Salen  alle- 
rede tidligere  under  Maaltidet  gjenlydt  af  Glas- 
senes Klang  og  rungende  Hurraraab.  Derfor 
havde  saavel  Værten  selv  som  Kaptain  Gram  og 
naturligvis  den  uundgaaelige  Agent  Borre  for- 
uden adskillige  yngre  Talere  godhedsfuldt  sørget. 
Forresten  havde  den  gjæstfrie  Kjøbmands 
Program  for  Aftenen  maattet  undergaa  en 
Ændring,    der  vel   ikke   havde  været   ganske   fri 

for  at  overraske  ham,  men  som  dog  langt  sna- 
rere havde  forhøiet  hans  gode  Humør  end  ud- 
øvet den  modsatte  Virkning  derpaa.  Under  den 
Forudsætning,  at  Kaptain  G-ram  samt  hans  to 
Premierlieutenanter  sandsynligvis  ikke  vilde  vise 
sig  som  overdrevent  ivrige  Dansere,  havde  han 
nemlig  i  et  af  Sideværelserne  arrangeret  et  Par 
Spilleborde  til  behagelig  Afbenyttelse  for  nævnte 
Herrer  i  Forening  med  Proprietær  Bang,  Kancelli- 
raad  Franck,  Agent  Borre  samt  ham  selv,  men 
denne  Forsynlighed  viste  sig  snart  at  være 
aldeles  overflødig  for  de  to  af  Officerernes  Ved- 
kommende. Efter  at  have  aabnet  Ballet  med 
den  lille  Frøken  Julie,  som  voxede  adskillige 
Tommer  i  sin  egen  Bevidsthed  ved  at  nyde 
denne  Ære,  vedblev  Kaptain  Gram  nemlig  frem- 
deles at  deltage  i  Dansen  med  en  Lyst  og  Iver, 
der  vanskeligt  kunde  overgaas  af  Nogen  blandt 
de  unge  Lieutenanter,  og  som  havde  til  Følge, 
at  den  ungdommelige,  elegante  Kaptain  stadig 
bestormedes  af  et  Antal  inklinerende  Damer, 
der  velvilligst  droge  Omsorg  for,  at  han  ikke 
var  ret  mange  Minut  er  af  Gulvet.  Og  akkurat 
det  selv  samme  overraskende  Forhold  udviste 
den  drabelige  Premierlieutenant  Ryding.  Næppe 
havde  den  første  Valstakt  lydt,  før  han  foer  ud 
paa  Gulvet  med  Thora  Helmer,  og  hans  høie, 
svære  Skikkelse  med  det  store  Skjæg  øinedes 
derefter  saa  godt  som  uafbrudt  i  de  Dansendes 

Vrimmel,  ragende  et  Hoved  op  over  dem  Alle- 
sammen, Rheinstorff  alene  undtagen.  At  han  i 
de  fem  af  ti  Tilfælde  observeredes  i  Forening 
med  Thora  Helmer,  kunde  egentlig  ikke  siges 
at  overraske  hverken  Proprietær  Bang  og  Frue 
eller  de  fire  ved  Haraldsminde  stationerede 
Lieutenanter  i  nogen  overdreven  Grad,  eftersom 
bemeldte  Medlemmer  af  Selskabet  allerede  i  For- 
veien  vare  saa  temmelig  paa  det  Rene  med, 
hvorledes  det  var  fat  mellem  de  To,  hvorimod 
denne  Omstændighed  unægtelig  gav  Anledning 
til  forskjellige  mer  eller  mindre  indgaaende  Be- 
tragtninger andet  Steds  fra.  —  Og  saaledes 
hændte  det,  at  de  oprindelig  projekterede  to 
Spillepartier  ganske  stille  smæltede  sammen  til 
en,  oven  i  Kjøbet  temmelig  urolig,  femkantet 
Whist,  der  idelig  afbrødes  ved  Udvandringer  af 
de  Spillende  for  at  se  paa  Dansen,  og  stiltiende 
afsluttedes,  saa  snart  der  gaves  Signal  til  at  gaa 
til  Bords. 

Rundt  omkring  ved  Bordene  steg  Munter- 
heden stadig  mere  og  mere,  medens  man  for- 
dybede sig  i  Nydelsen  af  Desserten.  En  livlig 
Hurtigild  af  Knallerter  fra  Konfektskaalene 
rullede  gjennem  Salen,  mer  eller  mindre  sinds- 
svage Deviser  forelæ.stes  under  almindelig  Jubel, 
og  ved  det  ovenomtalte  runde  Bord  vare  samt- 
lige Gjæster  med  dyb  Interesse  Vidner  til 
den    gribende    Akt,    at    Julie    Rørby    drak    Dus 

med  Martha  Helmer,  mellem  hvilke  to  unge 
Damer  der  i  Løbet  af  Souperen  med  tropisk 
Frodighed  var  fremspiret  en  levende  Sympathi^ 
der  nu  satte  sin  skjønne  Frugt  i  ovennæ-vnte 
høitidelige  Handling.  Kort  efter  begyndte  Værten 
at  klinke  to  Rødvinsglas  mod  hinanden  paa  en 
med  Hensyn  til  deres  fremtidige  Anvendelse 
høist  letsindig  Maade,  og  da  det  omsider  derved 
var  lykkedes  ham  at  tilveiebringe  forholdsvis 
Stilhed  blandt  hans  Gjæster,  bad  han  disse  om 
at  tage  til  Takke  samt  foreløbig  have  den  God- 
hed, i  al  Fald  delvis,  at  rømme  Lokalet,  for  at 
dette  atter  kunde  gjøres  rede  til  sin  oprindelige 
Bestemmelser. 

Som  Følge  af  denne  Opfordring  befandt 
Selskabet  sig  i  næste  Øieblik  i  fuldt  Opbrud  fra 
Bordene.  Endnu  nogle  private  Glas  bleve  i  al 
Hast  drukne,  endnu  nogle  Knallerter  bragtes 
til  at  explodere,  og  derefter  udvandrede  Hoved- 
styrken af  de  Unge,  under  almindelig  Passiaren 
og  Ønsken  Velbekomme,  til  den  store  overdæk- 
kede Veranda,  der  strakte  sig  over  hele  Pavil- 
lonens Længde,  og  foran  hvilken  en  mægtig 
Græsplæne,  omgiven  af  høie  Bøgetræer,  udbredte 
sig  i  den  klare,  maanelyse  Sommernat.  Ah  I 
Hvor  var  det  ikke  velgjørende  at  indaande  den 
lune,  friske  Skovluft  efter  saa  længe  at  have 
siddet  inde  i  den  ophedede  Sal!  Hvem  af  Ung- 
dommen kunde  vel   modstaa  en  saadan  Fristelse 

til  at  vove  sig  ud  paa  en  lille  Spadseretur  rundt 
om  Plænen,  indtil  Musiken  atter  gav  Signal  til 
Dansens  Begyndelse?  Snart  vrimlede  de  brede 
Gange  af  Grupper  og  Par,  der  i  sindigst  mulige 
Tempo  fulgte  i  hverandres  Fodspor  eller  kryd- 
sede hverandre,  hist  under  munter,  høirøstet 
Passiaren,  her  i  dæmpet,  fortrolig  Samtale. 

Blandt  de  første  Par,  som  begave  sig  ud 
paa  denne  Expedition,  var  Granstad  og  den  lille 
Frøken  Julie,  der  havde  kastet  en  hvid  Burnus 
over  sin  elegante,  lyserøde  Baldragt,  og  til  dem 
sluttede  sig  et  Øieblik  efter  Franck  med  sin 
Dame,  Martha  Helmer.  I  Begyndelsen  førtes 
der  en  meget  livlig  fælles  Underholdning  mellem 
disse  Fire,  men  efter  faa  Minuters  Forløb  for- 
øgedes Afstanden  mellem  de  to  Par  kjendeligt,. 
idet  nemlig  det  sidstnævnte  af  dem  viste  en 
udpræget  Tilbøielighed  til  at  staa  stille  ved  hvert 
andet  Skridt  for  at  lytte  efter  muligt  optrædende 
Nattergale,  kigge  Stjærner  og  hengive  sig  til 
lignende  romantiske  Idrætter.  Den  naturlige 
Følge  heraf  var,  at  Julie  og  Granstad  snart 
havde  faaet  et  Forspring  af  en  halv  Snes  Skridt 
og  saaledes  vare  ganske  overladte  til  hinandens 
behagelige  Selskab,  efter  som  Gjæsternes  Hoved- 
masse endnu  ikke  havde  fjærnet  sig  saa  langt 
fra  Pavillonen.  Ingeniøren  havde  under  Spadsere- 
turen atter  faaet  et  Anfald  af  sin  sædvanlige 
Taushed,    som  han   til    sin   Dames    store   (xlæde 

saa  fuldstændigt  havde  aflagt  ved  Bordet,  og 
vandrede  nu  ved  Siden  af  sin  smukke  lille  Led- 
sagerske, lyttende  til  hendes  fornøielige  Passiar 
med  et  stille  Smil  og  seende  ned  paa  hende  med 
■et  formelig  tilbedende  Udtryk  i  sine  mørke  Øine. 
Endnu  en  lille  Stund  vedblev  Julie  at  lade 
Munden  løbe  ufortrødent,  men  saa  gjorde  hun 
omsider  den  Opdagelse,  at  hun  var  alene  om  at 
bestride  Omkostningerne  ved  Underholdningen. 
Hun  standsede  halvt  og  kastede  et  usikkert  Blik 
paa  sin  tause  Ledsager. 

»Hvorfor  siger  De  ikke  Noget,  Lieutenant 
Oranstad?«   spurgte  hun  dæmpet  og  tøvende. 

Granstad  stirrede  et  Øieblik  paa  hende  med 
•en  halvt  aandsfraværende  Mine. 

»Aa,  Frøken!«  svarede  han  endelig  med  et 
let  Suk,  idet  han  lod  sin  Haand  glide  hen  over 
Panden.  »Jeg  gik  og  tænkte  paa  saa  mange 
Ting  —  jeg  —  jeg  tror  næsten,  jeg  var  ved  at 
drømme!  —  Frøken!  Det  er  den  smukkeste, 
gladeste  Aften,  som  jeg  i  mange  Tider  —  som 
jeg  nogensinde  har  oplevet!«  tilføiede  han  med 
et  Blik  paa  hende,  fuldt  af  Varme  og  Inderlighed. 

En  blussende  Eødme  skjød  op  i  Julies  Kinder, 
og  uvilkaarligt  paaskyndede  hun  atter  sin  Gang, 
men  næppe  havde  hun  gjort  et  Par  Skridt  hen 
imod  et  Punkt,  hvor  en  Sideallee  udmundede  i 
den  rundt  om  den  store  Plæne  førende  Spadsere- 
vei,    før    hun    blev    staaende    som    rodfæstet   og 

stirrede  hen  ad  nævnte  Allee,  hvor  hun  i  faa 
Skridts  Afstand  fik  Øie  paa  et  Par,  der  stod 
fuldt  belyst  af  Maanen.  En  høi,  kraftfuld 
Infanteriofficer,  hvis  store,  lyse  Fuldskjæg  lige- 
som forsølvedes  af  Maanelyset,  stod  med  Armen 
slynget  om  en  slank,  i  søgrøn  Dragt  klædt 
Dame,  som  lænede  sit  mørke  Hoved  mod  hans 
Skulder,  og  i  samme  Øieblik  Granstad  atter 
arriverede  op  paa  Siden  af  sin  lille  Borddame, 
bøiede  det  lyse  Skjæg  sig  ned  mod  de  mørke 
Lokker,  og  to  Par  Læber  mødtes  i  et  langt  Kys. 

»N — n — naa!«  hvidskede  Julie  med  en  meget 
udtryksfuld  Betoning,  men  i  samme  Nu  følte 
hun  sig  greben  i  Armen  og  voldelig  bortført  i 
samme  Retning,  hvorfra  hun  var  kommen. 

»Frøken!«  hvidskede  Granstad,  idet  han  atter 
slap  den  forbløffede  unge  Dames  Arm,  da  de 
vare  i  et  Par  Skridts  Afstand  fra  Franck  og 
Martha  Helmer,  som  i  det  Samme  atter  gjorde 
Holdt  for  at  udkæmpe  en  astronomisk  Disput 
angaaende  den  store  og  lille  Bjørns  Stilling  paa 
Himmelhvælvingen.  »For  Alt  i  Verden,  sig  ikke 
et  Ord!  —  Det  var  Premierlieutenant  Eyding 
og  Frøken  Helmer !  —  Lad  os  gaa  videre,  saa 
skal  jeg  fortælle  Dem  det  Hele!« 

»Av!  Lieutenant  Granstad  1  De  kneb  mig 
saa  grueligt  i  Armen!«  klynkede  den  mishand- 
lede   Julie    med    en     høist    ynkværdig    Mine    og 

gned  ivrigt  løs  paa  det  angivne  Lem.  »Jeg  er 
vis  paa,  den  bliver  baade  gul  og  grøn!« 

»Jeg  beder  Dem  tusinde  Gange  om  For- 
ladelse!« hvidskede  Ingeniøren  uhyre  angergiven. 
»Men  jeg  var  nødt  til  at  faa  Dem  bort  hurtigst 
muligt,  for  at  de  To  ikke  skulde  faa  Øie  paa  os.« 

»Naa — aa!  Jeg  synes  ellers,  at  det  snarere 
var  dem,  som  maatte  være  bange  for  at  blive 
opdagede  af  os!«  indvendte  Julie  ikke  uden  en 
vis  Berettigelse. 

»Javel!  Det  har  De  ganske  Ret  i,«  svarede 
Gran  stad,  parat  til  alle  mulige  Indrømmelser  for 
at  formilde  sin  fornærmede  Ledsagerske.  »Men 
gjør  mig  nu  den  Tjeneste  at  tale  rigtig  høit  for 
at  gjøre  dem  derinde  opmærksomme  paa,  at  der 
er  Fare  paa  Færde!  —  Hahaha!  Det  er  dog  et 
glimrende  Veir  i  Aften!«  raabte  han  derefter 
med  en  ikke  synderlig  naturlig  Latter,  hvortil 
hans  meteorologiske  Bemærkning  jo  i  og  for  sig 
heller  ikke  gav  nogen  nævneværdig  Anledning. 
Imidlertid  havde  den  dog  det  heldige  Resultat 
til  Følge,  at  Julie  nu  lo  saa  meget  desto  hjærte- 
ligere,  og  da  Franck  og  Martha  Helmer  i  ^det 
Samme  sluttede  sig  til  dem,  lykkedes  det  ved 
velvillig  Assistance  af  dette  Intet  anende  Par 
at  tilveiebringe  en  saa  høirøstet  Konversation, 
at  Ryding  og  Thora  Helmer  et  Øjeblik  efter 
kom  spadserende  ganske  adstadigt  og  gave  sig 
til    at    deltage    i    Passiaren    med    saa    rolige    og 

iskyldige  Miner,  som  om  de  mindst  af  Alt  havde 

^ænkt  paa  at  kysse  hinanden  midt  i  Maaneskinnet. 

Nu  gjorde   hele   Selskabet    omkring    og  be- 

»•ægede   sig  ganske   sindigt   op   mod  Pavillonen, 

ielig   krydsende   andre   Klynger    af  Balgjæster, 

under  denne  Promenade    lykkedes   det  Gran- 

:ad   dels    at    betro   Julie    Rørby,    hvorlunde    de 

[brudilende  Skygger  af  den  for  deres  Øine  sted- 

Lndne  Begivenhed  allerede  i  en  længere  Periode 

>-are  blevne  observerede   ude   paa  Haraldsminde, 

>g  dels   at   fralokke    hende   et    høitideligt   Løfte 

om  ikke  ved  nogen  optænkelig  Magt  at  lade  sig 

forlede  til   selv   den  svageste  Antydning   af  den 

Hemmelighed,  hvori  hun  saa  uventet  var  bleven 

delagtig. 

»Aa,  Lieutenant  Gransted!  Hvor  det  dog 
er  mageløs  morsomt,  at  de  To  er  bleven  for- 
lovede her  paa  mit  Bal!«  hvidskede  Julie,  klap- 
pende i  Hænderne  af  Henrykkelse. 

»Javel,  Frøken!  Men  husk  nu  endelig  Deres 
Løfte!«  formanede  Granstad  hende  indtrængende. 
»Ja,  det  kan  De  stole  paa!  —  Der  har  De 
min  Haand  paa,  at  jeg  skal  holde  det!«  svarede 
den  lille  Frøken  høitideligt,  idet  hun  lod  Hand- 
ling følge  paa  Ordet,  hvorved  er  at  bemærke, 
at  Granstad,  formodentlig  for  at  indskærpe  hende 
Betydningen  af  denne  udtryksfulde  Akt,  beholdt 
hendes  lille  Haand  adskilligt  længere  i  sin,  end 
det  strængt  taget  syntes  nødvendigt. 


142 


I  det  Samme  lød  oppe  fra  Verandaen  Sig- 
nalet »Det  Hele,  Samling!«  blæst  af  et  Orkester- 
medlem, der  tidligere  havde  tjent  Fædrelandet 
som  Spillemand  i  et  Infanterimusikkorps,  og 
disse  kj  endte  Toner  ble  ve  hurtigt  fortolkede  for 
Damerne  af  de  militære  Balkavalerer,  hvorefter 
de  Spadserendes  Strøm  med  forøget  Hastighed 
vendte  tilbage  til  sit  Udspring. 

Faa  Minuter  efter  mødte  Julie  Rørby  sin 
intime  Veninde  Marie  Franck  oppe  i  Verandaen 
paa  et  Tidspunkt,  da  denne  Del  af  Pavillonen 
var  saa  godt  som  ubefolket,  og  til  ikke  ringe 
Forbauselse  for  sidstnævnte  unge  Dame  faldt 
hun  hende  med  Hæftighed  om  Halsen  og  hviskede: 

»Aa,  Marie!  Gid  jeg  kunde  betro  Dig  en 
uhyre  morsom  Hemmelighed,  som  jeg  har  op- 
daget for  et  Øieblik  siden !  —  Men  jeg  tør  ikke ! 
—  Jeg  har  jo  lovet  ham  ikke  at  gjøre  det!  — 
Aa,  hvor  han  dog  danser  henrivende!  —  Og 
hvor  han  er  sød  i  Aften,  Marie!  —  Det  gjør 
Du  Dig  intet  Begreb  om!  —  Det  er  umuligt  1 
Han  kan  ikke  være  saadan  et  afskyeligt,  skin- 
helligt Mandfolk,  som  de  Andre  vil  gjøre  hamtil!<c 

»Men  Julie!  Hvad  er  det  Du  mener?  — 
Hvem  taler  Du  om?«  spurgte  Marie  ganske  per- 
plex  over  denne  temmelig  konfuse  Hj ærte- 
udgydelse. 

»Aa,    det    ved    Du   jo    godt!    —    Granstad^ 

naturligvis!  Hvem  ellers?«  hviskede  Julie  svær- 
merisk, og  borte  var  hun  i  samme   Øieblik. 

Nu  brusede  de  første  Toner  af  Champagne- 
galoppen gjennem  Salen,  og  i  samme  Minut 
fyldtes  Gulvet  med  en  Vrimmel  af  dansende^ 
Par,  blandt  hvilke  Landmaalerne  ude  fra 
Haraldsminde  til  deres  udelte  Fornøielse  op- 
dagede Proprietær  Bang  galoperende  lystigt 
afsted  med  sin  lille,  stilfærdige  Kone,  og  Kjøb- 
mand  Rørby,  der  hoppede  omkring,  det  bedste 
han  kunde,  med  Armen  slynget  om  Justitsraad- 
inde  Helmers  omfangsrige  Taille.  Og  efter  Ga- 
loppen  fulgte  en  Mængde  andre  Danse,  ledsagede 
af  et  Utal  af  Pyramide-,  Snegle-  og  Mølleture,. 
Altsammen  ledet  med  stor  Bravour  af  den  utrætte- 
lige Franck,  hvem  det  ærefulde  Hværv  at  opføre 
Borddansen  var  bleven  anbetroet,  og  som  denne 
Aften  næsten  overgik  sig  selv  i  Retning  af  Liv 
og  sprudlende  Humør,  der  leilighedsvis  aflokkede 
hans  Onkel  det  uvilkaarlige  Udbrud:  »Pokker 
til  Knægt!  Var  han  bare  halvt  saa  flink  til  at 
lære,  hvad  han  skal,  saa  kunde  der  maaske  endda 
blive  noget  Ordentligt  af  ham!« 

»Se,  Lieutenant  Gran  stad!  —  Se  bare  der 
ude  paa  Verandaen!«  hvidskede  Julie  Rørby  med 
et  ivrigt  Ryk  i  Ingeniørens  Arm,  da  de  lidt 
senere  vendte  tilbage  til  deres  Pladser  efter  en 
feiende  Mazurka.  »Aa!  Hvem  der  dog  kunde 
være  med  der!« 

Granstad  dreiede  hurtigt  Hovedet  i  den  an- 
givne Retning  og  fik  da  Øie  paa  Justitsraad- 
inden,  hendes  ældste  Datter  og  Premierheutenant 
Ryding,  der  stode  i  levende  Samtale  udenfor  et 
af  de  store  Skydevinduer,  som  fra  selve  Balsalen 
vendte  ud  til  Verandaen.  Justitsraadindens  An- 
sigt straalede  formelig  af  Glæde,  og  med  en  rørt 
Mine  trykkede  hun  i  det  Samme  Rydings  Haand 
paa  en  for  de  to  indviede  Iagttagere  inde  i  Salen 
Meget  sigende  Maade.  Et  Øieblik  efter  sluttede 
Proprietær  Bang  sig  tilfældigt  til  Gruppen  der 
ude,  og  næppe  havde  hans  Søster  sagt  et  Par 
Ord  til  ham,  før  den  trivelige  Mand  til  Julies 
og  Granstads  store  Fornøielse  begyndte  at  opføre 
en  Solodans  hen  ad  Verandaen,  hvorefter  han 
ilede  tilbage  til  (\e  Andre  og  gav  sig  til  at  daske 
E-yding  saa  ihærdigt  paa  Skulderen,  som  om  det 
var  ham  i  høi  Grad  magtpaaliggende  snarest 
muligt  at  befri  Premierlieutenantens  Vaabenfrakke 


for  alt  det  Støv,  den  hidtil  havde  samlet. 

»Aa,  Lieutenant  Granstad!  Det  er  jo  næsten, 
som  om  vi  var  til  Deklarationsgilde ! «  jublede 
Ingeniørens  lille  Dame  dæmpet  og  klappende  i 
Hænderne.  »Hør!  Kan  vi  ikke  løbe  ud  og  gra- 
tulere dem  med  det  Samme?  —  Vi  ved  jo  dog 
akkurat  lige  saa  godt  som  de  selv,  hvad  der 
gaar  for  sig  der  ude?« 

»Nei,  Frøken!  Jeg  tror  De  vil!  —  Lad  dog 
endelig    være    at    se   der    ud   saadan   i  Et  væk! 

Ellers  kan  gjærne  endnu  Flere  end  vi  blive  ind- 
viede i  Hemmeliglieden!«  udbrød  Granstad  ganske 
forskrækket,  idet  han  uvilkaarligt  lagde  Haanden 
paa  hendes  Arm. 

»Av!  Vil  De  nu  igjen  knibe  mig?«  vrissede 
Julie  og  trak  skyndsomst  Armen  til  sig.  »De 
er  dog  et  skrækkeligt  Menneske  at  have  med  at 
gjøre!  —  Naa,  ja,  ja  da!«  tilføiede  hun  sukkende. 
»Saa  bliver  vi  pænt  siddende,  hvor  vi  er.  - —  Men 
hør,  Lieutenant  Granstad!«  vedblev  hun,  idet 
hun  med  et  lille  Hop  vendte  sig  om  mod  sin 
Kavaler.  »De  skal  se:  nu  bliver  der  et  vældigt 
Gilde  ude  paa  Haraldsminde,  for  jeg  kan  ikke 
tro  Andet,  end  at  Forlovelsen  bliver  deklareret 
snarest  muHgt.  —  Hurra!  Det  bliver  evige 
Løier ! « 

»Tys,  Frøken!  De  maa  sandelig  ikke  tale 
saa  høit!«  hvidskede  Ingeniøren  indtrængende  og 
med  et  uroligt  Blik  til  deres  nærmeste  Omgivelser. 
»Jeg  syntes,  at  Bech  der  henne  begyndte  at 
spidse  Øren,  da  De  nævnede  Haraldsminde  og 
Forlovelse.  —  Kom,  lad  os  nu  danse  ud!  Det 
er  meget  fornuftigere.« 

»Ja,  det  har  De  Ret  i,  Lieutenant  Granstad!« 
erklærede  Julie  ivrigt  og  med  dyb  Overbevisning. 
»Det  er  dog  det  aller  Deiligste,  man  kan  tage 
sig  til!  —  Aa!  Jeg  kunde  gjærne  danse,  jeg  ved 
ikke  hvor  mange  Dage  i  Træk  med  — « 

Her  stoppede  hun  brat  op  midt  i  sit  begei- 

raa  Opmaaling-.  10 


146 


strede  Udbrud  og  sænkede  Hovedet^  idet  hun 
blev  blussende  rød.  Men  G-ranstad  maatte  allige- 
vel have  faaet  noget  ualmindelig  Tiltalende  ud 
af  hendes  ufuldendte  Sætning,  thi  med  et  straa- 
lende  Blik  ned  paa  hendes  blonde,  af  en  lille^ 
fin  Margueritebuket  smykkede  Hoved  lagde  han 
Armen  om  hende  og  foer  ud  paa  Gulvet  med  en 
Holdning  og  en  Mine,  som  om  han  havde  erobret 
Alverdens  Skatte  og  Herligheder. 

Omsider  fik  Borddansen  Ende,  men  efter 
den  fulgte  Kotillon  og  endnu  en  hel,  lang  Række 
Danse,  fulde  af  Liv  og  Munterhed  og  Glæde. 
Og  til  sidst  gav  Morgensolen  sig  ganske  ugenert 
til  at  kigge  ind  gjennem  Verandaen,  og  Fuglene 
der  ude  i  de  store  Bøgetræer  om  Plænen  be- 
gyndte at  kviddre  saa  lystigt,  som  om  de  vilde 
sige,  at  nu  skulde  Stadsmusikanten  og  hans  Med- 
hjælpere have  mange  Tak,  nu  kunde  de  mageligt 
selv  levere  den  fornødne  Musik  for  Resten  af 
Døgnet. 

Og  lidt  senere  skinnede  Solen  ned  paa  en 
lang  Række  Vogne,  der  i  munter  Trav  rullede 
hjem  ad  til  den  lille  By,  lukkede  Wienervogne 
med  unge  Damer,  der  under  Spøg  og  Latter 
lode  Ballets  forskjellige  Scener  og  Begivenheder 
passere  Revué  for  sig,  og  aabne  Char-å-bancs  og 
Jagtvogne,  fuldt  besatte  med  lystige  unge  Offi- 
cerer, der  under  rungende  Hurraraab  svingede 
med  Huerne,  hver  Gang  en  af  de  lukkede  Vogne 

rullede  forbi  dem,  eller  naar  de  ved  en  Bøining 
af  Veien  fik  Øie  paa  disses  Passagerer,  der  kvit- 
terede for  Æresbevisningerne  ved  en  lystig  Viften 
med  Buketter  og  Lommetørklæder. 

Og  da  Solen  en  Times  Tid  efter  havde  ar- 
beidet  sig  saa  høit  til  Veirs  paa  Himlen,  at  den 
kunde  kigge  ned  gjennem  Løvværket,  der  over- 
skyggede det  store  Lysthus  i  Hotel  »Prins  Jør- 
gen« s  Have,  da  faldt  en  af  dens  Straaler  paa  en 
høi,  slank  Ingeniørofficer,  som  med  et  Ansigt, 
der  straalede  af  Lyksalighed,  sad  og  stirrede 
paa  en  lille  Marguerite  og  en  glimrende  Kotillons- 
orden,  hvilke  Skatte  han  først  holdt  saa  forsig- 
tigt i  sine  Hænder,  som  om  det  mindste  Aande- 
pust  kunde  tilintetgjøre  dem,  og  derefter  gjemte 
med  størst  mulige  Omhyggelighed  i  en  lille  Lomme- 
bog, som  han  tog  frem  fra  sit  Bryst,  og  som  i 
Forveien  indeholdt  et  Fotografi  af  en  gammel 
Dame,  hvis  klare,  m»rke  Øine  og  fine,  elskvær- 
dige Ansigt  havde  en  slaaende  Lighed  med  Inge- 
niørens egne.  Træk.  Og  samtidig  listede  en  anden 
Solstraale  sig  ind  mellem  Gardinerne  i  et  lille, 
nydeligt  udstyret  Soveværelse  i  et  af  Husene 
nær  ved  Torvet,  og  der  faldt  den  lige  paa  et 
blondlokket,  margueritepryd  et  Hoved,  der  med 
et  lykkeligt  Smil  bøiede  sig  og  trykkede  sine 
friske  Læber  mod  en  mørkerød  Rosenknop  i  en 
Kotillonsbuket,  hvilken  dens  Eierinde  med  særlig 

Omhu  havde  opbevaret  blandt  den  Masse  af  lig- 
nende Hyldningstegn,  hvormed  Balkavalererne 
havde  overvældet  Festens  Dronning. 


VIII. 

Der  var  nu  gaaet  en  halv  Snes  Dage,  siden 
Kjøbmand  Rørbys  vellykkede  Bal  havde  fundet 
Sted,  og  det  havde  været  en  bevæget  Tid  for 
Landmaalerne  i  selskabelig  Henseende.  Det  lod 
næsten  til,  at  den  lille  Bys  Honoratiores  kun 
havde  ventet  paa,  at  En  af  dem  skulde  gjøre 
Begyndelsen,  for  at  efterligne  hans  Exempel  og 
lade  den  ene  Festlighed  følge  paa  den  anden  til 
Ære  for  de  militære  Gjæster.  I  Regelen  var  det 
vel  kun  mindre  Aftenselskaber,  hvortil  disse  bleve 
indbudne,  og  som  næsten  *uden  Undtagelse  af- 
sluttedes med  en  lille  improviseret  Dans,  men 
ogsaa  af  større  Festligheder  var  der  dog  fore- 
kommet et  Par  Stykker.  For  det  Første  var 
nemlig  Julie  Rørbys  ved  Ballet  udtalte  Formod- 
ning om,  at  store  Begivenheder  vare  at  vente 
ude  paa  Haraldsminde,  gaaet  i  Opfyldelse  paa 
en  glimrende  Maade,  idet  hele  Landmaalerkolonien 
kun  sex  Dage  efter  nævnte  Fest  havde  deltaget 
i  et  af  Proprietær  Bang  efter  alle  Kunstens 
Regler   arrangeret  Deklarationsgilde   for   de  Ny- 

forlovede,  hvilket  havde  dannet  et  i  enhver  Hen- 
seende værdigt  Sidestykke  til  Ballet  i  Skov- 
pavillonen, og  et  Par  Dage  senere  var  det  af 
Agent  Borre  planlagte  Klubbal  løbet  af  Stabelen. 
Om  dette  er  imidlertid  kun  at  bemærke,  for  det 
Første,  at  det  vel  forløb  meget  godt  og  livligt, 
men  dog,  efter  den  almindelige  Anskuelse  saavel 
hos  Lieutenanterne  som  hos  de  unge  Damer,  ikke 
kunde  maale  sig  med  de  to  andre  Fester,  og  for 
det  Andet,  at  vor  gamle  Bekjendt,  Sagfører  Eng- 
berg, havde  fundet  det  mest  overensstemmende 
med  sine  Anskuelser  og  Tilbøieligheder  at  glimre 
ved  sin  Fraværelse,  hvilken  Omstændighed  dog 
ikke  kunde  siges  at  gjøre  noget  egentlig  dybt 
Skaar  i  Aftenens  Glæde  for  Deltagerne. 

Som  Følge  af  al  denne  Selskabelighed  maatte  V 
Hr.  Mellerup  med  Beklagelse  konstatere  en  be- 
tydelig Nedgang  i  Leverancen  af  Aftentoddyer, 
ligesom  hans  Keglebane  ogsaa  kunde  glæde  sig 
ved  en  forholdsvis  fredelig  Tilværelse  i  Sammen- 
ligning med,  hvad  Tilfældet  havde  været  i  den 
første  halve  Snes  Dage  af  Officerernes  Ophold 
paa  hans  Enemærker.  En  anden  ganske  naturlig 
Følge  af  deres  forøgede  Samkvem  med  de  sted- 
lige Selskabskredse  var,  at  Byens  Borgere  nøde 
en  betydelig  mere  uforstyrret  Aftenro  end  i  den 
første  Tid,  idet  Aftenturene  op  og  ned  ad  Ga- 
derne vare  aftagne  betydeligt,  saavel  med  Hen- 
syn til  Antal  som  Udstrækning,  eftersom  de  unge 

Mennesker,  naar  de  havde  en  Aften  ledig,  i 
Regelen  søgte  at  indhente,  hvad  de  de  fore- 
gaaende  Nætter  havde  forsømt  i  Retning  af  Søvn. 
Det  var  just  ikke  med  ublandet  glade  Følelser, 
at  Kaptain  Gram  i  Begyndelsen  havde  været 
Vidne  til  den  seneste  Periodes  saa  frodigt  op- 
blomstrende Selskabelighed,  idet  han  nemlig 
nærede  en  ikke  ganske  uberettiget  Frygt  for,  at 
denne  just  ikke  vilde  virke  egentlig  fremmende 
paa  hans  Elevers  Interesse  for  den  praktiske 
Videnskabelighed,  hvis  Dyrkelse  jo  var  Hoved- 
øiemedet  med  deres  Ophold  i  den  lille  By,  men 
da  han  imidlertid  ved  hyppige  og  grundige  Besøg 
omkring  paa  Stationerne  havde  overtydet  sig  om, 
at  Arbeidet  derude  gik  sin  jævne,  rolige  Gang, 
slog  han  sig  til  Taals  dermed.  Vel  kunde  det  just 
ikke  siges  at  være  særlig  fremragende  Præstationer 
paa  Korttegningens  Omraade,  der  udgik  fra  hans 
Elevers  Hænder,  men  havde  det  været  Tilfælde, 
vilde  sikkert  Ingen  være  bleven  mere  forbauset  der- 
over end  Kaptainen  selv,  og  følgelig  indskrænkede 
han  sig  til  at  paatale  de  værste  Bommerter, 
klare  de  forekommende  topografiske  Vildfarelser 
paa  bedste  Maade,  og  forresten  paase,  at  hans 
unge  Mennesker  udrettede,  hvad  Enhver  af  dem 
efter  sine  Evner  og  Anlæg  formaaede.  Stationen 
ved  Haraldsminde  var  ubetinget  den,  hvis  Virk- 
somhed han  fulgte  med  størst  Tilfredshed,  idet 
han   dog  nærede   en  inderlig  Overbevisning  om, 

at  de  Tre  af  dens  Medlemmer  vare  absolut  uskyl- 
dige i  de  gode  Resultater,  som  efterhaanden  viste 
sig  derude. 

Hvad  Forholdene  paa  nævnte  Station  for- 
øvrigt angaar,  saa  vare  de  stadig  af  en  saa  for- 
nøielig  Natur  som  vel  muligt.  De  fire  unge  Offi- 
cerer gik  ind  og  ud  i  den  gjæstfrie  Proprietær 
Bangs  Hus,  som  om  de  aldrig  i  deres  Dage  havde 
kjendt  noget  andet  Opholdssted,  og  samtidig  med 
at  Premierlieutenantstitelen  ifølge  den  nye  Tin- 
genes Tilstand  forsvandt  fra  Værtens  Tiltale  til 
Ryding  —  hvem  man  i  Betragtning  af  hans 
hyppige  Inspiceringer  der  paa  Stedet  maatte  til- 
tro en  yderst  ringe  Fidus  til  de  fire  Ynglinges 
Paalidelighed  —  bortkastede  Proprietæren  ogsaa 
lidt  efter  lidt  »Lieutenanten«,  naar  han  talte  med 
sine  permanente  Frokostgjæster. 

»Hør,  Kammerater!  I  Dag  bliver  den  fæl!« 
udbrød  Franck  en  Morgen,  ligesom  de  fire  Land- 
maalere  lykkeligt  og  vel  havde  faaet  begyndt 
paa  deres  Arbeide  derude,  og  samtidig  kastede 
han  et  betænkeligt  Blik  mod  Syd,  hvor  en  mæg- 
tig, kulsort  Tordensky  langsomt  og  majestætisk 
hævede  sig  op  fra  Horizonten  og  allerede  ud- 
sendte det  ene  Lyn  efter  det  andet,  ledsaget  af 
en  dæmpet  Torden.  »Vil  I  som  jeg,  saa  ned- 
lægger vi  Arbeidet  og  trækker  os  i  Salveten  ind 
i  Havestuen,  hvor  vi  ganske  bestemt  finder  hele 
Familien  samlet.« 

»Aa,  Snak!  Du  er  da  vel  ikke  bange  for 
Tordenveir,  Franck?«  lo  Granstad.  »Lad  os  nu 
bare  blive  ganske  roligt  ved.  Det  naar  os  ikke 
endnu  den  første  halve  Time,  og  i  den  kan  vi 
faa  Meget  udrettet.« 

»Ja,  Tak  skal  Du  have.  Granberg!  Men  jeg 
sværmer  nu  engang  ikke  for  at  tage  Styrtebad 
med  Klæderne  paa,  naar  man  da  kan  undgaa 
det!«  svarede  Franck.  »Hvad  siger  I  To?«  hen- 
vendte han  sig  til  Bech  og  Vilsted,  som  fore- 
løbig havde  indtaget  en  hvilende  Stilling  i 
Græsset. 

Inden  disse  endnu  kunde  faa  Tid  til  at  af- 
give deres  Vota  angaaende  det  foreliggende 
Spørgsmaal,  viste  Proprietær  Bang  sig  ovre  i 
Porten  paa  den  anden  Side  af  Veien,  iført  Bule- 
hat og  Regnkappe. 

»Halløi,  I  unge  Mennesker  derovre!«  raabte 
han  med  Stentorrøst.  »Læg  nu  det  Maaleri  til 
Side  og  skynd  Jer  over  til  os!  Vi  faar  jo  et 
Herrens  Veir!  Jeg  har  lige  været  ude  at  gjøre 
Sprøiten  klar!  —  Inden  et  Kvarter  har  vi  det 
over  Hovedet  paa  os!« 

Et  blændende  Lyn,  efterfulgt  af  et  rullende 
Tordenskrald,  syntes  at  ville  bekræfte  Rigtig- 
heden af  hans  Udsagn. 

»Ja,  nu  stikker  jeg  af,  Granberg!  Saa  kan 
Du  gjøre,  hvad  Du  vil!«  oplyste  Franck  ilsomt^ 
idet    han   greb    Stadiet,    medens   Vilsted    ganske 

sindigt  gav  sig  til  at  skrue  Kikkertinstrumentet 
af  Foden  og  lægge  det  i  Kassen. 

»Kom  nu,  Granstad!  De  bliver  jo  saa  vaad 
som  en  druknet  Mus,  hvis  De  ikke  skynder  Dem, 
Mand!  <  lød  Proprietærens  Stemme  atter,  og  sam- 
tidig faldt  de  første  tunge  Regndraaber  med  en 
trommende  Lyd  paa  den  hvide  Parasol,  under 
hvilken  Ingeniøren  med  sin  sædvanlige  Ro  stod 
og  trak  en  Linie  op  paa  Maalebordet. 

Nu  indsaae  han  ligeledes,  at  det  var  paa 
den  høie  Tid  at  tiltræde  Tilbagetoget,  og  kort 
efter  ilede  de  alle  Fire  i  fuldt  Løb  over  Veien, 
slæbende  afsted  med  deres  Apparater,  medens 
deres  Følgesvend  Marius  —  hvis  Kinder  i  Forbi- 
gaaende  bemærket  i  de  forløbne  Uger  havde  an- 
taget en  foruroligende  Lighed  med  en  Basun- 
engels paa  Grund  af  den  firdobbelte  Frokost- 
portion, som  daglig  tilfaldt  ham,  i  Forbindelse 
med  forskjellige  Lækkerier  fra  Proprietærens 
Kjøkken  —  hurtigt  greb  Tasken  med  Føde- 
varerne og  benede  afsted  efter  dem,  det  bedste 
han  kunde. 

Et  vældigt  Lyn,  der  efter  ikke  mange  Se- 
kunders Forløb  efterfulgtes  af  en  bragende 
Torden,  gav  Lieutenanternes  Indtræden  i  den 
rummelige  Havestue  et  usædvanlig  imponerende 
Præg.  Her  fandt  de  Justitsraadinden  og  hendes 
yngste  Datter  siddende  tæt  op  af  hinanden  midt 
i  den  store  Sofa   med  et  Udtryk   i    deres  Miner^, 

som  oprigtigt  talt  aldeles  ikke  kunde  kaldes  helte- 
modigt. Henne  ved  Vinduet  stod  Frøken  Thora, 
til  Trods  for  gjentagne  indtrængende  Advarsler 
fra  hendes  Moder  og  Søster,  og  speidede  ængste- 
ligt hen  ad  Chausseen  udenfor  Haven,  medens 
Fru  Bang  paa  sin,  sædvanlige  stilfærdige  Maade 
trippede  omkring  og  talte  godt  for  Kjøbenhavner- 
inderne,  hvem  hun  efter  bedste  Evne  søgte  at 
berolige  ved  at  anstille  Sandsynlighedsberegninger 
med  Hensyn  til,  at  nu  havde  Haraldsminde 
staaet  saa  mange  Aar  uden  at  blive  truffet  af 
Lynet,  følgelig  var  der  heller  ikke  nogen  paa- 
trængende Grund  til  at  befrygte,  at  denne 
Skjæbne  netop  ved  denne  Leilighed  skulde  ramme 
Gaarden,  saa  meget  mindre,  som  den  nylig  var 
bleven  forsynet  med  nye  Lynafledere. 

»Lieutenant  Granstad!  Hvor  tror  De,  min 
Kjæreste  er  henne  i  dette  gruelige  Veir?«  raabte 
Thora  Helmer,  aandeløs  af  Angst,  idet  hun  ilede 
hen  og  greb  Ingeniøren  i  Armen,  saa  snart  han 
satte  Foden  over  Dørtærskelen. 

>De  skal  ikke  være  bange,  Frøken!«  svarede 
han  beroligende.  »Hvis  Premierlieutenanten  virke- 
lig allerede  skulde  være  redet  ud,  hvad  jeg  anser 
for  høist  tvivlsomt,  saa  søger  han  nok  Ly  i  en 
eller  anden  Gaard,  inden  Uveiret  naar  ham.< 

»Naa!  Er  det  ikke  det  jeg  siger,  Thora?« 
brummede  Proprietæren,  idet  han  gik  hen  og 
saae   ud    af  et   af  Vinduerne.     »Har  Pigebarnet 

nu  ikke  staaet  der  og  hylet  som  besat  af  Angst 
for  det  store,  tykke  Menneske,  hver  Gang  der 
er  kommen  et  Lyn,  akkurat  som  om  han  nød- 
vendigvis maatte  have  en  Barnepige  med  sig!  — 
Nei,  vær  Du  bare  ganske  rolig!  Han  klarer  sig 
s'gu  mageligt  desforuden!« 

Pludselig  begyndte  Regnen  at  øse  ned  med 
sin  fulde  Kraft,  medens  samtidig  det  ene  flam- 
mende Lyn  efter  det  andet  foer  hen  over  de 
sorte  Skyer,  efterfulgt  med  stedse  kortere  Mellem- 
rum af  buldrende  Tordenbrag. 

»Saa!  Nu  gaar  det  løs  for  Alvor!«  konsta- 
terede Bang  henne  fra  Vinduet,  medens  de  to 
Damer  i  Sofaen  imder  ængstelige  Smaa skrig 
trykkede  sig  endnu  tættere  op  til  hinanden  og 
kastede  forfærdede  Blikke  ud  i  den  strømmende 
Regn,  hvorimod  Thora  holdt  tappert  Stand  paa 
sin  Udkigspost  henne  ved  Vinduet,  om  det 
end  gav  et  Sæt  i  hende,  for  hvert  Lynglimt 
der  kom. 

»Granstad!  De  er  et  fornuftigt  Menneske!« 
vedblev  Proprietæren  fornøiet.  »Kom  her  hen 
og  se  paa  den  Regn!  —  Kan  De  nu  ikke  be- 
gribe, at  den  kan  faa  en  Landmands  Hjærte  til 
at  hoppe  af  Glæde,  ovenj^aa  den  fortvivlede 
Tørke,  vi  har  havt  saa  længe?  —  Naa!  Nu  har 
vi  det  lige  over  Hovederne  paa  os!«  tilføjede 
han,  trædende  et  Skridt  tilbage  fra  Vinduet,  da 
et  Glimt,    der  ligesom  bragte  hele  Himlen  til  at 

staa  i  Flammer,  i  samme  Nu  ledsagedes  af  et 
Tordenbrag,  saa  voldsomt,  at  alle  Euderne  klirrede. 

Dette  var  Mere,  end  Damernes  Nerver  kunde 
taale.  Med  et  forfærdet  Skrig  foer  Justitsraad- 
inden  op  af  Sofaen  og  styrtede  hen  i  den  mør- 
keste Krog  af  Stuen,  hendes  ældste  Datter  tum- 
lede en  fem — sex  Skridt  tilbage  fra  Vinduet  og 
skjulte  Ansigtet  i  sine  Hænder,  og  Frøken  Martha 
beredte  Franck,  der  havde  benyttet  lieiligheden 
til  at  anbringe  sig  ved  Siden  af  hende  i  Sofaen, 
et  lyksaligt  Øieblik  ved  at  slaa  begge  Arme  om 
Halsen  paa  ham  og  skjule  sit  Ansigt  ved  han& 
Skulder.  Ja,  selv  den  rolige  Fru  Bang,  som 
dog  ingenlunde  var  uvant  med  slige  Natur- 
fænomener, blev  ganske  bleg  og  lod  et  stil- 
færdigt:   »Gud  fri  os  vel!«    høre. 

I  næste  Øieblik  dundrede  ilsomme  Hovslag 
ude  i  Porten,  og  da  Proprietæren  rask  dreiede 
Hovedet  om  mod  det  ud  til  Gaarden  vendende 
Vindue,  saae  han  en  i  en  stor  E-egnkappe  for- 
mummet Rytter  komme  susende  ind  i  den  og 
parere  sin  Hest  foran  Stalden. 

»Bravo!  Der  har  vi  s'gu  Premierlieute- 
nanten!«  udbrød  han  fornøiet  og  foer  hen  og 
aabnede  Vinduet  p^  Klem. 

»God  Morgen,  Ryding!«  raabte  han  ud  af 
det.  »Lad  Mads  tage  Din  Hest  og  skynd  Dig 
herover!  Din  Kjæreste  er  lige  ved  at  daane  af 
Forskrækkelse  paa  Dine  Vegne!« 

Dermed  smækkede  han  atter  Vinduet  i,  og 
ikke  et  halvt  Minut  efter  viste  Ryding  sig  i 
Døren  med  et  overmaade  gemythgt  Ansigt  og 
sit  store  Skjæg  drivende  af  Vand,  hvilket  dog 
ikke  afskrækkede  Frøken  Thora  fra  uopholdelig 
at  fare  hen  og  begrave  sit  Ansigt  i  det  med  et 
saa  jublende  Udbrud,  som  om  hun  aldrig  havde 
kjendt  en  større  Nydelse  end  det  rigelige  Regn- 
bad, som  derved  udgjød  sig  over  hendes  Hoved, 
Hals  og  Arme. 

»Bare  rolig,  min  søde  Pige !  Ikke  det  mindste 
i  Stykker!«  lo  hendes  Forlovede,  idet  han  lagde 
Armen  om  hende.  »Der  kan  Du  selv  føle! 
Takket  være  min  Kappe  er  jeg  ikke  engang 
bleven  synderlig  vaad,  uagtet  det  rigtignok  er 
det  værste  Veir,  jeg  længe  har  været  ude  i!  — 
Naa!  Alt  vel  paa  Haraldsminde,  Landmaalerne 
indbefattede?«  tilføiede  han,  idet  han  saae  sig 
fornøiet  om  i  Kredsen. 

»Men,  Anton!  Kalder  Du  det  ikke  at  være 
vaad?«  udbrød  Frøken  Thora  forfæidet,  da 
hendes  ene  Haand  i  det  Samme  forvildede  sig 
om  i  Rydings  Nakke.  »Vandet  driver  jo  forme- 
lig af  Dig,  Menneske!« 

»Ja,  nu  Du  siger  det,  synes  jeg  forresten 
ogsaa,  at  jeg  har  en  Fornemmelse,  ligesom  om 
der  var  udført  et  større  Kanalanlæg  ned  af 
-l^ygg^n  paa  mig!«  indrømmede  den  velvoxne 
Premierlieutenant,    idet    han    førte    Haanden    til 

det  omtalte  Sted.  »Det  volder  det,  at  min 
Kappe  er  lidt  rigelig  vid  i  Halsen.  —  Men  det 
gjør  ikke  saa  nøie.  Jeg  smælter  vel  ikke,  selv 
om  jeg  ogsaa  er  nok  saa  sød  i  Dine  Øine.« 

»Nei  hør,  Ryding!«  tog  Fru  Bang  nu  Ordet 
med  en  bestemt  Mine.  »Vi  har  vadsket  Gulv 
her  inde  i  Gaar,  og  nu  vil  jeg  sandelig  ikke  have 
det  sølet  til,  fordi  Du  staar  der  og  lader  Vandet 
strømme  af  Dig  som  en  anden  Springvands- 
figur!  —  Gaa  nu  værs'god  ind  og  faa  Noget  af 
Bangs  Tøi  paa,  saa  skal  Dit  eget  snarest  muligt 
over  ved  Bagerovnen.« 

»Lad  gaa.  Tante  Sofie!«  lo  Ryding.  »For 
Dit  pæne  Gulvs  Skyld  vil  jeg  indlade  mig  paa 
slige  Vidtløftigheder.  Ellers  vilde  ingen  op- 
tænkelig Magt  kunne  formaa  mig  til  det!« 

»Og  saa  skal  vi  Pinedød  have  os  en  Fro- 
kost, som  har  vadsket  sig!«  raabte  Proprietæren 
med  et  Kladsk  i  Hænderne.  »Jeg  giver  en 
Flaske  af  min  fine  Madeira  i  Anledning  af 
Dagens  Højtidelighed.  —  Nu  op  med  Hovederne, 
Kvindemennesker!  —  Kan  I  høre?  Tordenen  er 
1*0  allerede  et  langt  Stykke  borte,  skjøndt  det 
rigtignok  stadig  væk  øser  ned  i  Spandevis,  og 
det  bliver  det  nok  ved  med  en  god  Stund  endnu, 
haaber  jeg.« 

I  samme  Øieblik  blev  Døren  ud  til  Forstuen 
revet  op  paa  vid  Gab,  og  en  formummet  Skik- 
kelse viste  sig  i  den  med  det  forpustede  Udraab : 

Hosbond!  Lynet  har  sla'et  ner  hos  Søren 
Persen!  —  Ded  brænder  alt  de'  ded  kan!« 

Et  enstemmigt  Skrig  fra  Damerne  besvarede 
denne  Melding. 

»Rask  ud  med  Sprøiten,  Mads!«  raabte  Bang- 
energisk.  »Og  alt  Mandskab  afsted  med  Spande 
og  Redskaber!  Forvalteren  og  Du  bliver  hjemme 
og  passer  paa  Gaarden!« 

»Javel,  Hosbond!«  svarede  Mads  tjenstivrige 
og  borte  var  han  i  samme  Nu. 

»Ry ding!  Bliv  Du  hos  Damerne,  ellers  bliver 
de  rent  tummelumske!«  kommanderede  Proprie- 
tæren videre.  »I  Unge  kan  gjærne  følge  med 
der  ned,  hvis  I  vil.  —  Nu  muntert!« 

Og  dermed  foer  han  ud  af  Døren,  øieblikke- 
lig  fulgt  af  de  fire  Lieutenanter. 

Faa  Minuter  efter  rullede  Sprøiten  lystigt 
afsted  i  Øsregnen,  trukken  af  Nogle  af  Gaardens 
Karle,  medens  de  Øvrige  samt  Proprietæren  og 
de  frivillige  militære  Brandmænd  fulgte  efter 
med  forskjellige  Redskaber  ned  mod  det  en 
7—800  Alen  fra  Gaarden  liggende  Boelssted, 
fra  hvis  Tag  Flammerne  allerede  sloge  høit  i 
Veiret. 

»Aa,  Granstad!«  raabte  Bang.  »Giv  mig 
Deres  Øxe,  og  løb  i  Forveien  og  se,  hvordan 
Situationen  er  der  nede.  Folkene  er  vel  sagtens 
rundtossede  som  sædvanlig  ved  slige  Leiligheder. « 

»Javel,  Hr.  Proprietær!«    svarede  Ingeniøren 

og  halede  øieblikkelig  i  fuld  Fart  ned  mod 
Brandstedet. 

Her  fajidt  han  Alt  i  vildeste  Forvirring. 
En  Snes  Mandfolk,  som  vare  ilede  til  fra  de 
omliggende  Gaarde  og  Huse,  løb  og  flildt  over 
hverandre  uden  at  gjøre  for  to  Skilling  Gavn, 
Søren  Pedersen  selv  truntede,  med  en  tyk  Tegne- 
bog stikkende  op  af  Frakkelommen,  omkring 
med  et  svedent  Grin  paa  Ansigtet,  hans  Kone 
havde  indtaget  den  aller  uheldigste  Plads,  hun 
under  de  forhaandenværende  Omstændigheder 
kunde  vælge,  nemlig  paa  Kanten  af  Vandtruget 
ved  den  en  Snes  Alen  fra  Bygningerne  værende 
Brønd,  hvor  hun  sad  og  holdt  saa  fast  paa  sin 
Spinderok,  som  om  hun  var  bange  for,  at  den 
skulde  løbe  fra  hende,  og  den  halvvoxne  Søn 
kom  i  det  Samme  slæbende  med  sine  Skøiter 
og  sin  gamle  Fuglebøsse.  Det  var  nu  hans 
kjæreste  Eiendele  i  Fædrenehjemmet. 

Men  Ingeniøren  satte  snart  en  anden  Gang 
i  Tingene.  I  en  Haandevending  fik  han  Konen 
med  samt  hendes  Rok  flyttet  hen  til  en  mindre 
generende  Plads,  og  satte  Mændene  i  Arbeide 
med  at  øse  alle  disponible  Kar  og  Spande  fulde 
af  Vand  samt  med  at  bære  det  ikke  særlig  ele- 
gante eller  righoldige  Møblement  ud  paa  Marken, 
og  da  Bang  nogle  Minuter  efter  arriverede  med 
Sprøiten,  kunde  denne  strax  sættes  i  Virksomhed. 
En  Stige  blev  reist  op  mod  Taget,  i  samme  Nu 

entrede  Granstad  som  en  Kat  op  af  den  med 
Sprøiteslangen  over  Skulderen,  og  medens  Kar- 
lene under  Direktion  af  Franck  og  under  lystig 
Opsang  pumpede  væk  paa  Sprøiten,  rettede  han 
en  saa  kraftig  Vandstraale  mod  Ilden,  hvis  Angreb 
end  yderligere  svækkedes  ved  Tagets  gjennem- 
vaade  Straa  og  den  stadig  faldende  Pladskregn, 
at  Flammerne  snart  aftoge  kjendeligt  i  Størrelse 
og  Voldsomhed. 

I  det  Samme  kom  endnu  et  Ildsluknings- 
apparat jollende  for  at  deltage  i  Rednings  værket. 
Det  var  den  en  halv  Fjerdingvei  fra  Brandstedet 
liggende  Landsbys  Sprøite,  der  mødte  op  under 
Kommando  af  Brandfogeden,  som  i  den  høitide- 
lige  Anledning  var  dekoreret  med  sit  om  Halsen 
hængende  Messingskilt,  og  nu  strax  meldte  sig 
til  Tjeneste  hos  Proprietæren. 

»Ja,  Tak  for  det,  Ole  Madsen!«  besvarede 
denne  Meldingen.  »Men  nu  tror  jeg  forresten, 
vi  er  over  det  Værste.  Lad  De  bare  Ingeniør- 
lieutenanten  der  klare  Ærterne.  Han  forstaar 
sig  s'gu  meget  bedre  paa  den  Ting  end  baade 
De  og  jeg.« 

Følgelig  saae  den  brave  Bestillingsmand  sin 
Virksomhed  indskrænket  til  en  ren  Sinecure, 
og  stort  bedre  gik  det  heller  ikke  hans  Sprøite. 
Som  Følge  af  sin  antediluvianske  Konstruktion 
og  iøinefaldende  Utætheder  viste  denne  sig  nem- 
lig   meget    hurtigt    at    være    en    Akkvisition    af 

mer  end  tvivlsomt  Værd,  men  efter  som  den  nu 
engang  var  der,  syntes  Franck  dog,  at  den 
ogsaa  skulde  gjøre  nogen  Gavn,  og  opildnet  ved 
sin  Ven  Granstads  glorværdige  Exempel  tog 
han  Kommandoen  over  den  og  udnævnte  sig 
selv  til  Straalemester.  Med  stort  Besvær  blev 
den  gamle  Sprøite  saa  nogenlunde  fyldt  med 
Vand,  Franck  tog  med  megen  Værdighed  Straale- 
røret  i  Haanden  og  gav  Kommando  til  at  be- 
gynde paa  Pumpningen,  og  nu  skulde  det  da 
til  at  gaa  løs.  Efter  som  den  glade  Infanterist 
imidlertid  til  alt  Uheld  ikke  havde  mere  Begreb 
om  at  behandle  en  Sprøite,  end  f.  Ex.  en  Zulu- 
kaffer om  at  ro  i  Kajak,  saae  han  sig  henvist 
til  at  benytte  Ingeniøren  som  Forbillede,  og  da 
han  ved  at  kaste  et  Blik  paa  denne  opdagede, 
at  han  i  det  Samme  holdt  Tommelfingeren  for 
Enden  af  Straalerøret,  for  at  give  Straalen  mere 
Kraft,  besluttede  han  sig  til  at  følge  samme 
Fremgangsmaade.  Resultatet  heraf  maatte  imid- 
lertid nødvendigvis  kaldes  mindre  tilfredsstillende^ 
for  saa  vidt  det  angik  Ildens  Bekæmpelse. 
Næppe  havde  Franck  nemlig  et  Øieblik  holdt 
Fingeren  for  Røret,  før  en  kraftig  Straale  fra 
en  af  Slangens  talrige  Utætheder  rettede  sig  lige 
mod  hans  eget  Ansigt,  og  da  han  af  Forskræk- 
kelse herover  tog  Fingeren  bort  og  samtidig 
gjorde  en  uvilkaarlig  Frontforandring,  lykkedes 
det  ham  at  anbringe  en  forholdsvis  ret  omfangsrig 

Straale  lige  i  Nakken  paa  sin  gjæstfrie  Vært, 
der  i  den  Anledning  ufortøvet  frabad  sig  enhver 
yderligere  Medvirkning  ved  Sprøitens  Betjening 
tra  hans  Side,  med  den  Motivering,  at  han  blev 
saa  overdaadigt  forsynet  med  Væde  fra  Oven, 
at  enhver  Tilførsel  af  denne  Vare  ad  kunstig 
Vei  ubetinget  maatte  betragtes  som  mildest  talt 
ganske  overHødig. 

Imidlertid  arbeidede  Granstad,  understøttet 
af  et  Par  raske  Bønderkarle,  ufortrødent  videre 
oppe  paa  Taget.  Flammerne  vare  lykkeligt  dæm- 
pede, med  kraftige  Øxehug  sendte  Ingeniøren 
nogle  ulmende  Sparrer  ned  paa  Jorden,  og  nu 
kunde  al  yderligere  Fare  anses  for  udelukket. 
Gjennemvaad  til  Skindet,  sværtet  og  sodet,  saa 
han  havde  langt  mere  Lighed  med  en  fuldblods 
Neger  end  med  en  Europæer,  sprang  han  ned 
fra  Stigen  og  modtoges  med  et  hj ærteligt  Haand- 
tryk  af  Proprietær  Bang. 

»Bravo,  Granstad!  Det  har  De  Pinedød 
gjort  brillant!«  raabte  han  med  et  beundrende 
Blik  paa  den  unge  Officer.  »Kom  nu  her  hen, 
Søren  Pedersen  og  tak  Lieutenanten  mange  Gange. 
Det  har  han  s' gu  ærligt  fortjent  af  Dem,  for 
havde  han  ikke  været  her,  saa  havde  hele  Kassen 
rimeligvis  nu  ligget  i  en  Bunke.« 

«Ja,  jeg  takker  da  Løgtenanten  saa  møied 
for  Deres  Uleilighed,«  sagde  den  brandlidte  Boels- 
mand,    men   det   forekom  Granstad,   som  om  der 

ikke  var  nogen  rigtig  Klang  i  Ordene,  og  Man- 
den gjorde  i  det  Hele  taget  et  liøit  regnet  mellem- 
fornøiet  Indtryk  paa  ham. 

»Naa,  Stakkel!  Det  maa  jo  ogsaa  være 
drøit  nok  at  se  sin  Eiendom  gaa  op  i  Røg,  selv 
om  Skaden  ikke  bliver  større  end  her!«  tænkte 
Granstad  imidlertid,  og  trykkede  Søren  Pedersens 
Haand  med  oprigtig  Deltagelse. 

»Og  lad  os  saa  se  at  komme  hjemad,  mine 
Herrer  Lieutenanter!  Nu  har  vi  ærligt  fortjent 
vor  Frokost!«  raabte  Bang.  »Farvel,  Søren  Pe- 
dersen! —  Selv  Tak!  —  Sprøiten  og  Mandskabet 
kan  blive  her  en  Times  Tid  endnu,  for  det  Til- 
fælde, at  Hden  igjen  skulde  tage  fat,  hvad  der 
dog  vist  næppe  er  Fare  for!« 

Og  dermed  begave  de  fem  dyngvaade  Herrer 
sig  paa  Hjemveien  til  Gaarden. 

»Stakkels  Mand!«  udbrød  Granstad,  efter  at 
han  havde  vandret  et  Stykke  i  Taushed  ved 
Siden  af  Proprietæren.  ^>Det  gjorde  mig  op- 
rigtig ondt  for  ham.  Man  kunde  se,  at  den 
Historie  gik  ham  nær.  Jeg  vil  da  haabe,  han 
har  ordentlig  assureret.« 

»Hahahaha!«  skoggerlo  Bang,  idet  han  stod 
stille  midt  i  den  øsende  Regn.  »Hør,  Granstad! 
De  er  næsten  for  uskyldig  for  denne  Verden !  — 
Javel  saae  Manden  temmelig  mellemfornøiet  ud, 
det  skal  jeg  villigt  indrømme,  men  ved  De  hvor- 
for? —  Fordi  De  gik  saa  stærkt  paa  med  Sluk- 

Timgsarbeidet,  min  Fa'er,  at  hele  Kassen  ikke 
kunde  faa  Lov  at  brænde  ned  til  Grunden!  — 
Ja,  De  ser  saa  forbauset  paa  mig,  som  om  De 
lige  var  dumpet  ned  fra  Maanen,  men  De  kan 
stole  paa,  jeg  har  Ret!  —  Kan  De  da  for  Pokker 
ikke  begribe,  at  en  saadan  Leilighed  til  at  faa 
en  gammel  Bindingsværks  Kasse  erstattet  med 
et  godt  nyt  Hus  er  lige  saa  kjærkommen  for  en 
Mand  som  en  Gevinst  i  Lotteriet?  —  Og  at  han 
har  godt  assureret,  kan  jeg  indestaa  Dem  for, 
efter  som  jeg  selv  har  hjulpet  ham  med  at  faa 
den  Ting  i  Orden.  <^ 

»Er  det  virkelig  muligt?«  udbrød  Granstad, 
aldeles  overvældet  af  Forbauselse.  »Men  saa  er 
det  jo  en  ren  Bjørnetjeneste,  jeg  har  gjort 
Manden!« 

»Ja,  set  fra  Søren  Pedersens  Standpunkt 
maa  det  utvivlsomt  siges  at  være  den  korrekteste 
Betegnelse,«  indrømmede  Bang  beredvilligt.  »Og 
jeg  nærer  aldeles  ingen  Tvivl  om,  at  hvis  De  i 
dette  Øieblik  kunde  læse  hans  Tanker,  saa  vilde 
De  gjøre  den  triste  Opdagelse,  at  det  er  alt  Andet 
end  Velsignelser,  han  nedkalder  over  Deres  Hoved. 
—  Ja,  min  Ven,  det  har  man  for  sin  gode  Villie!« 
tilføiede  han  leende,  med  et  Slag  paa  Ingeniø- 
rens Skulder.  »Men  lad  os  nu  gaa  ind  og  først 
og  fremmest  faa  noget  Tørt  paa  Kroppen,  alle 
Mand!  —  Og  Dem,  Granstad,  vil  jeg  indtræn- 
gende  anbefale   en   rigelig  Anvendelse   af  Sæbe- 

skaalens  Indhold,  for  hvis  De  præsentere  Dem 
i  Deres  nuværende  Skikkelse  for  Damerne,  vilde 
De  sikkert  gjøre  et  alt  for  overvældende  Indtryk 
paa  dem.« 

Hvis  en  Fremmed  et  Kvarters  Tid  senere 
var  kommen  ind  i  Spisestuen  paa  Haraldsminde, 
vilde  han  meget  let  have  faaet  den  feilagtige 
Opfattelse,  at  det  om  Frokostbordet  grupperede 
Selskab  agtede  at  benytte  Eegnveirsdagen  til 
at  lege  Ordsprogsleg  eller  hengive  sig  til  andre, 
lige  saa  ungdommelige  Forlystelser,  og  at  de 
yngre  Herrer  i  den  Anledning  allerede  vare  fuldt 
kostumerede  til  at  optræde  i  de  dem  tildelte 
Eoller.  Imellem  Fru  Bang  og  Thora  Helmer 
tronede  Hyding,  der  kun  manglede  en  rød  Fez 
paa  Hovedet  for  at  afgive  et  Pragtexemplar  af 
en  tyrkisk  Pascha.  Ved  hans  Revision  af  Pro- 
prietærens Garderobe  havde  det  nemlig  vist  sig, 
at  det  eneste  Stykke  af  denne,  der  kunde  om- 
slutte hans  svære  Overkrop  uden  Udsigt  til  at 
sprænges  ved  den  mindste  Bevægelse  af  ham, 
var  en  pragtfuld  mørkeblaa  Slaabrok  med  rød 
Besætning  og  Kvaster,  hvilken  Fru  Bang  en  Jul 
havde  foræret  sin  Ægteherre,  som  dog  kun  op- 
traadte  i  den,  naar  han  en  meget  sjælden  Gang- 
ved  en  Forkjølelse  eller  lignende  Skrøbelighed 
var  bunden  til  Stuerne.  Derimod  var  Beklæd- 
ningen af  den  store  Premierlieutenants  Under- 
extremiteter   ikke   holdt   nøiagtigt  i  Stilen,    idet 

lan  nemlig  for  at  bøde  paa  Permissionernes 
Korthed  havde  anlagt  et  Par  lange,  gule  Jagt- 
gamacher med  blanke  Spænder  paa  Siderne. 
Franck  tog  sig  ligefrem  straalende  ud  i  en  rød 
Jagtfrakke,  som  Proprietæren  engang  for  mange 
Tider  siden  havde  anskaffet  til  en  Maskerade, 
men  som  rigtignok  kunde  gaa  omtrent  to  Gange 
om  sin  nuværende  Bærer.  Vilsted  optraadte  i 
en  graa  dito  med  grøn  Krave  og  Hjortetaks- 
knapper, som  passede  saa  nogenlunde  om  hans 
trivelige  Skikkelse.  Bechs  midlertidige  Beklæd- 
ning maatte  rettest  karakteriseres  som  en  Slags 
Planterdragt,  idet  den  nemlig  bestod  af  blaa- 
stribede  Benklæder  og  en  lang,  gul  Lærreds- 
frakke, og  Gran  stad  gjorde  ved  Hjælp  af  en 
Diplomatfrakke  og  hvidt  Halstørklæde  nærmest 
Indtryk  af  en  ung,  adstadig  Videnskabsmand, 
vel  at  mærke:  saa  længe  han  sad  ned.  Saa 
snart  han  derimod  reiste  sig  op,  gav  hans  stum- 
pede, lysegraa  Benklæder  og  den  paa  Ærmerne 
og  i  Livet  alt  for  korte  Frakke  ham  et  ube- 
skrivelig vindbeutelagtigt  Udseende,  som  vakte 
stormende  Jubel  blandt  samtlige  Tilskuere. 

Endnu  aldrig  var  nogen  af  Frokosterne  paa 
Haraldsminde  gaaet  saa  gemytligt  som  denne. 
De  nys  overstaaede  bevægede  Scener  havde  vakt 
Livsaanderne  i  en  ualmindelig  Grad,  Appetiten 
var  om  muligt  endnu  større  end  ellers,  og  den 
af  Proprietæren  i  Udsigt  stillede  Flaske  Madeira 

var  bleven  til  to,  som  ærligt  bidrog  deres  til  at 
løfte  Stemningen.  »Hr.  Brandmajor  Granberg« 
var  Gjenstand  for  udsøgt  Opmærksomhed  fra  alle 
Sider,  og  hædredes  i  denne  sin  nye  Egenskab 
ved  en  særdeles  vellykket  Tale  af  Værten,  Lystig- 
heden steg  mere  og  mere,  og  da  Selskabet  om- 
sider reiste  sig  fra  Bordet,  fortsattes  den  ufor- 
mindsket ved  en  gemytlig  Whist  for  de  to  ældre 
Damers,  Proprietærens  og  Granstads  Vedkom- 
mende, .medens  de  Øvrige  arrangerede  et  meget 
fornøieligt  Parti  Fjerboldt  inde  i  den  store  Have- 
stue, hvor  navnlig  Paschaen  gjorde  stor  og  for- 
tjent Lykke  ved  en  Livlighed  i  sine  Bevægelser, 
som  dog  ikke  var  uden  Fare  for  de  der  opstillede 
Stole  og  Borde,  og  egentlig  heller  ikke  kunde 
siges  at  harmonere  ganske  med  den  Værdighed ^ 
der  sømmer  sig  en  tyrkisk  Stormand. 

Endelig  begyndte  Regnen  at  sagtne,  efter 
at  den  hidtil  var  strømmet  ned  med  uformindsket 
Voldsomhed.  En  af  Fru  Bang  ude  ved  Bagerovnen 
foretagen  Inspicering  udviste,  at  Officerernes  nor- 
male Beklædningsgjenstande  atter  befandt  sig  i  en 
nogenlunde  tjenstdygtig  Stand,  og  da  Solen  snart 
efter  paany  begyndte  at  kigge  ned  gjennem 
Skyerne,  gav  Ryding  Signal  til  Opbrud  over 
hele  Linien.  Efter  en  hurtigt  foretagen  Omklæd- 
ning travede  han  nu  lystigt  hen  ad  Landeveien, 
og  de  fire  Landmaalere  toge  atter  fat  paa  deres 
Arbeide  ude  paa  Høien. 

»Naada!  Nu  gj ælder  det  at  klemme  paa!« 
raabte  Franck  med  en  for  ham  usædvanlig  Ar- 
beidsiver,  saa  snart  Apparaterne  vare  gjorte  fær- 
dige til  Brug.  »Hvad  er  Klokken?  —  Halv  et! 
Hille  den!  Saa  skal  vi  jo  snart  hjem!  - —  Lad 
mig  nu  engang  faa  fat  paa  den  Kikkert,  saa 
skal  jeg  tage  nogle  Sigter,  saa  I  skal  blive 
ganske  forbausede!  Halløi,  Bech!  Mere  til  ven- 
stre med  Stadiet!«  raabte  han  ud  til  Dragonen, 
hvis  Tur  det  den  Dag  var  at  spadsere  rundt  med 
bemeldte  Redskab.  Og  samtidig  gjorde  Franck 
en  vinkende  Bevægelse  med  Armen  i  den  an- 
givne Retning.  Men  til  alt  Uheld  tog  han  sig 
ikke  i  Agt  for,  at  han  stod  tæt  op  til  Kikkert- 
instrumentet, og  Følgen  var,  at  hans  Arm  stødte 
mod  Kikkerten,  løftede  den  ud  af  dens  Leie,  og 
i  næste  Sekund  laa  den  paa  Jorden  med  afbrækket 
Stilleskrue,  med  andre  Ord  aldeles  ubrugelig. 

Et  Øieblik  stode  de  alle  Tre  som  lammede 
af  Forfærdelse  over  denne  Katastrofe,  men  saa 
begyndte  Granstad  høit  jamrende  at  løbe  frem 
og  tilbage  oppe  paa  Høien. 

»Aa  —  ja,  ja  —  ja,  ja!  —  Den  deilige  Kik- 
kert!« klagede  han.  »Franck!  Hvordan  kunde 
Du  dog  bære  Dig  saadan  ad!  —  Og  det  Instru- 
ment er  Kaptainens  Øiesten!  —  Aa,  ja,  ja!  — 
Hvad  skal  vi  dog  nu  gribe  til?« 

»Ja,  hør  nu.  Granberg!«  indvendte  Franck, 
da  han  omsider  atter  fik  Maal  og  Mæle.      »Kik- 

Iverten  bliver  jo  aabenbart  ikke  hel  igjen,  fordi 
Du  løber  der  og  hyler,  som  om  Du  havde  ondt 
i  Maven!  —  Der  ikke  Andet  for:  En  af  os  maa 
over  til  Proprietæren  og  bede  ham  om  Raad !  — 
Hvad  Pokker!  Der  maa  jo  dog  være  et  eller 
andet  Menneske  inde  i  Byen,  som  kan  sætte 
saadan  en  Pjalt  Skrue  paa  i  en  Fart!  —  Selv- 
følgelig betaler  jeg  Omkostningerne.« 

»Ja!  Du  har  Ret!  Der  er  ikke  Andet  at 
gjøre!  —  Nu  løber  jeg  der  over!«  svarede  Gran- 
stad og  foer  som  en  Stormvind  ned  af  Høien  og 
over  mod  Gaarden. 

»•Halløi!  Halløi!  Hvad  Pokker  er  der  i 
Yeien,  Hr.  Major?  De  ser  saa  altereret  ud, 
synes  jeg!«  raabte  Bang,  der  i  det  Samme  kom 
gaaende  gjennem  Porten,  udrustet  til  en  Tur  i 
Marken. 

Nu  berettede  Granstad  det  stedfundne 
Ulykkestilfælde,  som  Proprietæren  hørte  paa  med 
megen  Deltagelse. 

»Ja,  kjære  Ven!  Det  er  jo  unægtelig  en  for- 
bistret kj  edelig  Historie,«  indrømmede  han  efter  et 
JØiebliks  Eftertanke.  »Men  stop  nu  lidt!  Jeg  skulde 
dog  tage  meget  feil,  om  De  ikke  kan  faa  Skaden 
repareret  inde  i  Byen.  Gaa  De  snarest  muligt 
hen  til  Uhrmager  Strømbæk  inde  paa  Torvet,  og 
tal  med  ham  om  Tingesten  der.  •  Han  drikker 
rigtignok  som  en  Børstenbinder,  men  en  Tusind- 
kunstner  er   han,    og   hvis  De    er  heldig  nok  til 

at  træffe  ham  i  nogenlunde  ædru  Tilstand,  saa 
tør  jeg  næsten  indestaa  for,  at  han  kan  klare 
Historien  for  Dem.  —  Men  hør  nu  et  Ord  i  al 
fortrolighed:  lad  være  at  tage  Nogen  af  Grine- 
biderne der  ude  paa  Høien  med  ind  til  ham,  for 
ustyrlig  komisk  er  han,  det  kan  ikke  nægtes,  og 
mærker  han,  at  De  morer  Dem  over  ham,  saa 
risikerer  De  Pinedød,  at  han  kyler  Dem  hele 
Apparatet  i  Hovedet,  i  Stedet  for  at  gjøre  det  i 
Stand.  —  Og  pas  saa  godt  paa  Deres  Dyd!«  til- 
føiede  Bang  med  et  polisk  Smil. 

>^Paa  min  —  hvad  for  Noget?«  spurgte  Gran- 
stad, der  troede,  at  han  havde  hørt  galt. 

»Paa  Deres  Dyd,  høistærede  Hr.  Major!« 
gjentog  Bang  med  en  hemmelighedsfuld  Mine. 
»Bemeldte  Uhrmager  er  nemlig  i  Besiddelse  af 
en  meget  brandfarlig  Datter,  som  har  anrettet 
mange  Ulykker  blandt  ubefæstede  Ungersvende 
som  Dem  og  Deres  Lige  der  inde.« 

»Aa!  I  den  Henseende  er  jeg  ganske  rolig,« 
erklærede  Granstad,  nogenlunde  lettet  med  Hen- 
syn til  sin  dyrebare  Maalekikkert.  »Farvel,  Hr. 
Proprietær,  og  tusind  Tak  for  i  Dag!« 

»Farvel,  Granstad!«  svarede  Bang  med  et 
venligt  Haandtryk.  »I  Eftermiddag  skal  jeg  ind 
at  besørge  nogle  Ærinder  i  Byen,  saa  kigger  jeg 
med  det  Samme  ind  til  Dem  paa  Hotellet  for  at 
faa  at  vide,  hvordan  Historien  er  spændt  af!« 

Et    Par    Timer    senere    vandrede    Granstad 

med  den  i  Papir  omhyggeligt  indpakkede  Kik- 
kert under  Armen  speidende  langs  med  Torvets 
nordre  Husrække,  hvor  han  ifølge  en  Indfødts 
Udsagn  vilde  iindeUhrmager  Strømbæks  Etablisse- 
ment. Efter  nogen  Tids  forgjæves  Søgen  efter 
et  Skilt,  der  kunde  lede  ham  paa  Spor  efter 
dettes  Beliggenhed,  gjorde  han  endelig  Holdt 
foran  den  aller  ældste  og  mindst  vel  vedlige- 
holdte af  alle  de  derværende  Bygninger,  et  æld- 
gammelt, to  Etages  Hus  med  tre  Vinduer  i 
Facaden,  til  hvis  ærværdige,  udskaarne  Dør  en 
høi  Stentrappe  førte  op.  Bag  de  matte  Ruder  i 
Vinduet  nærmest  denne  hang  paa  en  Staaltraad 
tre  mer  eller  mindre  defekte  Lommeuhre  af  et 
Udseende,  som  tydede  paa,  at  de  havde  været 
høist  moderne  i  vore  Oldefædres  Dage,  et  Par 
gamle  Hornbriller,  som  i  Tilværelsens  Trængsler 
havde  sat  den  ene  Stang  over  Styr,  men  til 
Gjengjæld  faaet  en  Revne  i  det  tilsvarende  Glas, 
samt  en  af  Haar  flettet  Uhrlidse  af  et  mildest  talt 
ikke  flunkende  nyt  Udseende.  Denne  pragtfulde 
Udstilling  vakte  hos  Granstad  en  Formodning 
om,  at  han  her  stod  ved  Maalet  for  sin  Expedi- 
tion,  og  følgelig  klattrede  han  op  af  den  steile 
Trappe,  bankede  paa  den  til  høire  i  den  lange, 
smalle,  halvmørke  Gang  anbragte  Dør  og  aabnede 
denne.  En  hel. Fanfare  af  Klokkeringning  mod- 
tog ham  ved  hans  Indtræden  i  det  skumle,  i  en 
utrolig   Grad    smudsige  Værelse.     Det    lød,    som 

om  mindst  et  Par  Klokker  i  hvert  eneste  af  de 
Rnm,  Husets  Stueetage  indeholdt,  ble  ve  satte  i 
den  livligste  Virksomhed,  i  samme  Øieblik  Døren 
aabnedes,  og  da  Ingeniøren,  forbauset  over  denne 
klingende  Velkomsthilsen,  standsede  og  kastede 
et  Blik  rundt  i  Stuen,  steg  hans  Forbauselse 
endnu  ikke  saa  faa  Grader,  og  uvilkaarligt  ret- 
tede han  det  Spørgsmaal  til  sig  selv,  om  han 
ikke  var  gaaet  feil  og  var  kommen  ind  i  et  eller 
•andet  Earitetskabinet.  Af  Uhre  kunde  han  trods 
anstrængt  Speiden  ikke  opdage  andre  end  de  i 
Vinduet  udstillede,  derimod  fængsledes  hans  Op- 
mærksomhed strax  af  et  Par  udstoppede  Ugler, 
som  fra  en  Hylde  lige  for  Indgangsdøren  betrag- 
tede ham  med  et  dybsindigt  Blik.  Til  begge 
Sider  af  disse  vare  et  Par  nydeligt  forarbeidede 
smaa  Modeller  til  Dampmaskiner  opstillede,  paa 
et  Bord  ved  Væggen  laa  en  Sextant,  et  Vald- 
horn, en  gammel  Eytterpistol  med  Hjullaas  og 
et  meget  udslidt  Exemplar  af  en  Morgensko, 
midt  imellem  hvilke  Herligheder  en  Brændevins- 
karaffel af  et  imponerende  Omfang  ragede  op. 
Rundt  om  paa  Yæggene  hang  en  Masse  Modeller 
til  alle  Slags  Maskiner,  i  et  Hjørne  af  Stuen 
lænede  en  invalid  Kontrabas  sig  udmattet  op 
mod  Væggen,  og  ved  Siden  af  den  vare  et  Par 
rene  Kanoner  af  Fugleskydningsrifler  anbragte. 
»Det  var  da  den  mærkeligste  Uhrmagerbutik, 
jeg    i    mine  Dage    har   været    inde    i!«    betroede 

Gran  stad  sig  selv,  og  da  han  i  det  Samme 
vendte  Hovedet  om  mod  Vinduet,  opdagede  han 
der  Etablissementets  Eier,  som  sad  ved  et  Bord 
og  skurrede  løs  paa  et  Apparat,  der  nærmest  lig- 
nede en  kæmpemæssig  Edderkop  med  Vinger 
paa.  Hr.  Strømbæk  var  en  lille,  korpulent  Mand 
paa  en  halvhundrede  Aar,  med  et  blussende  rødt 
Fuldmaaneansigt,  omgivet  af  et  graasprængt 
Skipperskjæg.  Paa  den  yderste  Spids  af  hans 
kartoffelformede  lille  Næse  red  et  Par  rustnes 
Staalbriller,  ud  over  hvilke  han  nu  rettede  sit 
mærkværdig  skinnende,  lidt  udad  skelende  Øien- 
par  mod  Ingeniøren. 

»God  Dag,  Høistærede!«  kvækkede  han  med 
en  underlig  sprukken  Stemme,  idet  han  skubbede 
sin  fedtede,  sorte  Silkekalot  et  Par  Tommer  bag 
i  Nakken  og  derefter  atter  trak  den  frem  paa 
dens  oprindelige  Plads.  »Hvad  skaffer  mig  For- 
nøielsen  af  Deres  Visit?  —  De  maå  helst  skynde 
Dem  lidt,  for  jeg  sidder  her  og  arbeider  paa  min 
Flyvemaskine,-  og  saa  har  jeg  naturligvis  ikke 
Tid  til  at  give  mig  af  med  uvedkommende  Ting!« 
Her  begyndte  han  atter  at  skrue  paa  Modellen,, 
og  samtidig  gav  han  en  mærkværdig  snurrende 
Lyd  fra  sig,  som  opvakte  den  Forestilling  hos 
Granstad,  at  Manden  maatte  have  et  Uhrværk 
anbragt  et  eller  andet  Sted  inden  i  sig,  indtil 
det  omsider  gik  op  for  ham,  at  Hr.  Strøm  bæk 
skjar    Tænder    paa    en    ligefrem    virtuosmæssig 

Maade.  Det  lød  omtrent,  som  naar  et  gammelt 
bornholmsk  Stueuhr  falder  til  Slag. 

Som  Følge  af  den  lille  Uhrmagers  velvillige 
Opfordring  traadte  Granstad  nu  et  Par  Skridt 
nærmere  hen  til  ham  og  ombølgedes  i  det  Samme 
af  den  lifligste  Finkelduft,  som  syntes  at  udbrede 
sig  fra  hele  Hr.  Strømbæks  Person,  der  iøvrigt 
var  if-ørt  en  Dragt,  som  med  Hensyn  til  Proper- 
hed stod  i  den  skjønneste  Harmoni  med  hans- 
Omgivelser. 

;>R — r — r — r!«  snurrede  den  til  alt  Held  for 
Tiden  nogenlunde  sobre  Tusindkunstner,  da 
Granstad  havde  paakaldt  hans  Assistance  for 
den    forulykkede    Kikkert.      »Ja,    min    Godeste! 

—  Det  er  et  yderst  komplixeret  Tilfælde,  er 
det!  —  Hm!  —  Hm!  -  Hm!  —  Hele  Meka- 
nismussen  er  totalt  rungenert  i  sine  indre  Dele! 

—  R- — r — r — r!  —  Og  det  er  aldeles  ikke  Noget 
at  grine  af!«  hvæsede  han  ilter,  idet  han  foer 
halvt  op  fra  Stolen  og  blev  om  muligt  endnu 
mere  purpurfarvet  i  Ansigtet,  da  Granstad  til 
Trods  for  de  heltemodigste  Anstrængelser  ikke 
ganske  formaaede  at  undertrykke  et  svagt  Smil. 

»Nei,  bevares,  Hr.  Strømbæk!«  skyndte  han 
sig  at  berolige  den  vrede  Uhrmager.  »Det  har 
De  sandelig  Ret  i!  Jeg  er  jo  selv  meget  ulykkelig 
over  det  Uheld  og  stoler  ene  og  alene  paa  Deres 
anerkjendte  Duelighed  for  at  faa  det  afhjulpet.« 

»Det    er    yderst    intelligent    gjort    af   Dem, 

min  ærede  Hr.  Officer!  E. — r — r — r!<^  erklærede 
Hr.  Strømbæk  synlig  smigret.  »For  de  andre 
Keitemadser  her  i  Byen,  de  lod  skam  nok  være 
at  rekonstruere  den  Fadæse!  R — ^r — r — r!  — 
Men  det  bliver  noget  omkosteligt,  min  godeste 
Herre!  —  Skal  vi  sige  saadan  circum  fire  Kroner? 

—  Hm!  —  Hm!  —  Hm!« 

»Ja,  det  giver  jeg  med  største  Fornøielse, 
Hr.  Strømbæk!«  forsikrede  Granstad  ivrigt.  »Og 
saa  maa  jeg  jo  hente  den  engang  i  Aften?  Ikke 
sandt  ? « 

Den  lille  Uhrmager  faldt  atter  til  Slag. 

»E, — r— r — r!     Det   maa   De,    min    Godeste! 

—  Det  maa  De!  —  Aldeles  afgjort!«  lovede 
han  med  en  høitidelig  Mine.  »Men  kom  nu  her, 
saa  skal  jeg  udvikle  Principiet  i  mit  Flyve- 
maskineri for  Dem!  —  Hm!  —  Hm!  —  Hm!  — 
Ser  De:  mit  Forbillede  er  Oldenborren!  —  Her 
ser  De  en  saadan  Skabning  i  grandios  Størrelse 
for  Dem ! «  Med  disse  Ord  tog  han  den  formodede 
Edderkop  i  Haanden. 

»Ja,  det  interesserer  mig  ganske  overordent- 
ligt, Hr.  Strømbæk!«  forsikkrede  Granstad,  hvis 
Selvbeherskelse  nu  laa  i  de  sidste  Trækninger. 
»Men  maa  jeg  ikke  have  det  til  Gode  til  i  Aften? 
Nu  har  jeg  saa  travlt,  at  jeg  nødvendigvis  maa 
sige  Dem  Farvel.« 

»Ganske  som  De  ønsker,  Høistærede!  — 
Ganske  og  aldeles ! «    svarede  Hr.  Strømbæk  yderst 

velvillig  og  med  en  storartet  Haandbevægelse. 
»Det  har  været  mig  en  stor  Fornøielse  at  gjøre 
en  saa  begavet  ung  Mands  Bekjendtskab.  — 
E— r— r — r!  —  Farvel!  —  Farvel!  —  Hm!  — 
Hm!   —  Hm!« 

Eb  venskabeligt  Haandtryk  bekra^ftede  denne 
smigrende  Udtalelse,  og  derefter  styrtede  den 
forpinte  Ingeniør  hovedkulds  ud  af  Døren,  blus- 
sende rød  i  Ansigtet  og  med  et  overmaade 
gemytligt  Smil  paa  Læberne. 

Ligesom  kan  kom  til  Syne  paa  Stentrappens 
øverste  Trin,  passerede  Julie  Eørby  tilfældigvis 
forbi  den  originale  Uhrmagers  Bolig.  Ved  Synet 
af  Granstad  studsede  hun  kjendeligt  og  kastede 
et  hurtigt,  speidende  Blik  fra  ham  hen  til  Vin- 
duet i  den  bag  Butiken  værende  Stue.  I  samme 
Nu  skjød  en  Blodstrøm  op  i  hendes  Kinder,  hun 
maalte  sin  ivrige  Beundrer  med  et  lynende  Blik, 
dreiede  Hovedet  til  den  modsatte  Side  og  gik 
forbi  ham  udea  at  tage  mindste  Notits  af  hans 
ærbødige  Hilsen. 

Granstad  blev  øieblikkelig  alvorlig. 

»Hvad  i  Alverden  skal  dog  det  sige?«  mum- 
lede han  ganske  bestyrtet.  »Er  hun  vred  paa 
mig?  —  Men  jeg  har  jo  dog  ikke  gjort  det  aller 
Mindste,  som  kunde  fornærme  hende!  —  Og 
endnu  i  Forgaars  Aftes  var  hun  saa  elskværdig 
og  venlig,  da  vi  sagde  Farvel  til  hinanden  ved 
hendes  Port!  —  Hvad  kan  dog  det  betyde?« 

Paa  Opmaalinc:.  1^ 

Og  i  clybe,  alvorlige  Tanker  fortsatte  han 
Veien  til  Hotellet,  hvor  han  kort  og  i  en  ad- 
spredt Tone  fortalte  Franck,  at  Alt  var  i  Orden, 
og  at  Kikkerten  vilde  blive  gjort  i  Stand  til 
næste  Morgen. 

Paa  Tilbageveien  efter  den  bevægede  For- 
middag paa  Haraldsminde  var  der  begyndt  at 
dæmre  store  Planer  i  Premierlieutenant  Rydings 
Hoved.  Han  havde  nemlig  ved  Bordet  hørt  Pro- 
prietæren yttre,  at  han  agtede  sig  ind  til  Byen 
samme  Eftermiddag,  og  dette  bragte  nu  en  Be- 
slutning til  at  modnes  hos  ham,  hvorved  han 
var  sikker  paa  at  berede  sin  tilforlovede  Onkel, 
paa  hvem  han  hurtigt  var  kommen  til  at  sætte 
stor  Pris,  en  ublandet  Fornøielse.  Denne  hans 
Beslutning  gik  ud  paa  intet  Mindre  end  at  skaffe 
den  joviale  Proprietær  en  glad  Aften  i  de  unge 
Lieutenanters  Kreds,  og  da  dette  efter  Rydings 
bedste  Overbevisning  ikke  kunde  gjøres  paa  nogen 
hensigtsmæssigere  Maade  end  ved  et  regulært 
Sold,  indgik  han  strax  efter  sin  Hjemkomst  til 
Hotellet  med  ærbødigst  Andragende  til  Expedi- 
tionens  Chef  om  Tilladelse  til  at  maatte  arrangere 
et  saadant  samme  Dags  Aften  i  Spisesalen,  hvilket 
Andragende  Kaptain  Gram  uden  Tøven  bevil- 
ligede, hvorhos  han  tillige  meget  beredvilligt 
lovede  selv  at  ville  beære  Festen  med  sin  Nær- 
værelse. 

At  den  af  de  unge  Officerer  almindelig 
afholdte  Premierlieutenants  ved  Middagsbordet 
fremsatte  Indbydelse  blev  modtaget  med  stor 
Jubel  af  disse,  er  en  Selvfølge,  og  da  de  jo  Alle 
følte  sig  i  Gjæld  til  Haraldsmindes  gemytlige 
Eier  fra  det  flotte  Deklarationsgilde,  hvorved  de 
havde  været  hans  Gjæster,  besluttede  de  at  yde 
deres  Skjærv  til  Festens  Forherligelse  ved  at 
dekorere  Lokalet  saa  elegant  og  smagfuldt,  som 
Omstændighederne  tillode  det.  Strax  efter  endt 
Middagsmaaltid  ansøgte  de  derfor  Hr.  Mellerup 
om  at  faa  Eneret  paa  Spisesalen  for  Resten  af 
Døgnet,  og  da  denne  uden  Vanskelighed  var 
erhværvet,  gik  de  strax  i  Gang  med  Udsmyk- 
ningen. Et  til  Hotellets  Have  udsendt  Kommando 
vendte  tilbage  belæsset  med  Bunker  af  Grene  og 
Blomster,  et  Par  af  Hotellets  Folk  bragte  yder- 
ligere Forsyning  af  denne  Vare.  andet  Steds  fra, 
og  snart  vare  samtlige  Lieutenanter  ivrigt  beskjæf- 
tigede  med  Forfærdigelsen  af  Guirlander  og 
Krandse,  som  derefter  i  Forbindelse  med  alle 
Hr.  Mellerups  disponible  Flag,  Vimpler  og  lig- 
nende Dekorationsgjenstande  bleve  smagfuldt 
ophængte  paa  de  til  daglig  Brug  kun  af  for- 
skjellige  Reklameplakater  prydede  Yægge.  Det 
værdifuldeste  Bidrag  til  Dekorationen  bragte  dog 
Vilsted,,  der  nød  et  fortjent  Ry  blandt  Kamme- 
raterne som  Figurtegner,  idet  han  nemlig  i  Løbet 
uf  et  Par  Timer  udførte  en  meget  vellykket,  stor 

Silliouettegning,  fremstillende  det  betydnings- 
fulde Øieblik,  da  Proprietær  Bang  den  første 
Opmaalingsdag  ved  Hjælp  af  sit  Egespir  bug- 
serede sine  to  Niecer  op  paa  Kæmpehøien,  me- 
dens de  der  stationerede  Landmaalere  med 
Haanden  til  Huen  saluterede  den  kjærkomne 
Forøgelse  af  Selskabet.  Dette  Kunstprodukt,  der 
ophængtes  midt  paa  den  ene  af  Længde  væggene, 
smagfuldt  indrammet  af  Guirlander  og  Vimpler, 
gjorde  en  ligefrem  imponerende  Virkning  og 
indbragte  den  smigrede  Kunstner  talrige  Lovtaler 
fra  alle  Sider. 

Omtrent  Klokken  sex  kunde  Værket  siges 
at  være  næsten  fuldendt,  og  fiia  Minuter  efter 
kom  Franck,  der  i  nogen  Tid  havde  været  an- 
bragt som  Udkigspost  i  et  af  Gjæstestuens  Vin- 
duer, farende  og  meldte,  at  nu  viste  Proprietær 
Bangs  Vogn  sig  et  Stykke  oppe  i  Gaden.  I 
samme  Nu  traadte  den  udvalgte  Deputation,  be- 
staaende  af  Holdet  fra  Haraldsminde  med  Ryding 
som  Ordfører,  i  Gevær,  og  da  Bang  et  Øieblik 
efter  rullede  ind  i  Porten  og  stod  af  Vognen, 
overbragte  hans  nybagte  Neveu  ham  høitideligt 
Indbydelsen  til  at  tilbringe  Aftenen  i  Selskab 
med   Landmaalerkoloniens    samtlige   Medlemmer. 

»Ja,  men  Død  og  Kritte,  kj ære  Venner!  Jeg 
har  jo  lovet  Moer  og  de  andre  Fruentimmer  at 
skynde  mig  hjem  til  dem,  det  bedste  jeg  kunde!« 
udbrød  Bang,  kløende  sig  i  Nakken. 

»Ja,  det  faar  ikke  hjælpe,  Onkel!«  erklærede 
Ry  ding  med  Bestemthed.  >;Nu  har  vi  Dig,  og 
nu  beholder  vi  Dig,  om  Du  saa  gjør  aldrig  saa 
mange  Ophævelser!« 

Og  Enden  blev  da,  at  Proprietæren  med 
stor  Fornøielse  modtog  Indbydelsen,  naar  han 
blot  kunde  faa  et  Expresbud  sendt  hjem  for  at 
melde  hans  Udeblivelse.  Med  et  hemmeligt  Vink 
til  Granstad  satte  han  sig  derefter  i  Bevægelse 
over  mod  Stalden,  dels  for  at  besørge  det  om- 
talte Bud  afsendt,  og  dels  for  at  høre  af  sin 
unge  Ven,  hvordan  hans  Expedition  hos  den 
geniale  Uhrmager  var  spændt  af. 

»Naa,  Hr.  Major!«  sagde  han,  idet  han  stak 
sin  Arm  ind  under  Ingeniørens.  »Hvad  er  der 
saa  i  Veien  med  Dem?  Jeg  synes,  De  hænger 
mig  noget  lovlig  meget  med  Næbbet!  —  Befandt 
Hr.  Strømbæk  sig  kanske  i  en  alt  for  spirituel 
Tilstand  til  at  kunne  tage  Deres  tilskadekomne 
Kikkert  i  Kur?« 

»Aa!  Blæse  med  Kikkerten!«  svarede  Gran- 
stad med  en  uhyre  elegisk  Mine. 

»Hvad  behager?«  spurgte  Bang  ganske  for- 
undret, idet  han  standsede.  »Da  synes  jeg  Pine- 
død ikke,  De  blæste  paa  den,  da  De  kom  halende 
i  Formiddags  og  nær  havde  revet  mig  over  Ende 
i  min  egen  Port!« 

»Nei,  det  mente  jeg  naturligvis  heller  ikke!« 

indrømmede  Granstad  hurtigt.  »Jeg  vilde  bare 
sige,  at  den  bliver  i  Stand  endnu  i  Aften.« 

»Naa,  saadan  at  forstaa!«  svarede  Bang 
leende.  »Da  er  det  s'gu  ellers  en  temmelig 
aparte  Maade,  De  har  at  udtrykke  Dem  paa, 
maa  jeg  sige!  —  Men  hvad  er  der  da  i  Veien? 
For  at  der  er  Noget,  som  trykker  Dem,  kan 
man  jo  se  med  et  halvt  Øie!« 

»Aa!  Det  er  ikke  saadan  noget  Videre!« 
erklærede  Granstad  undvigende. 

»Jo,  vist  er  det!  —  Nu  ud  med  Sproget!« 
trængte  Bang  paa,  idet  han  ruskede  sin  melan- 
kolske Ledsagers  Arm.  Og  langt  om  længe  fik 
han  da  et  nogenlunde  tilfredsstillende  Referat 
ud  af  ham  om  hans  Møde  med  Julie  Rørby, 
hendes  uforklarlige  Opførsel  og  hans  Bekymring- 
for,  at  han  maaske  havde  fornærmet  hende  paa 
en  eller  anden  Maade,  hvilket  vilde  gjøre  ham 
ubeskrivelig  ondt,  o.  s.  v.,  o.  s.  v. 

Proprietæren  besvarede  disse  fortrolige  Med- 
delelse med  en  langtrukken  Fløiten,  og  derefter 
brast  han  i  en  munter  Latter. 

»Naa,  er  det  saadan  fat  med  Dem,  min  Ven?« 
udbrød  han  endelig.  »Hahaha!  Ja,  synes  jeg 
ikke  nok,  at  jeg  har  sporet  foruroligende  Symp- 
tomer hos  Dem  i  den  Retning  allerede  ved  tid- 
ligere Leiligheder!  —  Men  sæt  Dem  bare  ingen 
graa  Haar  i  Hovedet  for  den  Sags  Skyld,  Gran- 
stad.    Jeg    skal    nemlig   betro   Dem,    at   der    er 

Noget,  der  kaldes  Luner  hos  Fruentimmerne,  og 
efter  mit  Kjendskab  til  bemeldte  unge  Dame  er 
hun  vist  nogenlunde  rigelig  forsynet  med  den 
Vare  under  sin  lysegule  Paryk! 

Granstad  var  bleven  blussende  rød  ved  Bangs 
temmelig  direkte  Hentydning  til  hans  Hjærtes 
Tilstand,  men  efterhaanden  bragte  den  gemytlige 
Proprietærs  Trøstegrunde  ham  dog  til  at  se  Tin- 
gene fra  en  betydelig  lysere  Side,  og  til  sidst 
var  han  ganske  glad  over,  at  han  halvt  om  halvt 
var  bleven  tvunget  til  at  betro  sig  til  den  saa 
meget  ældre  Mand,  paa  hvis  venlige  Følelser  for 
ham  han  vidste,   at  han  trygt  kunde  stole. 

»Naa!  Nu  bare  Hovedet  i  Yeiret,  Hr.  Brand- 
major!« sluttede  Bang  omsider  sit  Foredrag  med 
et  opmuntrende  Dask  paa  den  forelskede  Yng- 
lings Skulder.  »Tro  De  mig:  den  Historie  er  det 
s' gu  ikke  Umagen  værd  at  grublisere  længere 
over.  I  Morgen  skinner  Solen  rimeligvis  saa  meget 
desto  mere  straalende,  og  skulde  det  mod  For- 
ventning vedblive  at  være  Tordenluft,  saa  kald 
De  bare  mig  til  Assistance,  og  saa  skal  vi  nok 
faa  Rede  paa  den  Ting!< 

,  Og  dermed  gik  Bang  ud  i  Byen  for  at  be- 
sørge de  Ærinder,  for  hvis  Skyld  han  egentlig 
var  kommen  til  Byen,  medens  Granstad  med 
betydelig  opklarede  Miner  sluttede  sig  til  Kamme- 
raterne for  at  hjælpe  dem  med  at  lægge  den 
sidste  Haand  paa  Festlokalets  Udsmykning. 

Tre  Timer  efter  var  Gildet  i  fuld  Gang. 
Den  delikate,  isafkølede  Punch,  som  Eyding  med 
stor  Virtuositet  selv  havde  brygget,  gjorde  al- 
mindelig Lykke,  Sange  og  Taler  afløste  hver- 
andre Slag  i  Slag,  og  da  Kaptain  Gram,  Pro- 
prietæren og  de  to  Premierlieutenanter  begyndte 
at  udvexle  Minder  fra  Krigen,  i  hvilken  Bang 
havde  deltaget  som  Reserveofficer,  og  Historier 
fra  denne,  baade  af  alvorlig  og  Ibrnøielig  Art^ 
bleve  givne  til  Bedste  af  disse  Herrer,  kunde 
de  vanskeligt  have  fundet  taknemligere  og  op- 
mærksommere Tilhørere  end  de  unge  Lieutenanter. 
Omsider  bleve  de  sidste  Glas  tømte  under  run- 
gende Hurraraab  for  Æresgjæsten,  Kaptainen  og 
Festens  ædle  Giver,  og  derefter  fandt  der  alminde- 
ligt Opbrud  Sted  af  hele  Selskabet. 

»Vil  De  nu  ikke  med  ind  til  mig  og  have 
en  Sodavand  og  en  frisk  Cigar,  inden  De  kjører 
hjem,  Hr.  Proprietær?«   spurgte  Kaptain  Gram. 

»Nei,  Tak!  Maa  jeg  have  det  til  Gode  til 
en  anden  Gang,  Hr.  Kaptain?«  svarede  Bang^ 
hvem  det  muntre  Lag  og  den  kjærkomne  Ud- 
vexling  af  gamle  Minder  havde  bragt  i  den  for- 
nøieligste  Stemning.  »Nu  vil  jeg  min  Sandten 
ud  at  spadsere  en  Tur  med  Ungdommen!  Jeg^ 
hørte  for  et  Øieblik  siden  Franck  der  henne  tale 
om,  at  å,e  skulde  ud  at  lufte  sig,  og  der  maa 
jeg  med!  —  Det  er  mange  Aar  siden,  at  jeg  har 
havt  Leilighed  til  at  slaa  mig  saadan  løs.« 

;>Ja,  ja!  Som  De  vil!«  lo  Kaptainen  hj ærte- 
ligt. »Hvad  Pokker!  Eyding!  Vil  De  ogsaa 
nd  at  gaa  Aftentur?« 

»Ja,  Hr.  Kaptain!  Jeg  maa  med  for  at  passe 
paa,  at  min  Onkel  ikke  gjør  alt  for  mange  gale 
Streger!«  oplyste  Festens  Giver  høitideligt,  og 
efter  at  Kaptainen  havde  faaet  endnu  et  Hurra 
til  Afsked,  udvandrede  hele  Skaren  under  livlig 
Passiar  og  Latter  og  slog  ind  paa  den  vante 
Kurs  hen  ad  Hovedgaden,  som  sædvanligt  anført 
af  Franck,  Bech  og  Vilsted  med  den  uundgaae- 
lige  Laandmaalerparasol  over  Hovedet,  medens 
Æresgjæsten  sammen  med  Ry  ding.  Granstad  og 
Rheinstorff  dannede  andet  Geled,  efterfulgt  af 
hele  den  øvrige  Sværm.  Og  det  blev  en  ual- 
mindelig gemytlig  Tur  denne  Aften,  Sange  og 
overgivne  Latterudbrud  gjenløde  i  de  stille  Om- 
givelser, og  det  var  øien  synligt,  at  de  ved 
Gildet  udvexlede  Krigsminder  havde  gjort  et 
dybt  Indtryk  paa  de  Unge.  Krigerske  Emner 
debatteredes  rundt  om  i  Skaren,  og  navnlig  i 
Teten  af  Kolonnen,  under  Parasollen,  syntes 
Stemningen  stærkt  paavirket  af  de  nys  fortalte 
Episoder.  Her  udkæmpede  nemlig  Bech  og  Vil- 
sted en  hæftig  Disput  angaaende  deres  respek- 
tive Vaabenarters  Fortræffelighed.  Artilleristen 
paatog  sig  høitideligt  blot  med  fire  Kanoner  at 
pulverisere  et  hvilket  somhelst  Rytterregiment, 
der   vikle   være  -dumdristigt   nok  til   at   attakere 

Tiam,  medens  Dragonen  i  skarp  Modstrid  hermed 
erklærede,  at  han  bare  med  en  eneste  Eskadron 
vilde  forpligte  sig  til  at  tage  et  helt  Batteri,  om 
det  saa  knaldede  aldrig  saa  galt  løs  paa  ham. 

Lige  som  denne  Strid  var  paa  sit  Høide- 
punkt, passerede  Flokken  paa  Hjemveien  til 
Hotellet  forbi  det  store  Torv,  midt  paa  hvilket 
der  stod  en  rødmalet  Vandvogn,  som  i  den  var- 
meste Tid  blev  anvendt  til  en  Gang  daglig  at 
vande  Hovedgaden.  Ved  Synet  af  dette  lidet 
blodtørstigt  udseende  Kjøretøi  fik  Vilsted  pludse- 
lig en  lys  Ide. 

»Ja,  hør  nu,  lille  Bech!«  udbrød  han  paa 
sin  sædvanlige  sindige  Maade.  »Det  Eegnestykke 
kan  vi  jo  snart  gjøre  Generalprøve  paa.  —  Kan  Du 
se  den  Vandvogn  der  henne?  —  Vel!  Nu  ruller 
vi  den  ned  for  Enden  af  Torvet  og  supponerer, 
at  den  er  et  Halvbatteri,  som  jeg  tager  Kom- 
mandoen over  med  Granberg  som  Betjenings- 
mandskab.  Saa  samler  Du  hele  den  øvrige 
Bande  oppe  i  den  anden  Ende  af  Torvet  og  for- 
merer dem  som  en  Eskadron,  og  saa  kan  Du  jo 
gjøre  et  Angreb  ned  paa  os,  om  Du  har  Lyst. 
For  hvert  Kardæskskud,  Du  kan  faa  af  de  fire 
Kanoner  paa  den  Tur,  slaar  Granberg  et  Slag 
paa  Tønden,  for  at  Du  selv  kan  tælle  dem,  og 
hvis  Du  saa  ikke  maa  indrømme  —  hvis  Du  da 
vil  være  rimelig  —  at  baade  Du  selv  og  hele 
Eskadronen  er   bleven  til  den   skinbarlige  Pluk- 

fisk,  inden  I  naar  derned,  saa  vil  jeg  aldrig  i 
mine  Dage  fyre  en  Kanon  af  mere!« 

»Ja,  det  kan  vi  godt!«  erklærede  Bech  ivrig. 
^>Saa  skal  Du  bare  se,  hvor  vi  skal  vælte  Dig 
og  Batteri  og  Betjeningsm  andskab  og  hele 
Redeligheden!  —  Halløi,  alle  I  Andre!  raabte 
han,  idet  han  vendte  sig  om  mod  den  efter- 
følgende Flok.  »Følg  med!  Saa  skal  vi  i  en 
Fart  faa  lavet  en  pæn  lille  Feltmanøver  sam- 
men!  —  Ser  I  — « 

Og  nu  udviklede  han  i  Hast  Suppositionen 
for  Fægtningen,  der  blev  modtaget  med  stor 
Jubel  af  hele  Forsamlingen.  I  en  Haandevending 
hlev  Vandvognen  rullet  ned  for  Enden  af  Torvet, 
Granstad,  hvem  Bangs  trøsterige  Betragtninger 
i  Forbindelse  med  det  muntre  Gilde  havde  sat 
i  en  for  ham  usædvanlig  lystig  Stemning,  paatog 
sig  godhedsfuldt  Skytsets  Betjening,  og  derefter 
stormede  hele  Resten  af  Sværmen  i  fuld  Galop 
op  ad  det  en  2 — 300  Alen  lange  Torv,  medens 
Proprietær  Bang  og  Ry  ding  hj  ærteligt  leende 
toge  Opstilling  i  Batteriets  umiddelbare  Nærhed 
for  at  iagttage  Begivenhedernes  videre  Udvikling. 

»Se  saa.  Granberg!«  raabte  Vilsted,  da  han 
i  den  lyse  Sommernat  kunde  skimte,  at  Eska- 
dronen formerede  sig  til  Angreb  ved  Torvets 
modsatte  Udkant.  »Der  har  Du  Øsen!  Dunk 
nii  løs  paa  den  gamle  Tønde,  alt  hvad  Du  kan, 
saa  snart  jeg  siger   »Fyr!«    Men   ikke   hurtigere, 

end  jeg  tæller!  —  Til  Skydning  med  Kardæsker!« 
kommanderede  han  derefter  med  høi  Røst,  og 
samtidig  lød  den  fjendtlige  Rytterførers  lige  saa 
energiske  Kommando:  »Til  Sværmangreb  fra 
Midten!    Galop!« 

»Nu,  Granberg!  —  Fyr!«  raabte  Batteri- 
chefen, og  Kardæskskuddene  dundrede  løs  i  den 
stille  Nat,    saa  det  rungede   over   den  halve  By. 

» Marsch  — Marsch !  Æh !  Hurræ ! «  brølede 
Bech,  og  som  en  Stormvind  susede  Eskadronen 
ned  over  Torvet  med  Franck  som  Estandartfører 
i  Midten,  holdende  den  opslaaede  Parasol  høit  i 
Veiret;  medens  Artilleriildens  Voldsomhed  tiltog 
for  hvert  Sekund. 

»Saa  ku'  ded  vist  helsens  være  nok  med  den 
Sla'en  Katten  af  Tønden!«  skreg  en  arrig 
Stemme  midt  i  Kanontordenen,  og  ud  af  Øl- 
bryggerens  lige  bag  ved  Batteriet  værende  Port 
deboucherede  Lars  Vægter,  som  var  bleven 
skræmmet  op  af  sin  sødeste  Søvn  ved  den  vilde 
Kamptummel.  »Nei,  nu  ska'  Di,  Dælen  spille 
mei,  holde  op,  ska'  Di!«  vedblev  den  værdige 
Ordenshaandhæver,  idet  han  foer  til  og  greb 
Ingeniøren  i  Armen,  lige  som  han  atter  vilde 
lade  et  Kardæskskud  brage  løs  mod  de  frem- 
stormende Rytterskarer. 

»Eskadron!  —  Ho — o — o — o — oldt!«  kom- 
manderede Bech  i  det  Samme  lige  foran  Kanon- 


I 


189 


iiindin gerne,  og  nu  samlede  hele  Sværmen  sig 
►r  at  diskutere  Udfaldet  af  Kampen. 

»Hør,  Lars!  Kom  herhen  et  Øieblik!«  sagde 
Ledens  Proprietæren,  som  havde  moret  sig  koste- 
igt  over  den  bevægede  Kampscene,  idet  han 
greb  den  brave  Vægter  i  Armen  og  trak  ham 
lidt  afsides,  medens  han  samtidig  tog  sin  Porte- 
monnaie  op  af  Lommen.  »Vi  har  jo  ogsaa  været 
unge  Mennesker,  Lars,  og  været  ude  paa  den 
Slags  Sjov,  ikke  sandt?  —  Se,  her  er  et  Par 
Skilling,  saa  taler  vi  ikke  mere  om  den  Historie, 
vel?  ---  Nu  skal  jeg  nok  faa  dem  til  at  gaa 
lige  hjem.  < 

>Ja,  je'  sier  saa  manne  Tak,  Hr.  Propretær!« 
svarede  Lars  med  et  grumme  veltilfreds  Blik 
paa  den  blanke  Tokrone,  han  holdt  i  Haanden. 
>Naar  Hr.  Propretæren  bare  ka'  faa  Løgtenan- 
terne  skikkeligt  hjem,  saa  ska'  jeg  s'gu  itte 
gjøre  mere  Kvalm  om  den  Ting.  Men — æ,  man 
er  jo  nu  engang  Embedsmand,  er  man,  og  saa 
maa  maii  jo  osse  gjøre  sin  Skyldighed.« 

»Javel,  Lars!  Det  er  sikkert  nok!«  indrøm- 
mede Bang,  og  derefter  blandede  han  sig  atter 
i  de  Unges  Sværm. 

Midt  under  Kampens  vildeste  Larm  var 
gamle  Morten  Kudsk  stille  og  ubemærket  luntet 
forbi  det  fyrende  Batteri  paa  Veien  hjem  til 
det  Eørbyske  Hus,  efter  at  have  underkastet 
Dagens  Nyheder   en   grundig   Drøftelse    sammen 

med  et  Par  Kolleger  lidt  længere  oppe  i  Gaden. 
I  samme  Øieblik  han  naaede  sit  Herskabs  Port^ 
blev  et  Vindue  paa  første  Sal  aabnet  paa  Klem, 
og  en  hvid  Skikkelse  kom  til  Syne  i  det. 

»Morten!  Hvad  er  det  dog  for  et  grueligt 
Spektakkel  der  henne  paa  Torvet?«  spurgte  en 
Pigestemme,  der  forraadte,  at  dens  Eierinde  just 
ikke  befandt  sig  i  den  mest  absolute  Sinds- 
ligevægt. 

»Ded  er  Ensenøren,  lille  Frøken  Julie!«  op- 
lyste Morten  smaagrinende.  »Ded  er  dou  en 
gal  Ka'l!  Staar  han  itte  og  dundrer  løs  paa  den 
røde  Vandtønde,  som  om  han  sku'  sla'e  Bunden 
ind  paa  hende!  —  Hehehe!  Ja,  ded  er  dou  en 
farlig  Spekelanter ! « 

Svab!  fløi  Vinduet  i  med  en  Kraft,  saa  det 
var  et  rent  Vidunder,  at  dets  Ruder  ikke  splin- 
tredes i  tusinde  Stykker,  hvorefter  Morten  ganske 
sindigt  bankede  Pibehovedet  ud  mod  sin  Træ- 
tøffel og  derpaa  trak  sig  tilbage  til  sine  indre 
Gemakker. 

Et  Kvarters  Tid  efter  holdt  Proprietærens 
Vogn  forspændt  i  Hotelgaarden,  og  han.  selv  var 
ved  at  sætte  sig  mageligt  til  Rette  i  den  bageste 
Agestol  med  en  frisk  Cigar  i  Munden,  medens 
alle  Lieutenanterne  stode  i  en  Klynge  om  Vognen. 

»Se  saa;  Nu  er  jeg  klar,  Jørgen!«  sagde 
Bang  til  Kudsken,  idet  han  lænede  sig  tilbage 
i  Sædet.     »Og  lad  mig  saa   endnu    engang  sige 

Dig,  Ry  ding,  og  alle  Jer  unge  Mennesker  hj  ærtelig 
Tak  for  den  muntre  Aften.  I  har  beredt  mig 
gamle  Kavaler!  I  kan  være  sikkre  paa,  at  jeg 
i  mange  Tider  vil  mindes  den  med  ublandet 
Glæde!  Farvel,  Allesammen!  —  Kjør  saa, 
Jørgen! « 

»Længe  leve  Proprietær  Bang!«  raabte 
Franck,  svingende  med  Huen,  og  tre  dundrende 
Hurraraab  bragte  de  fyrige  Heste  ud  af  Porten 
med  en  saadan  Fart,  at  Jørgen  havde  sin  fulde 
Hyre  med  at  holde  igjen  paa  dem. 

Næste  Morgen,  endnu  før  Klokken  var  ni,, 
kom  Julie  Rørby  farende  som  en  Raket  ind  i 
Marie  Francks  Værelse,  medens  dettes  Eierinde 
i  al  Ro  og  Mag  sad  og  studerede  det  stedlige 
Organs  sidst  udkomne  Numer. 

»Aa,  Marie!  Det  er  skammeligt!  Det  er 
oprørende ! «  udbrød  den  lille  Frøken  med  lynende 
Øine  og  Haanden  knyttet  om  Skaftet  paa  sin 
Parasol.  »Uh!  Hvor  jeg  hader  og  foragter  det 
Menneske!  —  Jeg  vil  aldrig  mere  se  ham  for 
mine  Øine!- 

Marie  foer  op  af  Stolen,  gsnske  bestyrtet 
over  denne  uventede  Salut  og  over  sin  intime 
Venindes  Udseende. 

>Men,  Julie!  Hvad  er  der  i  Veien  med  Dig?« 
udbrød  hun,  idet  hun  gik  hen  og  lagde  Haanden 
paa  sin  Grjæsts  Arm.      »Og  hvordan  er   det,   Du 

ser  ud.  Dii  er  jo  ganske  bleg,  og  Dine  Øine 
■er  saa  røde,  som  om  Du  ikke  havde  sovet  hele 
Natten!« 

»Det  har  jeg  heller  ikke!«  bekræftede  Julie, 
farende  rastløs  frem  og  tilbage  i  det  lille  Værelse. 
»Og  det  er  hems  Skyld!« 

»Hvis  Skyld?  —  Hvem  taler  Du  om?«  spurgte 
Marie  mere  og  mere  befippet. 

»Om  denne  —  uf!  —  denne  Granstad,  natur- 
ligvis! Hvem  ellers?«  svarede  Julie  og  kastede 
Parasollen  hen  ad  Bordet.  »Tænk  Dig!«  vedblev 
hun,  idet  hun  standsede  lige  foran  sin  Veninde. 
»I  Gaar  Eftermiddags  kommer  jeg  gaaende  over 
Torvet,  og  hvem  ser  jeg  i  det  Samme  komme 
ud  fra  Uhrmager  Strømbæk?  —  Hr.  Granberg, 
Du!  Blussende  rød  i  Hovedet  og  smilende  Ijk- 
saligt  over  hele  Ansigtet.  Og  da  jeg  saa  dreier 
Hovedet  om  mod  Vinduet  bag  Butiken,  saa 
staar  ganske  rigtigt  denne  —  uf  —  denne  af- 
skyelige Tøs,  Amalie  Strømbæk,  der  og  stirrer 
ud  efter  ham  saa  forelsket  som  en  Kat  efter  en 
Flødepotte.  —  Hvad  synes  Du?  —  Naturligvis 
har  han  gjort  sig  et  Ærinde  ind  til  hendes 
Fader,  den  gamle  Fyldebøtte,  for  at  komme  til 
at  se  det  yndige  Væsen  og  gjøre  sig  behagelig 
for  hende!  —  Aa!  Det  er  til  at  blive  rasende 
over!  —  Og  saa  har  han  havt  den  Frækhed  at 
lade,  som  om  han  syntes  godt  om  mig!  —  For 
det  har  han!    Det  kan  Du  ikke  nægte!  —  Baade 

paa  mit  Bal  og  paa  Klubballet  og  iide  paa 
Haraldsminde ! « 

»Ja,  men  hør  nu,  Julie!«  afbrød  Marie  i  en 
beroligende  Tone  sin  ophidsede  Veninde.  »Det 
kan  jo  dog  gjærne  være,  at  Granstad  blot  har 
været  der  inde  for  at  faae  sit  Uhr  gjort  i  Stand, 
eller  saadant  Noget.« 

»Sit  Uhr?«  gjentog  Julie,  fnysende  af  Harme. 
»Som  om  noget  fornuftigt  Menneske  lod  et  Uhr 
gjøre  i  Stand  hos  den  forrykte  gamle  Nar,  saa 
længe  her  er  andre  Uhrmagere  i  Byen!  —  Nei, 
Du  kan  være  ganske  rolig!  Hans  Uhr  feiler 
saamæn  ingen  Ting!  —  Og  hvorfor  skulde  han 
saa  se  saa  lyksalig  ud?  —  Og  hvorfor  skulde 
hun  staa  og  kigge  saa  forelsket  efter  ham?  — 
Uf!  —  Og  tænk  Dig:  efter  at  han  saa  havde 
set,  hvor  vred  jeg  blev  —  for  det  blev  jeg, 
jeg  lod,  som  om  han  var  fuldstændig  Luft  for 
mig  —  saa  gjorde  han  i  Nat  et  Spektakel  henne 
paa  Torvet,  saa  Vægteren  nær  havde  sat  ham  i 
Kachotten,  hvis  Proprietær  Bang  ikke  havde 
givet  ham  en  Tokrone  for  at  lade  den  nydelige 
Herre  gaa!  Det  har  Morten  selv  fortalt  mig 
for  et  Øieblik  siden!  —  Aa,  jeg  gider  ikke  tænke 
paa  det!  —  Men  nu  er  vi  To  færdige  med  hin- 
anden, Hr.  —  Granberg!  —  Nu  kjender  jeg  ham 
ikke  mere!  " —  Aa,  Marie!« 

Og   nu   skete   det   høist  mærkelige  Tilfælde, 

at  den  forbittrede  lille  Frøken  brast  i  en  vold- 
som Graad  og  faldt  sin  Veninde  om  Halsen. 

»Og  jeg  har  dog  holdt  saa  ubeskrivelig 
meget  af  ham!«  hvidskede  hun  hulkende.  »Men 
nu  er  det  forbi ! «  tilføiede  hun  energik,  idet  hun 
slap  den  forbløffede  Marie  Franck  ud  af  sine 
Arme.  »Og  nu  vil  jeg  aldrig  mere  bryde  mig 
om  noget  Menneske,  undtagen  om  Fader  — 
og  Dig!« 

Her  paafulgte  en  ny,  stormende  Omfavnelse, 
og  i  næste  Øieblik  var  Julie  atter  forsvunden 
ud  af  Døren. 


IX. 

Det  lakkede  nu  snart  ad  Enden  med  Land- 
maalernes  Ophold  i  Byen.  Endnu  kun  fire  Dage, 
og  de  skulde  atter  drage  hjem  til  Slottets  ær- 
værdige Haller,  for  saa,  efter  et  Par  Dages  For- 
løb, at  paabegynde  den  med  Længsel  imødesete 
Sommerferie.  Som  rimeligt  var,  bragte  Bevidst- 
hed eji  om  denne  nydelsesrige  Tids  snarlige 
Komme  Humøret  til  at  stige  end  yderligere  hos 
de  lystige  unge  Lieutenanter,  og  mangfoldige 
vare  de  glade  Betragtninger,  der  udvexledes^ 
og  de  Planer,  der  om  Aftenen  oppe  paa  Sove- 
salen   bleve   lagte    angaaende   den    bedst  mulige 

Anvendelse  af  den  vinkende,  gyldne  Frihed. 
Og  dog  var  det  ikke  uden  Beklagelse,  de  tænkte 
paa,  at  det  nu  snart  var  forbi  med  det  muntre 
Samliv  og  de  fornøielige  Dage  i  den  venlige 
lille  By,  fra  hvilken  de  Alle  uden  Undtagelse 
medbragte  saa  mange  glade  Minder.  Der  her- 
skede da  ogsaa  den  skjønneste  Enighed  iblandt 
dem  om,  at  naar  det  ikke  netop  var,  fordi  Ferie- 
tiden stod  for  Døren,  saa  skulde  de  med  den 
største  Fornøielse  af  Verden  have  set  deres  Ophold 
der  forlænget  endnu  en  god  Stund,  hvilken  An- 
skuelse paa  det  Nøieste  faldt  sammen  med  dem, 
der  meget  ofte  kom  til  Orde,  naar  Byens  unge 
Damer  afhandlede  samme  Thema. 

De  to  foregaaen  de  Dage  havde  den  store, 
aarlig  tilbagevendende  Broderlighedens  Fest,  med 
andre  Ord:  Fugleskydningen,  fundet  Sted.  Yed 
forøget  Virksomhed  i  de  nærmest  forudgaaende 
Dage  var  det  lykkedes  Landmaalerne  at  kunne 
deltage  lige  fra  Morgenstunden  i  den  første,  den 
egentlige  Festdags  Glæder,  og  disse  havde  de 
da  ogsaa  nydt  i  fulde  Drag.  De  havde  været 
med  i  den  høitidelige  Procession,  i  hvilken  samt- 
lige Skyttebrødre  om  Morgenen  droge  ud  til 
Skydepladsen,  og  de  havde  med  Liv  og  Lystig- 
hed deltaget  i  den  berømte  —  i  Byens  kvinde- 
lige Ægtehalvdeles  Øine  egentlig  snarere  beryg- 
tede —  Skyttefrokost,  hvor  alle  de  brave  Skytter 
havde  svælget  i  Broderskab  og  forskjellige,  mer 

eller  mindre  ædle  Vinsorter,  hvor  Agent  Borre 
med  en  Stemme,  der  tremulerede  af  indre  Be- 
vægelse, havde  ladet  et  pragtfuldt  Flor  af  ora- 
toriske Blomster  udfolde  sig,  og  hvor  Franck 
hen  imod  Slutningen  var  bleven  observeret  sid- 
dende med  Sagfører  Engberg  om  Halsen,  medens 
han  dybt  rørt  havde  betroet  denne  i  hans  Øine 
ellers  ikke  overdrevent  sympathetiske  Medborger, 
at  han  i  sit  inderste  Hjærte  nærede  de  aller 
varmeste  Følelser  for  ham,  og  at  han  var  fast 
bestemt  paa  at  overdrage  ham  Forvaltningen  af 
alle  de  Kapitaler,  hvorover  han  nogensinde 
maatte  blive  Herre.  Og  sluttelig  havde  samtlige 
Lieutenanter,  efter  at  have  forfrisket  sig  ved 
en  ualmindelig  langstrakt  Middagshvile,  med  Liv 
og  Lyst  deltaget  i  det  store  Fugleskydningsbal, 
lige  til  Orkestret  blæste  den  sidste  Fanfare,  og 
uden  snæverhj ærtet  Standsfordom  svinget  alle  de 
unge  Piger  med  en  Iver,  som  indbragte  dem  den 
varmeste  An  er  kj  endelse  saavel  hos  disse  selv  som 
hos  deres  tilstedeværende  Forældre  og  øvrige 
Paarørende. 

En  af  Lieutenanterne  var  der  dog,  hvis 
Sindsstemning  i  den  sidste  Tid  havde  staaet  i 
saare  ringe  Samklang  med  Kameraternes  straa- 
lende  Humør^  og  det  var  vor  Ven  Oranstad. 
Lige  siden  det  vellykkede  Gilde  til  Ære  for 
Proprietær  Bang  havde  han  gaaet  og  brudt  sit 
Hoved  med  en  Gaade,  som  det  var  ham  umuligt 

at  finde  nogen  Løsning  jDaa,  og  som  i  en  meget 
kjendelig  Grad  virkede  nedtrykkende  paa  ham. 
Og  hun,  af  hvem  han  alene  vilde  modtage  Hjælp 
og  Veiledning  til  at  finde  dens  Løsning,  gjorde 
tværtimod  x4.lt,  for  at  den  skulde  blive  endnu 
dunklere  og  ufatteligere  for  ham.  Efter  nævnte 
Festlighed  havde  han  tilbragt  flere  Aftener 
sammen  med  sin  Yen  Franck  hos  dennes  Onkel, 
men  den  lille  Frøken  Julie,  der  ellers  saa  at 
sige  havde  været  Stamgjæst  ved  de  fornøielige 
Aftener  der  i  Huset,  glimrede  nu  med  en  lige- 
frem ufattelig  Vedholdenhed  ved  sin  Fraværelse. 
Paa  Fugleskydningsballet  havde  hun  besvaret 
hans  Hilsen  saa  kort  som  vel  muligt,  hans  An- 
modning om  en  Dans  havde  hun  lige  saa  kort 
afslaaet  med  den  Erklæring,  at  hun  var  optaget 
til  dem  alle,  og  naar  han  havde  inklineret  for 
hende,  havde  hun  stadig  været  alt  for  træt  til 
at  kunne  danse  ud  med  ham.  Franck,  der  som 
Følge  af  fortrolige  Meddelelser  fra  sin  Kusine 
saae  temmelig  klart  i  Forholdene,  bestræbte  sig 
af  yderste  Evne  for  at  trøste  og  opmuntre  sin 
melankolske  Yen,  men  denne  blev  stadig  mere 
indesluttet  og  tilknappet  ogsaa  over  for  ham, 
og  da  Franck  ^aa  endelig,  halvt  leende  og  halvt 
angergiven,  betroede  ham,  hvordan  Sagen  efter 
hans  Overbevisning  i  Yirkeligheden  forholdt 
sig,  og  hvordan  det  var  gaaet  til,  at  han,  den 
stilfærdige  Granstad,  saa  uforskyldt  var  kommen 

til  at  staa  i  den  lille  Frøkens  Øine  som  en  no2:et 
vidtløftig  Herre,  og  han  saa  til  sidst  svor  paa, 
at  nu  skulde  det  have  en  Ende  med  den  nar- 
agtige Historie,  og  at  han  selv  snarest  muligt 
skulde  aabne  Øinene  paa  den  udi  egen  Indbild- 
ning saa  haardt  krænkede  unge  Dame,  saa  sva- 
rede den  elegiske  Ingeniør  sukkende:  »Nei, 
Franck!  Den  Sag  maa  hun  og  jeg  afgjøre  alene. 
Der  kan  ingen  Anden  udrette  Noget!«  Og 
sluttelig  affordrede  han  Franck  hans  høitidelige 
Æresord  paa,  at  han  hverken  direkte  eller 
indirekte  vilde  foretage  sig  Noget  somhelst  for 
at  bringe  Klarhed  i  Situationen. 

Med  Proprietær  Bang  havde  Granstad  ogsaa 
havt  en  haard  Dyst  at  bestaa,  thi  efter  at  den 
Førstnævnte  i  nogle  Dage  i  Taushed  havde 
iagttaget  sin  melankolske  unge  Ven,  tog  han 
ham  endelig  afsides  og  betroede  ham,  at  nu  var 
han  kjed  af  at  gaa  og  se  længer  paa  det  Sur- 
muleri, og  nu  agtede  ban  samme  Eftermiddag 
at  kjøre  ind  til  Byen  og  ringe  for  den  stædige 
lille  Julies  Øren,  saa  hun  skulde  blive  ganske 
forbauset  over  det.  Men  ogsaa  over  for  den 
deltagende  Proprietær  fastholdt  Granstad  sin 
Opfattelse  af  Tingene,  idet  han'  erklærede,  at 
hans  Samvittighed  var  af  bedste  Kvalitet  med 
Hensyn  til  hans  Forhold  over  for  bemeldte  vrede 
Dame,  at  han  fordrede  fuldstændig  og  urokkelig 
Tillid  hos  den  unge  Pige,  med  hvem  han  skulde 


199 


forene  sin  Skjæbne,  og  at  det  var  langt  bedre, 
at  enhver  Uoverensstemmelse  mellem  ham  og 
den  lille  Frøken  viste  sig,  medens  det  endnu 
var  Tid,  end  naar  det  var  for  sent.  Og  endelig 
fik  han  da  ogsaa  Bang  til  halvt  modstræbende 
og  under  et  ret  livligt  Forbrug  af  kraftige  Tale- 
maader  at  love,  at  han  vilde  lade  Sagen  gaa  sin 
skjæve  Gang,  i  al  Fald  nogle  Dage  endnu. 

Blandt  de  Fænomener,  hvorved  Gran  stads 
melankolske  Sindsstemning  gav  sig  til  Kjende, 
indtog  et  udpræget  Hang  til  ensomme  Spadsere- 
ture en  fremtrædende  Plads.  Hver  Dag,  naar 
Middagsmaaltidet  paa  Hotellet  lykkelig  og  vel 
var  forbi,  gjorde  han  Byens  Omegn  usikker  i 
en  vid  Udstrækning,  og  vandrede  da  afsted  med 
langsomme  Skridt  og  i  dybe  Tanker,  uden  at 
tage  mindste  Notits  af  Omgivelserne,  saa  at  han 
flere  Gange  passerede  forbi  baade  mandlige  og 
kvindelige  Bekjendte,  dels  uden  i  mindste  Maade 
at  bemærke  deres  Tilværelse,  og  dels  kun  be- 
ærende dem  med  en  meget  aandsfra værende 
Hilsen.  Den  fjerde  Eftermiddag,  forinden  Land- 
maalernes  Bortreise  skulde  gaa  for  sig,  havde 
han  da  ogsaa,  efter  først  med  en  Del  Besvær  at 
have  frigjort  sig  for  sin  Ven  Francks  Ledsagelse, 
forladt  Hotellet  hen  ad  Klokken  fire  og  halvt 
ubevidst  rettet  sine  Fjed  ud  mod  Klosterskoven, 
under  hvis  høie,  skyggefulde  Bøgetræer  han  nu 
vandrede    langsomt    afsted,    uden    at    have    Øie 

for,  hvor  herligt  den  smukke  hlle  Lystskov  tog 
sig  ud  i  den  straalende  Eftermiddagssol.  Medens 
han  nu  bedst  slentrede  hen  ad  den  mest  afsides 
liggende,  langs  Skovens  ^^derste  Udkant  førende 
Spadseregang,  der  ved  et  høit  Gjærde  adskiltes 
fra  de  tilgrændsende  Marker,  opskræmmedes  han 
pludselig  af  sine  Grublerier  ved  gjehtagne,  ude 
fra  Marken  lydende  Smaahvin  af  en  Pigestemme, 
hvori  blandede  sig  nogle  dybe  »Mæ — æ — æ!« 
der  antage  en  mere  og  mere  stridbar  Karakter. 
Rask  sprang  han  op  paa  Gjærdet,  og  nu  blev 
han  Vidne  til  en  Scene,  der  i  nogle  Øieblikke 
bragte  ham  til  at  staa  som  rodfæstet  paa  Pletten. 
En  halv  Snes  Skridt  fra  ham  var  Julie  Rørby 
nemlig  i  fuld  Gang  med  at  opføre  en  yderst 
livlig  pas-de-deux  med  et  Pragtexemplar  af  en 
graa  Gedebuk,  der  stod  tøiret  ude  paa  Marken 
og  netop  i  det  Samme  reiste  sig  paa  Bagbenene 
og  sænkede  sine  vældige  Horn  paa  en  alt  Andet 
end  venskabelig  Maade,  medens  den  forskræk- 
kede unge  Dame  hoppede  omkring  med  Front 
imod  den,  uden  at  turde  trække  sig  tilbage 
udenfor  dens  Rækkevidde,  ved  hvilken  Manøver 
hun  naturligvis  kun  opnaaede  at  bringe  sin  Mod- 
stander endnu  mere  i  Harnisk. 

I  et  Spring  var  Granstad  nu  nede  af  Gjærdet 
og  foer  som  en  Væddeløber  hen  til  Kamppladsen, 
hvor  det  ved   en   rask  Bevægelse  lykkedes  ham 

at  komme  bag  paa  Bukken  og  gribe  den  om 
Hornene  med  et  energisk  Tag. 

»Løb!  Løb,  Frøken!«  raabte  lian  ivrig  til 
Julie,  som  ikke  var  sen  til  at  efterkomme  Op- 
fordringen, og  med  et  Par  Spring  stod  hun  i 
næste  Sekund  udenfor  sin  Angribers  ved  Tøirei 
temmelig  snævert  begrændsede  Virkeomraade. 
Men  nu  var  hendes  Ridder  letsindig  nok  til  at 
slippe  sit  Tag  i  Bukkens  Horn,  hvilket  havde 
til  Følge,  at  den  øieblikkelig  forandrede  Front 
mod  sin  nye  Modstander,  og  idet  denne  vendte 
sig  og  sprang  tilbage,  gjorde  Bukken  en  pragt- 
fuld Lancade  og  bibragte  ham  et  Stød,  der  gav 
ham  en  betydelig  større  Bevægelseshastighed, 
end  han  oprindelig  havde  paaregnet,  og  fik  ham 
til  at  ende  sit  Tilbagetog  med  en  Eække  egentlig 
ikke  synderlig  gratiøse  Dansetrin  for  at  gj en- 
vinde  sin  tabte  Ligevægt. 

I  første  Øjeblik  havde  Julie  staaet  ganske 
maalløs  af  Skræk,  efter  at  hun  var  undsluppen 
sin  Fjendes  Anfald,  men  Synet  af  Granstads 
ufrivillige  Kaprioler  gjorde  et  alt  for  uimodstaae- 
ligt  Indtryk  paa  hende,  til  at  hun  kunde  bevare 
Alvoren,  og  nu  brast  hun  i  en  overgiven  Latter. 

»Det  stygge  Dyr  har  da  vel  ingen  Skade 
gjort  Dem,  Lieutenant  Granstad?«  udbrød  hun 
i  sin  gamle,  gemytlige  Tone,  idet  hun  løb  hen 
imod  Ingeniøren,    der   netop  var  i  Færd  med  at 

samle  sin  Hue  op,  som  han  Kavde  tabt  ved 
Sammenstødet. 

»Næ — æ!  —  Aldeles  ikke,  Frøken!  — Tvært- 
imod!« erklærede  Granstad  forvirret,  idet  han 
med  en  noget  stiv  Holdning  atter  reiste  sig 
og  samtidig  uvilkaarligt  ført^  Haanden  om  til 
sin  Lænd,  der  endnu  værkede  efter  den  ublide 
Berøring  med  Gedebukkens  Horn. 

»Naa!  Det  glæder  mig  oprigtigt!«  svarede 
Julie  med  et  nyt  Latterudbrud,  fremkaldt  ved 
den  sidste  Del  af  hans  Erklæring.  »Og  maa 
jeg  nu  takke  Dem  mange  Gange,  fordi  De  hjalp 
mig  ud  af  denne  Knibe,«  vedblev  hun,  idet  hun 
gav  sin  Ridder  Haanden,  som  han  modtog  med 
en  henrykt  Mine  og  et  som  Følge  af  den  ham 
tilføiede  Medfart  noget  stivt  Buk. 

»Fy — y!  Stygge  Mads!  —  Du  kan  vente, 
til  Du  igjen  faar  Sukkerkringler  af  mig,  kan 
Du  tro!«  raabte  Julie,  truende  af  Gedebukken, 
der  fuldt  kampberedt  stod  og  skrabede  i  Jorden 
og  hilste  sin  slagne  Modstander  med  det  ene 
triumferende  »Mæ — -æ!«  efter  det  andet.  »Det 
er  vor  Gedebuk!«  oplyste  hun  derefter.  »Og 
jeg  gaar  næsten  hver  Dag  her  ud  paa  Faders 
Mark  med  et  Par  Sukkerkringler  til  den.  Men 
i  Dag  havde  jeg  glemt  at  tage  dem  med,  og 
derfor  blev  den  saa  vred  og  uartig,  da  jeg  vilde 
gaa  hen  og  klappe  den.  —  Fy,  Mads!« 

»Mæ — æ — æ — æh!«    svarede  Mads,   rystende 

paa  Hovedet  med  et  saa  hoverende  Udtryk,  at 
Julie  paany  brast  i  Latter,  og  selv  Granstad 
uvilkaarligt  kom  til  at  trække  paa  Smilebaandet. 

Hidtil  havde  Julie  fuldstændig  givet  sig  hen 
i  Situationen,  men  nu  kom  hun  til  alt  Held  for 
sin  Værdighed  pludselig  til  at  huske  paa,  at  hun 
jo  egentlig  var  frygteligt  paa  Krigsfod  med  sin 
Befrier,  og  i  samme  Øieblik  antog  hun  atter  den 
krænkede  og  afvisende  Mine,  som  hun  til  Gran- 
stads Fortvivlelse  saa  vedholdende  havde  baaret 
til  Skue  over  for  ham  i  de  sidste  Page. 

»Ja,  maa. jeg  saa  takke  Dem  endnu  engang 
for  Deres  Assistance,  Hr,  Lieutenant!  —  De  maa 
endelig  ikke  lade  Dem  opholde  længere  af  mig!« 
sagde  hun  koldt  og  med  en  affærdigende  Hoved- 
bøining,  som  aabenbart  skulde  tilkjendegive  ham, 
at  nu  var  Audiensen  til  Ende. 

Granstads  Ansigt  farvedes  af  en  blussende 
Hødme. 

»Jeg  fortjener  aldeles  ingen  Tak,  Frøken 
B/ørby!«  svarede  han  roligt,  om  end  med  lidt 
dirrende  Stemme.  »Det  var  ikke  mere  end  min 
Pligt  at  hjælpe  Dem  saavel  som  enhver  Anden, 
hvem  jeg  havde  truffet  i  en  lignende  Situation. 
—  Og  maaske  De  nu  tillader  mig  med  det  Samme 
at  sige  Dem  Farvel  og  takke  Dem  for  Deres 
Andel  i  al  den  Venlighed,  jeg  har  nydt  under 
vort  Ophold  her  i  Byen?«  tilføiede  han  med 
Haanden  til  Huen.    »Som  De  maaske  ved,  reiser 

vi  her  fra  om  fire  Dage,  og  det  er  vel  næppe 
rimeligt,  at  jeg  har  den  Ære  at  træffe  Dem  tiere.« 

Nu  blev  det  Julies  Tur  at  rødme,  og  hendes 
Læber  begyndte  at  skjælve,  saa  det  var  hende 
en  ren  Umulighed  at  svare  ham  paa  anden  Maade 
end  ved  en  Hovedbøining,  som  faldt  betydelig 
mindre  stivt  ud  end  den  foregaaende. 

»Jeg  vilde  ønske,«  vedblev  Granstad  med 
tiltagende  Usikkerhed  i  Stemmen,  »at  jeg  kunde 
finde  Ord  for  at  udtrykke,  hvor  glad  jeg  har 
været  over  at  leve  denne  Maaned  i  uafbrudt 
Samliv  med  mine  kjære  Kammerater  og  over  at 
møde  en  saa  ufortjent  Venlighed  og  Gjæstfrihed 
fra  saa  mange  Sider,  og  hvor  mange  lykkelige 
og  lyse  Minder,  jeg  tager  med  mig  her  fra! 
Denne  Tid  har  dannet  en  saa  stor  Modsætning 
til  mit  sædvanlige  stille,  arbeidsomme  Samliv 
med  min  Moder,  at  den  staar  for  mig  næsten 
som  et  Eventyr,  som  Noget,  man  kun  oplever 
en  Gang  i  sit  Liv  — « 

»Uf!  Dit  skinhellige  Uhyre!  Hvor  jeg  dog 
havde  Lyst  til  at  ruske  Dig  i  Ørerne!«  mumlede 
Julie  med  bøiet  Hoved  og  knyttede  Hænder. 

»Hvad  behager?«  spurgte  Granstad,  der  kun 
havde  hørt  hendes  Hvidsken,  men  forresten  til 
alt  Held  ikke  havde  forstaaet  et  Ord  af  denne 
venskabelige  Udtalelse. 

»Aa!  —  Jeg  sagde  ingen  Ting!«  svarede 
Julie,    idet    hun    løftede    Hovedet    og    tilkastede 

ham  et  lynende  Blik.  »Jeg  tænkte  bare  paa,  at 
det  maaske  har  været  for  at  give  Deres  over- 
strømmende Følelser  Luft,  at  De  har  gaaet  og 
gjort  Spektakler  rundt  omkring  i  B^^en  om  Af- 
tenen —  og  vendt  Veirmøller  hen  ad  Gaden  og 
• —  og  sunget  Serenader  uden  for  Folks  Vinduer, 
Hr.  —  Granberg !» 

Ingeniøren  tumlede  formelig  tilbage  ved 
disse  Ord,  som  om  Mads  Gedebuk  nu  til  en  For- 
andring havde  givet  ham  et  Stød  for  Brystet, 
og  hans  Øine  rettede  sig  med  et  Udtryk  af 
den  mest  uhyklede  Forbauselse  paa  den  unge 
Dame,  der  stod  og  betragtede  ham  med  en  Mine, 
som  om  selve  den  hævnende  Retfærdighed  var 
personificeret  i  hendes  sirlige  lille  Skikkelse. 

»Men  —  hvad  mener  De  dog,  Frøken?  — 
Jeg  forstaar  ikke  et  Ord  af,  hvad  De  siger!«  ud- 
brød han  omsider  i  en  Tone,  som  om  han  ikke 
troede  sine  egne  Øren. 

»Ikke  det?«  spurgte  Julie  ironisk.  »Naar 
det  kommer  til  Stykket,  ved  De  maaske  ikke  en- 
gang af,  at  De  har  været  saa  overmaade  livlig 
paa  den  Tid  af  Dagen?« 

»Nei!  Det  kan  jeg  med  rolig  Samvittighed 
erklære!«  svarede  Granstad  oprigtigt.  »De  fire 
eller  fem  Gange  jeg  har  deltaget  i  mine  Kamme- 
raters Aftenture,  har  de  tvært  imod  stadig  drillet 
mig,  fordi  jeg  har  været  saa  stille  og  taus.  — 
Frøken!«  udbrød  han  og  traadte  et  Skridt  nær- 

mere  Len  til  hende,  idet  der  pludselig  gik  et 
Lys  op  for  ham.  »Det  skulde  da  vel  ikke  være 
deres  Drillerier,  som  har  givet  Anledning  til 
denne  Misforstaaelse?  —  Nu  husker  jeg,  at  Franck 
og  de  Andre  gjentagne  Gange  for  Spøg  har 
tysset  paa  mig,  efter  at  jeg  i  længere  Tid  ikke 
havde  sagt  et  Ord  til  dem,  men  gaaet  fordybet 
i  mine  egne  Tanker.  —  Har  De  hørt  noget 
Saadant  og  af  den  Grund  fattet  Mistillid  til  mig, 
—  hvad  Franck  for  nylig  har  antydet  for  mig  — 
saa  giver  jeg  Dem  mit  Ord  paa,  at  hvad  jeg  her 
har  sagt,  er  den  rene  Sandhed,  som  Enhver  af 
mine  Kammerater  uden  Betænkning  vil  bekræfte.« 

»Saa — aa?  —  Og  vil  De  maaske  ogsaa  give 
mig  Deres  Ord  paa,  at  De  aldrig  har  været  inde 
at  gjøre  Dem  elskværdig  for  denne  afskyelige 
Amalie   Strømbæk?«   spurgte  Julie   triumferende. 

»For  hvem?«  spurgte  Granstad  med  et  nyt 
Anfald  af  Forbauselse. 

»For  den  dydsirede  Frøken  Amalie  Strøm- 
bæk!« gjentog  den  unge  Dame  i  en  endnu  mere 
overlegen  Tone. 

»Jeg  har  ikke  mindste  Begreb  om,  hvem 
det  er!«  forsikkrede  Granstad,  der  i  dette  Øie- 
blik  var  saa  langt  som  vel  muligt  fra  at  tænke 
paa  sin^Visit  hos  den  geniale  Uhrmager. 

»Nei!  Det  er  dog  for  galt!«  udbrød  Julie,, 
blussende  af  Harme.  »Og  jeg  saae  Dem  med 
mine  egne  Øine  komme  straalende  af  Lyksalighed 

ud  fra  hendes  Faders  Hus,  medens  hun  stod  ved 
Vinduet  og  kiggede  efter  Dem  med  et  Ansigt, 
som  om  hun  havde  den  største  Lyst  af  Verden 
til  at  springe  ud  af  det  og  omfavne  Dem  midt 
paa  Gaden!« 

»Hentyder  De  til  den  Dag,  da  jeg  mødte 
Dem  paa  Torvet,  Hge  som  jeg  kom  ud  fra  den 
komiske  Uhrmager?«  spurgte  Granstad,  for  hvem 
et  nyt  Lys  blev  tændt  i  samme  Øieblik. 

»Ja,  ganske  rigtigt!«  bekræftede  Julie  med 
overstrømmende  Ironi,  medens  hendes  Læber  dog 
samtidigt  dirrede  i  en  betænkelig  Grad,  »Det 
glæder  mig,  at  Deres  Hukommelse  begynder  at 
befinde  sig  lige  som  lidt  bedre,  Hr.  Lieutenant!« 

»Ja,  men  jeg  havde  jo  bare  været  inde  hos 
ham  med  Kikkerten,  som  Franck  havde  slaaet 
itu,  og  maatte  styrte  ud  af  Døren  for  ikke  at 
briste  i  Latter  over  Mandens  naragtige  Væsen  og 
Maade  at  tale  paa!«  forklarede  Granstad,  der 
efterhaanden  følte  en  Sten  falde  fra  sit  Hjærte 
og  saa  smaat  begyndte  at  more  sig  over  Situa- 
tionen, medens  han  samtidig  jublende  glad  maatte 
indrømme  for  sig  selv,  at  den  lille  Frøkens  hæf- 
tige  Vrede  nødvendigvis  maatte  opfattes  som  et 
Tegn  paa,  at  han  dog  ikke  var  hende  helt  lige- 
gyldig. »Men  jeg  anede  jo  ikke,  at  han  har  en 
Datter!  — ■  Jo!«  afbrød  han  sig  selv  og  slog  sig 
for  Panden.  »Nu  De  siger  det,  kommer  jeg  i 
Tanker    om,    at  Proprietær  Bang,    som   raadede 

mig  til  at  gaa  til  Strømbæk  for  at  faa  Kikkerten 
^jort  i  Stand,  for  Spøg  anbefalede  mig  at  tage 
mig  i  Agt  for  hende!  Det  havde  jeg  rent  glemt! 
—  Men  saa  sandt  jeg  staar  her  for  Dem,  Frøken, 
har  jeg  aldrig  i  mine  Dage  set  hende  og  følgelig 
heller  ikke  talt  med  hende!  —  Ogsaa  derpaa 
kan  jeg  med  den  roligste  Samvittighed  af  Verden 
give  Dem  mit  Ord!« 

Han  sagde  dette  med  et  saa  overbevisende 
Udtryk  af  Sandhed,  at  Julie  i  samme  Nu  følte 
sig  fuldt  forvisset  om,  at  han  havde  Eet.  Et 
JØieblik  blev  hun  staaende  og  stirrede  ganske 
betuttet  paa  ham. 

»Ja,  men  saa  er  De  jo  slet  ikke  saadan  et 
skinhelligt  Afskum  af  et  Mandfolk,  som  jeg  har 
,gaaet  og  bildt  mig  ind!«  udbrød  hun  derefter 
med  glædestraalende  Ansigt.  »Lieutenant  Gran- 
stad!« vedblev  hun,  idet  hun  foer  hen  imod  ham 
med  begge  Hænder  udstrakte.  »Kan  De  tilgive 
mig,  at  jeg  har  tænkt  saa  stygt  om  Dem?  — 
Aa!  De  ved  ikke,  hvor  jeg  hader  al  Forstillelse 
og  Hykleri  og  Usandhed  hos  Folk!  —  Og  da  jeg 
saa  mente  at  opdage  alt  det  netop  hos  Dem  — « 

Her  brød  hun  brat  af  og  blev  purpurrød. 

Granstad  havde  allerede  for  længe  siden 
grebet  hendes  Hænder  og  holdt  nu  saa  fast  paa 
dem,  som  om  han  aldrig  mere  agtede  at  slippe 
dem  ud  af  sine. 

»Frøken  Julie!«  udbrød  han  lyksalig.    »Hvad 


209 


skulde  jeg  ikke  kunne  tilgive  Dem?  —  Har  De 
da  ikke  mærket,  hvor  kjær  De  har  været  mig, 
■  jeg  kan  sige:  fra  den  første  Gang  jeg  saae  Dem? 
Har  De  ikke  følt,  hvor  lykkelig  og  taknemlig 
jeg  har  været  for  hver  Time,  jeg  har  tilbragt 
sammen  med  Dem?  —  Og  jeg  kan  ikke  sige 
Dem,  hvor  Deres  forandrede  Væsen  over  for  mig 
i  den  sidste  Tid  har  pint  mig,  og  hvor  sjæleglad 
jeg  er  over,  at  enhver  Misforstaaelse  mellem  os 
nu  er  fjærnet,  for  aldrig  har  jeg  holdt  saa  ube- 
skriveligt af  noget  Menneske  som  af  Dem,  selv 
ikke  af  min  Moder,  som  dog  hidtil  har  været 
mig  den  Kjæreste  af  Alle!« 

» Victor  !'<  raabte  den  lille  Frøken  jublende, 
idet  hun  slog  Armene  om  Halsen  paa  ham  og 
gjemte  sit  Ansigt  ved  hans  Brj^st,  uden  at  be- 
kymre sig  om,  at  Rosetterne  paa  hans  Snore- 
frakke  egentlig  kradsede  hende  høist  generende 
paa  Kinden.  »Jeg  har  jo  ogsaa  holdt  saa  ube- 
skrivelig meget  af  Dig,  lige  saa  længe  jeg  har 
kjendt  Dig!  —  Vil  Du  virkelig  have  mig  lille, 
dumme  Pige?  Du,  som  er  saa  klog  og  for- 
nuftig?« 

»Ja!  Dig  og  ingen  Anden  i  hele  Verden!« 
forsikrede  Granstad  glædestraalende,  og  sam- 
tidig bøiede  han  sig  og  trykkede  et  Kys  paa  det 
smukke  lille  Ansigt,  der  med  et  skjælmsk  Smil 
tittede  op  til  ham. 

»Hurra!     Mads!     For    Fremtiden    skal    Du 

faa  alle  de  Sukkerkringler,  Du  kan  sætte  i  Dig!« 
jublede  den  nyforlovede  unge  Dame,  idet  hun 
rev  sig  ud  af  sin  tilkommende  Ægtemands  Arme 
og  foer  hen  mod  sin  tidligere  Angriber.  »For 
det  er  dog  Din  Skyld,  at  vi  To  kom  til  at  tale 
saa  fornuftigt  sammen  i  Dag!« 

»Mæ— æ — æh!«  svarede  Mads  energisk,  idet 
han  lynsnart  stillede  sig  en  garde  for  at  møde 
enhver  yderligere  Tilnærmelse  med  et  nyt  An- 
greb. 

Tre  Dage  efter  herskede  der  atter  Travlhed 
paa  Sovesalen  i  Hotellet.  Endnu  engang  bleve 
Gaiauniformerne  pudsede  og  børstede,  thi  om 
Aftenen  skulde  alle  Landmaalerne  til  Deklara- 
tionsgilde  hos  Kjøbmand  Rørby.  Og  en  fornøie- 
ligere  Afslutning  kunde  Opholdet  i  den  lille  By 
ikke  let  have  faaet  for  de  unge  Officerer.  Med 
jublende  Hurraraab  besvarede  de  det  Leve  for 
de  Nyforlovede,  som  Festens  glade  Giver  ud- 
bragte, smilende  over  hele  Ansigtet,  og  en  lige 
saa  begeistret  Tilslutning  fandt  Kaptain  Grams 
Afskedstale  til  Værten  og  til  alle  de  mange 
Familier  der  i  Byen,  som  vare  komne  ham  og 
hans  unge  Mennesker  i  Møde  med  saa  stor  Gjæst- 
frihed  og  Elskværdighed,  og  havde  gjort  Op- 
holdet der  saa  fornøieligt  og  uforglemmeligt  for 
dem.  Og  den  i  de  sidste  Dage  saa  melankolske 
Granstad  var  næsten  ikke  til  at  gjenkjende  den 

Aften.  Straalende  af  Glæde  og  Lystighed  sad 
han  ved  Bordet  mellem  sin  lille  nydelige  Kjæ- 
reste  og  sin  Moder,  hvem  Kjøbmand  Rørby  i  den 
høitidelige  Anledning  selv  havde  været  inde  at 
afhente  i  Kjøbenhavn.  Og  da  han  foruden  sin 
officielle  Tale  i  Egenskab  af  Nyforlovet  end 
yderligere  drev  det  til  at  holde  hele  to  andre, 
nemlig  en  for  Byens  Damer  og  en  for  Haralds- 
mindes  gjæstfrie  og  elskværdige  Eier  samt  hans 
Hustru,  da  kunde  Franck  ikke  længer  dy  sig, 
men  udtalte  endnu  engang  de  nok  som  bekj endte 
Ord;  »Ti  dog  stille,  Granberg!  Man  kan  jo  ikke 
høre,  hvad  man  selv  siger,  naar  Du  snakker 
saadan  i  et  Kjøre  væk!«  hvilken  Paamindelse 
modtoges  med  stormende  Jubel,  ikke  mindst  af 
den  nyforlovede  unge  Dame. 

Og  efter  Bordet  gik  Dansen  løs  med  endnu 
større  Liv  og  Lyst  end  ved  tidligere  Leiligheder. 
Alle  vilde  danse  med  den  »tilkommende  Fru 
Generalinde  Granberg«,  som  Franck  stadig  væk 
titulerede  Julie,  og  da  de  sidste  Gjæster  omsider 
toge  Afsked  paa  et  betydelig  fremrykket  Tids- 
punkt af  Natten,  faldt  Julie  endnu  engang  sin 
Kjæreste  om  Halsen  og  hvidskede  med  et  glæde- 
straalende  Blik:  »Aa,  Victor!  Jeg  havde  aldrig 
troet,  at  man  kan  være  saa  glad,  som  jeg  har 
været  det  i  disse  Dage!« 

Den  næste  Formiddag  hen  ad  Klokken 
elleve   var    der   usædvanlig    livligt   ude   paa   den 

lille  Byes  Banegaard.  Atter  skinnede  Solen  lys 
og  straalende  som  for  en  Maaned  siden,  og  atter 
foer  Hr.  Mellerup  transpirerende  op  og  ned  af 
den  høie  Stentrappe  for  at  dirigere  Aflæsningen 
og  Indskrivningen  af  den  militære  Bagage.  Og 
Vestibulen  vrimlede  af  Officerer  med  Reisetasker 
over  Skuldrene,  men  denne  Gang  var  deres  Skare 
stærkt  isprængt  med  civile  Bes'tanddele,  idet 
mange  af  Byens  Befolkning  havde  givet  Møde 
for  at  tage  Afsked  med  de  bortdragende  kjære 
Gjæster. 

Tæt  ved  Udgangen  til  Perronen  stod  Gran- 
stad med  Julie  under  Armen  i  munter  Samtale 
med  sin  Svigerfader  og  sin  Moder,  som  med 
Glæde  havde  modtaget  den  gjæstfrie  Kjøbmands 
venlige  Indbydelse  til  at  tilbringe  sin  Søns 
Sommerferie  hos  ham,  for  at  hun  og  hendes  nye 
Svigerdatter  kunde  faa  rigtig  Leilighed  til  at 
gjøre  fortroligt  Bekjendtskab  med  hinanden, 
medens  den  nyforlovede  unge  Mands  Tilbage- 
komst imødesaaes  umiddelbart  efter  Feriens  Be- 
gyndelse. Lidt  fra  deres  Gruppe  stod  den  i 
Anledning  af  Afskeden  med  hans  unge  Venner 
ganske  melankolske  Proprietær  Bang  og  hans 
to  Niecer  sammen  med  Prémierlieutenant  Ryding, 
Bech,  Vilsted  og  RheinstorfiP,  og  midt  i  Sværmen 
trykkede  Agent  Borre  dybt  rørt  for  tiende  Gang 
Kaptain  Grams  Haand,  medens  Franck  lidt  derfra 
tog  en  bevægelig  Afsked   med   sin   stedlige  Fa- 

milie  og  for  tyvende  Gang  bevidnede  den  smi- 
lende Kancelliraad  sin  dybtfølte'  Tak  for  den 
modtagne  Haandsrækning  ved  Ordningen  af  den 
nok  som  bekjendte  Skrædderaffære. 

Nu  kom  Toget  brusende  frem  for  Perronen, 
og  under  fornyede  livlige  Afskedshilsener  indtoge 
de  bortdragende  Officerer  deres  Pladser. 

>^ Farvel,  Victor!  Om  tre  Dage  ses  vi  altsaa 
igjen  her!«  raabte  Julie,  svingende  sit  Lomme- 
tørklæde. 

»Og  vi  ude  paa  Har  aidsminde,  Anton!« 
istemmede  Thora  Helmer,  idet  hun  rakte  Haan- 
den  op  til  sin  Kjæreste,  hvis  store  Skjæg  lyste 
i  Vinduet  ved  Siden  af. 

»Og  glem  saa  ikke  at  besøge  os  paa  Øster- 
bro, saa  snart  Ferien  er  forbi,  Lieutenant  Franck!« 
tilføiede  hendes  Søster,  henvendt  til  den  glade 
Infanterist,  der  kiggede  ud  over  Premierlieute- 
uantens  Skulder. 

Nu  lød  Afgangssignalet. 

»Længe  leve  denne  kjære  lille  By  og  dens 
elskværdige  Lidbyggere!«  raabte  Kaptain  Gram, 
svingende  sin  Hue. 

Dundrende  Hurraraab  besvarede  hans  Ord, 
Huer  og  Hatte  svingedes,  Lommetørklæder  vif- 
tede —  og  saa  rullede  Toget  bort. 

